
PREDGOVOR 


Poput orla vinuo se duh velikoga genija XIX. stoljeća u nadzemaljske tajne 
predviđajući mnoge tajnovite stvari ... Čovječanstvo je trebalo novoga čovjeka, trebalo 
je don Boska i Bog nam gaje poslao kako bi osušio mnogu suzu i otvorio novi put u 
djelovanju Kristove zaručnice - Crkve. Proletarijat je rodio izgubljene sinove, a don 
Bosko započinje s prvim mladim beskućnikom. 


Velikan novoga vremena osjeća da se ostvaruju njegovi snovi iz rane mladosti. U 
svojoj nutrini čuje Božji poziv da unese promjenu u dosadašnji način apostolata, da se 
posveti premnogim izgubljenim sinovima. Velika je bila don Boskova zadaća, ali Bog 
takvima daje i darove kojih ne mogu biti dionici obični smrtnici. Bez sumnje, ovamo se 
ubrajaju i njegovi proročki snovi. Don Boskovo je oko prozrelo najskrovitije dubine 
srdaca njegovih dječaka. 

U svojim snovima ili, bolje reći, proročkim vizijama gledao je Svetac njihovu 
kolijevku, njihov životni put i završetak. Ovaj veliki dar Gospodnji i sama njegova 
služba učiniše ga prorokom novoga vremena, što više, ubrojiše ga među velikane 
starozavjetnih muževa: Izaiju, Danijela i druge ...Vidio je Svetac u tim snovima 
budućnost pojedinaca i naroda. Ali najviše je gledao ono divno uzvišeno stablo čije je 
sjeme proklijalo u njegovu srcu i zatim se razraslo i razgranalo po cijelome svijetu 
primivši u svoju sjenu izmorene, ispaćene i napuštene ljudske sinove što lutaju bez 
oca i majke. 


Gledao je Salezijansku družbu, svoje novorođenče, svoju ljubav - očito djelo divne 
Providnosti Božje. Gledao je njezinu budućnost kroz gustu maglu stoljeća dok mu se 
oko ne zaustavi na veličanstvenoj pojavi anđela od Arfaksada, što je stajao s mačem u 
ruci, kao da bi htio odrubiti glavu i posljednjemu bezakonju te udariti temelje 
kraljevstvu mira, ljubavi i pravde. Vidio je don Bosko čudesne stvari! 

Prije nego prelistamo ove stranice i zađemo u novi svijet, u tajne, u čudesno 
isprepleten život i tijek neobično snažnih i zamršenih zbivanja gdje se nađoše skupa 
Božanski i ljudski čimbenici, dobro je poslušati i don Cafassovu riječ; bio je ispovjednik 
Sveca i čudotvorca - taj današnji svetac. 

»Dječaci iz Oratorija«, pripovijeda don Cafasso, »bijahu već uvjereni - don Bosko 
je primio od Boga izvanredne duhovne darove. Don Bosko je proricao smrti i neke 
događaje koji su, po ljudskim spoznajama, bili nepredvidljivi. Godine 1854., dječaci su 
već bili oprezniji kad je don Bosko započeo iznositi snove koji se zacijelo mogu 
smatrati nebeskim viđenjima. U njima je Bog pokazivao don Bosku ono što je 
zahtijevao od njega i dječaka, a poglavito što se odnosilo na duhovni boljitak 
Oratorija.« 

»Snoviđenja su imala za don Boska veliku važnost. Nije tražio slave za sebe, već 
je, kako bi otklonio od sebe svaku sjenku zasluga, između dviju misli uvijek ponizno 
izabirao, onu običniju, za koju je držao kako je ne će zapaziti slušatelji. Cesto se služio 
šarenim opisivanjem i pokrivao najsjajnije točke, kako bi ih slušatelji doživjeli 
naravnima i običnima. Don Bosko je i djelima pokazao koliko cijeni snoviđenja. Nije u 
tim prilikama štedio truda; propovijedao je, ispovijedao i primao dječake na razgovor. 
Jedan po jedan dolazili su ga pitati za ono što je saznao o njihovoj sadašnjosti i 
budućnosti. Siguran učinak takvih pripovijedanja bijaše spasonosno zgražanje nad 


grijehom, kakvo ne bi učinile ni velike duhovne vježbe. Drukčije i nije moglo biti. 
Gledali su kako se obistinjuju proročanstva i otkrivaju srca.« 

Čujmo napokon don Boskovu riječ: 

Ja sam - pripovijeda svetac - prvih godina bio oprezan s obzirom na sne. Često 
sam ih smatrao igrom mašte. Pripovijedajući ove snove, najavljujući smrt i prorokujući 
o budućnosti, često sam bio u neizvjesnosti. Ali tek nakon nekoliko godina, kad je 
umro dječak Ca-salegno i kad sam ga vidio na mrtvačkome odru, upravo tako kao u 
snu, počeo sam ozbiljnije o tome misliti. 

U svojim snovima Svetac je i nas vidio gdje stupamo za njim. Kako bi i nama bile 
od koristi njegove upute, pripravljen je ovaj skromni prijevod. 

Mirko Bajić 


Djelo blagoslovili meksički provincijali Miguel Agostin Aguilar Medina... i dragi 
hrvatski provincijal Ambrozije Matušić 


DON BOSKOVA SNOVIĐENJA 


Nema sumnje da bi Don Boskova viđenja u obliku snova danas bila interesantan 
predmet istraživanja raznih znanstvenih područja. Ljudsko iskustvo, a i znanstvena 
ispitivanja, tvrde da se u snovima čovjek odmara, da se njegova duša i mozak 
oslobađaju neugodnih traumatskih iskustava i doživljaja. Freud i s njime psihoanaliza u 
snovima traže podsvjesne doživljaje koji bi mogli odgonetnuti traumatske mehanizme, 
a koje bi trebalo posvijestiti kako bi se time pacijenta dovelo do ozdravljenja. Jungova 
bi dubinska psihologija vjerojatno željela otkriti u Don Boskovim snoviđenjima 
arhetipske sadržaje iz kojih se rađaju proročke vizije. 

Filozofija je danas najviše zauzeta istraživanjem čovjekove duhovne duše i njezine 
svijesti. Covjek je na duhovnoj razini uvijek svjestan, za njegovu duhovnu dušu ne 
vrijede zakoni nesvjesnog i podsvjesnog kao za psihički dio duše. Njegove su 
spoznaje na toj razini intuitivne, a ne diskurzivne. Covjek duhovnom spoznajom vidi 
stvarnost, ali je teško može adekvatno osjetno i pojmovno izreći. 

V. Frankl, osnivač logoterapije, kaže da se u podsvijesti primarno nalazi duhovni 
supstrat, koja on naziva »Bog podsvijesti«, a ne samo potisnute traume kako je to 
tumačila psihoanaliza. Ateist je prema njemu bolesnik, neurotičar, koji svoj odnos 
prema Bogu potiskuje u podsvijest. Da bi ozdravio potrebno mu je tu religioznost 
posvijestiti. Suvremena neurologija istražujući posljednjih deset godina mozak dolazi 
do zaključka da čovjekova duhovnost ima čak i svoju materijalnu komponentu. Dr. 
Persinger kaže da se u mozgu nalazi "komponenta Bog" ili »točka Bog«, a dr. Amen tu 
duhovnu funkciju u mozgu naziva »modul Bog«. 

Dr. M. Beck, teolog i stručnjak medicine, pronalazi da svaka stanica čovjekova 
tijela sadrži duhovnu dimenziju, oživljena je duhovnom dušom te je stoga i Božje 
djelovanje vrlo važno u dijagnosticiranju i terapiji čovjekovih bolesti. Autori duhovne 
inteligencije, Zohar-Marshall, vide uzroke čovjekovih duhovnih patnji u gubitku središta 
osobe, a to središte je Bog. Dr. Goleman, istražitelj čovjekove emocionalne 
inteligencije, kaže da moralne zahtjeve savjesti čovjek spoznaje i za njih se odlučuje 


nesvjesno. K. Rahner, veliki katolički teolog, tvrdi da su bolest i zdravlje znakovi onoga 
što se događa u dubinama čovjekova bića, u njegovoj duhovnoj duši. Cak i fizičari 
istražuju zajedno s teolozima, stoje materija, a što duh, gdje se zbiva prijelaz duha u 
materiju i obratno, da li deterministički kaos otkriva da svaka čestica materije ima 
duhovnu komponentu. 

U kontekstu svega rečenoga zaključujemo da se Don Boskova snoviđenja danas 
mogu u svjetlu najnovijih znanstvenih istraživanja daleko jednostavnije i uvjerljivije 
razumjeti i prihvatiti. Njegov duh je mogao i u snu primati Božje poruke, a njegov 
mozak ih staviti u osjetnu stvarnost. Budući da svaka stanica čovjekova tijela, a prema 
fizici i svaka čestica materiji, nosi i duhovnu srž, moguće je da se Božje duhovne 
stvarnosti prenose u naš psihofizički svijet i da se u tom svijetu događaju. On je već u 
ranom djetinjstvu pokazivao izvanredne sposobnosti, bio je osobito senzibilan za 
duhovni svijet. Bio je kritičan prema prvim snovima, dok ga stvarnost nije uvjerila da se 
radi o dodiru transcedencije, da Bog koristi njegovu senzibilnost za nadnaravno da mu 
milosno pomogne u ostvarivanju Božje volje s njegovim životom. Djelotvornost 
njegovih »objava« u radu s ljudima daje razumjeti da se radi o Božjoj milosnoj 
nazočnosti. 

Stavimo li njegova snoviđenja u kontekst biblijskih izvještaja ona dobivaju još 
snažniju uvjerljivost. Josip egipatski i Josip iz Nazareta ostvaruju ljudsku i Božju 
povijest na temelju Božjeg govora u snovima. Sveti Pavao dobiva u snu naređenja što 
mu je činiti. Don Bosko je znak da Bog u svakoj generaciji djeluje i da vodi ljudsku 
povijest u suradnji s ljudima. Konačno Crkva ga je proglasila svetim što uključuje daje 
bila uvjerena da su i njegovi proročki snovi bili ozgor nadahnuti. 

Čitamo li stoga sadržaj ove knjige u svjetlu objave, vjere Crkve i znanosti crpit 
ćemo iz nje obilnu pomoć za svoj duhovni napredak. 

Tomislav Ivančić 


UREDNIKOV UVOD U DRUGO, DOPUNJENO I USAVRŠENO 
IZDANJE 


Sretni smo, dragi čitatelji, što možemo ponovno, nakon mnogih strahota ratnih i 
poratnih, pružiti našemu dragomu ocu don Bosku mikrofon. Prošlo je već stoljeće i 
pol otkad je tako snažno progovorio u svojim snoviđenjima dragoj mladeži, i svim 
ljudima dobre volje, 

0 najvažnijim životnim istinama. 

Ova Snoviđenja nazvasmo Rajskim katehezama, jer su don Bosku od Boga 
poslane; počevši već u devetoj godini života, slijedile su skoro cijeli život, kako 
ćemo vidjeti u samome djelu. Tako mu je dragi Bog dao u ruke najuspješnije oruđe 
u spašavanju neumrlih duša najsiromašnije mladeži i puka - KATAHEZE U 
NOĆNIM VIĐENJIMA. 

Po njima je don Bosko svojoj dragoj Družbi ostavio karizmu: 

Katekizam: ustrajno i neumorno podučavanje mladeži... 

Metodu: preventivni (predusretni) sustav i Mač: ljubazni osmijeh (,,Suavitate non 
asperitate" - »Blagošću a ne grubošću« - Isus) i »Nasmiješena dobrota osvaja«, i 
»Svakom djetetu dokazati kako je dragocjeno u našim očima - ljubljeno.« (don 
Bosko) Usrdno želimo da ovo djelo bude hrvatskoj mladeži, 

1 svima koji žeđaju za svojim usavršavanjem, po gorljivim blagovjesnicima 
Evanđelja, katehetama i katehisti-cama, učiteljima života pristupačno i plodonosno! 
Don Marin Mandić 


Počujmo na početku neke umnike iz naše salezijan-ske obitelji: 

A. Slavko Snoj: »Ovdje imamo veoma uzbudljivo štivo kakvo nije vidio naš 
književni svijet. Tu se radi o trijeznome predstavljanju jedne od najtajanstvenijih 
ljudskih radnih sposobnosti, naime djelovanju čovjekovih doživljajnih, spoznajnih i 
stvarateljskih sposobnosti - i to u stanju nesvijesti i podsvijesti - u spavanju. Tako 
nam, naime, govori i Sveto pismo u Ps 127,2: 

'Uzalud vam je ustati prije zore i dugo u noć sjediti, vi što jedete kruh muke: 
miljenicima svojim u snu On daje.'« 

»Snovi nam mogu u slikama i simbolima otkrivati stanje duše; njihovom pomoći 
brižno obrađujemo sadržaj naše nutrine...« 

Snovi mogu biti vrelo Božjih nadahnuća. Tako se događalo u životu velikih 
svetopisamskih osoba, kao: Jakova, Josipa Egipatskog, svetoga Josipa - Isusova 
hranitelja, svetih mudraca sa Istoka itd. 

»Snovi su pomagali don Bosku da jasno predstavi i najteže shvatljive ćudoredne 
i vjerske istine pomoću slika, prispodoba i simbola... Bili su mu metaforičko sredstvo 
za tumačenje raznih odgojnih odluka i planova i rješenje problema. Iznoseći sne i 
tumačeći njihovu poruku, a svladavao je bolne suprotnosti i nelagodnosti i katkada i 
neizlazne situacije. Sni su mu bili jako oruđe za postignuće vjersko-odgojnih ciljeva. 
Njega i one kojima ih je iznosio, jačali su u vjeri, ufanju i ljubavi prema Bogu i 
bližnjemu.« 

»On ih je uvijek nazivao snima, ali im je pripisivao dublje vjersko značenje. 
Svojim je suradnicima kasnije dopuštao da ih smatraju snoviđenjima. Sadržaj je don 
Boskovih snoviđenja tako privlačan i uporabljiv. Radi se o pučkoj teologiji u pričama. 
Zato je evanđeoski razglašujuća snaga u njima i prikladna za tumačenje i 


objašnjavanje raznih vjersko-odgojnih sadržaja u obitelji, u katehezi, omladinskim 
djelatnostima i u bogoslužju.« (dr.A.S.Snoj! Sanjska viđenja sv. J. Boska, str.7) 

Tone Ciglar: »Sve što je Božje, našlo je odjeka u don Boskovoj duši. Naravni i 
nadnaravni svijet, vidljivi i nevidljivi, ljudski i Božji, svijet svjesnoga i nesvjesnoga: 
sve je to bilo kod don Boska jedinstveno jedno, samo po sebi razumljivo.« 

»Bog govori svakomu čovjeku na razne načine. Govori po glasu savjesti, govori 
po pameti, govori po Svetome pismu, govori po događajima... govori i preko snova. 
Bog je, naime, nazočan u cjelokupnoj stvarnosti čovjekova bića: tjelesnosti, 
duševnosti i duhovnosti. Sveti je Ivan Bosko dopustio da ga posve ispuni.« (Sanjska 
viđenja sv. J. Boska, str. 11.) 

Michele Molineris: U djelu »Milosni Božji darovi sv. Ivana Boska«, (str. 19-23.) 

»...Naravne sposobnosti i Božji darovi iz don Boska su stvorili čovjeka kojega su 
mladići obožavali,vladari u njega tražili savjet, neprijatelji ga poštivali, vlasti potajno 
štitile, a svi su željeli njegovu pomoć na smrtnome času...Njegovi su sinovi gledali 
na njegove snove kao na prava viđenja koja mu je slao Bog da mu olakša nesnosno 
breme na njegovim leđima.« 

Eugen Ceria: »Don Bosko imao je veoma mnogo snova. U osamnaest svezaka 
Memorie Biografiche (Zivotopisne uspomene) ima ih preko sto dvadeset. Obično ga 
prati Voditelj ili Tumač, ali ne uvijek isti. Iz vjerojatnih znakova lako zaključujemo da 
je bio sada koji pokojni pitomac, sada sv. Franjo Saleški, sad sv. Josip ili koji drugi 
svetac, a sad opet Anđeo, ponekad i nebeska Majka.« 

»Ako se u mnoštvu snova sjetimo onih iz godine 1861. - don Bosko je rekao 
daje one noći naučio više teologije nego u svim godinama u sjemeništu, i da je 
namjeravao napisati teološka pitanja, i da bi ispustio »specijalna djela treće noći« i 
spomenuo samo »teoriju« prvih dviju noći - učinci toga pripovijedanja lako su vidljivi 
i sljepcu. Osobito je rasla mržnja na grijeh, zato su se ispovijedali s većim 
kajanjem; umnožile su se životne ispovijedi i svi su češće primali svetu Pričest. 
Ukratko, ako se poslužim don Boskovm izrazom: u tim primjerima vrag je doživio 
poraz.« (Eugen Ceria , Unione con Dio, str. 191.-204.) 


1. PRVI DON BOSKOV SAN 


Već na prvim stranicama don Boskovih uspomena čitamo njegov prvi san koji je 
snivao u devetoj godini života. Svetac ovako pripovijeda: 

»Po prilici u dobi od devet godina usnuh san koji mi se za cijeli život duboko usjekao 
u pamćenje. U snu mi se pričini kako sam blizu kuće, u jednom prostranom dvorištu 
gdje se sakupilo mnoštvo dječaka. Neki su se smijali, neki igrali, a mnogi i kleli. Kad 
sam čuo kletve, smjesta pojurih među njih nastojeći ih ušutkati šakama i riječima. Uto 
se pojavi častan čovjek u muževnoj dobi, sjajno odjeven. Bijeli plašt pokrivaše mu 
tijelo, njegovo lice bijaše tako sjajno da ga nisam mogao gledati. On me pozove 
imenom, naloži mi neka se postavim na čelo dječacima i reče mi: 

Ne udarcima, nego blagošću i ljubavlju morat ćeš svladati ove svoje prijatelje. 
Odmah ih počni podučavati o ružnoći grijeha i o dragocjenosti krjeposti. »Smeten i 
prestrašen odgovorih da sam siromašan i neuk, te nisam sposoban dječacima 
govoriti o vjeri. Nato se dječaci, prekinuvši svađu, buku i kletve, sakupiše oko onoga 
koji je govorio. Gotovo i ne znajući što govorim, zapitah: - Tko si ti, te mi zapovijedaš 
ono što je nemoguće? 

Upravo zato jer ti se čini nemoguće, moraš to s poslušnošću i sticanjem znanja učiniti 
mogućim. 

Gdje i kojim sredstvima ću pribaviti znanje? 

Dat ću ti Učiteljicu. Pomoću njezina nauka možeš postati mudar: bez nje je svaka 
mudrost - ludost. 

-Ali tko si ti koji tako govoriš? 

Ja sam Sin One koju te tvoja majka naučila svaki dan triput pozdravljati. 

Majka mi moja reče neka se bez njezina dopuštenja ne družim s onima koje ne 
poznam; zato reci mi svoje ime. 

Za moje ime pitaj moju Majku.« 

»Toga časa vidjeli pokraj njega Ženu veličajna izgleda, ogrnutu plastom koji 
odsijevaše sa svih strana kao daje svaka njegova točka blistava zvijezda. Opazivši 
kako sam sve zbunjeniji u pitanjima i odgovorima, dade mi znak da joj se približim a 
onda me ljubazno primi za ruku i reče: 

-Gledaj! 

»Pogledavši, opazih kako su svi dječaci pobjegli i umjesto njih vidjeh mnoštvo 
jarčića, pasa, mačaka, medvjeda i nekoliko drugih životinja.« 

- To je tvoje polje na kojem trebaš raditi - nastavi ona Gospođa. Budi ponizan, 
jak, čvrst: ono što vidiš da se sada događa s ovim životinjama, ti ćeš morati učiniti s 
mojim sinovima. 

»Svrnuh pogled i gle, umjesto okrutnih zvijeri pojavi se isto toliko krotkih janjaca koji 
skakutahu naokolo blejeći i želeći ugoditi onome Čovjeku i Gospođi.« 

»Onda ja - još uvijek u snu - počeh plakati te za-molih Gospođu neka mi govori tako 
kako bih mogao razumjeti. Nisam znao što sve to znači. Tada mi ona položi ruku na 
glavu i reče: 

Sve ćeš u svoje vrijeme shvatiti. « 

»U tom trenutku probudi me neka buka i sve iščeznu. Ostadoh zapanjen. Činilo mi se 
da su moje ruke bolne od udaraca koje sam davao i moje lice da me boli od zaušnica 
koje sam primio od onih derana.« 

»A onda, ona Osoba, ona Žena, ono što sam čuo i vidio, tako zaokupi moj duh, da mi 
one noći nije bilo više moguće zaspati.« (MB., g. 1825., I.str. 123.) 


2. POUZDAJ SE U OCA NEBESKOGA 


Poslije smrti svoga velikoga dobrotvora don Ca-lossa, dječak iz Becchia primjerom je 
pokazao da je njegovo blago je na nebu; jer nije htio uzeti baštinu koja bijaše njemu 
namijenjena. Ivanovu dušu obuzelaje velika žalost. Neprestano je plakao nad smrću 
dragoga dobročinitelja. Božja Providnost mu je i tom prilikom pružila utjehu. Ovako 
piše Ivan u svojim uspomenama: 

U ono vrijeme sanjao sam drugi san u kojem sam bio oštro ukoren što sam se 
pouzdao u ljude, a ne u dobrotu vječnoga Oca. (MB., god. 1830., I. str. 218.) 


3. DON BOSKOVO ZVANJE 


Čudesan je naš život, a neusporedivo su čudesniji Božji putovi. Providnost nam šalje 
radosti i kušnje, zatim nadu, pa ponovno beznađe. Ivan je jednoga dana bio veoma 
žalostan, jer su propale sve nade u njegov poziv. Ali Marija, koja ga je uvijek u životu 
pratila i učinila pastirom i Ocem tolikih izgubljenih sinova, došla je ponovno u svijet 
njegovih snova. Ivan je jednoga blagdana veselo pričao gospođi Turko svoj san: 
Vidio sam pred sobom veličanstvenu Gospodu koja je vodila nebrojeno stado. Približi 
se, upita me za ime i nastavi: 

- Ivice, cijelo ovo stado povjeravam tvojoj brizi! 

- Kako ću čuvati i brinuti se za tolike ovce i tolike janjce? Gdje ću naći pašnjake 
za njih? 

- Ne boj se - odgovori Gospođa -ja ću ti pomoći! U Don Boskovim 
uspomenama čitamo: Kad sam 

imao šesnaest godina, usnuh novi san. (MB., g. 1831., I.str. 243.) 


4. ZADATCI U SNU 


Don Boskove uspomene nam zabilježiše i to kako je škola bila predmet njegovih 
snova. 

Jedne noći sanjao je Ivan Bosko daje profesor zadao pismenu zadaću. On ju je 
ubrzo riješio. Čim se probudio, skočio je iz kreveta i napisao istu zadaću, diktat - 
provjeru latinskoga jezika. Odmah je započeo s prevođenjem, a pomogao mu je 
jedan svećenik, njegov prijatelj. Drugi danje uistinu bila školska zadaća iz latinskoga 
jezika. Profesor je zadao točno onu istu zadaću koju je Ivan noću sanjao. O uspjehu 
nije potrebno govoriti. (MB I., 1832. .269.) 


5. NOVI POZIV 


Don Bosko je u svojem rukopisu još zabilježio: »San iz Murialda ponovio se u 
devetnaestoj godini moga života, i poslije često. Činilo mi se da vidim veličanstvenu 
Osobu u bjelini od koje je odsijevao neobičan sjaj. Okupila je mnoštvo mladića. 
Okrenula se prema meni rekavši: Priđi! Stavi se na čelo ovih mladića i vodi ih! 

- Ali ja nisam sposoban predvoditi i poučavati tolike tisuće dječaka - odgovorih. - 
Uzvišena osoba ustrajaše u tome i ja poslušah. Predvodio sam mnoštvo mladih kako 
mije zapovjedila.« (MB., I., g. 1834., str. 305.) 

Koliku je ljubav don Bosko osjećao prema pozivu u kojem bi posvetio cijeli svoj život 
zapuštenim dječacima, snažno nam osvjetljuje ovaj san: 

Vidjeh samoga sebe u roketi i štoli. Tako odjeven radio sam u krojačkoj radionici. 
Nisam šivao nove stvari, već krpah poderano. Šivao sam zajedno brojne dijelove 
sukna. Nisam mogao odmah shvatiti - piše don Bosko - što bi to značilo, ali poslije 
mije postalo jasno. (MB., l.,g. 1835., str. 382.) 


Ovo viđenje ostade neizbrisivo u don Boskovim uspomenama. 


6. DON BOSKO VO POSLANJE 


Ivan Bosko je bio već klerik, imao je 22 godine -kad je svomu prijatelju Josipu Turku 
povjerio novi san iz kojega je razumio da će se tijekom vremena ustaliti, na jednome 
mjestu okupljen velik broj dječaka koje će upućivati na put spasenja. To je prvi put 
pripovijedao 1858. godine svojim sinovima u Oratoriju. Među okupljenima bijahu 
Cagliero, Rua i Francesia. Vidio je dolinu koja se prostirala pod zaseokom 
SusamDbrino i preobrazila se u veliki grad. Po ulicama i trgovima trčalo je mnoštvo 
dječaka koji se igrahu, skakahu i vikahu. Mali Ivan silno je mrzio psovanje; približio 
se dječacima, ukorio ih radi psovanja i zaprijetio im neka prestanu. Kad nisu prestali 
sipati strašne psovke protiv Boga i presvete Djevice, Ivan ih stade udarati. Ali oni su 
mu uzvratili kišom udaraca. Ivan pobjegne. Najednom, evo mu ususret časnoga 
Gospodina koji mu naloži da stane i vrati se tim nevaljalcima. U strahu, Ivan se 
usprotivi. Tada ga onaj časni Gospodin predstavi jednoj plemenitoj Gospođi i rekne 
mu: Ovo je moja majka, nju pitaj za savjeti 

Gospođa je uprla pogled pun dobrote u Ivana i kazala: Ako hoćeš pridobiti ove 
derane, ne smiješ ih napadati udarcima, nego ih moraš primiti s blagošću i 
povjerenjem. Tada je, kao i u prvom snu, vidio kako su se mladići preobrazili u zvijeri, 
zatim u ovce i janjce kojima je postao pastir po zapovijedi one Gospođe. (MB, 1.,g. 
1837., str. 424.) 


7. PASTIRICA I JANJCI, TE DIVNA, VISOKA CRKVA 


Don Bosko piše: »Drugu nedjelju listopada 1844., morao sam navijestiti svojim 
mladićima premještanje Oratorija u Valdocco. Ali nesigurnost mjesta, sredstava i 
osoblja dade mi misliti. U predvečerje odoh spavati nemirna srca. Iste noći ponovno 
sam sanjao, stoje bio nastavak onoga prvoga sna u Becchiu kad sam imao otprilike 
devet godina. Držim da će biti korisno ako ga iznesem doslovce.« 

»Sanjao sam da se nakon dugog putovanja nalazim u sredini velikoga mnoštva 
vukova, koza, kozlića, janjaca, ovaca, ovnova, pasa i ptica. Svi su zajedno 
poskakivali, igrali se, pasli i nisu se grizli. Svladan umorom, htio sam pobjeći. Tada 
me tajanstvena Pastirica zaustavi i reče: Slijedi ovaj čopor ipodi za mnom. Ona je išla 
naprijed. Lutali smo raznim krajevima i zaustavljali se na trima mjestima. Na 
svakome od njih mnoge životinje su se preobrazile u janjce. Broj im se svakoga 
trenutka povećavao i silno narastao.« 

»Prešavši još koji dio puta, našao sam se u prostranom dvorištu koje je bilo okruženo 
trijemovima. Na kraju je stajala crkva. Opazio sam da su već četiri petine onih 
životinja postale janjci. U tom trenutku dođoše neki pastiri čuvati ih. Oni su se kratko 
zaustavljali i brzo ponovno odlazili.« 

»Zatim se dogodi čudo: mnogi janjci postadoše pastiri i počeše se brinuti za druge. 
Pošto je narastao broj pastira, podij elise se i iđahu na razne strane sabirati druge 
životinje i voditi ih u druge ovčinjake.« 

»Htio sam otići jer je bilo vrijeme za svetu Misu. No, Pastirica me pozvala da 
pogledam prema jugu. Promatrajući, ugledah polje zasijano povrćem. 

Pogledaj ponovnoj, reče mi. Pogledah i vidjeh divnu, visoku crkvu. Orkestar i 
pjevanje dječaka pozivalo me na svetu Misu. U crkvi je velikim slovima pisalo: 
HICDOMUSMEA, INDE GLORIA ME A. (Ovo je moj dom, odavde moja slava.)« 
»Htjedoh upitati Pastiricu gdje sam i što sve to znači, a ona mi reče: Sve ćeš 
razumjeti onoga dana kad budeš svojim tjelesnim očima promatrao ono što sada 


vidiš duhovnim očima. « 

»U taj čas pozvoni na Anđeoski pozdrav u crkvi svetog Franje Asiškoga. Probudih 
se.« 

»Kasnije«, nastavlja Don Bosko, ovi sni pomogli su mi u mojim programatskim 
odlukama.« (MB., II. god. 1844., str. 243.) 


8. NOVI SAN I SVETI DIO VALDOCCA 


Don Lemovene piše: Snovi su don Boskupredstavljali veliku utjehu, premda su često, 
kako je on sam pripovijedao don Barberisu, trajali cijele noći. 

Svecu je bio pri srcu Oratorij i o njegovoj je budućnosti sanjao: 

»Učinilo mi se«, piše Svetac, »da se nalazim na velikoj ravnici koja je bila puna 
neizmjernog mnoštva mladića. Jedni su se prepirali, drugi psovali«; kralo se: trpjelo 
je dobro ponašanje. Zatim sam vidio oblak kamenja, što su ga bacali oni koji su se 
tukli. Bili su to napušteni i pokvareni dječaci.« 

»Počeo sam se udaljavati, ali ugledah pokraj sebe Gospođu koja mi reče: Priđi 
mladićima idajse naposaol Pošao sam među njih, ali što ću raditi? Nije bilo mjesta 
kamo bih koga poveo. Obraćao sam se osobama koje su izdaleka sve to promatrale i 
koje bi mi mogle pomoći. Ali nitko se nije na me obazirao.« 

» Tada sam se obratio onoj Gospođi, a ona mi je rekla: Evo mjestal i pokaza mi 
livadu. Kazao sam: »To je samo livada!« Odgovorila mije: Dijete moje, apostoli nisu 
imali ni komadića zemlje gdje bi sklonili glavu. « 

»Započeo sam raditi na toj livadi. Opominjao sam, propovijedao, ispovijedao... ali 
sam brzo uvidio da će biti uzaludno svako nastojanje ukoliko ne nađem neki ograđen 
prostor ili građevinu gdje bih sakupio i vodio one koje su napustili roditelji, odbacili i 
prezreli drugi građani.« 

» Gospođa me povede na sjever i reče mi: Pazi! Pogledao sam i opazio malenu i 
nisku crkvicu s dvorištem i dječake u velikome broju. Prihvatio sam se posla. Kad mi 
je ova crkva postala tijesna, okrenuo sam se prema Njoj i Ona mi pokaže drugu 
crkvu, mnogo veću, sa susjednom kućom - crkvu svetog Franje Saleškog i Pi- 
nardijevu kućicu. Zatim me povede pred pročelje druge crkve i pokazujući komadić 
obradive zemlje, reče mi: Na ovome mjestu gdje su slavni turinski mučenici Aventor, 
Salutor i Oktavije pretrpjeli mučeničku smrt, nad ovom grudom koja je bila nakvašena 
i posvećena njihovom krvlju, neka se na poseban način slavi Bog.« 

» Govoreći tako, uputila se naprijed i stavila nogu na mjesto gdje se odigrala 
mučenička tragedija i točno mi ga označila. To mjesto sam zapamtio.« 

»Počelo me okruživati silno mnoštvo dječaka, kojih je bivalo sve više i više. No, dok 
sam gledao Gospođu, vidio sam da su rasla sredstva, mjesta i prostorije. « 

»Zatim sam ugledao ogromnu crkvu, sadašnju Mariju Pomoćnicu, upravo na mjestu 
gdje mi je pokazala Gospođa da se odigrala mučenička tragedija svetaca iz tabejske 
legije. Vidio sam mnoge zgrade, s lijepim spomenikom u sredini.« 

»Međutim, dok su se ove stvari nizale, još uvijek u snu, imao sam pomoćnike; 
svećenike i klerike koji su mi neko vrijeme pomagali, a zatim odlazili. Velikim 
naporom nastojao sam ih privući k sebi, ali oni su odlazili i ostavljali me samoga. 
Ponovno sam se okrenuo Gospođi, a ona mi reče: Želiš li znati što trebaš učiniti da 
više ne bi bježali? Uzmi ovu traku ipriveži im na čelo. Pun poštovanja prihvatili iz 
njezinih ruku bijeli povez na kojem je pisalo: Poslušnosti Pokušao sam brzo učiniti 
kako mi je rekla Gospođa i stadoh vrpcom povezivati glave nekolicini od mojih 
dobrovoljaca.« 

»Ubrzo sam vidio velike i divne učinke, koji su postajali sve veći dok sam nastavljao s 
povjerenim djelom. Moji suradnici su se odrekli svake pomisli da me napuste, ostali 


su i pomagali. Na taj načinje ustanovljena Družba.« 

» Važno je reći da sam od ovoga susreta uvijek hodao po sigurnome tlu, bilo glede 
Oratorija, Družbe ili načina kako postupati prema vlastima. Vidim unaprijed velike 
poteškoće koje će nastupiti i sada poznam način kako ću ih nadvladati.« (MB., I., g. 
1845., str. 298.) 


9. BUDUĆNOST ORATORIJA i crkvica svetog Franje 
Saleškoga 


Don Boskovo djelo zabrinulo je vlasti te su poslali stražu da pazi na dječake i na 
don Boska. I ovo je nadvladao njegov veliki duh, znajući sve okrenuti na dobro. Baš 
je u to vrijeme sanjao: 

Dok je promatrao neku prostranu kuću s crkvom koja je bila u svemu nalik onoj 
stoje posvećena svetomu Franji Saleškom, a nosila je na pročelju natpis: Hic domus 
mea, inde gloria mea, u crkvu su ulazili dječaci, klerici i svećenici, te ponovno 
izlazili. Na istome mjestu dogodio se i drugi prizor. Pokazala se malena Pinardijeva 
kućica. Unutra su bili hodnici i crkva; dječaci i kler u velikom broju. 

»Ovo je nemoguće!« ponavljao je u sebi don Bosko. Ovo je sasvim drugo 
prebivalište od onoga što nam je dano - skoro bih rekao - utvara. » Tada je čuo jasan 
glas koji mu je govorio: Zar ne znaš da Gospodin može plijenom egipatskim 
obogatiti svoj narod? 

Drugi put mu se činilo da se nalazi u ulici Cotolen-go. S desne strane bila je 
Pinardijeva kućica, usred vrta i livada. S lijeve strane kuća Moretijeva, s dvorištima i 
susjednim poljem, nasuprot prvoj. Ova su mjesta poslije naselile Kćeri Marije 
Pomoćnice. Dva su se stupa dizala na vratima budućeg Oratorija. Don Bosko je na 
njima pročitao onaj poznati natpis: Hic domus mea, inde gloria mea. 

Bijaše to očito prvi znak za Družbu Kćeri Marije Pomoćnice. Kako je s jedne 
strane gledao salezijance, neće li, možda, s druge strane vidjeti sestre? Don Bosko 
tada ipak nije ništa kazao i nije dao nikakvo objašnjenje. 

Međutim, prvi se san iz konvikta obistinio. Don Bosko je morao imati tri postaje 
prije nego je došao na stalno mjesto. Prva je bila u Refugiu, druga u Molini di Citta, a 
Maretijeva kuća i susjedna livada bile su treća postaja. (MB., II, 1846., 406.) 


10. ČAROBNI VRT 


Godine 1864. don Bosko je poslije večernjih molitava sabrao svoju novu subraću. 
Prikazao im je kako mogu iz njegovih snova povući najjasnije dokaze da Marija ljubi 
njih i njihovu Družbu. Marija hoće da u Nju stavimo sve svoje pouzdanje. Započeo je, 
dakle, snom iz 1847. godine. 

Jednoga dana razmišljao sam kako bih učinio što više dobra zapuštenoj 
omladini. Tada mi se ukaza Nebeska Kraljica i povede me u divan vrt. Zatim 
gaje don Bosko opisao u svoj čudesnoj ljepoti i nastavio: Izgled mu je bio 
jednostavan, ali imao je neobično lijepe stazice. Nalikovao je trijemu. 
Prekrasna brajda bila je pokrivena čudnovatim i bujno rascvalim ružama. Tlo je 
također bilo pokriveno ružama. Blažena Djevica mije rekla: - Izuj obućul 

»Kad sam se izuo, nadoda: 

- Idi naprijed po ružama. Ovo je put koji moraš prijeći. - Rado sam odložio 
obuću jer mi bilo žao pogaziti ruže.« 

»Započeo sam hodati, ali odmah sam osjetio kako su ruže sakrivale oštro trnje te 
su mi okrvarile noge. Stoga sam nakon par koraka morao stati i vratiti se. « 


- Ovdje treba obuće!, dobacih svojoj Voditeljici. 

- Sigurno - odgovori mi ona - potrebna je ovdje dobra obuća. 

»Obuo sam se i krenuo na put s nekoliko prijatelja koji su se iznenada pojavili i 
ponudili za suputnike. Hodali su iza mene pod brajdom koja je bila neobično 
privlačna, ali kako smo napredovali postajala je sve uža i niža. Mnoge grane su se 
spuštale s visine i ponovno se penjale gore, te su izgledale poput vijenaca. Druge su 
činile veoma gustu ogradu i padale na dio puta. Neke su se širile odmah iznad 
zemlje. Sve su bile toliko pune ruža - vidio sam samo ruže: sa strane, iznad mene i 
preda mnom. Osjećao sam snažne bolove u nogama. Katkad sam se sagibao, tu i 
tamo zapeo o ruže i osjetio kako se još oštrije trnje skriva pod njima. Ipak sam išao 
naprijed. Noge su mi se zaplitale u grane na zemlji i izranile se. Odmicao sam granu 
koja mije priječila put ili, da joj izbjegnem, išao sam tik uz ogradu te sam se nabadao 
i krvario po rukama i tijelu. U visećim ružama skrivalo se, također, mnogo trnja koje 
mi se zabadalo u glavu. Unatoč svemu, ohrabren Blaženom Djevicom, nastavljao 
sam put. « 

»Oni koji su me promatrali, a bilo ih je mnogo, vidjevši me kako hodam po vrtu, 
govorili su: Gle, kako don Bosko hoda po ružama, mirno ide naprijed, sve mu 
sjajno uspijeva. Ali nisu vidjeli trnje koje me je ranjavalo. Mnogi klerici, svećenici i 
laici koje sam pozvao, jer ih je privukla ljepota vrta, uputili su se za mnom. Kad su 
opazili da se mora ići kroz oštro trnje koje se skriva na svim stranama, počeše vikati: 
Prevarili smo se\ Ja odvratih: Tko hoće u ružama tražiti samo užitak, nek se 
vrati.« 

»Prešavši dio puta, okrenuh se da pogledam svoje prijatelje. Kolika me bol obuze 
kad sam vidio da su mnogi nestali, a drugi mi okrenuli leđa i udaljavali se! Brzo sam 
se vratio i počeo pozivati. Bilo je uzalud, jer me nisu htjeli slušati. Tada sam gorko 
zaplakao i tužio se: Zar ću sam morati prijeći cijeli put koji je tako težak. Međutim, 
brzo sam se utješio: vidio sam da prema meni kreće mnoštvo svećenika, klerika i 
laika koji su mi govorili: Evo, svi smo mi ovdje tvoji. Spremni smo ići za tobom. 
Stao sam im na čelo i krenuli smo na put. Samo neki od njih izgubiše odvažnost i 
vratiše se. Većina je konačno sa mnom stigla na cilj. Prešavši vrt u svoj njegovoj 
dužini, nađosmo se u jednom drugom krasnome vrtu, gdje su me okružili moji 
malobrojni pratitelji: svi omršavjeli, umorni i krvavi. Najednom puhnu svježi lahor. Na 
taj dah svi ozdraviše.« 

»Puhnuo je ponovno drugi vjetar i najednom me okružiše mnogi mladići, klerici i 
laici. Također, svećenici koji su počeli raditi sa mnom oko mladeži. Neke sam 
poznavao po izgledu, a mnoge ne.« 

»Međutim, stigavši na jedno povišeno mjesto u vrtu, vidio sam pred sobom 
veličanstvenu zgradu koja me oduševila svojom ljepotom. Prekoračivši prag, uđoh u 
vrlo prostranu dvoranu koja je bila tako bogata da se nijedna kraljevska dvorana ne 
može s njom usporediti. Bila je posuta i ukrašena sjajnim ružama bez trnja. Odisala 
je neobično ugodnim mirisom. Tada me Blažena Djevica, koja me vodila, upita: Znaš 
li što znači ovo što sada vidiš i ono što si prije vidio"? 

- Ne\ Odgovorih - molim te, razjasni mi! 

- A ona reče:.Znaj, onaj prijeđeni put po ružama i trnju predstavlja brigu 
koju imaš kod preuzimanja mladeži. Po tome putu moraš ići u obući mrtvljenja. 
Trnje na zemlji znači sjetilne sklonosti, simpatije i antipatije koje potpuno 
rastresaju odgojitelja, ranjavaju ga i priječe u njegovoj zadaći, sprječavaju ga u 
napretku i u sabiranju vijenaca za život vječni. Ruže su simbol žarke ljubavi 
koja mora odlikovati tebe i tvoje pomoćnike. Drugo trnje označuje zapreke, 
muke i neugodnosti koje ćeš doživjeti. Ne gubi hrabrosti ni odvažnosti! 
Ljubavlju i mrtvljenjem sve ćeš nadvladati i stići ćeš k ružama bez trnja. 


I ja se probudih. Nađoh se u svojoj sobici. 

Don Boska je trnovita životna staza sigurno najviše podsjećala na ovaj san. 
Buzetti primjećuje daje odonda njegova pobožnost prema Majci Božjoj sve više rasla. 
(MB., IIl., 1847., 32.) 

Rajski vrtovi nisu kao ovi na zemlji. U ovima trnje ostaje, a ruže uvenu. U 
onima u raju, trnje nestaje, a ruže ostaju vječno. (Sv. Franjo Saleški, Elledici, 
Roma, str. 50.) 

Ubirući ruže, nalazimo trnje; ali, s trnjem uvijek nalazimo ruže. (Don Bosko 
salezijancima, MB., XVII., str. 131.) 


11. VELIKI SPRO VODI NA D VORU 


Don Bosko je pokušao rastjerati tmaste oblake koji su se nadvijali nad Dvorom. 
Jedne noći prema kraju mjeseca studenoga usnuo je sljedeći san: 

»Činilo mi se da se nalazim ispod glavnoga hodnika u Oratoriju. Bio je pokraj 
crpke, uz stijenu Pinardijeve kuće. Okruživali su me svećenici i klerici. Iznenada opa- 
zim kako prema sredini dvorišta ide sluga kraljevskog dvora u svojoj crnoj odori. 
Žurnim koracima došao mi je i zavikao: Velika novost! 

- Kakva? - upita don Bosko. 

- Javi: veliki sprovod na kraljevome dvoru, veliki sprovod na dvoru! 

Don Bosko, bolno iznenađen, htio je objašnjenje na ovu nenadanu pojavu, a 
sluga ponovi: 

- Veliki sprovod na dvoru! - i nestade.« 

Čim se probudio, don Bosko prihvati pero i odmah napisa pismo Viktoru 
Emanuelu u kojemu je iznio sadržaj sna. (MB., V, 1854., 176.) 

Prošlo je tek nekoliko dana od onog sna, a don Bosko je ponovno sanjao. Činilo 
mu se da se nalazi u svojoj sobi za stolom i da piše. Najednom je začuo topot konja 
na dvorištu. Vrata se njegove sobe otvoriše i pokaza se kraljev sluga u svojoj crvenoj 
odori. Stupivši nasred sobe, povika: Javljaj: ne veliki sprovod, već: veliki sprovodi 
na kraljevome dvoru. Dvaput je ponovio iste riječi. Tada se povukao brzim korakom 
i za sobom zatvorio vrata. Don Bosko je htio zatražiti objašnjenje. Podigao se od 
stola, otrčao na balkon i ugledao slugu kako se penje na konja. Pozva ga i zapita 
zastoje došao ponoviti ovu vijest. Ali sluga dobaci: Veliki sprovodi na kraljevome 
dvoru!, te iščezne. 

U cik zore don Bosko osobno napisa kralju drugo pismo u kojem mu je 
ispripovjedio drugi san i zamolio ga neka spriječi odobrenje zakona po kojem bi 
raspustili redove i družbe koje se ne posvećuju odgoju, propovijedanju i njezi 
siročadi, te zaplijenili sva njihova dobra u korist države pod izlikom da će onim 
dobrima pomoći siromašnijim župama.-Ovaj je prijedlog donio Urbano Ratazzi.- 
Pismo je zaključio ovim riječima: 

Veličanstvo, razmišljao sam kako biste mogli izbjeći prijeteće kazne. Molim 
Vas, pod svaku cijenu suprotstavite se ovomu Zakonu. 

(Zakon je bio uperen protiv Katoličke crkve i mogao je dobiti 
pravovaljanost tek iz kraljeva potpisa. (MB., V., 1854., 178.) 

Dok su u Saboru raspravljali o ovome Zakonu, don Bosko je ponavljao svojim 
prisnim prijateljima: Ovaj će Zakon navući na kraljevski dvor velike nesreće. 

Kralj je pismo pokazao grofu Fassati. Ovaj je otišao don Bosku te mu rekao: 

Je li umjesno uzbunjivati cijeli kraljevski dvor? Kralj je iznenađen i zbunjen. 
Pobjesnio je. 


To što napisah, živa je istina - odgovori don Bosko. Žao mije što sam 
ražalostio Vladara, ali radi se o njegovu dobru i o dobru Crkve. 

Tih dana pisao je Vittorio Emanuele II generalu Alfonzu Lamarmoru: Moja majka 
i moja supruga stalno mi ponavljaju da umiru od tuge poradi mene. One su bile 
protivne tomu nepravednomu Zakonu. 

9. siječnja 1855. teško se razboljela kraljica Majka Marija Teresa i 12. dana 
sljedećeg mjeseca njezin se život ugasio svetom smrću u 54. godini života. To bijaše 
sveopća žalost jer su je silno voljeli zbog njezine ljubavi prema svim nevoljnicima. 

Dana 16. veljače kraljevski dvor još se nije vratio ni s pogreba kraljice Majke, kad 
primiše poziv da budu nazočni kod Popuadbine kraljice Marije Adelaide. Ona je rodila 
djetešce prije osam dana i nije se oporavila od porođaja. Četiri dana kasnije, 20. 
veljače uvečer »pre-svijetla« bolesnica izdahnula je s 33 godine života. 

Vaši su se sni obistinili, rekoše don Bosku mladići na povratku s drugog 
sprovoda. 

Tako je, odgovori don Bosko, i ne znamo hoće li ovim drugim pogrebom biti 
završen niz pogrebnih žalosti na Dvoru. 

I doista, u noći od 10. do 11. veljače nakon dvadeset dana teške bolesti, umro je 
knez Ferdinando de Savoia, đenovski vojvoda, kraljev brat: u 33. godini života. 

Vladar je bio shrvan zbog onih bolnih proročanstava koja su se obistinila. 
Jednoga je dana uskliknuo: Nemam ni trenutak mira! Don Bosko mi ne da živjeti! 
Naredio je jednoj osobi iz Dvora da ove riječi prenese don Bosku. (MB.,V. 176., str. 
31.) 

Ove obiteljske tragedije morale su uvjeriti kralja da mu tajanstvena pisma, koja je 
primio od don Boska i od drugih svetih osoba, otkrivaju volju Božju da ne odobri 
zlokobni Zakon prije nego se posavjetuje sa Svetom Stolicom. Ipak je taj Zakon 
odobrila Narodna skupština s 94 glasa »za« i 23 »protiv«. A 22. svibnja odobrio gaje 
Senat s 53 glasa »za« i 42 »protiv«. Kralj gaje potpisao 29. svibnja. 

Dok su u Senatu raspravljali o ovom zlokobnom Zakonu, 17. svibnja kraljev se 
dom zavio u golemu tugu zbog smrti malenog Viktora Emanuela Leopolda koji je 
imao tek četiri mjeseca. 

U 130 dana Kralj je izgubio majku, ženu, brata i sina. Don Boskovi su se proročki 
snovi točno ispunili. (MB., V, 176., str. 31) 


12: JOŠ 22 MJESECA 


Godine 1854. don Bosko je poslije Večernjice sakupio sve nutarnje pitomce u 
prostoriju što je bila iza sakristije da bi im pripovjedio jedan san. Između ostalih, 
nazočni su bili Cagliero, Buzzetti i Reviglio. Sanje bio ovaj: 

»Nalazio sam se«, kaže don Bosko, »na dvorištu. Uživao sam promatrajući vas 
tako živahne, vesele i zadovoljne. Neki skakali, neki trčali, a neki ste vikali. 

»Iznenada vidim kako je jedan od vas izašao kroz vrata doma i počeo šetati sa 
svojim prijateljima, s nekim čudnim turbanom na glavi. Turban je bio proziran, sav 
osvijetljen iznutra. Na turbanu je bio polumjesec na čijoj je sredini stajao broj 22.« 

»Preneražen, pođoh odmah bliže i rekoh mu da se ostavi te pokladne odjeće. 
Kad se hvatao mrak i bio dan znak zvonom za završetak odmora, dvorište je ostalo 
prazno. Dječake počeh promatrati pod trijemovima gdje su bili poredani. Njihov izgled 
odavao je silan strah. Deset ili dvanaest njih imalo je čudnovato blijedo lice. Prošao 
sam ispred sviju; gledao sam onoga koji je imao mjesec na glavi. Bio je najbljedi. Niz 
ramena mu se spuštao mrtvački pokrivač. Uputih se prema njemu da ga upitam što 
bi značio onaj čudni prizor.« 


»Tada me zadrža neka ruka i ugledah Neznanca strašna izgleda, ali plemenita 
držanja. On mi reče: Poslušaj me prije nego mu se približiš. Ovaj ima još 22 
mjeseca života i prije nego se navrše on će umrijeti. Pripazi na nj i pripremi 
ga!« 

»Htio sam ga upitati za razjašnjenje ove izjave i same njegove nenadane pojave, 
ali ga više ne vidjeh. Mladića, dragi sinci, poznam, medu vama je. Dječaci su 
ostali prestrašeni jer je to bio prvi don Boskov navještaj smrti jednoga iz kuće. Svetac 
je to primijetio i pokušao ih primiriti: Vi znate što treba činiti! Budite uvijek 
pripravni i nemojte griješiti; tada se više ne ćete bojati smrti. Ja ću ipak paziti 
na onoga s još 22 mjeseca! I nadam se da će imati sretnu smrt!« 

Ovo je proročanstvo izgradilo u Oratoriju klimu velike gorljivosti: svi su čvrsto 
uznastojali sačuvati milost Božju. Čekali su i brojili mjesece s najvećom pozornošću. 
(MB., V., 1854., 377.) 

Don Bosko, da ohrabri dječake, pripomenu neka ne pridaju veliku važnost 
njegovim snovima. Ali, dječaci su vjerovali u njih i nisu se prevarili. Jedan od njih 
doista je umro nakon 22 mjeseca. 

Mladić se zvao Gurgo. Dobio je žestoki napad grčeva u crijevima, uz neopisive 
bolove. Još je imao vremena pobožno primiti svete sakramente i istoga je dana 
preminuo, u cvatu mladosti. 

Uvečer je don Bosko održao večernji nagovor Lafe noć tužna srca: Ovo je prvi 
mladić koji umire u našem Oratoriju. Svoje je stvari dobro uredio i nadamo se 
da je već u raju... Nije mogao nastaviti svoj govor zbog dubokog ganuća: smrt mu je 
ugrabila jednoga od najdražih sinova. (MB., V., 456.) 


13. MAJKA MARGARITA U SNOVIĐENJU 


Don Bosko je u duši dugo nosio veliku tugu za svojom dobrom majkom. Uvijek je 
o njoj govorio s velikim ganućem. Često ju je vidio u snima koji su mu ostali 
neizbrisivi. 

Tako, u kolovozu 1860. godine, dok se vraćao u Oratorij iz crkve svetog Franje 
Asiškoga, učini mu se da je susreće blizu svetišta Marije Tješiteljice. Divno je 
izgledala. 

- Kako to, zar si ti ovdje? Zar nisi umrla? - upita don Bosko. 

- Mrtva sam, ali živim - odgovori majka. 

- Jesi li sretna? 

- Neobično sretna! 

Don Bosko juje zatim pitao je li odmah poslije smrti išla u raj. Majka odgovori da 
nije išla odmah. Htio je, također, od nje doznati nalazi li se u raju jedan mladić. Majka 
je odgovorila potvrdno. 

- A sad mi daj upoznati što zapravo uživaš u raju - nastavi don Bosko. 

- Ne možeš to shvatiti. 

- Daj mi barem malo okusiti časak tvoje sreće! Tada je don Bosko vidio svoju 

majku u divnome 

sjaju, obučenu u najskupocjenije haljine, s izrazom čudesnog veličanstva. 
Pričinilo mu se daje slijedi veliki zbor. Majka je zapjevala. Njezina pjesma o ljubavi 
Božjoj neizrecivom slatkoćom ispuni mu srce. Odjekivao je sklad tisuća glasova koji 
se prelijevahu od najnižih basova do najoštrijih soprana, s izmjenom tonova i 
razlikom modulacije, sad s jačim, sad sa slabijim titranjem, a katkad s nečujnim i 
nedohvatljivim glasovima. Sve je to bilo složeno tolikom umješnošću, nježnošću i 
skladom daje činilo jednu divnu cjelinu. Don Bosko, uz ove slatke melodije i neobično 
ugodan sklad, ostade kao začaran. Činilo mu se daje izvan osjetila i dulje vremena 


nije znao što bi rekao svojoj majci. Pošto je Margarita završila pjevanje, okrenula se 
don Bosku i rekla: Čekam te, jer nas mora sjediniti vječnost. Pošto je izgovorila 
ove riječi, nestala je. (MB., V., 1860., 567.) 


14. PONOVNO MAJKA MARGARITA 


Dajmo mjesto još jednomu snu koji, kako se čini, sadržava mnoge proročke 
elemente. 

Don Bosko je sanjao da se nalazi u Becchiu. Njegova je majka stajala kod 
nekoga zdenca s limenkom u ruci i crpila je zamazanu vodu koju je ulijevala u zdjelu. 
Iz ovoga zdenca nekoć je tekla bistra voda. Don Bosko se čudio i nije znao kako bi 
stvar objasnio. 

-Aquam nostrampretio bibimus (Našu vodu skupo pijemo!), reče majka 
Margarita. 

- Uvijek Vi s vašim latinskim, prihvati don Bosko. 

- Zar nije ovo svetopisamski tekst? 

- Ništa zato; stavi ti druge riječi, ako hoćeš. U njima se može sve razumjeti. Dosta 
ih dobro prouči! 

-Iniquitates eorumporta... (Nepravde svoje nosi..) A sada nadodaj što hoćeš. 

- Portavimus? Portamus? 

- Što god hoćeš: portavimus, portamus, portabi-mus. Misli dobro na ove riječi, 
proučavaj ih i neka ih proučavaju svi tvoji svećenici i naći ćeš ključ za sve što se 
mora dogoditi. 

Zatim ga je majka odvela od zdenca na neko povišeno mjesto odakle su se mogli 
razabrati Capriglio i njegovi zaseoci, zatim Butiglieri i njegovi zaseoci, i druga 
mjestanca posijana na sve strane. Pokazujući mu ih prstom, rekla je: 

- Kolika razlika postoji između ovih krajeva i Pa-tagonije! - Don Bosko joj tada 
odgovori: 

- Ja bih samo htio, kad bih mogao, ovdje i ondje činiti dobro. 

-Ako je tako, onda dobro! -prihvati majka Margari-ta. -1 pričinilo mu se daje majka 
iščezla i on se probudio shrvan od umora. Postoje don Bosko ispripovjedio ovaj san, 
dodao je još ovu primjedbu: 

»Mjesto, kamo me odvela majka, prikladno je za novicijat, jer se nalazi u sredini 
mnogih zaselaka koji nemaju nikakve crkve.« (MB., XVIII., 1886., str...) 


15. PREMETAČINA 


Prognani nadbiskup turinski, msgr. Fransoni, iz Liona je povjeravao don Bosku 
velike zadaće. U vezi s tim često se dopisivao sa Svecem. Pismo u kojem se radilo o 
nekim uputama kleru i o pitanju nadbiskupovih informacija glede njegove okružnice, 
dopalo je u ruke vlastima. Don Bosku su trebali pretražiti stan. Vlada nije imala 
razloga sumnjati u njegovu lojalnost; a ipak mračne sile nisu mirovale. Cavour, ne 
samo što nije ostao skrštenih ruku, već je pokazao svoj neprijateljski stav. Don 
Lemoven ga ovako ukratko ocrtava: 

»Ovo su njegove značajke: lijepa obećanja, učtivost prema svima, a zatim, iza 
leđa - podvale.« 

Don Bosko je tri dana prije premetačine usnuo san koji mu je bio od velike koristi. 
Sam Svetac ovako priča: 


»Učinilo mi se da vidim skupinu razbojnika kako ulazi u moju sobu. Čim su se 
dokopali mene, ispremiješali su mi papire u željeznoj blagajni i svaki spis su izvrnuli 
naopako. U tom času jedan od onih prijazna izgleda dobaci mi: 

Zašto niste udaljili to i to pismo? Zar biste bili zadovoljni kad bi se našla 
takva pisma od nadbiskupa, pisma koja bi mogla biti uzrok zala za vas i za 
njega? I ona pisma iz Rima koja gotovo zaboravljate, ostavljena su ovdje, 
pokazivao je mjesto, i ona druga tamo! Ako biste ih sakrili, izbjegli biste 
neprilike.« 

»Kad je svanulo, šaleći se, pripovijedao sam san kao maštanje. No ipak sam 
neke stvari sredio, a neka pisma koja su se mogla protumačiti meni na štetu, 
jednostavno sam uklonio. Ova pisma bijahu povjerljive naravi, potpuno strana politici 
i poslovima vlade. Svaka uputa od vlade ili od nadbiskupa ipak je bila nepoželjna. « 

»Kad je nakon nekoliko dana započela premetačina, dao sam premjestiti na 
drugo mjesto sve što bi se moglo povezati uz politiku i što bi nam naškodilo.« Taj je 
san don Boska spasio od teških posljedica. (MB., VI., 1860., 546.) 


16. STOLOVI U TRI REDA (moral u Oratoriju) 


Don Bosko je na završetku jednoga blagdana 1860., pripovijedao navečer svoj 
san: 

»Svi su se moji dječaci nalazili na prikladnome mjestu koje je izgledalo kao lijepi 
vrt. Posjedali su za stolove što su se poput stupova dizali od zemlje, toliko da im se 
vrh nije vidio. Četrnaest dugih stolova bilo je poredano u prostrani polukrug i 
podijeljeno u tri reda, od kojih je svaki bio poduprt zidom stoje predstavljao naslon. 
Oko jednog stola koji je bio na tlu, bez ikakva ukrasa i posuda, stajao je stanoviti broj 
dječaka. Bijahu tužni, zlovoljno su blagovali. Imali su pred sobom kruh poput 
vojničkoga, i bio je već star i pljesniv. Kruh na stolu nalazio se usred smrada i žira. 
Ovi siromasi stajahu poput nečistih životinja kod korita. Htio sam im reći neka bace 
onaj kruh. Upitao sam ih zašto imaju pred sobom tako odvratnu hranu. Odgovoriše 
mi: Moramo jesti kruh koji smo pripravili i nemamo drugoga. Bili su u stanju 
smrtnoga grijeha.« 

Poslovice u Bibliji kažu: Mrzili su red i nisu poznavali straha Božjega. 
Odvraćali su uši od mojih savjeta, ismijavali su moje opomene. Zato će jesti 
plodove svojih djela i nasitit će se svojih savjeta. 

»Dok su se stolovi dizali, mladići su izgledali veseliji i blagovali su bolji kruh. 
Bijahu neobično lijepi i sjajni u svjetlosti koja je stalno rasla. Njihovi prebogati stolovi 
bijahu prekriveni ukrasnim stolnjacima. Na tim su stolovima blještali svijećnjaci, 
vrčevi, lijepo posuđe 
za cvijeće tanjuri sa skupocjenim jelima. Bilo je to blago neprocjenjive vrijednosti. 
Broj tih mladića bijaše silno velik. Ovo je bilo mjesto obraćenih grešnika.« 

»Napokon, posljednji stolovi na vrhu; imali su kruh koji se ne može opisati. 
Izgledao je žut, rumen. Iste boje bila su odijela i lica dječaka, koja su sjala najživljim 
bojama. Uživali su u izvanrednom veselju i svaki je težio to veselje priuštiti i svojim 
prijateljima. U svojoj ljepoti, u sjaju i svjetlu stolova, ovi nadvisivahu sve koji su se 
nalazili na nižim stupnjevima. Bili su u stanju nevinosti. « 

O nevinima i onima koji se obratiše, kaže Duh Sveti u prvom poglavlju: Tko mene 
sluša, počivat će bez straha i uživat će u obilju! 

»Još više iznenađuje što prepoznah sve ove mladiće te mi se, dok sada gledam 
svakoga pojedinoga, čini da ga još vidim kako sjedi na svome mjestu za onim stolom. 
Dok sam bio zadivljen onim prizorom koji ne mogoh shvatiti, ugledao sam jednoga 


čovjeka u blizini. Potrčah upitati ga o svemu što se događalo, ali sam zapeo o neke 
predmete i probudio sam se.« 

Don Bosko je sljedećeg dana priopćio svakomu pitomcu napose koje je mjesto 
zauzimao. Pitali su ga bi li se moglo od nižih stolova podići na one koji su stajali više. 
Odgovorio je potvrdno, izuzevši onaj stol koji je nad svima. Jer koji su s njega pali, 
nisu se više mogli vratiti. Bilo je to mjesto onih koji su sačuvali krsnu nevinost. Na 
žalost, bio ih je malen broj. (MB., VI., 1860., 708.) 


17. TRI GLASOVITA SUCA SAVJESTI 


Tri noći uoči zadnjega dana 1860. godine, don Bosko je sanjao. Ove sne on zove 
jednostavno »snima«, ali mi ih prema onom što smo vidjeli, osjetili i iskusili, sa svom 
sigurnošću možemo nazvati nebeskim viđenjima. Isti san ponovio se tri puta, ali 
uvijek u različitim okolnostima. Evo, ukratko, kako ga je naš dobri Otac ispripovjedio 
svim sakupljenim mladićima posljednje večeri 1860. godine. 

Ovako je govorio: »Nalazio sam se tri uzastopne noći na nekom polju u Rivalti s 
don Cafassom, Sil-viom Pelicom i grofom Cavsom. Prvu smo noć proveli 
raspravljajući o stanovitim vjerskim pitanjima koja su se posebice odnosila na 
sadašnje vrijeme. Druga je noć protekla u razmatranju o moralu, osobito o tome kako 
riješiti pojedina pitanja savjesti. Opazivši da već dvije noći sanjam takav san, odlučio 
sam pripovjediti ga svojim dragim sinovima, samo ako još po treći put sanjam o istim 
stvarima. To se dogodilo u noći od 30. na 31. prosinca kad sam se, u snu, ponovno 
našao na istome mjestu, s istim ljudima. « 

»Pustio sam na stranu svaki drugi razgovor i dođe mi misao da bih sutradan 
uvečer, a bila je to posljednja večer u godini, morao po običaju, dati novogodišnju 
pobudnicu kao uspomenu svojim dragim sinovima. Zato se okrenuh don Cafassu s 
pitanjem: Vi, koji ste mi tako veliki prijatelj, dajte mi pobudnicu za moje sinove. 
Odgovorio mije: 

O, samo polako. Ako hoćete pobudnicu, najprije recite svojim mladićima nek 
srede svoje račune.« 

»Bijasmo u velikoj dvorani sa stolom u sredini. Don Cafasso, Silvio Pelico i grof 
Cays sjedoše za stol. Ja sam, na don Cafassov poziv, izišao iz dvorane pozvati 
dječake koji su bili vani. Svaki je od njih zbrajao i sređivao račune na papiru koji je 
držao u rukama.« 

»Dječaci su ulazili jedan za drugim držeći u ruci svoje papiriće na kojima je bilo 
mnogo brojeva za zbrajanje. Pokazivali su ih gore spomenutim osobama i predavali 
im te papiriće. Ova gospoda, pošto bi uzeli papiriće, zbrajali su na njima i ako je 
cedulja bila puna i s jasnim brojevima, vratili bije svakomu, a prezreli bi i odbacili 
onomu koji bi imao pobrkane brojke. Prvi su bili oni sa sređenim računima, drugi su 
bili oni koji su ih pomrsili. Brojni su bili ovi posljednji. Oni koji su dobili uređen papirić, 
izlašli su zadovoljni i otišli se igrati na dvorište. Drugi su, naprotiv, izlazili tužni i 
tjeskobni.« 

»Mnoštvo mladića stajalo je i čekalo svoj red pred pragom svi s papirićem u ruci. 
To je dugo trajalo. Kad se više nitko nije predstavio, činilo se da su svi mladići prošli. 
Ali don Bosko ugleda još neke da čekaju, a nisu ulazili. Zapita don Cafassa: Pa što 
oni tamo rade! 

Ovi - odgovori don Cafasso - imaju prazan papirić, bez brojeva. Ne može se 
ništa zbrojiti. Ovdje se radi o tome da se zbroji sve što se posjeduje, sve što je 
učinjeno. Neka ovi mladići odu ispuniti svoje papiriće brojevima i nek zatim 
dodu kako bi se izvršilo zbrajanje. Tako je završilo. « 


»Tada sam s onom trojicom izišao iz dvorane na dvorište i vidio kako dječaci 
kojima su papirići bili ispunjeni brojkama i u redu, trče, skaču i zabavljaju se s 
velikom radošću. Svi su bili zadovoljni kao kakvi prvaci. Ne može se zamisliti moje 
zadovoljstvo koje sam osjećao zbog njihova veselja. « 

»No, tu su bili neki dječaci koji nisu sudjelovali u igri, nego su promatrali druge. 
Ovi ne bijahu baš veseli. Jedni su imali povoj na očima, drugi oči zamagljene. 
Nekima je glava bila okružena tmastim oblakom. Nekima se iz glave pušio dim, a 
drugi su imali srce puno zemlje, a posljednjima je bilo prazno, bez Božjih stvari. 
Jasno sam ih vidio i dobro prepoznao. Još ih imam tako prisutne u pameti da bih 
mogao sve njih po redu imenovati, od prvoga do posljednjega. « 

»Međutim, opazih da na dvorištu nema mnogih mojih dječaka i rekoh samomu 
sebi: Gdje su oni koji su imali potpuno bijele papiriće? Zašto su bili papirići bez 
brojeva! Gledao sam lijevo-desno i na kraju bacih pogled prema jednom kutu 
dvorišta. Pred očima se pokaza tužan prizor: 

Ugledao sam jednog dječaka položena na zemlju, blijeda kao smrt. Vidio sam 
druge kako sjede na niskoj i prljavoj stolici, treći su se izvalili na neku ružnu 
slamnjaču, neki na zemlju, neki na stijene koje se tu nalažahu. Sve su to bili oni koji 
nisu imali sređene račune. Ležali su teško bolesni: na jeziku, na ušima i na očima. 
Njihov jezik, uši i oči bijahu puni crva što ih rastakahu. Jedan je imao potpuno gnjio 
jezik, drugi je imao usta puna blata, nekima je izlazio kužan smrad iz grla. Različite 
bijahu bolesti ostalih nesretnika. Neki imahu crvljivo srce, neki pokvareno, a neki opet 
s velikom ranom itd. Jedan je čak bio oglodan. Bila je to zapravo velika bolnica.« 

»Od toga pogleda bijah zaprepašten te nisam mogao vjerovati svojim očima. 
Bolno sam uskliknuo: Sto je ovo! Približih se jednomu od onih nesretnika i upitah ga: 
Jesi li ti taj N.N.! 

- Da, odgovori mi, upravo taj. 

- Pa kako si došao u to stanje, tako slomljen? - 

- Sto ćete odgovori mi. - Ovo je brašno iz moje vreće! Gledajte! Ovo je plod mojih 
nereda.« 

»Približio sam se drugomu i dobih isti odgovor. Prizor mije probadao srce poput 
najoštrijeg trna. Donekle me utješilo ono što ću još reći.« 

»Žalosna srca okrenuh se don Cafassu ponizno ga moleći: Koji lijek moram 
uzeti da bih spasio moje mladiće! 

- Vi znadete jednako kao i ja što bi se moralo učiniti, odgovori mi don Cafasso. - 
Nije potrebno da Vam to reknem. Zamislite se, sjetite se. 

- Daj barem geslo zdravima, uzvratio sam poletom ponizne, a pouzdane molitve. - 
Don Cafasso mi dade znak neka ga slijedim.« 

»Pošto se približih palači iz koje izičosmo, pokažu se vrata. Preda mnom se 
pojavila veličanstvena palača sva ukrašena zlatom, srebrom i kojekakvim 
dragocjenim ukrasima. Bila je osvijetljena tisućama vrsta svjetala, koja moj pogled 
nije mogao obuhvatiti. Dvorana se prostirala u nedogled, po širini i duljini. U sredini 
ove kraljevske dvorane stajao je prostran stol prepun slatkiša svake vrste: od gorkih 
badema, koji su bili veliki kao vojnički kruh, do dvopeka toliko visokih da bi jedan 
nasitio dječaka. Vidjevši ovo, otrčah pozvati dječake da dođu za stol i promatraju 
veličanstveni prizor ove dvorane. No don Cafasso me zaustavi povikavši: »Polako, 
ne mogu svi sjesti kod ovog peciva i slatkiša. Pozovite samo one koji imaju sređene 
račune!« 

»Učinih tako i u tren je dvorana bila puna dječaka. Odlučih izlomiti i podijeliti 
pecivo i slatkiše. Ali don Cafasso mi se suprotstavi i reče: - Polako, don Bosko, 
polako. Ne mogu svi koji su ovdje okusiti slatkiše. Nisu svi vrijedni. - To rekavši, 
označi one koji su bili nevrijedni. - Pozovite samo one koji imaju sređene račune. « 


»Na prvome mjestu nabrojio je one koji su bili ranjeni, koji se još nisu nalazili s 
ostalima u dvorani jer nisu imali čiste račune. Zatim mi pokaže one koji su, usprkos 
tome što su imali čiste račune, bili pomućena pogleda i srca punog zemlje, bez 
Božjih darova. Ponizno rekoh: Don Cafasso, dopustite da i ja dadem nešto ovim 
posljednjima. loni su moji dragi sinovi, tim više jerje tu mnogo svega i ne 
postoji bojazan da će što uzmanjkati. 

Ne, ne - nastavio je - samo oni koji imaju zdrava usta, smiju okusiti. Drugi 
ne smiju. Jer, imajući pokvarena i gorka usta, zgadile bi im se slatke stvari i ne 
bi ih mogli probaviti.« 

»Smirio sam se i počeo dijeliti ono pecivo i slatkiše samo onima koji su bili 
zabilježeni. Pošto su ovi prvi put obilno dobili, započeh od početka s dijeljenjem i 
ponovno sam dao svima obilno. O kako sam se veselio dok sam promatrao dječake 
kako slasno blaguju! Na licu im se odražavala radost, činilo se da to nisu više dječaci 
Oratorija, tako su se preobrazili. Oni koji su ostali u dvorani bez slatkiša, stajali su u 
kutu tužni i zbunjeni. Obuzet silnom sućuti, ponovno se okrenuh don Cafassu i 
zamolih ga neka mi dopusti podijeliti slatkiše i njima, da ih mogu barem okusiti. Ne, 
ne - odgovarao je don Cafasso. Oni ne mogu jesti tih slatkiša. Kad ih izliječite, 
tek tada će moći jesti.« 

»Promatrao sam ove siromahe. Promatrao sam i mnoge koji su ostali vani tako 
žalosni i kojima se nije ništa nudilo. Sve sam ih prepoznao i opazio da su neki od njih 
imali, na svoju veliku nesreću, crvljivo srce.« 

»Odgovorih tada don Cafassu: Preporuči mi koji lijek mogu upotrijebiti, što 
moram učiniti da izliječim ove svoje sinove?! Ponovno mi odgovori: Promislite, 
sjetite se. Ta vi to znate. Tada ga zamolih neka mi dade novogodišnje geslo 
obećano za moje mladiće. Pa dobro, odgovori mi. | spreman otići tri puta jačim 
glasom zavikne: Pazite, pazite, pazite! Iščeznuo je sa svojim prijateljima i san je 
prestao. Probudih se - sjedeći na krevetu, a leđa mi bijahu ledena kao mraz.« 

»Bio je to moj san i neka ga svatko tumači kako hoće, ali neka ga smatra jednim 
snom. Ako tu ima nešto što može koristiti našim dušama, okoristimo se. Ne bih htio 
da pripovijedate ovaj san izvan kuće. Vama ga ispripovjedih jer ste mi sinovi. 
Međutim, kažem vam da još imam pred sobom svakoga od vas kako sam ga u snu 
vidio. Znam koji je bio bolestan, a koji ne. Sada ću priopćiti svakome osobno njegovo 
stanje. Novogodišnje geslo, koje, općenito, dajem svima u Oratoriju, jest: Cesta i 
iskrena Ispovijed! Cesta i pobožna Pričest! Laku noć!« 


Ovaj veliki san ima svoje tumačenje. Don Rua među ostalima, piše: 

»Konačno ću pripomenuti kako je don Bosko osim stanja savjesti najavljivao i 
stvari koje ne možemo shvatiti prirodnim ljudskim pojmovima, npr. proročanstva o 
raznim smrtnim slučajevima i drugim budućim događajima. « 

Pisac Uspomena napominje kako se iz ovoga sna može uzeti don Cafassa kao 
suca u stvarima vjere i morala, Silvia Pelicu u marljivosti za školske i staleške 
dužnosti, a grofa Caysa u poslušnosti i redu. U slatkišima se može naslutiti hrana 
onih koji su započeli služiti Gospodinu. Slatkiši od gorkih badema su hrana onih koji 
su na putu veće savršenosti. O svima se može sa sigurnošću reći sa Psalmistom: 
Hranio ih je najboljom pšenicom i medom koji se cijedi iz stijenel 

Bonetti kasnije spominje da su se i oni najokorjeliji obratili na bolji život pristupivši 
životnoj svetoj Ispovijedi. 

Don Boskovo objašnjenje: 

Bonetti i Rufino pišu: »12. siječnja ujutro pozvao je don Bosko jednog dječaka u 
svoju sobu i ovako mu rekao: Prošlu sam noć vidio smrt koja je išla upravo pre- 
ma tebi. Pripremala se udariti te svojom oštrom kosom. Videći to, odmah sam 


skočio da bih zaustavio njezinu ruku, ali ona se okrene i reče mi: »Pusti me. 
Ovaj je nedostojan živjeti. Čemu trpjeti ovoga koji ne odgovara tvojim 
nastojanjima i zlorabi milost Božju.« Stao sam je zaklinjati neka te poštedi i 
pustila te.« 

Postoje ovaj siromah čuo san, toliko je bio potresen i ganut da se u suzama i 
jecajima brzo ispovjedio i donio važne odluke. 

Dana 13. siječnja 1861. godine, don Bosko je poslije večernjih molitava počeo 
govoriti o velikome snu koji se ponovio tijekom tri uzastopne noći. 

U prvoj noći radilo se o pitanjima iz bogoslovije a ticala su se sadašnjice, pri čemu je 
svetac dobio mnoga rasvjetljenja. Drugu su noć dolazila pitanja iz morala, koja su se 
također ticala sadašnjih događaja. Radilo se o raznim slučajevima savjesti mladića u 
Oratoriju. Treću noć došli su na red konkretni slučajevi, pri čemu je don Bosko 
upoznao nutarnje duševno stanje svakoga dječaka osobno. 

Prvoga dana kaže don Bosko, nisam posvećivao veću pozornost ovim 
stvarima jer je to i Gospodin u Starome zavjetu zabranio. Ali prošlih dana 
nakon nekih pokušaja, pošto sam pozvao mnoge dječake k sebi i govorio im o 
njihovim problemima tako kako sam ih vidio u snu, i pošto su mi oni potvrdili 
da je upravo tako, nisam mogao više sumnjati u to da je ovo izvanredna milost 
koju je Gospodin dao svim sinovima Oratorija. 

»Smatram se obveznim reći vam: Gospodin vas zove i daje vam čuti svoj glas. A 
nad onima koji se opiru, plače.« 

»Mladići koji su imali sređene papiriće, imaju i savjest u redu. Oni koji nisu imali 
ispunjene papiriće, predstavljaju dječake kojima je savjest donekle u redu, ali 
nedostaje "zbrajanje ", barem od posljednje Ispovijedi. Oni, pak, koji su imali oči 
zamagljene i povezane, predstavljaju dječake koji su puni duha oholosti i samo- 
dopadnosti. Dječake koji su ležali, znao bih imenovati jednoga za drugim i reći zašto 
su bili na slamnjači, na stolici ili na zemlji. Vidio sam nutrinu srdaca. « 

»Mnogi su imali mnoštvo lijepih stvari: ruže, ljiljane, mirisave ljubice. Ovi cvjetovi 
označavaju razne krjeposti. Crvljivo srce označavalo je one koji su gajili mržnju, 
srdžbu, zavist i si. Srce puno zmija, znak je mnogostrukih teških grijeha. Srce puno 
zemlje, označava srce vezano uz zemaljske, sjetilne stvari. « 

»Prazno srce, to su oni koji, makar su u milosti Božjoj i nisu vezani uz zemaljske, 
osjetne stvari, ne sudjeluju u pobožnim vježbama da bi se ispunili strahom Božjim. 
Zive bezbrižno i, premda ne će pasti u prvu zamku koju će im postaviti zloduh, ipak 
će malo-pomalo postati zločesti. Svi koji još nemaju sređeno stanje svoje duše... Oh! 
Neka više ne čekaju! Neka dođu, neka mi svečano obećaju da mi ne će uskratiti 
odgovor. Ako se boje priznati, ja ću reći njima. Svakomu mogu reći prošlost, 
sadašnjost, čak i nešto iz budućnosti. « 


»Ovom prigodom govorim vam stanovite stvari koje ne bih morao reći. Oh, dragi 
dječaci, zgražam se kod pomisli... Tvrdim vam da nikada nisam vjerovao da bi u 
našoj kući bilo toliko dječaka neuredne savjesti. Uvjeravam vas da sam proživio 
strašne noći i dane. Moram pohvaliti one koji su već dobro promislili i sredili stanje 
svoje duše. Ali mnogi drugi na to još, na žalost, ne misle.« 

Postoje drhtavim glasom izgovorio ove riječi, potekle su mu niz lice krupne suze. 
Nakon kratke stanke zaželio im je laku noć! 

Mnogi su dječaci plakali. Ove besjede postigoše željeni uspjeh. Slijedile su mnoge 
dobre Ispovijedi. 

15. siječnja rekao je don Bosko: Za one tri noći više sam upoznao 
bogoslovlja, nego skoro za cijelo vrijeme bogoslovnog studija. (MB., IV., 1860., 
817.) 


18. — ŠETNJA U RAJ 


»Razne okolnosti«, piše don Bonetti, »nad kojima se treba diviti, uvjerit će čitatelja 
daje to zaista jedno od onih snoviđenja koje se Gospodin udostojao podariti samo 
svojim vjernim slugama.« 

Ovdje ćemo navesti pripovijest ovoga sna od dvojice pisaca, jer su 
dragocjene obje. 

Poslije večernje molitve 7. travnja don Bosko je uputio dobru riječ svojim 
mladićima. Započeo je ovako: 

Imam vam. reći nešto vrlo zanimljivo. Ispripovjedit ću vam jedan san, koji je 
samo san - ne mora biti zbilja. Ovo vam zato naglašavam da mu ne posvećujete 
veću pozornost. San je podijeljen u tri dijela i odvijao se neprekidno tijekom tri 
noći. Večeras poslušajte što sam sanjao prvu noć! 

Prvi dio 
»Obično se spavajući sanja. I ja sam sanjao. Nekoliko dana prije toga bio sam 
odsutan iz Turina. Prolazio sam blizu brežuljaka Moncalieri koji su već bili zeleni. 
Pogled na njih ostao mije duboko u duši. Tako se može protumačiti da se u sljedećim 
noćima pojavila ideja onoga divnoga prizora. Mašta je djelovala i probudila želju za 
jednom šetnjom. Cinjenica je da sam se u snu odlučio na šetnju...« 

»Činilo mi se da sam okružen svojim dječacima na nekoj ravnici. Pred mojim 
pogledom uzdizalo se visoko i prostrano brdo. Svi smo stajali na mjestu kad sam 
najednom predložio dječacima: 

- Idemo na jednu lijepu šetnju! 

- Idemo! 

- Ali kamo? 

Pogledali smo se u oči, razmišljali, a zatim netko, ne znam zašto, predloži: 

- Idemo u raj! 

- Da, da, idemo u raj! - vikali su jedni. 

- Da, da, idemo u raj na šetnju! - prihvatiše drugi. 

- Dobro, vrlo dobro! Idemo! - svi su zajedno klicali. 

»Na put krenusmo s ravnice. Nakon nekoga vremena stigosmo na podnožje 
brežuljka. Započeli smo ići njegovim stazama, ali kakva li prizora! Bijaše to nešto 
divno. Pobočje brežuljka bijaše pokriveno raznorodnim voćkama. Bijahu nježne, 
niske i visoke. Bilo je krušaka, bresaka, loza, šljiva i drugih. Naizgled običan prizor. 
Ali, bijaše tu nešto jedinstveno: na jednoj te istoj biljci moglo se vidjeti cvjetove koji su 
tek počeli cvasti i one koji su se već rascvali. Isto tako, plodove koji su bili maleni, 
debeli i zreli. Na svakoj stabljici nalazilo se sve lijepo što posjeduju proljeće, ljeto i 
jesen. Plodovi su bili tako obilni te se činilo da ih biljke jedva nose. Dječaci su dolazili 
k meni i radoznalo pitali za razjašnjenje. Nisu mogli shvatiti razlog takvomu čudu. Da 
bih im udovoljio, sjećam se da sam im dao ovakav odgovor: 

»Raj nije kao naša Zemlja, gdje se mijenjaju temperature i godišnja doba. U raju 
je temperatura uvijek jednaka, neobično blaga i prilagođena potrebi svake biljke. Raj 
u sebi posjeduje sve lijepo i sve dobro iz svih godišnjih doba.« 

»Ostali smo ushićeni promatrajući čarobni vrt. Sirio sa sladak dah, ozračje bijaše 
mirno; svuda je vladala blaga toplina. Ugođaj mirisa, koji je obuzimao sve, uvjeravao 
nas je da pristaje svakoj vrsti voća. Dječaci uzeše poneku jabuku ili krušku, zatim 
trešnju i onda ponovno grožđe. Tako dođosmo na vrh brežuljka. Kad smo bili na 
vrhuncu, držali smo daje to raj. No, prevarili smo se. S ovoga vrha, s onu stranu 
oštraca u sredini prostrane visoravni, vidjela se neobično visoka planina koja je do- 
ticala oblake. Uz obronke, s velikim naporom, uspinjalo se silno mnoštvo naroda. Na 


vrhuncu bijaše Onaj koji je pozivao sve što su stupali i ulijevao im odvažnost. Vidjeli 
smo također ljude koji su silazili s vrha sve do podnožja i dolazili u pomoć onima koji 
su bili umorni od hodanja među klisurama. Oni koji konačno stigoše na cilj, bili su 
primljeni velikim, svečanim slavljenjem. Bili smo sigurni daje tamo raj. Silazeći niz 
visoravan, približismo se planini izviđajući kamo da se zaputimo. Već smo 
propješačili najveći dio puta. Mnogi su dječaci trčali da bi što prije stigli i prestigli 
mnoge. « 

»Prije nego stigosmo na rub planine, nađosmo na visoravni veliko jezero puno 
krvi. Sirilo se kao od Oratorija do trga Castello. Dječaci se zaustaviše zaprepašteni. 
Na suprotnoj obali bijaše napisano velikim slovima: PER SANGUINEM-PO KRVI. 
Dječaci su se međusobno pitali što znači ovaj prizor, a tajanstvena im osoba reče: 
Ovdje je izlivena krv onih koji su dospjeli na vrh planine, u raj. Ovdje je krv 
mučenika, ovdje je krv Kristova u kojoj su okupana tjelesa onih koji su ubijeni 
svjedočeći vjeru. Nitko ne može prijeći u raj a da ne prođe kroz ovu krv te se u 
njoj okupa. Ova krv brani svetu goru, sliku Katoličke crkve. 

»Uputismo se da vidimo hoće li nam biti moguće približiti se planini. Tada se pred 
nama pojavi drugi prizor. Bilo je tu drugo veliko jezero, puno vode, s raznim isječenim 
i izlomljenim udovima. Na obali je bilo napisano velikim slovima: PER AQUAM - PO 
VODI. Ponovno upitasmo: 


- Stoje to? Tko će nam objasniti ove tajne? 


- U ovom jezeru reče nam Neznanac - nalazi se voda koja je potekla iz rebara 
Kristovih. Ovo je voda svetoga Krštenja u kojoj su bili oprani i očišćeni svi koji su se 
već penjali na ovo brdo. Tako moraju biti kršteni i očišćeni i oni koji će i ubuduće 
uzlaziti. U njoj se moraju okupati svi koji hoće u raj. - Dječaci su vidjeli kako neki 
stupaju po vodi dotičući je nogama. 

- Ovi dječaci koji brzo hodaju po vodi, to su nevini od Krštenja reče Voditelj. « 


»Tada su i ostali dječaci zaželjeli trčati po vodi ovoga jezera, kao što su učinili oni 
koje su vidjeli. Pitali su me pogledima, ali nijedan se nije usudio krenuti. Govorio sam 
im: 


- Ne usuđujem vam se to predložiti. Nepromišljeno bi bilo pretpostavljati da smo 
tako pravedni te bismo mogli prijeći po vodi a da ne propadnemo. - Tada su svi 
uskliknuli: 


-Ako se on ne usuđuje, kako se možemo mi? 

»Nastavili smo put hodajući okolo planine, i evo nas ubrzo kod trećega jezera. Na 
obali je stajao natpis: PER IGNEM- KROZ VATRU. Dok smo mi promatrali ono 
ognjeno more, reče nam Neznanac: 

- Ovo je oganj Božje ljubavi i ljubavi svetačke. Kroz ove plamenove ljubavi 
moraju proći oni što ne prođoše po krvi i vodi. Ovo je, ujedno, oganj kojim su 
zločinci mučili i spaljivali tjelesa tolikih mučenika. Mnogo ih je koji su morali 
proći ovim putem kako bijednom stupili na ovo sveto brdo. 

»Žurili smo naprijed. S onu stranu jezera bijaše drugo jezero slično golemomu 
amfiteatru. Izgled mu je bio strasniji nego u onih prijašnjih. Bilo je puno divljih zvijeri, 
vukova, medvjeda, tigrova, lavova, pantera, zmija i tolikih drugih nakaza koje su bile 
otvorenih usta, spremne progutati svakoga tko bi im se približio. Tada mi poznati 
tumač reče: 

- Ove su životinje demoni opasnosti i zasjede svijeta. Ljudi koji prolaze po 
njima bez kazne, jesu pravednici. To su oni za koje je Isus prorekao: »Evo, dao 
sam vam vlast gaziti po zmijama ištipavcima i po svoj sili neprija-teljevoj i ništa 
vam ne će naškoditi.« (Lk 10,19) 


»Pitali smo: 

- Kako moramo postupati da se maknemo odavde? Zar ćemo i mi morati ići po 
ovim strašnim nakazama? 

- Da, da! Dođi! Idemo! - reče mi netko. 

- Ah, ne osjećam se odvažnim. Drsko je pretpostavljati da bismo mogli prijeći 

nepovrijeđeni po glavama ovih divljih nakaza. Vi idite, ja ne idem. 

A dječaci ponoviše: 

-Ako on nema odvažnosti, kako bismo je mi imali?« 

»Udaljeni od jezera sa zvijerima, skoro smo izgubili nadu da ćemo naći prikladan 
prolaz do rajske gore. Naletjeli smo na prostrano polje puno ljudi koji su veselo 
stupali prema raju, iako su izazivali sućut: jednome je nedostajalo oko, drugi je bio 
bez nosa ili bez ušiju, treći bez ruke... bez jezika. Dječaci su vrlo začuđeno gledali 
ovaj jadni svijet. Neznanac najednom reče: 

Ovi su prijatelji Božji. Da bi se spasili, mrtvih su čula: uši, oči, jezik. I zato su 
učinili mnoga dobra djela. Mnogi su izgubili ine dijelove tijela u velikim djelima 
pokore i radeći iz ljubavi prema Bogu i bližnjemu i uspjeli su proći neozlijeđeni 
u pogibeljima svijeta. Hoćete li i vi u raj, ujedinite se s njima i radosno 
koračajte stazama odricanja. 

»Dok smo sve ovo promatrali, vidjeli smo mnoštvo ljudi. Jedan je dio već prešao 
jezero i stupao po plamenu. Pokazali su nam se i drugi, na vrhu gore, koji su pružali 
ruke hrabreći one koji su stupali prema njima. Zatim su pljeskali rukama i govorili: 

- Bravo! Dobro! Dobro!!! - Na žamor i pljeskanje i na ono vikanje, probudih se i 
vidjeh da sam u svom krevetu.« 


19. ŠETNJA U RAJ DRUGI DIO 


Don Bosko s dječacima stiže na veliki trg koji je završavao uskom stazom među 
dvjema klisurama... Staza bijaše tako uska da je jedva mogao prolaziti jedan čovjek. 
Trg bijaše pun zadovoljnih i sretnih ljudi koji su se veselili, i svi su se kretali prema 
tom uskom prolazu stoje vodio na brdo. 

»Pitali smo jedan drugoga: 

- Koji put bi mogao voditi u raj? Primijetismo da ljudi koji bijahu sakupljeni na trgu 
idu jedan za drugim ovom stazom. Da bi mogli ići naprijed, čvrsto su trebali pritegnuti 
odjeću. Morali su se sagnuti i ostaviti prtljagu. To mi je bilo dosta da se uvjerim daje 
to put u raj. Pada mi na pamet da za taj put treba ne samo svući sa sebe grijeh, nego 
ostaviti svaku misao, svako zemaljsko čuvstvo, prema onome kako naučava Apostol: 
- Ništa okaljano ne će ući u kraljevstvo nebesko. Mi smo malo zastali i promatrali. 
Tada ugledasmo čudan prizor. Promatrali smo mnoštvo ljudi, a s njima i naše 
mladiće ujarmljene s raznim životinjama. Bilo je mladića koji su zajedno s volovima 
stajali u jarmu. Pitao sam se što to zapravo znači. Tada se sjetih - vol je simbol 
lijenosti.« 

»Nakon toga sam vidio druge mladiće ujarmljene s magarcima. Tako združeni, 
nosili su teret ili su pasli s njima. Bijahu to dječaci koji u svojoj tvrdoglavosti nisu 
primali savjete i naredbe poglavara. Vidio sam i treću skupinu ujarmljenu s 
mazgama ili konjima, i sjetih se onoga što je rekao Gospodin: Postao je kao 
magarac i mula koji nemaju razuma. Ovi nikada ne misle o stanju svoje duše. 
Nesretnici su i bezumnici!« 

»Neki su se hranili zajedno sa svinjama. Valjali su se u nečistoći poput ovih 
smrdljivih životinja. Ah, žalosna li prizora! Ponovno mi dođe misao iz svetog 


Evanđelja o rasipnome sinu koji je došao u ovakvo stanje jer je razuzdano živio... 
Govorili smo među sobom: 

- Idemo vidjeti stoje tamo!« 

»Išli smo stalno naprijed i došli usred čarobnih drvoreda stabala što bijahu tako 
puna voćaka da ih je bilo divota pogledati. Kako su jabuke imale posebno krasan 
izgled, jedan dječak otrči i skine s grane jednu koja je bila najljepša i najzrelija. No, 
čim ju je stavio u usta, baci je ljutito od sebe jer je bila puna zemlje i pijeska. Imala je 
okus koji je tjerao na povraćanje. 

- Sto je ovo? - pitasmo se. Jedan od naših dječaka reče: 

- Ovoje sva ljepota i dobro koje predstavlja svijet. Sve je prividno i bez ukusa.« 
»Tada se pojavi silno mnoštvo koje je prolazilo cestom na kojoj se nalazismo. Jedni 
su bili na kolima, drugi na konjima, a mnogi su išli pješice. Skakali su, šalili se 
pjevajući i plešući uz glazbu, a mnogi su išli uza zvuke tambura. Odvijala se velika 
svečanost i bilo je neizrecivo veselje. Rekli smo: 

- Ostanimo na trenutak. Stanimo i promatrajmo prije nego se uputimo s ovim 
ljudima. - Ali jedan nas dječak upozori na ljude koji su, kako se činilo, upravljali 
pojedinim skupinama. Bili su lijepo obučeni, a vanjština i kretnje bijahu im lijepi. Ali, 
vidjelo se da ispod šešira imaju rogove.« 

Ova velika ravnica bijaše, dakle, zli i pokvareni svijet. Ovo je put koji se čovjeku 
čini pravim, ali na kraju vodi u propast. 

»Najedanput nam Neznanac reče: 

- Promatrajte kako ljudi neprimjetno idu u pakao! 

- Da, imate pravo. Bježimo brzo, vratimo se, inače ćemo otići u pakao. « 

»Htjeli smo se vratiti na isti trg s kojega krenusmo i konačno poći stazom koja je 
vodila na rajsku goru. Ali, silno se iznenadismo kad nakon dugoga puta ne 
ugledasmo više doline po kojoj se išlo u raj, nego samo neku livadu. Okretasmo se 
na lijevo i na desno, ali se nismo mogli snaći. Netko od nas reče: 

- Zalutali smo. Drugi je vikao: 

- Me, nismo zalutali, ovo je pravi put. 

»Dok su se dječaci prepirali i svaki ustrajao pri svome mišljenju, ja se probudih.« 


20. = ŠETNJA U RAJ TREĆI DIO 


»Mi smo svakako hijeli ići u raj. Hodajući lijevo-desno, naprijed-nazad, konačno 
smo po spomenutome putu stigli na mjesto gdje je bilo sakupljeno mnoštvo ljudi koji 
su se trudili stići na goru. « 

»Kako je već rečeno, trg je završavao uskom stazom. Tko je njome krenuo, jedva 
bi ušao sa suprotne strane. Morao je prijeći most koji je bio dug, veoma uzak i bez 
ograde. Pod mostom je zjapila bezdana provalija. 

- Ah, eno puta u raj - klicali smo. - Idemo tamo! »Najednom svi pođosmo 
prema mostu. Neki se 
dječaci zatrčaše ostavivši iza sebe prijatelje. Htio sam da me pričekaju, ali oni su se 
natjecali tko će prije stići. Kad su došli do prijelaza, preplašiše se i zaustaviše pred 
mostom. Hrabrio sam ih neka prijeđu: -Naprijed! Naprijed! Sto činite? 

- E, da, dođite vi i pokušajte! Teško je prijeći tako uskim prijelazom preko ovoga 
mosta. Ako se okliznemo, upast ćemo u ovu duboku vodu u ponor i nitko nas više ne 
će vidjeti! 

»Napokon su svi pošli za prvim. Držali smo se jedan drugoga, prešli na drugu 
stranu i stigli do podnožja gore. Željeli smo se popeti, ali nismo našli staze. Zatim 
smo pokušali po bočnoj strani planine, ali i tu su nam se ispriječile mnoge poteškoće 
i zapreke.« 


»Na jednome mjestu bijahu u gomilama razbacane stijene, na drugome pećina, tamo 
provalija, a negdje trnovo grmlje. Usto, ulaz je bio previše strm. Cekao nas je težak 
napor, ali nismo se uplašili i započeli smo se oduševljeno penjati. Nakon kratkoga 
napornog uspinjanja, pomažući se među sobom te svojim rukama i nogama, zapreke 
počeše iščezavati ina određenome mjestu nađosmo stazu po kojoj smo mogli 
ugodno hodati. Usput smo vidjeli mnoge ljude kako strašno trpje, pa nas je obuzeo 
strah i sućut. Ne mogu izreći ono što sam vidio, jer bih vam prouzročio mnogo boli i 
ne biste mogli odoljeti mojemu opisu. Ništa vam dakle, neću više reći. Nastavljam. 

Po planinskim obroncima susretali smo mnoštvo ljudi koji su se približavali. Bili su 
dočekivani veoma svečano i uz dugi pljesak. Istodobno smo čuli zaista nebesku 
glazbu, pjev divnih glasova i mnoštvo najljepših himana. To nas je još više ohrabrilo 
da nastavimo po uzbrdici. Hodajući, mislio sam u sebi i govorio dječacima: 

- Jesmo li mi koji krećemo u raj već pokojni? Uvijek sam čuo, a i znam, da treba 
prije poći na Sud. Jesmo li mi već suđeni? 

- Ne, odgovarali su mi. Mi smo još živi. Na Sud još nismo išli. - Kako god bilo, 
svemu smo se tomu nasmijali. Tada sam rekao: 

- Bili mi mrtvi ili živi, pođimo naprijed da vidimo što je tamo gore. - Ubrzavali smo 
korake, stigosmo skoro na vrh brda. Oni koji su bili gore, već su spremno iščekivali 
slavlje uz naš dolazak. Međutim, okrenem se da pogledam jesu li svi dječaci uz 
mene i s dubokom boli uočim da sam ostao skoro sam. Od tolikih mojih pratitelja 
ostala su mi trojica ili četvorica. 

- A drugi? - pitao sam usporavajući korak i silno žalostan. Odgovorili su mi: 


- Zaustavili su se kojekuda. Možda će doći. Pogledao sam niz brdo i opazih ih 
raspršene po gori. Jedni su se zaustavili tražeći puževe među stijenama, drugi berući 
cvijeće bez mirisa, neki loveći leptire itd. 

Počeo sam vikati koliko mije grlo dopuštalo. Naprezao sam se kako bih im dao 
znak. Zvao sam ih po imenu i neka brzo dođu; jer nemamo vremena za 
zaustavljanje. Samo su neki došli i sada je bilo osam dječaka. Ostali se nisu obazirali 
na moje pozive. Zaokupljeni svojim sitnicama, nisu pomišljali na uspon. Nisam htio ići 
u raj praćen tako malim brojem dječaka. Odlučih sam poći i dovesti ove upornike. 
Rekoh svojim pratiteljima: 

- Vratit ću se dolje i sakupit ću ih! - Tako sam i učinio. Kolike sam našao kako 
sjede! Sve sam ih podizao na noge. Neke sam opominjao, druge ljubazno ukorio, a 
na treće sam se izderao. Jedne sam udarao, druge gurao i zvao: 

- Idite gore, za ljubav Božju! Ne zaustavljate se ovdje radi sitnica! - Idući tako 
prema podnožju, skoro sam ih sve pronašao.... | nađoh se na vrhu brda na koje smo 
se popeli tolikom mukom. Ovdje sam hrabrio one koji su, umorni od hoda i 
prestrašeni kako ne će stići na vrh, krenuli natrag. Tada sam se okrenuo da nastavim 
svoje uspinjanje i žurio sam se vratiti onamo gdje su bili dječaci, međutim sam se 
spotakao o neki kamen, i probudio. 

Bilo kako bilo, malo bi ih stiglo u raj. Od onih sedamdeset stigla su valjda trojica ili 
četvorica. (MB., VI. 1861., 864.) 


21. KOLO SREĆE Budućnost Salkzijanske Družbe 


Noću 1. svibnja 1861. godine sanjao je don Bosko san koji je trajao oko šest sati. 
Čim se razdanilo, ustao je iz kreveta da ispiše glavne događaje i imena osoba koje 
su mu dolazile u snu. Da bi san ispripovjedio u cijelosti, upotrijebio je tri uzastopne 
večeri. 2. svibnja pripovijedao je prvi dio, koji je trajao oko tri četvrtine sata. Uvod će, 
kao obično, biti malo nejasan, ali razotkrit će nam se sve na završetku. Taj izvanredni 
san odnosi se na nastajuću Družbu i njezinu mladež. I u ovome je snu tajanstveni 
Voditelj koji ne će biti identificiran. 


Ovaj mu je donio neki stroj, kolo s ručicom i velikom lećom, širokom oko pola 
metra. U njoj je don Bosko mogao vidjeti duševno stanje svojih dječaka i budućnost 
svoje Družbe. 

Od prva dva dijela navest ćemo sažetak u kojem ćemo promišljati kako se u tim 
okretajima kola vidi, jasan dar gledanja u duše. Voditelj mu zapovjeda neka okreće 
ručicom kolo, i po svakom okretaju on kroz tajanstvenu leću gleda svoje mladiće u 
najrazličitijim stanjima: vidi dobre odijeljene od zlih, i njihove manjkavosti i poroke 
kojima su se podavali. Vidio je i one koji će ostati s njim, pripravni na posao kojega 
će im odrediti. Vidi još i one koji će ga, nakon trenutačnog oduševljenja, napustiti. 
Kod prvih mu je bilo jasno pokazano stanje duše, a kod drugih njihovo zvanje. 

Nakon ispričanoga sna dječacima, sljedećih dana dolazili su mu s pitanjem kakve 
ih je vidio u snu. Duhovni 


utjecaj na vladanje dječaka bijaše izvanredan, kako kaže životopisac - tako jak da ne 
bismo mogli takvo nešto očekivati ni od najuspješnijih pučkih misija. 

Među savjetima što ih je dao Voditelj don Bosku bio je ovaj: Kada s 
propovjedaonice progovoriš dvije riječi, jedna neka bude o dobroj svetoj 
Ispovijedi. 

posebno jer je već 1856. imao značajne kratke snove. 

Sanjao je kako se nalazi na nekom trgu gdje je bio postavljen stroj s kotačem. 
Voditelj mu je protumačio da to predstavlja njegov Oratorij. Zapovjedio mu je neka 
kotač zavrti ručicom. Na prvi okretaj čuo se tek mali šum. 

- Što to znači? - upitao gaje Svetac. 

- Svaki okretaj, odgovorio mu je Voditelj, označuje deset godina života tvojega 
Oratorija... 

- Zavrti još četiri puta. 

Kod svakog okreta šum je rastao. Don Bosku se učinilo da se drugi obrtaj čuje po 
Turinu i po cijelom Piemontu, treći po Italiji, četvrti po Europi, a peti po cijelome 
svijetu. 

Sve se to brzo dogodilo, kao navještaj budućnosti nastajuće Družbe. 

U ovim drugim snovima nije bilo nikakvoga uznemirujućeg šuma ni štropota. Sve 
bijaše jasno s obzirom na položaj i na ljude. Tajanstvena leća, koju mu je dao 
Voditelj, okretanjem kotača čudesnim je načinom pokazala budućnost njegovih 
ustanova. 

Najprije mu je Voditelj naredio: 

- Zavrti kotač deset puta! Pazi, neka broj bude točan, a onda pogledaj. 

Don Bosko je deset puta okrenuo ručicom kotač, a zatim je dršćući promatrao što 
će se pojaviti u leći. Divno! Vidio je skoro sve svoje mladiće koji su narasli: brkate 
muškarce i one s bradama. 

- Kako to? - Upitao je u čudu. - Onaj što je jučer bio dečkić, kako je tako brzo 
narastao? 

- Koliko si puta okrenuo kotač? 

- Deset puta. 

- Pravo! Izbroji deset godina! Mi smo u 1871. godini. 

Nisu narasli samo dječaci. Don Bosko je vidio da su i ustanove "narasle", 
brojčano. A u njima: nepoznati mladići pod vodstvom njegovih već odraslih mladića. 
- Okreni još deset puta, - rekao mu je Voditelj - i preskočimo u 1881. godinu! 

Don Bosko je okrenuo deset puta, po riječima Voditelja, a onda je pogledao. 
Mladića bijaše dva puta manje: nekoji posijedili, drugi malo pogrbljeni. Na taj pogled 
malo se zgrozio, a ujedno i utješio kad je vidio nove zemlje, nepoznate pokrajine i 


mnoštvo dječaka koje su vodili nepoznati učitelji uz pomoć njegovih tadašnjih 
pomoćnika u Oratoriju, a koji su već ušli u zrelu dob. 

Sada još više zabrinut, deset je puta zaokrenuo kotač. Njegovih tadašnjih mladića 
bijaše četiri puta manje: svi sjedokosi i sijede brade. Bila je godina 1891.Ustanova i 
sinova bilo je veliko mnoštvo. Mladići su bili različite boje. 

Ponovno je okrenuo deset puta i bila je 1901. godina, s novim razlozima za žalost 
i veselje. Od prvih mladića iz Oratorija ostalo je samo nekoliko starih, klonulih, 
istrošenih snaga. U mnogim su ustanovama bile nove osobe, a broj dječaka je silno 
narastao. Don Bosko je to promatrao bez riječi, do srca ganut. Tada ga Voditelj 
potakne: 

- Zavrti još deset puta i vidjet ćeš stvari koje će te utješiti i zabrinuti. 

Don Bosko je naglo zavrtio deset puta i već je bila 1911. godina. Pred njegovim 
su se očima pojavile nove ustanove, novi dječaci, ravnatelji i učitelji u novim odijelima 
i s novim navikama. U mnoštvu je tražio ima li još netko iz prvih vremena te je 
prepoznao samo jednoga, sijeda i iznemogla, okružena mladićima kojima je 
pripovijedao o počecima Oratorija, i ponavljao im stvari koje je naučio od don Boska. 
Pokazivao im je njegovu sliku koja je visjela na zidu primaće sobe. 

To je don Bosko, jamačno, mislio na Francesia, koji je do duboke starosti, do 
svoje 90. godine, neprestano govorio o njemu, o njemu pisao u knjigama i opjevao 
ga u brojnim pjesmama. U svim svojim propovijedima i ugodnim razgovorima budio 
je uspomene na ljubljenoga Oca. Ovaj, koji je to zapisao, s veseljem ga je slušao 
godinama. 

Dugi snovi su se približili kraju. Voditelj je rekao don Bosku da ga hoće utješiti 
zadnjim viđenjem. 

- S veseljem! - odgovori don Bosko. 

- Dakle, pazi! Okreni kotač u obratnom smjeru loliko puta koliko si ga prije 
okretao. 

Kotač je učinio 50 krugova, pedeset godina naprijed. Don Bosko je samo gledao. 
Ispred njegovih očiju pojavile su se brojne skupine ... mnoštvo mladića, novih i 
nepoznatih, najrazličitijih običaja, lica i jezika. Unatoč nastojanju, prepoznao je samo 
manji dio s njihovim odgojiteljima i učiteljima. 

- Ali ja ne poznam baš nikoga - reče Voditelju. 

- Ipak su to tvoji sinovi. Poslušaj ih. Govore o tebi i o tvojim nekadašnjim sinovima 
i poglavarima koji su već pokojni; sjećaju se pouka koje su primili od tebe i od njih. 

Don Bosko je zanesen promatrao stanje u 1961. godini: više tisuća ustanova, 
njegovih sinova bilo je na desetke tisuća, a njegovih mladića na stotine tisuća. To je 
bio raznolik i divan prikaz jer je svaki narod na zemlji pokazao svoje značajke. 

Dokaz kako su snovi doista proročkoga značaja, vidi se u njihovoj realizaciji; kad 
se ostvaruju proročanstva namijenjena pojedincima. Tako je don Bosko u tim 
snoviđenjima vidio klerika Molina kako je odbacio šešir, skočio preko jarka i 
pobjegao. Klerik gaje upitao: 

-Što to znači? 

- Ti ćeš, odgovori mu don Bosko, studirati bogosloviju ne pet nego šest godina, i 
onda ćeš odbaciti kleričko odijelo. 

Molinu se učinio odgovor neobičan i daleko od stvarnosti. Ali, proročanstvo se 
doslovce ostvarilo: nakon šest godina bogoslovije mladić je posjetio obitelj i nije se 
više vratio. 


Klerika Vaschettija don Bosko je vidio kako napušta polje i skače preko jarka. 
Kad mu je don Bosko to rekao, odgovorio je skoro ljutit: - To su doista pusti snovi! 


U onome trenutku ni izdaleka nije mogao zamisliti da će napustiti don Boska. Ali, 
nakon nekoga vremena stvarno je skočio preko jarka. Postao je odličan biskupijski 
svećenik i župnik. 

Klerik Josip Fagnano, koji je nekoliko mjeseci prije došao u sjemenište u Asti i 
nije poznavao don Boska, mislio je da je to najobičnija fantazija. Kolege su ga 
nagovorili neka upita don Boska što je o njemu vidio u onoj leći. 


- Vidio sam te kako si radio među golim ljudima, ali tako daleko da sam te mogao 
jedva prepoznati. 

Don Bosko je bio zaista prorok. Msgr. Fagnano je postao najveći misionar u 
Ognjenoj zemlji. (MB., VI., 898.) 

Drugi je životopisac ovaj san prikazao malo detaljnije. Vrijedi i to čuti jer ima 
veliku odgojnu moć! 

Ovako je započeo don Bosko (ovaj san tiče se samo učenika). 


»Krenuo sam s Voditeljem na put, i već nakon nekoliko koraka ugledah prostrano 
polje smokvinih stabala. Moj Pratitelj mije ponudio da ih uberem, a ja sam bio vrlo 
začuđen jer na tome polju nikada nisu rasle smokve. On je navaljivao: 

- Gledaj, lijepe su i zrele! Ako hoćeš, uberi ih. Samo požuri, već je kasno, noć je 
blizu. - Kako sam oklijevao, on me upozori: 

- Sjeti se Matejeva evanđelja; kad je Krist govorio apostolima: Učite se od 
smokvina drva. Kad mu izbiju mladice i zazeleni se, znajte, ljeto je blizu. 

Ipak nisam želio ubrati smokve. Zaputismo se dalje i najednom se pokaza polje 
puno loza. Neznanac mi reče: 

- Ako ti se smokve ne dopadaju, pogledaj ono grožđe tamo, uzmi i kušaj! 

- Grožđe ću uzeti kad bude vrijeme - odgovorio sam. - Nije moguće da u ovo 
godišnje doba loza ima zrele grozdove! 

On me ipak požurivao neka uzmem, jer da nema više dana, da će uskoro pasti 
noć. Nije mi bilo jasno o kakvoj noći govori, možda misli da moram sve svoje spremiti 
i otići? Zar zbilja moram tako brzo krenuti prema svojem vječnom cilju? Još me 
upozorio neka ne budem previše radoznao, jer nije dobro znati više nego što je 
potrebno. Unatoč upozorenju, rekao sam mu povišenim tonom: 

- Za sad ne ću grožđa! 

Nastavili smo naprijed i stigli do našega posjeda gdje je moj brat Josip tovario 
dao bilo kakav znak. Josip je želio doznati tko je taj čovjek, našto sam morao 
odgovoriti da ni ja ne znam. 

Zatim smo obojica navaljivali neka nam kaže odakle je došao, ali Neznanac je uvijek 
odgovarao: 

-Nemoj znati više nego što ti treba! - Brat se zatim udaljio i više ga ne vidjeh. 
Neznanac, okrenuvši se k meni, reče: 

- Hoćeš li vidjeti neke pojedinosti? -Hoću, rado! 

- Hoćeš li vidjeti svoje dječake takve kakvi su sada i kakvi će biti u budućnosti? 

-Ah, da, da! 

- Onda dođi! 

Tada Neznanac izvuče, ne znam odakle, veliki stroj koji ne bih znao opisati. 
Unutar stroja stajao je kotač koji je spustio na zemlju. - Što znači ovaj kotač? - upitao 
sam. Odgovor je glasio: - Vječnost u Božjim rukama. - Prihvatio je zatim ručicu 
kotača i stao je okretati pa mi reče: - Primi ručicu i okreni jedanput. - Učinih tako a on 
nadoda: - Sad gledaj unutra! - Promotrio sam stroj i vidio u njemu neko veliko staklo 
u obliku leće. Bilo je široko oko metar i pol. Stajalo je u sredini stroja pričvršćeno na 
kotač. Oko leće je bio natpis: Ovo je oko koje gleda na ponizne na nebu i na 


zemlji. Brzo bacih pogled na leću. I gle! Kakva li prizora! Vidio sam tamo sve mladiće 
iz Oratorija. - Pa kako je to moguće -govorio sam u sebi. Do sada nisam vidio 
nijednoga u ovome kraju, a sada vidim sve svoje sinove. Nisu li svi u Turi-nu? - 
Usmjerih pogled iznad stroja i sa strane, ali izvan leće nisam mogao ništa vidjeti. 
Pogledao sam Prijatelja i izrazio mu svoje čuđenje. Nakon nekoliko trenutaka, 
zapovjedi mi neka zavrtim po drugi put. Tada ugledah kako su dobri dječaci odijeljeni 
od zlih. Prvi su bili veseli, a drugi žalosni jer su neki od njih imali probušen jezik, neki 
samilosno izbuljene oči, ili su bili podlegli odvratnim čirevima na glavi, obilježeni i 
okaljani raznim strastima. Vidio sam i dječake koji su se zaustavili kod mene i nakon 
kratkotrajnoga oduševljenja otišli. « 

Očito je jasno vidio sadašnje stanje njihovih savjesti i njihova zvanja. Nije mu bilo 
dokraja jasno što znače sve te čudne bolesti, a Neznanac, koji ga je doveo k stroju, 
rekao mu je: 

»Poslušaj me: Probušen jezik znači nepristojan razgovor. Izvrnutih su očiju oni 
koji ne cijene milost Božju i pretpostavljaju zemlju nebesima. Oboljela glava je 
zanemarivanje tvojih savjeta. Crvi su podle strasti koje rastaču srca. Ima tu i gluhih 
koji ne vole čuti tvoje riječi kako ih ne bi morali živjeti. « 

»Zatim mi ponovno dade znak i ja okrenuh stroj po treći put. Pogledao sam kroz 
leću. Vidio sam četiri dječaka svezana lancima. Pozorno ih stadoh motriti i sve sam 
ih prepoznao. Neki su dječaci imali lokot na ustima, a trojica su čak rukama zatvaralo 
uši. Molio sam Neznanca nek mi to protumači. On mi odgovori: 

»To lako možeš razumjeti. Ovi ne slušaju tvojih savjeta, ne odgovaraju iskreno na 
Ispovijedi, šute kad bi Irebali govoriti. Ako pak čuju opomene, savjete i zapovijedi 
ispovjednika, ne izvršavaju ih. Ako ne promijene život, u opasnosti su da budu bačeni 
u tamnicu i tamo će ispaštati svoja zlodjela i neposlušnost. Lokote će zbaciti sa sebe 
jedino ako nestane oholosti iz njihovih srdaca!« 

Zatim mi dade savjet: Kad se na propovjedaonici izgovore dvije besjede, 
jedna neka naglasi kako treba pristupiti dobroj svetoj Ispovijedi. Obećah kako 
ću se toga držati, jer uistinu je velik broj onih koji se ne ispovijedaju valjano. 

Kad sam po zapovij edi taj anstvenoga muža ponovno okrenuo kotač, pogledah i 
vidjeli tri dječaka u strašnom stanju. Svaki od njih imao je na leđima velikog majmuna 
s rogovima na glavi. Svaki majmun čvrsto je stiskao svoju žrtvu oko vrata, toliko daje 
svaki od njih bio u licu zajapuren, užaren, a oči im bile zakrvavljene; šapama su im 
pritiskali bedra tako da su se teško mogli micati, a repom su omatali njihove noge te 
im gotovo nije bilo moguće hodati. 


Ovo su bili mladići koji i nakon duhovnih vježbi žive u teškom grijehu, posebno u 
nečistoći i nečednosti, u teškim prekršajima protiv šeste Božje zapovijedi. Sotona ih 
je stiskao oko vrata ne puštajući ih da govore kada bi morali govoriti. Bili su sputanih 
nogu da ne mogu krenuti ispravnim putem. Gotovo su izgubili razum i ne znaju što bi 
više radili, a nadalje ostaju sputani pogubnim strahom koji, umjesto da ih vodi 
spasenju, gura ih u propast. Nisu sposobni da vide sredstva koja bi im pomogla 
riješiti se strašnoga položaja i odvratnosti prema sakramentima. Takva premoć strasti 
dovela ih je u takvo stanje da im se čini kako popravak više nije moguć. 

Nad tim prizorom don Bosko je gorko zaplakao. Htio je osloboditi ove nesretnike. 
Ali, čim se pomaknuo od leće, ništa nije vidio. Tada je pokušao zabilježiti imena one 
trojice, ali Prijatelj reče: 

- Uzalud. Zapisani su u ovoj knjizi koja mi je u rukama. Don Bosko se tada srcem 
punim neizreciva uzbuđenja i suznih očiju okrenuo Pratitelju i rekao: -Kako to? Zar 
mogu biti u ovakvome stanju ti siromašni dječaci za koje sam utrošio toliko riječi i 


pokazao toliko brige u svetoj Ispovijedi i u Oratoriju! Sto da učine da zbace s ramena 
ove strašne životinje? - Neznanac brzo prozbori: 

LABOR, SUDOR, FERVOR - RAD, ZNOJ, GORLJIVOST! 

-Ne razumijem! Govori jasnije! 

Ponovio je, ali uvijek zboreći: labor, sudor, fervor. 

Reče mi: 

- Ti si vješt slovnici i školskim pitanjima. Pazi, dakle. Labor - točka i zarez; Sudor 
- točka i zarez; Fervor - točka i zarez. Jesi li razumio? 

- Riječi same da, ali smisao ne. Trebaš mi protumačiti. 

- Rad u postojanom djelovanju, znoj u neprestanoj pokori, gorljivost u 
žarkim i ustrajnim molitvama. Kod ovih dječaka morat ćeš štošta podnijeti. Ne ćeš 
lako uspjeti pridobiti ih da odbace sotonski jaram... 

Gledao sam i počeo se ljutiti pri pomisli: 

- Kako to? Zar su svi ovi izgubljeni? - Da, moguće je! 

Tada mi moj Tumač stade predbacivati: 

- O, vidi ti oholice! A tko si ti pa pitaš: »Čemu napori?« Misliš, zato jer ljubiš svoje 
dječake, očekuješ da su svi onakvi kako ti želiš? Ili ti, možda, više ljubiš duše od 
našega božanskog Spasitelja, više za njih činiš i trpiš? Zar misliš da tvoja riječ mora 
imati više uspjeha od Spasiteljeve? Možda propovijedaš bolje od njega? Misliš li da si 
pokazao više ljubavi i brige prema dječacima nego što je činio Spasitelj prema svojim 
apostolima? Poznato ti je da su apostoli s Njime svaki dan živjeli, svaki trenutak bili 
obdareni njegovim dobročinstvima, slušali su i promatrali dan i noć njegovu objavu. 
Vidjeli su njegovo djelo koje je moralo biti snažan poticaj njihovu životu. Ipak je jedan 
zastranio. Koliko je toga učinio i rekao u nazočnosti Jude! Ipak gaje Juda izdao i 
neobraćen umro. Možda misliš da si ti veći od apostola? Iznenađen si nekolicinom 
nezahvalnih. Očekuješ li uspjeh bez ijednog zločestoga? O, oholice! 

Čuvši ovo, zašutio sam, ali ne bez osjećaja boli u duši. Moj Pratitelj, pošto me 
vidio potištena i žalosna, odluči me utješiti te mi zapovjedi da okrenem kotač 
ponovno, govoreći: 

- Divi se nad tim kako je plemenit Bog! Gledaj, kolike ti duše namjerava povjeriti. 
Pogledaj onaj broj dječaka! 

Pogledao sam kroz leću i vidio silno mnoštvo dječaka koje u životu još nisam 
poznavao. 

- Vidim ih - odgovorio sam - ali ih ne poznam! 

-To su oni koje će ti Gospodin pokloniti kao naknadu za onu četrnaestoricu za 
koje se uzalud zalažeš. Znaj, Bog će ti za svakoga od njih darovati stotinu. 

- Ah, jadan ti sam! - uskliknuo sam. - Već mi je puna kuća. Kamo ću smjestiti sve 
te nove dječake? 

- Ne budi zabrinut. Ubrzo će biti mjesta. Onaj koji ti ih šalje, već prije znade kamo 
će ti ih poslati. On će sam naći mjesta. 


- Ne zabrinjava me samo prostor već i prehrana ... 
- Pusti sada šalu! Bog će se pobrinuti. 


- Ako je tako, zadovoljan sam, odgovorio sam Neznancu. 

- Don Bosko je 2. svibnja završio svoje pripovijedanje riječima: »Dugo sam 
promatrao s velikim zadovoljstvom sve one dječake, zapamtio sam mnoga lica da bi 
ih mogao prepoznati kad ih susretnem.« 


Uvečer 4. svibnja don Bosko je završavao pripovijedanje sna u kojem je prikazan 
njegov Oratorij, dječaci i, posebno, učenici. U drugom dijelu su prikazani oni koji su 
pozvani u crkveni stalež. Sada smo u trećem dijelu u kojem se u uzastopnim 
viđenjima pokazivahu oni koji su godine 1861. stupili u Družbu svetog Franje 
Saleškoga. Prikazan je veliki rast Družbe i skoro nečujan odlazak prvih salezijanaca 
S ovoga svijeta. Za njima su nastupali nastavljači njihova djela. 

Don Bosko kaže da mu je, nakon što je s veseljem promatrao ove prizore, bogate 
tolikim raznolikostima, lijepi Neznanac zapovjedi: 


- Sad okreni kotač deset puta: računaj i zatim gledaj! 

Počeo sam okretati kolo. Pošto sam deset puta zaokrenuo, pogledao sam. I gle, 
vidio sam iste mladiće kojih sam se sjećao da su prije par dana bili ljupki dječaci, a 
sada su već odrasli muževi: jedni s dugom bradom, drugi prosjedih vlasi. 

- Kako to - upitao sam - neki je dan onaj tamo bio dječak i skoro su ga na rukama 
nosili, a sada je tako velik? 

- Prijatelj mi odgovori: - Pa naravno! Koliko si okretaja učinio? 

- Deset. 

- Pa dobro: 1861. i 1871. Sad imaju deset godina više. 

-Ah, razumio sam. -1 opazih u dnu leće nepoznatu sliku: naše nove domove i 
nove pitomce pod vodstvom mojih dragih sinova iz Oratorija koji su već svećenici, 
učitelji i ravnatelji. Oni su poučavali dječake, a zatim su ih zabavljali. 

- Okreni ponovno deset puta! - klikne Neznanac i poći ćemo u 1881. godinu. - 
Prihvatio sam ručicu i kotač se zavrtio deset puta. Pogledao sam ponovno i vidio 
samo polovicu dječaka od onih koje sam prvi put vidio. Sada su gotovo svi posijedili, 
a neki su se i malko pogrbili. 

- A gdje su drugi? - zapitao sam. 

- Već su prešli - dobio sam odgovor - u broj većine. Vrlo me se neugodno dojmilo 
tako veliko smanjenje broja mojih dječaka. Ipak, utješilo me samo promatranje svega 
što sam vidio: nove zemlje, nepoznati krajevi i mnoštvo dječaka pod vodstvom i 
upravom novih učitelja koji su još ovisili o mojim starim dječacima. Neki od tih već su 
bili u zreloj dobi. 

Zatim sam ponovno okrenuo deset puta. Vidio sam samo četvrtinu mojih dječaka 
od onih koje sam vidio malo prije. Sada su bili mnogo stariji; s bradom i bijelim 
vlasima. Zapitao sam: 

- A gdje su svi drugi? 

- Ubrojeni su u većinu! Sada smo u 1891. 

Pred mojim se očima ponovno odvijao dirljiv prizor. Moji sinovi svećenici, 
iscrpljeni od napora, bijahu okruženi dječacima koje uopće do sada nisam vidio. 
Mnogi su se i bojom kože razlikovali od stanovnika naših krajeva. 

Još deset puta okrenuh kolo i vidjeh treću skupinu svojih prvotnih dječaka. Već su 
bili zgrbljeni starci: izobličeni i mršavi, u svojim zadnjim godinama. Među njima, 
sjećam se, vidio sam don Ruu. Toliko se bio promijenio, ostario i omršavio, da ga se 
više nije moglo prepoznati. 

- A ostali? - zapitao sam. 

- Već su ubrojeni u većinu! Sada smo u 1901. 

U mnogim kućama više nisam prepoznao nikoga od naših starih. Vidio sam 
ravnatelje i učitelje koje nikada prije ne vidjeh i mnoštvo dječaka koje je stalno raslo. 
Vidio sam sve veće domove i upravno osoblje. Sve se lako divno množilo. 


Ljubazni Tumač nastavi: 


- Daj deset novih okretaja i vidjet ćeš stvari koje će te utješiti, ali i stvari koje će te 
ražalostiti. 

Okrenuo sam deset puta. 

- Evo, 1911-u! - uskliknuo je tajanstveni prijatelj. -Ah, dragi moji dječaci! Vidio 

sam nove kuće, nove 
dječake, ravnatelje i učitelje sve s novim stilovima I običajima. A gdje su moji iz 
Oratorija u Turinu? 

Dugo sam tražio usred tolikoga mnoštva mladića i prepoznao samo jednoga 
između vas. Bio je sav sijed i shrvan godinama. Okružen lijepim brojem dječaka 
pripovijedao im je o početku našega Oratorija, Spominjao im je i ponavljao ono stoje 
naučio od don Boska. Pokazivao im je sliku koja je bila obješena na zidu njegove 
sobe za primanje. Kako su već bili ostarili dragi naši prvi pitomci i poglavari domova! 

Na novi znak prihvatio sam ručicu i okrenuo je više puta. Vidio sam samo prazne 
domove, bez života. Začuđen sam uskliknuo: 

- Nikoga od svojih više ne vidim. Pa gdje su sada svi dječaci koje sam sabrao, 
koji su tako veseli, živahni i snažni, koji se sa mnom nalaze u Oratoriju? 

- Pribrojeni su većini! Znaj: prošlo je deset godina iza svakoga desetog okretaja. 

Tada sam računao koliko sam puta učinio po deset okretaja i dobio sam rješenje: 
proteklo je 50 godina i već oko 1911. svi će sadašnji mladići iz Oratorija biti ubrojeni 
među pokojne. 

- Abili sada htio još nešto vidjeti, dobaci mi dobrohotni Voditelj. 

- Da! - Odgovorio sam. 

- Dakle, ako želiš više vidjeti i znati, budi pozoran. ()kreni kolo okomito i broji 
upravo toliko okretaja koliko si ih prije učinio. 

Kolo se okrenulo. 

- Sada gledaj! Čuo sam njegove riječi. Pogledao sam i vidio pred sobom velik 

broj dječaka 
koji su bili novi u beskonačnom šarenilu običaja, zemalja i jezika. I usprkos tomu što 
sam se maksimalno trudio, nisam ih mogao raspoznati, osim nekoliko poglavara, 
ravnatelja, učitelja i asistenata među njima. 

- Ovi su mi potpuno nepoznati - rekoh svome Voditelju. 

- Ipak, svi su tvoji sinovi. Poslušaj, govore o tebi, o tvojim davnim sinovima i 
njihovim poglavarima koji već dugo nisu među živima. Sjećaju se tvojih i njihovih 
pouka. Pozorno sam još pogledao, ali kad sam podigao oči s leće, ona se počela 
okretati sama od sebe takvom brzinom i s tolikim šumom da sam se probudio 
našavši se u krevetu na smrt umoran. 

- Dragi moji dječaci! Da spriječim bezumne sudove o sebi, prepuštam vam 
slobodno mišljenje o ovome snu. Preporučujem samo, nemojte sve to ismijati. 

Sve što je vidio, don Bosko je u sljedećim danima priopćio svojim dječacima koji 
su dohitjeli pitati ga gdje ili je vidio u snu. A moralni učinak je, kaže pisac, bio veći od 
najplodnijih misija. 

Zelim vam još spomenuti kako se Gospodin služi mnogim sredstvima kako 
bi ljudima objavio svoju volju. 

On se poslužio Bileamovom magaricom da progovori. Poslužio se Bileamom, 
lažnim prorokom, koji je prorekao mnogo toga što se odnosilo na obećanoga 
Spasitelja. To se moglo dogoditi i sa mnom. Inače, u svome životu najprije 
pazim što treba činiti. Ako vidite da je dobro, činite i vi tako. Ako pak vidite da 
činim nešto loše, toga ne činite. 

San koji je bio u pravome smislu proročko gledanje, ostvario se. Tu činjenicu 
neka nam osvijetli jedan od mnogih primjera. 


O onoj četvorici u lancima pripovijeda nam i teolog Borelli. Po njemu, neki mladić 
kojega je don Bosko vidio u snu svezana lancima, poručio je Svecu da mu pošalje 
knjižicu Opskrbljeni mladić. Rekao je da upita don Boska sjeća li se onoga sna. 

Osim zatvora, don Bosko mu je bio navijestio i druge nevolje. Kad je mladić 
završio svoje nauke, opraštao se od don Boska spominjući mu da namjerava poći u 
neku redovničku zajednicu. 

»Ostani sa mnom«, rekao mu je don Bosko. »Ne idi od mene, tu ćeš naći što 
želiš.« 

Mladić nije poslušao. 

Kad je tako - zaključio je don Bosko - idi. Postat ćeš isusovac i izbacit će te. 
Ići ćeš u kapucine i ne ćeš ustrajati. Na koncu ćeš se natjeran od gladi vratiti, u 
Oratorij prositi kruha. 


Njegova imovina iznosila je oko 60.000 lira a njegova je obitelj bila među 
imućnijima u kraju, pa se ovo činilo nemogućim. Ipak, sve što mu je prorekao Sve- 
lac, ispunilo se. Otišao je najprije isusovcima, a zatim kapucinima. Nije našao mira i 
izišao je. Potrativši svoj i metak, nakon mnogo vremena pade u bijedu te se pojavi u 
Oratoriju. Ovdje su ga primili i ostao je godinu dana. Izišao je jer je volio skitalački 
život. Sam je pripovijedao kako se obistinilo don Boskovo proročanstvo. Živio je do 
1901. godine. (MB., VI., god. 1861., str. 898.) 


22. RUPČIĆ ČISTOĆE 


U noći od 14. na 15. lipnja sanjao je Don Bosko: 

Sanjao sam da se nalazim na propovjedaonici u našoj crkvi, spreman za 
propovijed. Dječaci su sjedili na svojim mjestima. Oči su im bile uprte u mene. 
Nestrpljivo su čekali moju propovijed. No, ja nisam znao o čemu bih govorio i 
na koji bih način započeo. Nastojao sam se prisjetiti neke misli, ali... ništa. 
Nakon tolikih godina propovijedanja, nakratko smeten zastadoh. Bio sam u 
neprilici kao nikad prije. 

Najednom sam vidio kako se ova naša crkva pretvara u dolinu... i ugledao 
sam lijepu palaču s balkonima i terasama. Sve je bilo krasno. Pred palačom se 
prostirao trg. Na jednome kutu trga opazio sam velik broj dječaka koji su 
zbijeni stajali oko neke Gospođe, koja je davala svakomu po jedan rupčić. 
Pošto su primili rupčiće, skakutali su i postavljali se u red na drugoj terasi s 
ogradom. I ja sam se približio Gospođi i čuo kako je, dijeleći rupčiće, svakom 
pojedinomu dječaku govorila: 

Nemoj ga nikada razviti kad puše vjetar. Ako te pak vjetar iznenadi, nakon što si već 
razvio rubac, odmah se okreni na desnu stranu, nikada na lijevu. 

Promatrao sam i ugledao jednog dječaka koji je izvlačio svoj rupčić. 
Pokazao ga je Gospođi. Tako su činili i drugi dječaci, jedan za drugim, sve dok 
nije bilo vidljivo da svi drže razvijene rupčiće. Rupci su bili veliki, vezeni 
zlatnim vezom. Na njima se moglo čitati riječi napisane zlatnim slovima koje su 
ispunjale cijeli 
prostor. Glasile su: REGINA VIRTUTUM - Kraljica krjeposti. 

Najednom je sa sjeverne strane zapuhao povjetarac koji je prerastao u 
orkanski vjetar. Čim je započeo puhati, neki su dječaci brzo uklonili i sakrili 
rupčiće. Drugi su se okrenuli na desnu stranu. Treći su ostali nepomični, s 
ispruženim rupčićima. 


Uz to stoje vjetar postajao sve snažniji, pojavio se i oblak koji je ubrzo 
zasjenio cijelo nebo. Zatim se podigao snažan vihor. Udarila je oluja. Užasno je 
zatutnjalo. Počela je padati tuča, zatim kiša i na koncu snijeg. 

Međutim, mnogi su dječaci stajali s razvitim rupčićima. Tuča je udarala u 
njih te ih sve izrešetala. Isto su činile i kišne kapljice i sniježne pahuljice, jer su 
imale neke šiljke. U jednome trenutku svi su rupčići bili prorešetani i nisu više 
bili lijepi. 

Ovaj događaj potaknuo je u meni silno čuđenje i nisam znao kako 
protumačiti taj događaj. Najčudnije je što sam, približivši se tim dječacima koje 
inače nisam poznavao, pozorno motreći, prepoznao sada svakoga od njih. Bili 
su to moji dječaci iz Oratorija. Kada sam se još više približio, pitao sam: 

- Što ti radiš ovdje? Jesi li to zaista ti? 

- Da, ja sam! Gledaj! Vidi i ostale! 

Otišao sam onamo gdje je bila Gospođa koja je dijelila rupčiće. Tu su stajali 
neki ljudi te ih upitah što bi sve to moglo značiti. Gospođa se okrenula prema 
meni i progovorila: 

- Nisi li vidio što je bilo napisano na onim rupčićima? 

- Jesam. Regina virtutum - Kraljica krjeposti. 

- Aznaš li zašto? 

- Naravno, znam. 

- Onda dobro: ovi su dječaci izložili krjepost čistoće vjetru napasti. Neki, 
čim su ga opazili, odmah su pobjegli. To su oni koji su sakrili rupčiće. Drugi, 
iznenađeni i ne imajući vremena da rupčiće skriju okrenuše se na desnu 
stranu. Ovi se u opasnosti utječu Gospodinu okrećući neprijatelju leđa. Treći 
su na udar napasti ostali otvorenih rupčića i ova ih je uvela u grijeh. 

Pred ovim prizorom ostadoh žalostan, skoro očajan videći tako mali broj 
onih koji su sačuvali tu lijepu krjepost. Kad sam se smirio, upitao sam: 

- Kako to da su rupčići bili izrešetani ne samo od tuče nego i od kiše i 
snijega? Zar ove kaplje i sniježne pahuljice ne znače male i lako otpustive 
grijehe? 

- Zar ti ne znaš da ovdje nema malenkosti. Ipak, ne žalosti se. Dođi i vidjet 
ćeš! 

Tada sam vidio kako su rupčići onih koji se okrenuše nadesno postali uski i 
posve pokrpani. Više se nije vidjela niti jedna rupa. A Gospođa je govorila: 

- Evo onih koji su imali nesreću pa su izgubili lijepu krjepost nevinosti, ali 
su to popravili dobrom svetom Ispovijedi. Drugi, koji se nisu okrenuli, žive u 
grijehu, n stalnoj pogibli vječne propasti. Konačno mije rekla: Nijednomu nemoj 
reći nasamo, nego ih sve zajedno upozori. (MB.,VL, 1861., 972.) 


23. RASTRESENOST DJEČAKA ZA VRIJEME SVETE MISE 


U novim pitomcima snažna don Boskova riječ pripremala je sretne uspjehe 
koje će postići u školskoj godini. Dana 28. studenoga, kako kaže don Rutino, 
pripovjedio je don Bosko san započinjući ga ovako: 

Našao sam se duhom u crkvi gdje su bili sakupljeni svi dječaci. Započeo 
sam Svetu misu i ugledao mnoge "domaćine" vragove obučene u crveno i s 
rogovima. Vidio sam vražiće kako se motaju oko dječaka i kako im poslužuju. 
Jednomu su pokazivali vrtuljak, pred drugim su ga vrtjeli, trećemu su 
pokazivali knjigu, a četvrtome tople kestene. Ovdje su pokazivali tanjur salate, 
tamo lonac sa sakrivenom salamom. Jednomu su prstom pokazivali na njegov 


rodni kraj, drugomu su zvonili u ušima o događajima zadnjih vragolija koje su 
počinili. Jedan je bio pozvan svirati na glasoviru, pred drugim su udarali u 
glazbala. Jednom riječju: svaki je imao "domaćina" koji gaje rastresao prolaznim 
stvarima. Neki su vražići stajali na ramenima pojedinih dječaka ljubeći ih i 
mazeći. 

Dođe vrijeme podizanja i na zvuk zvonca svi dječaci pobjegoše, a također i 
vražići, izuzev onih koji su im stajali na ramenima. Ovi su se skupa s 
dječacima, koje su već imali u šapama, okrenuli licem prema crkvenim vratima 
bez ikakva znaka poklona. Pošto je završilo podizanje, ponovno se pojavila ona 
glazba i rastresanje, svaki sluga ponovno je preuzimao svoju službu. 

Ako hoćete objašnjenje za ovaj san, čujte: 

San označava razne rastresenosti kojima je sotonskim utjecajem, izvrgnut 
svaki dječak u crkvi. One rastresenosti koje nisu iščezle ni za vrijeme 
podizanja, tiču se dječaka koji se nalaze u grijehu. Sotoni nije potrebno da 
takvima predstavlja ikakve predmete kako bi ih rastresao, oni su već njegovi. 
Samo ih miluje. Ovi dječaci jednostavno nisu sposobni moliti. (MB , VI 1861., 
1060.) 


24. DONBOSKO NAJAVLJUJE SMRT 


Dana 21. ožujka 1862. godine poslije večernjih molitava popne se don 
Bosko na malu katedru, zastane na trenutak da uzme dah i počne: 

Moram vam ispripovjediti san. Bili ste na odmoru u Oratoriju. Vika i veselje. 
Pričinilo mi se da sam naslonjen na svoj prozor i promatram dječake u igrama, 
šeću, skaču i trče. Odjednom začujem štropot kod ulaza. Okrenem se i opazim 
čovjeka koji je bio visoka stasa, široka čela, široko otvorenih očiju, duge bijele 
brade i sijede kose koja mu je padala na ramena. Bio je obučen kao grobar, 
ogrnut kabanicom koju je držao lijevom rukom sasvim uz tijelo. U desnoj je ruci 
imao baklju koja je gorjela modrim plamenom. Stupao je polagano i oprezno. S 
vremena na vrijeme zaustavljao se, obazirao i nastavljao svoj put naokolo kao 
da nešto traži. Prošavši lako nekoliko puta dvorištem, zaustavi se kod skupine 
dječaka koji su se igrali. Prestrašio sam se i, ne znajući što bih učinio, pratio 
sam ga pogledom. Došao je do ulaza u stolarsku radionicu i zaustavio se pred 
dječakom koji se u igri borio s jednim protivnikom. On približi baklju dječakovu 
licu i reče: 

-Taj je! - 

Odmah ga zaustavi i pokaza mu listić koji je povukao iz rukava svoga 
kaputa. Dječak uzme listić, otvori ga, pročita, problijedi i upita: 

- A kada? Odmah ili kasnije? 

- Dođi, kucnuo je tvoj čas! - odgovori starac muklim glasom. 

- Zar ne bih mogao dovršiti ovu igru? 

- Moglo bi te iznenaditi za vrijeme igre. Ne bi bio spreman na smrt. - 

Dječak je drhtao, htio je govoriti, htio se izgovarati ali nije mogao. Tada 
prikaza ispusti rub svoga plašta i pokaza lijevom rukom prema trijemu. 

- Gledaj, ona tamo nosila za tebe su. Dođi odmah! 

Kod ulaza u vrt bila su postavljena nosila s lijesom. 

- Nisam spreman, još sam tako mlad - stane vapiti dječak. 

Bez ikakva odgovora izađe starac još žurnije nego stoje ušao. Kad je 
prikaza nestala, sišao sam i dok sam razmišljao što treba uraditi, probudio sam 
se. 


San se ispunio 25. travnja, kad je nenadano umro dječak Maestro Viktor. 
(MB, VII. 1862., 123.) 


25. BITKA NA MORU (Dva stupa na širokom moru) 


Ispripovjedit ću vam san koji sam sanjao prije nekoliko dana. 

Nalazio sam se na morskoj obali, točnije na mor-skome grebenu. Na 
prostranoj pučini preda mnom je bilo silno mnoštvo brodova spremnih za boj. 
Brodice su sprijeda imale oštar željezni kljun kojim su udarale na protivnike. 
Brodovi bijahu naoružani topovima, puškama i svim mogućim oružjem i 
zapaljivim materijalom, pa čak i knjigama. Sve ove brodice navaljivahu na 
jednu, mnogo veću i sjajniju brodicu, hoteći je probosti i zapaliti, ili na bilo koji 
način uništiti. 

Ovaj veliki savršeno opremljeni brod, okruživale su manje brodice koje su 
činilo se kao da sve pomaže neprijatelju. 

Usred nepregledne pučine stajahu dva visoka i jaka stupa. Na jednome od 
njih bijaše kip Bezgrješne Djevice s natpisom: POMOCNICA KRSĆANA, na 
drugome, višem i većem, bijaše velika hostija i pod njom natpis: SPASENJE 
VJERNIKA. 

Papa, zapovjednik velikoga broda, videći bijes neprijatelja i pogibao u kojoj 
su se nalazili njegovi vjernici, pozva zapovjednike malih brodica na dogovor. 
Svi se odazvaše i sabraše oko Pape. Održaše sastanak. Ali kako je sve više 
bjesnila oluja, bili su poslani da upravljaju svojim brodovima. 

Kad se za čas oluja stišala, Papa ponovno sazva sve kormilare, a veliki je 
brod mirno plovio dalje. Papa se postavi na kormilo broda i nastojaše ga 
usmjeriti između ona dva stupa kako bi ga za njih privezao i usidrio. 
Neprijateljske lađe svim su silama nastojale napasti i potopiti glavni brod: 
Pokušali su na brod ubaciti spise, knjige i zapaljive materijale, a napadali su 
topovima, puškama i kljunovima brodova. Bitka se sve više razbuktavala. 
Neprijateljski brodovi, uza svu svoju vještinu, zaludu navaljivahu; nisu mogli 
naškoditi brodu koji je i dalje mirno i sigurno plovio. 

Istina, s vremena na vrijeme neprijatelj bi brodu zadavao široke i duboke 
rane na bokovima. Ali, od ona dva stupa puhnu lagani vjetrić koji odmah 
zatvori otvore i napukline. 

Oglasiše se neprijateljski topovi i puške te uništiše i potopiše mnoge 
brodice. Neprijatelji pograbiše kratko oružje i stanu napadati rukama, šakama, 
psovkama i kletvama. 


Najednom, Papa, teško ranjen, pade. Odmah mu priskočiše u pomoć. Dignu 
ga. Ranjen po drugi put, pade i umrije. Neprijatelji pobjedonosno uskliknuše od 
radosti. Neopisivo veselje nasta na njihovim brodicama. Poslije smrti prvoga, 
izabra se na njegovo mjesto drugi papa. 

Zapovjednici ostalih brodica izabraše ga tako brzo da su se obadvije vijesti, 
smrt jednoga i izbor drugoga zajedno proširile. Protivnici stanu gubiti hrabrost 
i odvažnost. 

Novi Papa, raspršivši i svladavši sve zapreke, dovede brod među ona dva 
stupa i sveže ga jednim lancem za stup na kojem bijaše Hostija, drugim pak za 
stup na kojem bijaše Bezgrješna Djevica Marija. 

Tada nasta veliki preokret. Svi brodovi koji su se do tada borili protiv onoga 
kojim upravljaše Papa, pobjegoše i raspršiše se boreći se i uništavajući 


međusobno. Oni koji se potapljahu, nastojahu i druge povući sa sobom. One, 
pak, koje, su se hrabro borile za Papu, dođoše također do stupova te se 
pridruže glavnomu brodu. 

Mnoge brodove prestrašila je snažna borba te su se udaljili i iz prikrajka 
promatrali sve dok neprijatelj nije bio raspršen. Tada doploviše polagano do 
ona dva stupa te se i oni mirno i sigurno usidriše pokraj glavnog broda. 

Na moru nasta tišina. (MB., VII., 1862., 169.) 


Na ovome mjestu Don Bosko zapita Don Ruu: 

- Što ti misliš o ovom snu? - Don Rua odgovori: 

- Čini mi se daje Papin brod Crkva, brodice i brodići su ljudi, a more je 
svijet. Oni koji brane veliki brod, to su dobri ljudi povezani s Crkvom iskrenom 
ljubavlju. 

Drugi su njezini neprijatelji koji je napadaju svakovrsnim oružjem. Ona dva 
stupa spasenja pobožnost su I'resvetoj Djevici Mariji i Presvetoj Euharistiji. 

- Dobro si kazao - pripomenu don Bosko. - Samo irebamo ispraviti jedan 
izraz: neprijateljski brodovi predstavljaju progone. Spremaju se preteške muke 
i nevolje za Crkvu. Ono što se do sada zbilo, skoro je ništa s obzirom na ono 
što će se dogoditi. Ostaju samo dva sredstva spasenja u tolikoj pomutnji i 
neredu: Pobožnost Presvetoj Djevici Mariji i česta Sveta pričest (MB VII. 1862., 
169.). 


26. SVETOGRDNA ISPOVIJED JEDNOG DJEČAKA 


Jedne noći vidio sam u snu dječaka koji je imao srce izjedeno od crvi, a on 
ih je rukom hvatao i bacao od sebe. Nisam tomu pridavao veliku važnost. 
Sljedeće noći ponovno usnuh kako je kraj istog dječaka bio velik pas koji mu je 
izjedao srce. Bio sam uvjeren da Gospodin hoće iskazati posebnu milost 
dječaku - jer nema čistu savjest. Zato sam ga potražio. Pozvao sam ga nasamo 
i rekao mu: 

- Hoćeš li mi učiniti jednu uslugu? 

- Da, da, samo ako mogu! -Ako budeš htio, moći ćeš! 

- Recite! 

- Dakle... 

- Zar doista? -Da! 

- Reci mi, nisi li možda nešto zatajio kod svete Ispovijedi? 

Htio je zanijekati, ali sam mu odmah rekao: 

- To je, dakle, nešto drugo. Zašto se nisi ispovjedio? 

Tada mi pogleda u oči, zaplače i reče: 

- Prije dvije godine zatajio sam jedan grijeh i od onda nisam se više usudio 
ići na svetu Ispovijed. 

Ohrabrio sam ga i uputio na koji će se način izmiriti s Bogom. (MB., VI., 
1862., 193.) 


27. ZMIJA I KRUNICA 


Prvi dio 

U veljači 1848. grof Roberto d'Azeglio, osobni prijatelj Carla Alberta i 
kraljevski senator, počastio je don Boskov Oratorij svojim posjetom. Svetac 
gaje pratio u razgledavanju kuće. 

Grof Roberto izrazio je veliko zadovoljstvo, ali s jednim izuzetkom: reče da 
je moljenje Krunice čisti gubitak vremena. 

- Ostavite - reče - recitiranje one starudije od 50 Zdravomarija koje se stalno 
nižu... 

- Dobro - odgovori Don Bosko. Ja neizmjerno cijenim ovu pobožnu vježbu i 
mogu Vam reći da je na njoj utemeljena moja ustanova. Spreman sam odreći se 
tolikih drugih vrijednih stvari, ali Krunice nikada! Zatim s njemu osobitom 
odvažnošću i smjelošću doda: 

- Kad bi bilo nužno, bio bih voljan odreći se Vašega dragocjenog prijateljstva, ali 
nikada moljenja svete Krunice. (MB., III. str. 294) 

U poticanju mladića na gorljivo moljenje svete Krunice don Bosko bijaše 
ohrabren i u snoviđenjima. Navodimo jedno. Sanjao gaje u noći pred Veliku 
Gospu godine 1862. 

Bio sam s dječacima u Castelnuovo d" Asti kod brata. Dok su se svi 
zabavljali, pristupi k meni Neznanac i pozove me neka pođem s njim. Dođosmo 
na livadu pokraj dvorišta. Tamo mi pokaza zmiju dugu 7-8 metara, kako leži u 
travi. Prestrašili se. Htjedoh pobjeći. 

- Ne, ne! - reče mi Neznanac. - Dođi bliže i pogledaj ! 

- Kako ću se približiti? - odgovorih. - Mogla bi me ujesti? 

- Ne boj se! Neće ti nauditi. Dođi sa mnom! 

- Nisam toliko lud i izlagati se tolikoj opasnosti. 

- Dobro - kaže Neznanac - kad nećeš, ostani tamo. Zatim se udalji, donese 
uže i reče: 

- Uzmi uže za jedan kraj i čvrsto ga drži. Ja ću ga primiti za drugi pa ćemo 
ga napeti iznad zmije. 

- Aonda? 

- Onda ćemo je tući njime po leđima. 

- Ma nemoj, čovječe! Samo ćemo je razdražiti. Skočit će na nas te nas 
rastrgati na komadiće. 

- Ne, ne, pusti me izvesti što sam nakanio! 

- Dobro, dobro! Ja se ne prihvaćam takvih vratolomija koje me mogu stajati 
života. - 

Htio sam pobjeći, ali onaj bijaše ustrajan uvjeravajući me da mi se neće 
ništa dogoditi i zmija mi neće nauditi. Molio me nek ostanem i poslušam ga. 

Zatim Neznanac ode na drugu stranu od nemani, digne svoj kraj užeta i 
udari njime po zmiji. Zmija skoči hoteći izvući glavu i pregristi uže, no bijaše 
prekasno. Nije se mogla više ni maknuti. 

Tada mi Neznanac dovikne: 

- Drži uže čvrsto! Čvrsto drži i ne puštaj ga iz ruku! Otrča do obližnje 
kruške, sveza svoj kraj, a zatim dotrča k meni, uze konop i sveza ga za željeznu 
rešetku na prozoru kuće. Zmija se savijala, previjala, udarala mahnito glavom i 
repom po zemlji; komadići mesa letjeti su na sve strane. Nije prestala udarati 
dok nije uginula. Ostao je samo goli kostur. Kad se zmija smirila, Neznanac 
odveže uže, smota ga u klupko pa mi reče: 


- Pazi! Baci uže u kutiju, zatvori, i začas je ponovno otvori. 

- Oko mene se okupljahu dječaci. Pogledasmo u kutiju. Čudesno! Uže je 
bilo složeno tako da smo pročitali riječi: AVE MARIA! 

- Kako je to moguće - rekoh. Ti si bacio unutra smotano klupko, a sada je 
tako složeno. 

- Eto - reče on - zmija je sotona, a uže Ave Maria, ili točnije: KRUNICA. To je 
skup Zdravo Marija pomoću kojih možemo svladati, pobijediti i uništiti sve 
sotonske sile. 

Ovim riječima zaključio je don Bosko, prvi dio 

sna. 

Drugi je dio još zanimljiviji i tajanstvenili. Kasno je već, odgodit ćemo 
pripovijedanje do sutra navečer. 

Međutim, zapamtimo što je moj pratitelj rekao o Zdravo Mariji i Krunici. 
Molimo je pobožno i sabrano pa ćemo svladati sve poteškoće. - Laku noć! 


Drugi dio 

Dok sam sa strancem razgovarao o užetu, zmiji i tajanstvenom događaju, 
opazih dječake gdje skupljaju komade zmijskoga mesa i jedu. Odmah viknuh: 

- Što radite, zar ste ludi? To meso je otrovno. Otro-vat ćete se! 

- Nije, ne - odgovarahu dječaci - baš naprotiv, posebno je ukusno! 

Doskora se oni koji jedoše meso, srušiše i postadoše (vrdi kao kamen. 
Neprestano sam opominjao, ali uzalud. Mnogi dječaci su i dalje blagovali. Vikao 
sam na jednoga, korio drugoga i trećega, neke sam čak udarao da ih odvratim 
od toga. Ali uzalud. Mnogi su i dalje uzimali, padali na zemlju i zatim odrvenjeli. 
Pozvao sam u pomoć klerike i rekao da pođu među dječake i paze neka nitko 
više ne uzima to meso. Nisam postigao ono što sam želio jer su čak i neki 
klerici počeli jesti zmijsko meso. Zatim bi se onesvijestili i pali na zemlju. Bijah 
izvan sebe. Bili su brojni oni koji su ležali u tako bijednome stanju. Obratih se 
svom Pratitelju: 

- Sto to znači? Znali su daje meso otrovno pa ipak su ga blagovali. Zašto? - 
On odgovori: 

Znaj, ANIMALIS HOMO NON PERCIPIT EA OUAE DEI SUNT - Životinjski 
(pokvareni) čovjek ne shvaća ono što je Božje. 

- Imali pomoći u tolikom zlu? 

- Da, ima! 

- Koja? 

- Jedino nakovanj i čekić! 

- Kako? Staviti ih na nakovanj i tući čekićem? On mi protumači: 

- Čekić označava svetu Ispovijed, a nakovanj svetu Pričest. Ovim se oruđem 
treba služiti.« 

Ova dva sakramenta bila su za don Boska spasonosna sredstva. Isus njima, 
(po svećenicima) čisti, jača i odlučno upućuje na ne baš lake ni ugodne putove 
krjeposti, svetosti! (MB., VII., 1862., 238; 244.) 


28. SLON I MARIJIN PLAŠT 


Dragi dečki! Sanjao sam daje bio blagdan i vi ste se poslije ručka za vrijeme 
odmora igrali na dvorištu. 

Bio sam s prof. Vallauriem u svojoj sobi. Razgovarali smo o književnosti i o nekim 
vjerskim pitanjima kad najednom začujem kucanje. Otvorim - i ugledam svoju majku 
koja je prije šest godina umrla. Ona me pozva. 

- Dođi brzo, vidjet ćeš nešto! -Štoje? 

- Brzo, brzo dođi! - ponovi ona. 

Na taj poziv istrčah na balkon i opazih na dvorištu među dječacima ogromnog 
slona. 

- Ma što je to - viknuh - siđimo dolje! Prestrašen okrenuh se prof. Vallauriju i on 
me začuđeno pogleda kao da pita: 

- Kako je mogla ovolika neman doći ovamo?« Siđosmo brzo na trijem. Mnogi od 

vas znatiželjno su 
se okupili oko životinje promatrajući je. Slon se pričinjao blag i pitom. Igrao se i trčao 
s dječacima, milovao ih svojom surlom, vladao se tako pametno i izvršavao sve 
zapovijedi kao daje bio odgojen u Oratoriju. Ipak, niste bili svi oko njega. Neki su se 
razbježali na sve strane i u strahu tražili utočište. Mnogi su se sklonili u crkvu.« 

Došao sam na dvorište i prolazeći pokraj Marijina kipa, koji se nalazio uz crpku, 
dotakoh se ruba Marijina plašta moleći je za pomoć. I gle čuda! Ona digne desnu 
ruku. Prof. Vallauri učini isto i dotakne se lijevoga ruba, na što Marija podigne i lijevu 
ruku. Na tu neobičnu pojavu ostadoh zbunjen i iznenađen. 

Ali dođe vrijeme blagoslova i vi ste, dragi dječaci, svi pošli u crkvu. Uđoh i ja te 
opazih slona gdje stoji otraga pokraj vrata. Bila je propovijed a zatim blago-slov.U 
trenutku kad ste svi bili duboko poklonjeni pred Presvetim Oltarskim Sakramenom, 
slon je na prolazu između klupa kleknuo i naklonio se u protivnom smjeru, surlu i 
kljove okrenuo je prema glavnim vratima. 

Poslije blagoslova htio sam odmah izaći na dvorište da vidim što će se događati, ali 
me jedan dječak zadržao u sakristiji. 

Kad iziđoh na dvorište, spremali ste se za igru kao i prije. I slon je izašao iz crkve 
i došao na drugo dvorište, na kojem bi se trebale podići zgrade. Upamtite dobro 
situaciju na tom dvorištu. Dogodio se strašan prizor koji ću vam opisati. 

Tu ugledah stijeg na kojem bijaše natpis: Sancta Maria, succurre miseris! - Sveta 
Marijo, pomozi nevoljnima! Dječaci se svrstaše u procesiju pod ovaj stijeg. Do tog 
trenutka slon bijaše jako umiljat. Ali, najednom uz bijesan urlik navali na dječake koji 
su stajali oko njega. Najbližega zgrabi surlom, digne ga uvis te stane svom snagom 
udarati njime po zemlji. Na kraju ga baci na tlo i zgazi. 

Dj ečaci koj e j e slon mučio nisu bili mrtvi, nego samo izranjeni. Još bi mogli 
ozdraviti premda su udarci bili strašni. Nastala je strava. Jedni su vikali, drugi plakali, 
a oni koje je slon mučio, zvali su u pomoć svoje prijatelje. 

Neke dječake slon nije dirao i oni, umjesto da pomognu svojim kolegama, priključili 
su se zvijeri i pribavljali joj nove žrtve. 

Za to vrijeme bijah u trijemu blizu crpke. Marijin kip je oživio i počeo rasti. Podigao 
je ruke i raširio plašt na kojem su bili ispisani mnogi zazivi. Plašt se toliko razvio daje 
pokrio sve koji su se sklonili poda nj. Tamo bijahu sigurni. Najprije se skloniše 
najbolji. Bilo ih je i koji se nisu žurili. Zato ih Marija glasno pozva: VENITE AD ME 
OMNES - Dođite svi k meni! 


Mnogi su poslušali. 

Kako se povećavao broj zaklonjenih dječaka i njezin plašt se širio. Ali neki od 
dječaka koji su već bili pod plaštem, izlazili bi ponovno na "bojno polje " i vraćali se 
ranjeni... 

Marija je žalosna ... i nadalje glasno dozivala. Od silnog dozivanja pocrvenjela je u 
licu. Bilo je sve manje onih koji su se još zatekli pod plastom, a slon je i nadalje 
obarao. Neki mladići imali su mačeve kojima su ranjavali prijatelje koji su htjeli poći k 
Mariji. Svojih pomagača slon nije dirao. 

Neke zaklonjene dječake Marija nagovori na smion pothvat. Oduzimahu slonu plijen i 
prenašahu ga pod plašt čudesnog kipa. Tamo bi dječaci odmah ozdravili, a zatim se 
ponovno prihvaćali posla. Neki su, oboružani batinama, udaljavali slona od žrtava i 
odbijali njegove pomagače, drugi su spašavali ranjene. 

Dvorište je bilo opustošeno i prazno. Dječaci su bez svijesti i polumrtvi ležali na 
zemlji. Na jednoj strani blizu vrata bijahu dječaci zaklonjeni pod Marijinim plastom, a 
s druge strane malo podalje slon s desetak svojih pomagača koji su drsko mahali 
mačevima. 

Slon se najednom digne na stražnje noge i pretvori se u strašnu neman s dugim 
rogovima. Ova prikaza s crnim plaštem, nalik mreži, obavije svoje pratitelje. Začu se 
strašan krik. Crni oblak i ponor koji se otvori pod njihovim nogama, uzme mi ih ispred 
očiju. 

Ogledah se naokolo da vidim gdje su moja majka i prof. Vallauri, ali nigdje ih 
nisam vidio. Zatim se okrenuh k Mariji i pročitah izreke na Njenom plastu. Vidjeh, 
neke su doslovno uzete iz Svetog pisma, a neke su tek malo izmijenjene. Evo ih 
nekoliko: 

QUIELUCIDANT ME, VITAMAETERNAM HA-BEBUNT; QUI ME 
INVENERITINVENIET VITAM; SIQUISESPARVULUS, VENIETAD ME; REFUGIUM 
PECCATORUM, SALUS CREDENTIUM, PLENA OM-NIS PIETATIS, 
MANSUETUDINIS ET MISERICOR-DIAE; BEATIQUICUSTODIUNT VIAS MEAS. 

To znači: Koji me slave, imat će život vječni; tko mene nađe, naći će život; ako je 
netko malen, neka dođe kmeni; Utočištu grješnika, Spasu vjernika, punini svake 
pobožnosti, krotkosti i milosrđa. Blaženi koji čuvaju moje putove! 

Na dvorištu nasta tišina. Pričini mi se kako je Marija umorna od dugog pozivanja. 
Casak je odahnula, a zatim ponovno potaknula i obodrila dječake: Qui eluciđant me, 
vitam aeternam habebunti - Koji mene slave, imat će život vječnil Vi koji ste me 
poslušali i izmakli nemani, vidjeli ste kako su vaši prijatelji bijedno nastradali. Želite li 
znati uzrok njihove propasti? Sunt colloquia prava - To su nečisti razgovori i djela koja 
su iz njih proizašla. 

Vidjeli ste svoje prijatelje oboružane mačevima? To su oni koji vas upropašćuju 
udaljujuči vas od mene i koji su već upropastili tolike vaše kolege. Ali: Quos diutius 
expectat, durius damnat - one koje Bog duže čeka, strože sudi. Nečisti duh ih je 
zaveo i odvukao u vječne muke. Pođite sada mirno i pamtite moje riječi. Izbjegavajte 
prijatelje sotone, klonite se zlih, osobito nečistih razgovora. Uzdajte se u mene i moj 
će vam plašt biti uvijek siguran zaklon! 

To izreče i nesta... Ostade samo naš dragi kip. 

Spašeni se dječaci tada svrstaše pod stijeg na kojem bijaše natpis: SANCTA 
MARIA, SUCCURRE MISERIS!-Sveta Marijo, priteci u pomoć bijednicima] Pjevali su 
Slavite Mariju a povorka je odmicala. Pjevanje se sve više stišavalo... Prizora nesta... 
Probudih se sav znojan... 

Dragi sinovi! Dobro ispitajte svoju savjest i svaki će moći saznati je li bio pod 
plastom, pod vlašću slona ili smačem u ruci. Ja vam samo ponavljam Marijine riječi: 
VENITE AD ME OMNES - Dođite svi k meni! Njoj se utječite svi! Nju zazivajte u 


svakoj opasnosti i bit ćete uslišani. Koje je zgrabila neman, nek izbjegavaju zle 
razgovore i zle prijatelje. Oni koji odvraćaju druge od Marije, neka promijene život, ili 
nek odmah napuste ovu kuću. 

Ako tko želi saznati svoje mjesto? Neka dođe k meni, reći ću mu. Jedno 
a Sotonini sluge neka se obrate ili neka putuju. Laku noć! (MB, VII., 1863. 


29. GAVRANI 


Don Bosko priča: 

Uoči bijele nedjelje 3. travnja 1864. godine, pričini mi se da se nalazim na 
balkonu i promatram dječake na dvorištu. Najednom se pokaza velika bijela plahta 
koja je prekrila čitavo dvorište i dječake koji su se tamo igrali. Dok sam to začuđeno 
promatrao, pojavi se mnoštvo gavrana koji su kružili oko plahte. Zatim se spuste 
ispod nje, navale na dječake i počnu ih kljuvati. 

Užasna li prizora! Jednomu dječaku iskopaše oči, drugom su kljuvali jezik i trgali 
ga na komadiće, neke su kljucali po čelu, a nekima su komadali srce. Najviše sam se 
čudio što nijedan nije vikao ni plakao, svi bijahu bezbrižni kao da se ništa ne događa. 
Nisu se ni pokušavali braniti. Pomislih: 

- Jeli to san ili java? Kad ne bih sanjao...! Kako je moguće da su mrcvareni, a ne 
protive se? 

Ali uskoro dopre do mene tužno jecanje. Opazih da oni koji su nastradali, plaču i 
viču te se odjeljuju od drugih. Naslućivao sam što bi to moglo značiti. Mišljah: možda 
Gospodin u svojoj dobroti hoće baš uoči Bijele nedjelje pokazati ono što namjerava 
drugima prikriti. Oni gavrani bijahu, možda, zlodusi što navaljivahu na dječake. 

U taj čas probudi me neki štropot. Bio je već dan i netko je kucao na moja vrata. 
(MB., VII., 1864., 649.) 


30. BALZAM ISCJELJUJE RANE 


Jučer usnim drugi san. Cijeli sam dan ispovijedao. Bijah zaokupljen svojim 
dječacima. Uvečer legoh, no nikako nisam mogao zaspati. Bijah u polusnu i tek 
nakon nekoliko sati usnuh. Pričini mi se kako se nalazim kod ograde i promatram 
dječake na dvorištu. Vidio sam sve koje su gavrani izranili. Zatim se pojavi jedna 
osoba s posudicom, u kojoj imaše balzam. Uz pratnju druge osobe koja je nosila 
ručnik obilazila je ranjene dječake. Nakon što su se namazali balzamom, ozdraviše. 
Ali, bilo je i dječaka koji su se klonili ovih dviju osoba i nisu htjeli njihove pomoći. 
Najviše me zabrinulo što su takvi bili brojni. Htio sam im imena zabilježiti na komadić 
papira da ih lakše zapamtim. No dok sam pisao, probudih se u postelji. Unatoč tomu 
zapamtio sam sve i svih se sjećam. Možda bih se mogao zabuniti samo glede nekih. 
Po svom običaju, reći ću im to na uho. Nastojat ću ih nagovoriti da izliječe svoje rane. 
(MB., VII., 1864., 650.) 


31. KOLA NEVINOSTI 


Deseto brdo 
Don Bosko je 22. listopada 1864. pripovijedao dječacima Oratorija ovaj san, u kojem 
mu je bilo objavljeno s kakvom lakoćom nevini pobjeđuju zapreke koje drugima 
stvaraju težak i mučan put prema spasenju. 
Pričini mu se da se nalazi u prostranoj dolini na kojoj su bile tisuće mladića a u 
mnoštvu je prepoznao mnoge koji su ranije bili u Oratoriju. | začu glas: 
- Vidiš li ovaj brežuljak? Potrudite se ti i tvoji dječaci uspeti na njega. 


Don Bosko krenu i to nebrojeno mnoštvo pođe na brijeg i stanu se penjati uz 
obronak. Najprije su uzašli svećenici iz Oratorija. Bodrili su dječake, podizali one koji 
su pali ili šuštali. Don Rua je zasukanih rukava radio više nego ostali. Hvatao je 
mladiće dva po dva i bacao ih izravno na brijeg. Oni se, začudo, dočekaše na noge i 
počeše hodati naokolo. Don Cagliero (budući kardinal) i don Francesia trčahu kroz 
njihove redove vičući: 

- Hrabro! Odvažno naprijed, odvažno! 

Ubrzo je to mnoštvo dospjelo na vrh brežuljka. Don Rua se također uspeo i rekao: A 
što ćemo sada? Onaj glas doda: 

- Moraš zajedno sa svojim dječacima prijeći ovih deset brežuljaka što ih vidiš 
pred sobom. 

-Pa kako se mogu odvažiti na tako dalek put s ovako malenim i nježnim 
dječacima? 

- One koji ne budu mogli hodati, nosit će drugi 
- bijaše odgovor. 

Odjednom se' na jednoj strani brda pojave veličanstvena kola.Teško ih je opisati. 
Bijahu trokutasta, s trima kotačima koji se slobodno okretahu. Tri palice dizahu se iz 
kutova i sastajahu u jednoj točki tako da je povrh kola nastao sjenat stožac. Na vrhu 
stošca bijaše ogromni stijeg na kojem je pisalo: INNOCENTIA 
- Nevinost. 

Oko kola, kao ograda, bijaše traka s natpisom: ADIUTORIO DEIALTISSIMI 
PATRIS ET FILII ET SPIRITUS SANCTI - UZ pomoć Svevišnjega Oca, Sina i Duha 
Svetoga. Kola su se, bljeskajući od zlata i dragoga kamenja, približavala skupini 
dječaka. Tu su se zaustavila. Mnogi se dječaci na zapovijed uspnu. Bilo ih je oko 
500. Don Bosko žalostan pomisli: 

- Jedva 500 nevinih usred tolikog mnoštva... Smjestili su se na kola tolike tisuća 

mladića. Dok 
je don Bosko razmišljao kojim putom krenuti, pojavi se divnih šest mladića u bijelim 
odijelima. Ti bijahu umrli u Oratoriju, i sada su imali prekrasan stijeg na kojemu je 
pisalo: POENITENTIA - Pokora. 

Oni stadoše na čelo brojne povorke dječaka koji su morali pješačiti. Na znak za 
polazak mnogi svećenici dođoše pred rudo i kola krenu. Šestorica u bjelini išla su 
pred kolima, a iza njih sve mnoštvo. Uz veoma ugodnu glazbu dječaci na kolima 
zapjevaše: 

- Laudate, pueri, Dominum! - Hvalite, djeco, Gospodina! 

Don Bosko je ushićen koračao. Konačno se obazre i pogleda slijede li ga ostali 
dječaci, i vidje tužan prizor: Mnogi su dječaci ostali u dolini, mnoštvo se vraćalo. 
Tada se dobri Otac, tužan i žalostan, odluči vratiti ih na započeti put i nagovoriti ih 
neka ga slijede. No bilo mu je zabranjeno. Poviče: 

-Ali ovi siromasi će propasti! 

- Tim gore za njih; bili su pozvani kao i drugi, i nisu se odazvali. Vidjeli su put, i to 
im je dosta. 

Don Bosko je molio i zaklinjao, ali uzalud. Bi mu rečeno: 

-1 za tebe vrijedi poslušnost! Morali su produžiti put. 

Slomljen od tuge, ugleda drugi, žalosni prizor. Mnogi dječaci s kola postupno 
popadahu na zemlju. Od 500 ostalo ih je tek oko 150 pod stijegom nevinosti. Don 
Bosko govori: 

Moje je srce obuzela velika žalost: uzdisao sam i jecao te čuo kako moji jecaji 
odzvanjaju po sobi. 


- Ah, dragi moji dječaci! Vidio sam i prepoznao sve one koji su ostali u dolini, koji 
su se vraćali i koji su pali s kola. Sve poznam. Budite uvjereni da ću sve učiniti za 
vaše spasenje! Mnogi od vas, kad ih zovem na svetu Ispovijed, ne odazivaju se. 
Dragi dječaci, bdijte nad svojim spasenjem! 

Milozvučna glazba i nadalje je svirala tako ugodno da je malo-pomalo ublažila 
don Boskovu bol. Već su prešli preko sedam brežuljaka i došli do osmoga. Tada su 
skupine ušle u prekrasan zaselak da se odmore. Kuće bijahu neopisivo raskošne, a 
oko njih divne, plodne voćke - sve u cvatu i ujedno krcate slatkim plodovima. Bila je 
divota gledati ih! Don Bosko nastavi: 

- Reći ću vam što sveta Terezija piše o nebesima: Ima nebeskih stvari koje 
opisujući nagrđujemo, toliko su lijepe da ih riječi ne mogu opisati] Samo ću 
spomenuti kako su dovratci na onim kućama sjajili poput zlata, dragulja i dijamanata. 
Gotovo su zasljepljivali oči. Drveće je, u isto vrijeme, bilo puno cvata, lišća te zrelog i 
nezrelog voća. Bilo je prekrasno. 

Dječaci se raziđoše. Bili su silno radoznali i željeli su kušati plodove. 

Don Bosko je začuđeno gledao. Njegovi su dječaci u tren oka postali starci 
naborana čela, s malo zubi, po-grbljeni, sijedi te su koračali sa štapom u ruci. 
Snebivao se nad tom promjenom, kad začuje glas: 

- Čudiš se? Moraš znati da je prošlo već mnogo godina od vašeg odlaska iz 
doline. Kao dokaz pogledaj svoje lice i vidjet ćeš da govorim istinu. 

Pred don Boskom se pojavi zrcalo. Ugleda svoje lice ostarjelo, naborano, s 
pokvarenim i rijetkim zubima. 

Pratitelje su zanimale novosti, a don Bosko im govoraše: 

- Naprijed, naprijed! Ne manjka nam ništa, nismo mi ni gladni ni žedni. Samo 
naprijed! - 

Tamo u daljini na desetom brežuljku pojavi se svjetlo koje je sve više raslo i 
izgledalo je kao da se primiče. Začu se milozvučna pjesma, ugodna, upravo rajska. 
Nešto slično nije moguće ni zamisliti. Don Boska je obuzela velika radost, ali nakon 
buđenja ubrzo shvati kako se nalazi u svom krevetu. 

Tumačenje: Dolina je svijet. Visoki brijeg su zapreke na putu spasenja. Kola su 
Nevinost. Mnoštvo dječaka koji idu pješice, to su oni koji su izgubili nedužnostpa se 
pokajali. Deset brežuljaka predstavljaju deset zapovijedi Božjih. Tko ih bude vršio, 
postići će život vječni! 

Don Bosko doda da je spreman svakom dječaku točno reći stoje radio i gdje gaje 


34. PREPELICA I JAREBICA 


16. siječnja 1865. godine navečer don Bosko je pripovijedao dječacima san 
koji je sanjao prije dvije noći. 

Bio sam u šetnji sa svim dječacima iz Oratorija i s mnogima drugima koje 
inače nisam poznavao. Zaustavili smo se da doručkujemo u jednom vinogradu. 
Dječaci su se raštrkali za voćem. Neki su jeli grožđe, drugi breskve, treći šljive 
itd. Bio sam otprilike u sredini, rezao grozdove i dijelio dječacima neka blaguju 
do sita govoreći: 

»Evo ti, uzmi i jedi!« 

Kad se okrijepismo, krenusmo na put preko vinograda. Put bijaše naporan 
jer je vinograd u cijeloj svojoj duljini bio ispresijecan brazdama te je trebalo 
silaziti, skakati i preskakivati. Snažniji su preskakivali, manji skakutali i 


umjesto da prijeđu, padoše u jarak. To me ražalostilo. Okrenuo sam se, 
pogledao naokolo i vidio cestu koja je vodila uz vinograd. Odlučio sam sa svim 
dječacima krenuti na onu stranu. Ali Voditelj me zaustavi riječima: 

- Ne idi na onu cestu, nije prikladna, puna je kamenja, trnja i jaraka. 

- Ali ovi maleni ne mogu preko tih brazda... 

- Oh, tomu se brzo doskoči, prihvati on. Najveći neka uzmu na ramena one 
najmanje. 

Pošto smo stigli onamo gdje je završavao vinograd, naišli smo na veliku 
živicu punu trnja, kroz koju smo se teškom mukom probili. Dođosmo na visoki 
brijeg i nađosmo se u jednoj lijepoj dolini punoj drveća i zelenih livada. Tu 
susretnem dva dječaka iz Oratorija koji su me pozdravili. Jedan mi reče: 

- Gledaj kako su lijepe! - I pokaza mi dvije ptice koje je imao u rukama. 
Upitah ga: 

-Što je to? 

- Jarebica i prepelica koje sam našao. 

Dade mi krasnu jarebicu, koja je imala nekoliko mjeseci. Opazio sam da ima 
razdijeljen kljun na četiri dijela. Čudio sam se tomu i upitam dječaka za razlog, 
a on reče: 

- Kako to da don Bosko ne zna što bi ovo imalo značiti? 

- Ne razumijem - odgovorih. 

- Ne razumiješ, a toliko si učio? Kako se zove jarebica na latinskom? 

- Perdix\ 

- Dobro je. Sad imaš ključ za sve. Razmatraj slova iz kojih se sastoji Perdix: 
P znači perseverantia - ustrajnost E znači Aeternitas te expectat - vječnost te čeka R 
znači Refert unusquisque secundum opera sua, prout gessit sive bonum, sive 
malum - svaki će primiti po svojim djelima, kako je činio, bilo dobro ili zlo. 

D znači Dempto nomine - oduzeto ime. Izbrisano je svako ljudsko ime: slava, 
znanost, bogatstvo... 

I znači lbit - ići će. 

Evo što znače četiri dijela kljuna, četiri posljednje stvari. 

Imaš pravo, razumio sam! Ali reci mi, onaj X, gdje on spada? Što to znači? 

- Kako vi koji ste učili matematiku ne znate što znači X? X - označava 
nepoznanicu. 

- Dobro, promijeni izraz i zovi ga »neznanac«. Ići će na nepoznato mjesto - 
In locum suum. 

Dok sam ja bio začuđen i razmišljao o tom tumačenju, dječak me zapita: 

- Hoćete li vidjeti prepelicu? Da, pokaži mije! 

Pružio mije krasnu prepelicu. Uhvatio sam je, otvorio joj krila i opazio da je 
sva izranjena. Malo pomalo pokazala mi se sva ružna, gnjila i smrdljiva. Tada 
sam pitao svoga dječaka što znači ta preobrazba? Odgovorio mije: 

- Sjeti se kako su i Židovi u pustinji mrmljali a Bog im je poslao prepelice. 
Jeli su ih i još su imali meso u ustima kad su tolike tisuće bile udarene od ruke 


Gospodnje. Dakle, ova prepelica znači da njih više ubija grlo nego mač i da je 
baš grlo izvor većine grijeha. Zahvalio sam mladiću za tumačenje. 

Istovremeno se na živicama, na stablima i među travom nalazio velik broj 
jarebica i prepelica, nalik onima koje je u ruci držao dječak. Dječaci ih stadoše 
loviti... i tako su si pribavili doručak i osvježili svoje sile. « 

Zaputili smo se dalje. Oni koji su jeli jarebice, postadoše snažni i nastaviše 
put. A koji su jeli prepelice ostadoše u dolini, nisu me više slijedili. Raštrkali su 
se i izgubio sam ih iz vida. 

Zatim nastavi pripovijedati o jednoj najavljenoj smrti... i zaključi: 

San mi je trajao cijelu noć, a ujutro sam bio tako umoran i slomljen kao da 
je to bilo cijelonoćno putovanje. (MB,. VIII. 1865., 12.) koji izmjenjuju strast s 
krepošću i tješe se kako nisu tako zli. Vi ćete me pitati: - Tko je od nas jeo 
prepelicu a tko jarebicu? - Mnogima sam već rekao. Ostali, ako hoće, neka mi 
dođu i saznat će istinu. (MB., VIII., 16.) 


Nakon dvije večeri Don Bosko se vratio ispričanom snu ovako: 

Vi biste sigurno htjeli saznati nešto više o snu. Želim vam objasniti što 
označuju jarebica i prepelica. Jarebica je krjepost, a prepelica strast, porok. 
Prepelica je viđena iz bliza naoko lijepa, a onda se otkrije kako je smrdljiva. 
Shvatit ćete: to je porok nečistoće. Medu dječacima neki su jeli jarebicu: to su 
oni koji ljube krjepost i žive u njoj. A drugi su jeli prepelicu, pohlepno, s 
požudom, iako bijaše pokvarena, gnjila: To su oni koji se predaju strastima. 
Neki su držali u jednoj ruci prepelicu, a u drugoj jarebicu, ali blagovaše 
prepelicu. To su oni koji cijene ljepotu krjeposti, ali se ne odlučuju vršiti je. 
Drugi, držeći u jednoj ruci jarebicu, a u drugoj prepelicu, istovremeno požudno 
gledaju na prepelicu. To su oni koji slijede krepost, ali neodlučno i s mukom, 
gotovo na silu. Za njih možemo pretpostaviti da će konačno pasti. Neki se 
hrane malo s prepelicom, malo s jarebicom. To su oni 


33. MAČAK I CVJETOVI 


Dvije su ili tri noći prošle otkako sam usnuo san, rekao je don Bosko 
dječacima 6. veljače 1865. Hoćete li ga poslušati? Budući da ljubim svoje 
dječake, zato uvijek sanjam kako se nalazim u društvu. 

Činilo mi se da se nalazim na dvorištu okružen svojim dragim sinovima. 
Svaki je u ruci imao po jedan lijepi cvijet. Poneki je imao ružu, drugi ljiljan, treći 
ljubicu, neki ružu i ljiljan zajedno. Jednom riječju: Jedan ovaj, drugi onaj cvijet. 

Najednom se pojavi ružan mačak, potpuno crn, velik kao pas, s rogovima. 
Imao je usijane oči poput žeravice, na šapama pandže poput čavala, a trbuh mu 
je nakazno nabreknuo. Životinja se mirno približavala dječacima i šuljajući se 
medu njima udarila bi šapom u cvijet koji je dječak držao i »trgajući ga iz ruke« 
bacila na zemlju. Zatim bi to isto ponovila i kod drugih. Kad sam opazio mačka, 


prestraših se a dječaci se nisu bojali, nego su mirno stajali kao da se ništa ne 
događa. 

Kako je mačak krenuo prema meni da pograbi moje cvjetove, najprije sam 
počeo bježati. Čuo sam glas: 

- Nemoj bježati, nego reci svojim mladićima da je dostatno podignuti ruku i 
mačak ne će moći doseći njihove ruže i uzeti ih iz ruku. Zaustavio sam se i 
podigao ruku. Mačak je skakao u nakani da mi oduzme cvjetove; ali kako je bio 
pretežak, nije ih mogao doseći i nespretno je padao na zemlju. 

Ljiljan je, dragi sinovi, lijepa krjepost čistoće, protiv koje sotona uvijek 
pokreće rat. Jao dječacima koji cvijet drže nisko! Đavao ih obara. To su oni koji 
ne čuvaju svoje tijelo neuredno blagujući i izvan obroka; oni koji izbjegavaju 
napor, učenje i prepuštaju se lijenosti; oni koji vode nepristojne razgovore, 
čitaju nemoralne knjige i izbjegavaju odricanje. Za ljubav Božju, udarajte po 
ovom neprijatelju, inače će vam postati gospodar. Ove pobjede su teške, ali 
Vječna Mudrost dala nam je sredstvo kako ih postići: 

Ova vrsta vragova izgoni se jedino molitvom i postom. (Mt 17,21) 

Podignite vašu ruku, podignite u zrak vaš cvijet i bit ćete sigurni. Čistoća je 
nebeska krjepost i tko je hoće očuvati, treba se vinuti k nebu. Spasite se, dakle, 
molitvom! Molitve koje vas dižu do nebesa jesu jutarnje i večernje, ali dobro 
obavljene. Dobra molitva je razmatranje Riječi Božje, i Sveta misa. Molitva je 
dobra česta Ispovijed i Sveta pričest. Molitve su propovijedi i pobude 
poglavara, molitva je pohod Presvetomu Oltarskom Sakramentu; molitva je 
Krunica; molitva je učenje. Molitvom vaše će se srce širiti poput balona i dignut 
će vas prema nebu. Tako ćete s Davidom moći reći: Ja kročim (trčim) putem 
zapovijedi tvojih, jer si mi prosvijetlio srce. (Ps 118,32) Tako ćete spasiti najljepšu 
krjepost i vaš neprijatelj, kolikogod se trudio, ne će je moći istrgnuti iz vaših 
ruku. (MB., VIII., 1865., 33.) 


Ovi "mačci" danas su se strašno razmnožili. To su pornografske ponude u 
tisku, u kinima, na televiziji, internetu, DVD-u i usmrćuju ljiljan čistoće. 
Potrebno je krenuti u odlučnu borbu i obraniti našu dragu mladež od sotonskih 
zamki, od modernih zločinaca u žutim rukavicama koji uništavaju prekrasni 
ljiljan čistoće u mnogim mladenačkim dušama. 


34. NEMANI I DJECA CI U ORA TORI JU 


Dana 24. veljače 1865. godine, don Bosko je bio u Cunei kao gost 
tamošnjega biskupa. Noću je sanjao ovaj san: 
Činilo mi se pripovijeda svetac - da se nalazim u svojoj sobi i sjedim za stolom 
dok su dječaci odmarali na dvorištu. Odmor je bio veoma živ, čak bučan. Vikali 
su, galamili i skakali. Bio sam neobično zadovoljan jer uživam gledajući 
dječake na odmoru i zauzete igrom. Tada sam siguran da sotona ima puno 
bezuspješnog posla. 


Međutim, dok sam uživao u vriskanju dječaka, najednom nastade grobna 
tišina koju nisam mogao razumjeti. U brizi za moje dječake, ustadoh sav 
prestrašen i jedva stigoh u predsoblje kad ugledah kako kroz vrata ulazi 
užasno čudovište. Ta nakaza je išla s nisko ispružene gubice i očiju uprtih u 
zemlju. Činilo se nije svjesna moje nazočnosti. Stalno je išla naprijed, poput 
divlje zvijeri, s nakanom da nekoga napadne. Uzdrhtao sam za svoje drage 
sinove i bacio pogled s prozora na dvorište da vidim što se događa. A dvorište 
puno nakaza sličnih prvoj, samo što su bile manje. Moji su dječaci bili svi 
pored zida i pod vežom. Mnogi među njima bijahu po-bacani po tlu i izgledali 
su kao mrtvi. 

Na taj žalostan prizor prestrašen povikah te sam se probudio. Na isti krik 
probudili su se biskupove sluge, vikar i sam biskup. 

Moji mladići! Općenito se ne smije vjerovati snovima, ali kada razmatranje 
snova ima moralni karakter, može se o njima razmišljati. Ja sam uvijek tražio 
razjašnjenje za svaku stvar. Zato i u ovom slučaju tako postupam. Izgleda, ona 
nakaza je sam sotona koji uvijek vreba priliku za našu propast. Među mladima 
neki padnu, a neki pobjegnu. Hoćete li čuti moju pouku kako ćete se bez straha 
oduprijeti njegovim napadima? Čujte! Nema stvari kojih bi se zao duh više 
bojao od ovih dviju pobožnosti: 

Prvo: dobro primljena Sveta pričest. Drugo: česti pohodi Presvetomu Oltarskom 
Sakramentu.« 


Hoćete li od Gospodina primiti mnoge milosti? Pohađajte ga često! Hoćete 
li malo milosti, rijetko ga pohađajte. Hoćete li da vas sotona napastuje, rijetko 
pohađajte Presveti Oltarski Sakrament. Hoćete li da ođ vas bježi, često 
pohađajte Isusa. Ako želite pobijediti vraga, utječite se često pred noge 
Kristove. Ako hoćete biti pobijeđeni, nemojte ići u pohod Isusu. 

Dragi moji dječaci! pohod Presvetomu Oltarskom Sakramentu nužno je 
sredstvo kojim sigurno pobjeđujemo sotonu. Pohađajte, dakle, često Isusa i vi 
ćete pobijediti. (MB., VIII., 1866., 48.) 


35. ORAO I MLADIĆ 


Mnogi ,,mudraci" ovoga svijeta ne preporučuju da se mladima govori o 
smrti jer, tobože, ova misao pomućuje njihovu vedrinu i bezbrižnu radost. 

Don Boskojc bio suprotnog mišljenja. On nije želio tjerati inate ni sa kim, 
već je svoju odgojnu metodu izgradio ina osobnom iskustvu. 

Ostavio nanije sjajnu odgojiteljsku, duševnu obranu (apologiju) u 
svakomjesečnoj "Vježbi sretne smrti". 

Čitajući pomno njegove životopise, osobito devetnaest svezaka Memorie 
Biografiche, svatko će uočiti da je za don Boska razmatranje o kratkoći našega 
života na zemlji i mogućnosti iznenadnog susreta s Bogom, stalni poticaj na 
misao evanđeoske budnosti i stvaranje atmosfere čistoće te izvanredne 
svetosti. 


Njegova dramatska pretkazivanja smrti u detaljnim slikama te u istinitoj 
stvarnosti, donosila su velike duhovne učinke, kao i dobre Duhovne vježbe. 
Često se to događalo u sabranom ozračju mjesečne Vježbe sretne smrti. 

To se danas, na žalost, skoro i ne spominje! Don Bosko je već 1. veljače 1865. 
izjavio da će po svoj prilici jedan dječak umrijeti prije nego se u ovom mjesecu 
obavi "Vježba sretne smrti". Ova izjava bijaše posljedica sna. Jedne noći dok je 
spavao, don Bosku se pričinilo kako ulazi u dvorište među dječake koji su bili 
na odmoru. Sa strane mu je stajao uobičajeni Voditelj koji ga je pratio i u drugim 
prijašnjim snovima. Najednom se u zraku pojavi veličanstveni orao koji je 
kružio i pomalo se spuštao nad dječake. Don Bosko gaje u čudu promatrao, a 
Voditelj mu reče: 
- Vidiš li ovog orla? Htio bi ugrabiti jednoga tvog dječaka. 

-A kojega ? 
- Pazi dobro! Ugrabit će onoga nad čijom će se glavom zaustaviti. 

Don Bosko je budno pratio let ptice koja se, nakon što je kratko vrijeme 
kružila, zaustavila nad mladim trinaestogodišnjim Antunom Ferraris iz 
Castellazzo Bormida. Prepoznavši ga, don Bosko se probudio. 

Intenzivno je razmišljao o onome što je vidio i počeo je moliti: 

- Gospode, ako to zaista nije san, već java, kada će se obistiniti? 


Ponovno je zaspao i u snu mu se prikaže isto lice Voditelja koji mu reče: - 
Mladić Ferraris morat će umrijeti! Neće još dvaput učiniti "Vježbu sretne smrti". 1 
nestade. 


Tada se don Bosko uvjerio da ono nije bio san, već zbilja. Zato je to 
ispričao dječacima. 

Ferraris se u ono vrijeme jako dobro osjećao, ali je uskoro počeo osjećati 
neke tegobe... Don Bosko ga je postupno i brižno pripremao, te je 16. ožujka 
sveto preminuo. (MB., VIII., 52.) 


Iste večeri 16. ožujka Don Bosko je ovako govorio dječacima: 

- Vidim da ste svi željni znati kako je proživio posljednje trenutke naš 
Ferraris. Sasvim je jasno, umro je potpuno predano i mirno. Nije se bojao smrti. 
Zapitao sam ga: 

- Ima li nešto što bi uznemirivalo tvoju savjest? Imaš li mi nešto reći? On je 
na trenutak promislio, a onda mi je odgovorio: 

- Nemam ništa! 

- Kako lijep odgovor! Mladić koji ide ususret smrti, koji je svjestan da umire, 
vedro i mirno odgovara: "Nemam ništa"] Svaki od vas, moji dragi sinci, volio bi 
se naći na mjestu Ferrarisa. Uvjeren sam - otišao je ravno u raj. I rado bih se 
zamijenio s njim! (MB., VIII., str. 58.) 


36. = RASTRESENOST DJEČAKA MAGIČNA SVJETILJKA 


Bijaše početak Marijina mjeseca - svibnja, kad je don Bosko pripovijedao 
sljedeći san: 

Činilo mi se da se nalazim u crkvi. Bila je ispunjena dječacima, ali malo ih je 
pristupilo Svetoj pričesti. Uz ogradu pred oltarom stajao je visok crn kao 
gavran, čovjek a na glavi imaše rogove. U ruci je držao čarobnu svjetiljku 
kojom je dječacima prikazivao razne stvari. Jednomu je poklonio sliku živo 
razigranog odmora. Navodio gaje da se dječak zanima za svoju omiljelu 
zabavu. Drugomu je prikazivao prošle igre, gubitke i nadu u buduće pobjede. 
Trećemu je prikazao njegov rodni kraj s plodnim poljima, šetnjama i kućom. 
Nekomu bi pokazivao učenje, knjige i radno mjesto. Drugomu voće i slatko 
Vino koje je imao u kovčegu. Nekima je prikazivao roditelje, prijatelje ili nešto 
drugo, (grijehe i novac koji je prisvojio). 

Zato ih je malo pristupalo svetim sakramentima. Neki su sanjarili kako šeću 
i provode praznike puštajući sve na stranu - zaustavljali su se promatrajući 
stare prijatelje i njihove zabave. 

- Znate li što znači ovaj san? Znači da sotona čini sve kako bi dječake u crkvi 
rastresao i na taj ih način udaljio od svetih sakramenata. Dječaci su toliko 
naivni pa to gledaju. Sinci moji, treba razbiti tu sotonsku svjetiljku! A znate 
kako? Pogledati na križ i misliti na to da udaljiti se od Svete pričesti znači isto 
što i baciti se u sotonske ruke. (MB., VIII., 15. 1865.) 


37. CVIJEĆE IPLODO VI ZA MARIJI 


Cijela obitelj u Oratoriju posebno je posvećivala pozornost svojoj Majci u 
svibnju. Od večernjih don Boskovih govora sačuvan je u kronici samo onaj koji 
je bio zapravo sadržaj sna: 

Vidio sam - piše don Bosko - velik oltar posvećen Mariji. Bio je veličanstveno 
ukrašen. Vidio sam i sve dječake iz Oratorija koji su se u procesiji približavali 
oltaru. Pjevali su hvalnice Nebeskoj Majci, ali svaki na svoj način. Mnogi su 
zaista lijepo i odmjereno pjevali, i to neki jače - neki tiše. Drugi su pjevali 
ružnim, hrapavim glasom, treći pogrešno, neki su dolazili šutke, bez reda. Bilo 
je zijevanja i dosađivanja. Neki su se gurali i smijali. 

Svi su zatim nosili darove Mariji. Imali su kite cvijeća, veće ili manje, 
različite jedne od drugih. Jedan je imao rukovet ruža, drugi kiticu karanfila ili 
klinčića, treći ljubica itd. Neki su nosili pred Mariju čudne darove: svinjsku 
glavu, mačku, pun tanjur krastača, domaćeg zeca, janje i slično. 

Jedan divan dječak, koji je, ako biste ga pozorno promotrili, imao krila, 
stajaše pred oltarom. Bio je to, valjda, Anđeo čuvar Oratorija. On je primao u 
ruke darove dječaka i stavljao ih na oltar. 

Prinesene divne rukoveti cvijeća Anđeo je u tišini stavljao na oltar. Mnoge je 
kitice pogledao, razrezao te uzeo neke pokvarene cvjetove i bacio ih. Zatim bi 
kiticu ponovno složio i stavio na oltar. Onima koji su prinijeli lijepe cvjetove, ali 


bez mirisa, kao ... georgine, kamelije i si., Anđeo bi im takve cvjetove izbacio. 
Ponovno ukrašenu rukovet, Anđeo je postavljao pred Blaženu Djevicu, jer 
Marija hoće stvarnost, a ne privid. Mnogi su cvjetovi imali manje ili više trnja, a 
neki čavle. Sve je to Anđeo izbacivao. 

Konačno je stigao dječak koji je nosio svinjsku glavu. Njemu Anđeo reče: 

- Kako si se usudio doći pred Mariju i ponuditi joj takav dar? Znaš li što 
znači svinja? Ona je znak nečistoće! Marija je Prečista Djevica i ne može 
podnositi toga grijeha! Kad već nisi vrijedan stajati pred njom, pođi natrag. 

Došli su dječaci koji su nosili mačku. Anđeo im reče: - Pa i vi se usuđujete 
donijeti Mariji svakakve darove? Znate li što znači mačka? Ona je slika krađe, a 
vi je darujete Mariji! Ovo su lopovi koji kradu novac, hranu u Oratoriju, i robu i 
knjige svojih prijatelja. To su oni koji prkosno trgaju odijelo, koji trate 
roditeljima novac i ne uče. -1 ove je anđeo ostavio po strani. 

Došli su i oni s krastačama na tanjuru. Gledajući ih srdito, Anđeo reče: - 
Krastače su znak sramotnih grijeha sablazni, a vi ih dolazite podariti Mariji! 
Idite natrag s ostalima koji nisu dostojni. -1 ovi se vratiše zbunjeni. 

Neki su pristupili s nožem zabodenim u srce. Ovaj nož je označavao 
svetogrđe. Anđeo im je rekao: 

- Zar ne vidite da imate smrt u svojoj duši? To što ste još na životu, 
posebno je milosrđe Božje, inače biste propali. Za ljubav Božju, izvadite taj nož 
iz srca! -1 oni bijahu odbačeni.« 

Malo-pomalo približavali su se i ostali dječaci. Donosili su janjce, zečiće, 
ribe, orahe, grožđe... Anđeo je primao sve darove i postavljao ih na oltar. 

Tako su prinosom darova, bili odijeljeni dobri od zlih. Anđeo je one kojima 
je Marija primila dar smjestio pred Njezin oltar. Na moju žalost, oni koji su bili 
stavljeni na stranu, bijahu brojniji nego što sam mislio. 

Tada se s druge strane oltara pokazaše anđeli koji su nosili košare pune 
divnih vijenaca ispletenih od ruža. Ove ruže nisu bile prirodne, nego duhovne i 
označavale su besmrtnost. Anđeo čuvar uzimao je te krune jednu po jednu i 
okrunio sve dječake koji su bili pred oltarom. Bijaše tu velikih i malih kruna, ali 
sve su bile neobično lijepe. Zapamtite također, to nisu bili samo sadašnji 
mladići Oratorija, nego i mnogi drugi koje nikada nisam vidio. 

Onda se dogodi nešto divno. lako je tu bilo dječaka vrlo ružnoga lica te su 
bili skoro odbojni, ipak su i njih dopale najljepše ruže. To je značilo: ružnu 
vanjštinu nadomjestio je dar krjeposti svete čistoće u izvrsnom stupnju. Mnogi 
drugi posjedovahu istu krjepost, ali u manjem stupnju. Mnoge je odlikovala 
krjepost poniznosti, poslušnosti, ljubavi prema Bogu i svi su, razmjerno 
vrsnoći ovih krjeposti, imali odgovarajuće krune. Anđeo im je rekao: 

- Marija vas je danas ovjenčala ovim lijepim ružama. Ali važno je da 
nastavite živjeti tako kako vam se ne bi oduzele. Tri su sredstva kojima ćete ih 
očuvati. 

Vježbajte se: 
prvo u poniznosti, 


drugo u poslušnosti, 
treće u čistoći. 

Ovo su tri krjeposti po kojima ćete uvijek biti dragi Mariji i jednoga dana ona 
će vas učiniti dostojnima primiti vijenac beskrajno ljepši od ovoga. Tada su 
okrunjeni dječaci započeli pjevati "Hvalite Mariju"] tako snažno da sam se 
probudio. 

Dragi moji! Čujte neka tumačenja: cvjetovi bez mirisa, to su dobra djela po 
ljudskim nakanama; trnje su neposlusi; čavli su teški grijesi... A završio je 
ovako: 

U ovom sam snu, dragi moji dječaci, vidio sve stoje bilo i što će biti s mojim 
mladićima, one okrunjene i one koje je Anđeo odbacio. Reći ću svakom 
pojedinomu da uznastoji donijeti i prikazati Mariji darove koje će Ona rado 
primiti. (MB., VIII., 1865., 129.) 


38. SALEZIJANSKA DRUŽBA 1 SPASONOSNA SPLAV 


Nakon ovog sna don Bosko se sjetio riječi Svetog pisma: No retineas verbum in 
tempore salutis - ne zamukni u vrijeme spasenja. Pred mnoštvom svojih dječaka don 
Bosko je ispripovjedio ovaj san 1. siječnja 1866. godine. 

Činilo mi se da se nalazimo blizu nekog mjesta koje mi je izgledalo kao 
Castelnuovo d'Asti, pa ipak to nije bio Castelnuovo. Dječaci iz Oratorija veselo se 
odmarahu na livadi. Najednom se neočekivano na rubovima ove ravnice pojavi obilje 
vode i sve nas je opkolila poplava. Rijeka Pad se razlila preko obala, isto tako golemi 
nabujali potoci... 

Zaprepašteni od straha, smjesta pobjegosmo prema velikom mlinu. Bio je udaljen 
od drugih naselja i opasan velikim zidinama, poput tvrđave. Zaustavio sam se na 
njegovu dvorištu okružen svojim dragim dječacima, koji su stajali iznenađeni. Ali kako 
je voda počinjala prodirati i u ovaj prostor, morali smo se povući u kuću, a zatim 
odstupiti u gornje prostorije. S prozora se mogla vidjeti strahota pustošenja: od 
brežuljaka Superških pa do Alpa, umjesto livada, obrađenih polja, vrtova, šumica, 
sela, zaselaka i gradova vidjeli smo beskrajno jezero. Kako je voda rasla, penjali smo 
se s nižih na više katove. Pošto je bila svaka ljudska spasenjska nada izgubljena, 
stadoh hrabriti svoje mladiće, preporučujući im da se s punim pouzdanjem povjere u 
ruke Božje i pod zaštitu naše majke Marije. 


Kad je voda bila već u razini najgornjega kata, užas je postao općenit i nije se 
moglo misliti na bijeg, osim povući se na golem splav sličnu brodu, koja se u taj čas 
pojavila ploveći prema nama. Svatko je htio naći spas i biti prvi na splavi. Ali nitko se, 
ipak, nije usudio jer se splav nije mogla sasvim približiti, zbog zida koji je stršao iznad 
vode. 

Odvažio sam se i prešao prvi. Kako bih olakšao prijelaz dječacima i umirio ih, 
odredio sam da klerici i svećenici podupiru s mlina onoga koji je silazio, a s barke 
neka pruže ruku onome koji je dolazio. 

Međutim, mnogi dječaci od straha pred smrću izgubiše strpljenje, a želeći se 
pokazati odvažnima, pošto su pronašli daske poput debla, izgradiše most te ne 
čekajući pomoć svećenika i ne slušajući don Boskove povike, potrčaše. Ali, izgubili 
su ravnotežu i pali. Najednom ih progutaše mutne i smrdljive vode te nismo ih više 
nismo vidjeli. Propade također i krhki most skupa s onima koji su stajali na njemu. 
Skoro četvrtina mojih dječaka postade žrtva svoje tvrdoglavosti. 


Uz veliki napor, postupno su svi preostali dječaci prebačeni na splav. Na splavi je 
bilo obilje košara s kruhom. lako još u neizvjesnosti kako se izbaviti iz ove pogibelji, 
preuzeo sam zapovjedništvo i prozborio dječacima: 

- Marija je Zvijezda mora. Ona ne ostavlja nikoga koji se u njezinu pomoć pouzda. 
Sklonimo se i mi pod Njezin plašt. Ona će nas izbaviti od svih opasnosti i vodit će 
nas u mirnu luku. 

Zatim smo splav prepustili valovima. Divno je plovila, zibala se udaljujući se od 
onoga mjesta. Vjetar je jačao i valovi su je gurali velikom brzinom, a mi smo zagrljeni 
tvorili jedno tijelo da ne bismo pali. 

Nakon stoje splav u vrlo kratkom vremenu prevalila dug put, odjednom se 
zaustavila i počela se velikom brzinom okretati oko svoje osi, činilo se da će svakog 
trenutka potonuti. Ali žestoki zamah vjetra odgurnuo ju je od opasnog vrtloga. Poslije 
toga je plovila pravilnije, samo se povremeno ponavljala igra s virovima i vjetrom 
spasiteljem. Konačno je stigla blizu obale i tu se zaustavila. Bila je lijepa i prostrana 
te je izgledala kao kakav brežuljak usred ovog mora. 

Mnogi dječaci bijahu očarani. Govorili su: 

- Bog je čovjeku povjerio zemlju. 

- Bez pitanja i dopuštenja iziđoše iz splavi vrište. Kratka je bila njihova sreća. 

Kako je voda ponovno rasla, iznenadnim olujnim bijesom navališe valovi. Brijeg je 

potonuo i mnogi nestadoše u vrtlogu valova. 

Povikao sam: 

- Istina je, onaj koji radi svojeglavo, plaća svojom novčanicom! 

Splav je ponovno, u bijesu valovlja, bila u opasnosti da potone. Vidio sam tada 
svoje dječake kako su blijedi i prestrašeni! Povikao sam im: 

- Hrabro! Marija nas neće napustiti! 

Tada smo se složno bacili na koljena i srdačno počeli moliti držeći jedan drugoga 
za ruke. Međutim, neki, ravnodušni i bešćutni na ovu opasnost kao da se nije ništa 
dogodilo, stojeći na nogama i okrećući se i njišući, grohotom su izrugivali držanje 
svojih prijatelja. 

Najednom se splav zaustavi i svom brzinom zavrti oko sebe, a bijesan vjetar baci 
u valove ove nesretnike. Bilo ih je trideset. Kako je voda bila duboka i blatna, nije ih 
se više moglo vidjeti. Zapjevali smo Zdravo, Kraljice i Zvijezdo mora, gorljivo moleći 
za zaštitu. More se primirilo. Splav se poput ribe kretala naprijed, a mi nismo ni znali 
kamo će nas povesti. Na splavi se neprestano i na razne načine spašavalo. 
Pokušavalo se dječacima spriječiti pad u vodu, a također i spasiti iz vode one 
neoprezne koji su već pali. Bilo ih je nekoliko drskih i okrutnih koji su pozivali svoje 
prijatelje k ogradi te ih bacali velikim zamahom u vodu. Zato su svećenici pripravljali 
jake palice, užad i udice različitih oblika, kako bi mogli na poziv priskočiti u pomoć. 
Kad bi koji dječak pao, palice bi se spustile i utopljenik bi se prihvatio užeta ili bi ga 
udice zahvatile za odjeću i tako bi se spasio. 

Ali i neki od ribara na ribolovu smetahu i uznemi-ravahu one koji su pripremali i 
dijelili udice. Klerici su nakon toga bdjeli svuda naokolo kako bi držali po strani 
dječake kojih je još bilo silno mnoštvo. Stajao sam na podnožju visokog jarbola 
postavljenog usred splavi okružen mnogim dječacima, svećenicima i klericima koji su 
izvršavali moje zapovijedi. Dok su mi bili poslušni i pokorni, sve je išlo u redu: bili 
smo mirni, zadovoljni i sigurni. Ali nekolicina njih počela je predbacivati kako je splav 
neudobna. Počeli su se bojati dugoga putovanja, plakati nad neugodnostima i 
opasnostima... raspravljati 
omjestu gdje bismo morali pristati, maštati s nadom o nedalekoj zemlji na kojoj će 
naći sigurno utočište. Počeli su sumnjati u dostatnost hrane, prepirati se međusobno 
lotkazivati mi posluh. Uzalud sam ih nastojao uvjeriti svojim razlozima. 


Na obzorju se pojaviše druge splavi koje su se, primicale k nama. Nerazboriti 
dječaci odlučiše slijediti svoje mušice i udaljiti se od mene te činiti po svojoj volji. S 
naše splavi pobacaše u vodu neke stolove i pošto su ugledali druge splave, prilično 
široke, koje su plovile u neposrednoj blizini, poskakaše na njih i udaljiše se. Za mene 
je to bio neopisivo bolan prizor. Vidio sam kako ovi nesretnici idu u očitu propast. 
Vjetar je ojačao, valovi su se dizali sve veći i veći i neki su dospjeli u zagrljaj vrtloga 
te propali u njih. Neki su se hvatali za ostatke splavi, koji su plivali na površini vode i 
tako izvrnuti izdisali. Neki su uspjeli preskočiti na splavi koje su se također naskoro 
potopile... 

Padao je prvi suton. Smračilo se. U daljini odjekivahu krikovi i vapaji onih koji su 
umirali. Svi su se nepokorni potopili: 

U moru svijeta potonut će svi koje ne primi lađa Presvete Djevice. 

Broj mojih predragih sinova osjetno se smanjio. Usprkos svemu, neprestano se 
uzdajući u Blaženu Gospu, poslije cijele tamne noći ušla je konačno naša splav u 
neki uzak tjesnac, među dvije blatne obale pokrite trnjem, iverjem, piljcima, kolcima, 
daskama i granjem. Svuda oko lađe mogao sam vidjeti pauke, krastače, zmije, 
zmajeve, krokodile, morske vukove i tisuće dragih ružnih životinja.« 

Na tužnoj vrbi, kojoj su grane visjele nad našom splavi, stajali su ogromni 
mačci jedinstvena oblika. Trgali su komadiće čovječjih udova. Uz njih su bili i 
mnogi majmuni koji su, viseći o granama, nastojali doseći i povući dječake. Ali 
oni bi se prestrašeni sagnuli i tako izbjegli zasjedama. 

Upravo tamo na onoj sprudi ugledasmo svoje izgubljene prijatelje, i one koji su 
od nas otišli, silno prestrašene. Poslije brodoloma bacili su ih valovi na ovu 
sprud. Udovi nekih bijahu raskomadani od žestokog udaranja o pećine. Neki su 
bili zaglibili u močvaru i nije ih se moglo vidjeti, osim glava i vrhova ruka. 
Mjestimično bi se iz blata pojavila ljudska leđa, tamo dalje neka glava, na 
drugome mjestu plovili su čitavi leševi. 

Na maloj udaljenosti uzdizala se ogromna peć u kojoj je plamsala silna 
vatra. U njoj su se pojavljivali ljudski oblici i moglo se vidjeti noge, bedra, ruke, 
prste, glave koje su se sad dizale, sad spuštale u plamenu. Sve bijaše u takvom 
neredu kao kad sočivo vrije u loncu. Oprezno promatrajući, prepoznali smo 
mnoge naše pitomce i prestrašili smo se. Nad vatrom je stajao pokrov na 
kojem su velikim slovima bile napisane ove riječi: »SESTA I SEDMA VODE 
OVAMO« - nečistoća i krađa. 

Nedaleko se dizala prostrana i visoka uzvisina s mnogim šumskim stablima 
koja su rasla bez reda, kuda su se kretali još mnogi naši dječaci. Bili su to oni 
koji su pali u valove ili koji su se udaljili na putu. Ne mareći za pogibelji, sišao 
sam na kopno, približio sam se i vidio kako imaju oči, uši, vlasi i srce puno 
kukaca i smrdljivih crvi koji su ih grizli i uzročili silnu bol. Jedan od njih najviše 
je trpio. Htio sam mu se približiti, ali me izbjegavao, krijući se iza stabla. Druge 
sam vidio kako zbog boli otkrivaju tijelo i opasno ga pokazuju zmijama. Treći 
su u naručju imali guje. 

Svima sam pokazao izvor iz kojega je u velikoj količini dolazila svježa i 
ljekovita voda. Tko god je išao k njemu i umivao se, bio je u isti čas izliječen i 
mogao se vratiti na splav. Većina onih nesretnika poslušala je moj poziv, ali 
neki su odbili. Bez oklijevanja okrenuo sam se onima koji su ozdravili i koji su 
me slijedili. Tek smo stigli na splav, a ona je pomognuta vjetrom krenula iz 
tjesnaca na suprotnu stranu i ponovno zaplovila po beskrajnom moru. 

Mi smo oplakujući nesretnu kob i tužan završetak svojih prijatelja koji su ostali 
u ovom kraju, počeli smo pjevati: Hvalite Mariju vjerni jezici] Pjevali smo to u 
zahvalu velikoj nebeskoj Majci što nas je do sada štitila. U trenutku, kao na 


zapovijed Marijinu, jenjao je bijes vjetra. Splav je počela mirno kliziti po 
pučini... 

Tada se na nebu pokaza duga, divnija od polarne zore. Na toj dugi čitali smo 
natpis ispisan velikim, svijetlim slovima: MEDOUM. Nismo odmah shvatili 
značenje natpisa. Meni se pak čini, svako je slovo bilo početno slovo ovih 
riječi: Mater Et Domina Omnis Universi Marial - Majka i gospodarica čitavog svemira 
Marija. 

Nakon dugoga puta na obzorju smo ugledali zemlju. Približujući joj se. malo- 
pomalo, osjećali smo kako se u našim srcima rađa neizreciva radost. Ova zemlja 
bijaše divna, s raznovrsnim šumama. Osvijetljena svjetlom novorođenoga sunca iza 
planinskih vrhunaca, pružala je još čudesniju sliku. Svjetlo je sijalo neizrecivo blago i 
ulijevalo osjećaje mira i spokoja. Konačno, klizeći po pijesku k obali, splav se 
zaustavila na suhom, upravo u podnožju jednoga divnog vinograda. 

O splavi bi se moglo divno reći: Ti si, Gospode, učinio taj most po kojem ćemo, 
bacani od valova svijeta, stići u mirnu luku. 


Dječaci su osjećali neodoljivu želju ući u vinograd. Oni radoznaliji jednim skokom 
nađoše se na obali. Ali tek što učiniše par koraka, sjetiše se nesretne sudbine onih 
prvih, što su se bili oduševili za obalu usred uzburkanog mora i naglo se vratiše na 
splav. Pogledi sviju bili su uprti u me i na čelu svakog pojedinca moglo se pročitati 
pitanje: 

- Don Bosko, je li vrijeme sići i zaustaviti se? - Najprije sam malo razmišljao, a 
zatim sam rekao: 


- Siđimo! Došao je čas. Sad smo na sigurnom. 


Prolomio se jedinstven uzvik radosti. Svaki je, zadovoljno trljajući ruke, ušao u 
najljepše uređeni vinograd. Na lozama su visjeli grozdovi slični onima iz Obećane 
zemlje. Na stablima bijaše svakovrsnoga voća koje se može uživati u svako doba a 
takva okusa kakav se do sada nije doživio. « 

»Na sredini prostranog vinograda uzdizao se veliki kaštel okružen kraljevskim 
perivojem i čvrstim zidinama. Usmjerili smo svoje korake prema njemu. Ulaz je bio 
slobodan. Bili smo umorni i izgladnjeli. U jednoj prostranoj dvorani ukrašenoj zlatom, 
stajao je za nas priređen veliki stol sa svakovrsnim biranim jelima kojima se svaki 
mogao poslužiti do mile volje.« 

»Dok smo završavali s okrepom, ušao je u dvoranu plemeniti mladić, bogato 
odjeven i čudesne uljudnosti. Pozdravio je svakoga po imenu srdačnom i 
domaćinskom ljubaznošću. Osjetivši našu začuđenost i zadivljenost njegovom 
ljepotom te onim što smo već vidjeli, reče nam: 

- Sve je to ništa; dodite i vidjet ćete! 

Svi smo pošli za njim. Iza ograda hodnika promatrali smo vrtove spominjući da su 
nam bili na raspolaganju za naš odmor i rekreaciju. Poveo nas je od dvorane do 
dvorane. Svaka je bila sve ljepša - po arhitekturi, stupovlju i vrsnoj ornamentici. Zatim 
nas je uveo u jednu divnu crkvu. Pod, zidovi, i trijemovi bijahu ukrašeni i obogaćeni 
čudesnom umjetničkom izradbom od mramora, srebra, zlata i dragocjenoga 
kamenja. Zadivljen sam povikao: 

- Ovoje zaista rajska ljepota. Pristao bih zauvijek ostati ovdje!« 

U sredini ovoga velikog hrama, uzdizao se na bogatom podnožju velik i krasan 
kip Marije Pomoćnice. Dozvao sam mnoge dječake pred kip kako bismo zahvalili 
Nebeskoj Djevici za tolike nama iskazane milosti. 

Dok su se dječaci divili doista nebeskoj ljepoti, najednom primijetismo kako je kip živ 
s osmijehom. U mnoštvu se čuo povik: - Gospa miče svojim očima! - I zaista, Marija 


je s majčinskim očima i neizrecivom dobrotom gledala na dječake koji su ju 
okruživali. Malo zatim prolomio se usklik: 

- Djevica miče rukama! I zaista, otvorivši polako ruke, Marija je podizala plašt kao 
da bi nas poda nj htjela sve skupiti. Krupne suze potekoše nam od uzbuđenja. 

- Djevica je počela micati i usnama! -povikaše kao - u zboru neki. 

Nastala je grobna tišina. Djevica je doista otvorila usta i ugodnim glasom 
progovorila: 

AKO MI VI BUDETE POBOŽNI SINOVI, JA ĆU VAM BITI LJUBAZNA MAJKA. 

Na ove riječi padosmo svi na koljena i zapjevasmo pjesmu: Hvalite Mariju, o 
vjerni jezici !!! 

Sklad bijaše tako divan, toliko ugodan da sam se u zanosu probudio. Tako je 
završilo viđenje. (MB., VIII., 275.) 


Don Bosko je u raznim prigodama davao neka tumačenja snova. Prema tome ih 
iznosimo: 

Livada je svijet, poplava je opasnost koja zahvaća svijet: opačine, poroci, 
bezvjerja i proganjanje dobrih. Mlin predstavi) a Katoličku crkvu. To je kuća kruha 
kojoj mnogi prijete. Košare kruha su slike Presvete Euharistije. Splav je Marijin dom - 
Oratorij. Brvno od mlina do barke je križ. Strašni vihori su napasti. Carobni brežuljak 
koji privlači mnoge, to su svjetske želje. Svećenici koji požrtvovno nastoje udicama i 
vrpcama sve spasiti, simboliziraju sakrament Ispovijedi. Sjajna duga je Marija. 
Dvorac, vinograd i gozba označuju Domovinu. 

Odurne životinje, majmuni i druge nakaze su mamci na grijeh. Kukci u očima, 
srcu i jeziku su nepristojni razgovori i neuredna čuvstva. Izvor svježe vode su 
sakramenti Svete ispovijedi i Pričesti. Sretni otok, hram itd. je Salezijanska družba. 
Konačno, Marija Pomoćnica sama kruni opojnom radošću sve kad jamči: 

Ako mi vi budete pobožni sinovi, ja ću vam biti ljubazna Majka! 

Onaj plemeniti mladić koji nas je vodio jest jedan pokojni pitomac koji uživa u 
Raju: možda Dominik Savio. (MB., VIII., 1866., 275.) 


39. NAPOVIJED O SMRTI 


Oko petnaest dana pred blagdan svetoga Josipa, ljeta Gospodnjeg 1986. don 
Bosko nam je pripovijedao: 

Sanjao sam kako ležim u krevetu i prikaza mi se neki čovjek ili utvara sa 
zapaljenom svijećom u ruci govoreći: 

- Don Bosko, ustani i pođi sa mnom! 

- Bez straha siđem s kreveta, obučem se i pođoh za njim. Nikako mi nije dopustio 
pogledati lice. Proveo me kroz razne sobe pretrčavši prostor u sredini, među 
krevetima na kojima su bili zaspali dječaci. Na krevetima sam prolazeći opazio 
mačke s ispruženim kandžama na prednjim i stražnjim nogama, pripravne ugrabiti 
zaspale dječake za lice. Stalno sam išao za prikazom koja se počela vrtjeti oko 
postelje jednog zaspalog dječaka. Zaustavio sam se i upitao ga zašto je to učinio. 
Odgovorio mi je: 

- Za blagdan svetog Josipa ovaj dječak mora poći sa mnom! Pomislio sam da će 
umrijeti, te sam odlučnim glasom rekao: 

- Moram znati tko si i u čije ime govoriš! 

-Ako baš hoćeš znati tko sam... U isti čas ga nestade, a s njim i svjetiljke pa sam 
ostao u tami. 


Ponovno sam pošao spavati, ali sam koracajući udario o neki predmet i probudio 
Se.« 
Oni mačci što su vrebali na zaspale dječake, to su neprijatelji naših duša. 


Don Bosko je još dodao: »Upoznao sam dječaka kojeg mije neznanac pokazao i 
diskretno sam ga upozorio da ne bih prouzročio prevelik strah. Pazit ćemo hoće li se 
ovaj san obistiniti. Međutim, budimo svi spremni za dobru smrt! Onima koji će mi doći 
na Ispovijed, šapnut ću i pojedinosti. 

U nekrologu Oratorija čita se 19. ožujka 1866. daje umro Suppotto Sinom u 18. 
godini života. 

Kako je sam don Bosko rekao, bio je uzoran mladić i odletio je u nebo da tamo 
proslavi blagdan svetoga Josipa. (MB.,VIIL, 1866., 314.) 


40. —— KOZLIĆIIDJEČACI 


Don Bosko je pripovijedao: 

Sanjao sam da se nalazim u sakristiji ispunjenoj dječacima. Ispovijedao sam. 
Najednom, navrata sakristije uđe kozlić i stade se vrtjeti oko mojih dječaka i igrati se 
s njima, a oni su izgubili dobru volju za Ispovijed i malo-pomalo svi izašli van. Tada 
se kozlić približio k meni i postade drzak te je svojim laskavim ponašanjem htio 
udaljiti i onoga kojega sam ispovijedao. Ljutito sam ga udario u glavu. Odbio sam mu 
jedan rog i prisilio ga na bijeg. Htio sam i sakristana ukoriti zašto je pustio životinju 
unutra. Ustao sam, obukao misnicu i pošao slaviti Euharistiju. 

Kad sam blagovao Presveto Tijelo, na glavna crkvena vrata uđe mnoštvo kozlića, 
porazmjeste se po klupama i na tisuću načina počnu rastresati dječake koji su htjeli 
pristupiti stolu Gospodnjem. Neki su bili ustali da pođu k oltaru, ali primamljeni 
lukavim milovanjem, sjedoše ponovno na svoje mjesto. Čak i neki od onih koji su već 
klečali uz anđeoski stol, ustadoše i pođoše natrag u klupu. Nisu se pričestili. 

Ovi kozlići bijahu neprijatelji duša koji su pomoću zavođenja i neurednih čuvstava 
držali dječake daleko od svetih sakramenata. (MB., VIII., 1866., 315.) 


41. STADO I PASTIR - JANJCI I OVCE 


Jedne večeri poslije molitava, don Bosko je ponovno progovorio: 

Jedne od zadnjih noći Marijina mjeseca, 29. ili 30. svibnja, zaspao sam. Tek što 
sam zaspao, usnuh san i nađoh se na golemoj ravnici prepunoj debelih ovaca koje 
su, podijeljene na stada, pasle na pašnjacima što su se širili u nedogled. Pogledom 
sam tražio pastira i ugledah ga naslonjena na štap. Brzo se odlučih pitati ga: - Cije je 
ovo brojno stado? Pastir mi ne dade odgovora. Ponovio sam pitanje i tada mije 
rekao: 

- Što bi ti htio znati? To je stado svoga gospodara. 

- Upitao sam ga za objašnjenje, a on mi reče: 

- Ti nisi određen za njih. Na ove ne moraš ni misliti ni paziti. Pokazat ću ti stado 
za koje ćeš morati preuzeti brigu! 

- Patko si ti? 

- Ja sam Gospodar. Dođi sa mnom! 

Dovede me na neko drugo mjesto iste ravnice, gdje su bile tisuće i tisuće 
osamljenih janjaca. Bili su toliko brojni, da ih se uopće nije moglo prebrojiti, izgledali 
su kao kost i koža i teško su se kretali. Livada je bila suha, neplodna i pješčana. 
Nigdje se nije moglo vidjeti ni stručka svježe trave, niti kakav potočić; svuda samo 


osušene grane i spareno grmlje. Cijeli je pašnjak bio potpuno uništen od samih 
janjaca. 

Na prvi pogled moglo se vidjeti da su ovi siromašni janjci pokriveni ranama, 
mnogo su trpjeli i još uvijek 
trpe. Bili su drukčiji od drugih te su imali po dva duga i debela roga koji su im rasli na 
čelu. 

- Kako to, rekoh pastiru, ovi janjci su još tako mali a već imaju rogove kao da su 
stari ovnovi? On mi odgovori: 

- Gledaj i promatraj! 

- Što to znači? Ništa ne razumijem!, - povikao sam. 

- Kako ne razumiješ? - reče mi pastir. - Onda slušaj i sve ćeš znati. Ova 
prostrana ravnica je veliki svijet. Travnjaci su Božja besjeda i milost. Suhi i neplodni 
predjeli su mjesta gdje se ne sluša riječ Božja i gdje se samo nastoji ugoditi svijetu. 
Ovce su odrasli ljudi, janjci su dječaci i za njih je Bog pozvao Don Boska. Ovaj kutić 
na ravnici je Oratorij, a skupljeni janjci na njemu jesu tvoji dječaci. Potpuno suho 
mjesto označava stanje grijeha a rogovi sramotu. « 

Dok sam slušao i promatrao sve ovo, dogodilo se novo čudo. Svi janjci se 
promijeniše. Podignuti na zadnje noge, postadoše visoki i svaki je poprimio lik kojega 
dječaka iz Oratorija. Približih se da vidim ne bih li koga prepoznao. Bijahu to moji 
dječaci. Istina, mnoge od njih dosad nisam vidio, ali svi su govorili da su sinovi 
Oratorija. Među onima koje nisam poznavao bijaše mali broj dječaka koji se sad 
nalaze u Oratoriju. Ti se nikad ne pokažu don Bosku. Ne dolaze po dobar savjet. 
Izbjegavaju kontakte. Jednom riječju, to su oni koje don Bosko još ne poznaje. 


Dok sam u boli promatrao mnoštvo, Voditelj me uhvati za ruku i reče mi: 

- Dođi sa mnom i vidjet ćeš i druge stvari. Povede me ujedan kut, udaljen od 

doline, okružen 
brežuljcima i opasan živicom. Tamo se nalazila dražesna zelena livada, puna 
svakovrsnih mirisnih trava, posuta poljskim cvijećem, svježim šumarcima i potocima 
bistre vode. I ovdje sam susreo mnoge svoje sinove. Svi su bili veseli; neki nakićeni 
poljskim cvijećem a drugi su se još kitili. Voditelj mi reče: 

- Imaš barem one koji ti pružaju veliku utjehu. 

- Atko su ti? - upitao sam. 

- To su oni što se nalaze u milosti Božjoj. Iskreno mogu reći da nikada nisam 

vidio tako lijepe 
osobe niti sam mogao zamisliti takav sjaj. Bilo bi nekorisno to opisivati jer bi to 
značilo pokvariti ono što se ne može riječima izraziti. Ipak sam sačuvao u sjećanju 
jedan iznenađujući prizor. S velikim zadovoljstvom promatrao sam dječake i među 
njima ugledao mnoge koje još nisam poznavao. Moj Voditelj mi progovori: 

- Dođi, dođi sa mnom i vidjet ćeš nešto što će ti pružiti još veće veselje i utjehu. 

I povede me na drugu livadu pokrivenu još dražesnijim mirisavim cvjetovima. 
Izgledala je kao kraljevski vrt. Ovdje se moglo vidjeti dječake izvanredne ljepote i 
sjaja. Pred njima su iščezavali oni kojima se malo prije divih. Neki od njih bili su već u 
Oratoriju, drugi će doći kasnije. Tada mi pastir reče: 

- Ovi čuvaju ljiljan čistoće. Još nose haljinu nedužnosti. 

Gledao sam udivljen. Gotovo svi nošahu na glavi vijenac od neopisivo lijepih 
cvjetova. Ovi cvjetovi bijahu sastavljeni od drugih, vrlo malenih, nježnih, raznobojnih i 
čarobnih cvjetića. Tisuće boja najednom cvijetu. Do nogu im se spuštala odjeća bijela 
kao snijeg i sva nakićena cvjetnim vijencima koji su bili slični onima na kruni. 
Neopisivi sjaj koji se razlijevao iz cvjetova, obuhvaćao je cijelu osobu te je blistala od 


veselja. Iz cvjetova su izlazile predivne zrake, i nisam mogao zamisliti da je u raju 
tako čarobno. I to nije sve. Zrake i cvjetovi na kruni jednoga odražavahu se na 
cvjetovima svih drugih. 

Isto tako, vijenci i bogatstvo odjeće jednih bijahu ozareni od vijenaca i odjeće 
drugih. Sjaj na obrazu jednoga dječaka slijevao se sa sjajem na licu njegovih kolega. 
Tako postostručen sjaj odbijao se na sve nedužne i okrugle obraziće te isijavao divno 
svjetlo što svakome plijeni pogled. Na jednom se odražavahu ljepote svih kolega u 
skladu neizreciva svjetla. 

To je bila predivna slava svetih. Ne postoji čovječji lik koji bi makar i u naznakama 
prikazao kako je lijep postao svaki dječak u sredini sjajnog oceana. Među ovima sam 
posebno zapazio neke koji su sada u Oratoriju. Siguran sam, kad bi mogli vidjeti 
barem deseti dio ove svoje ljepote, radije bi trpjeli vatru, rezanje dijelova tijela na 
komadiće, ili pošli u susret bilo kojem najstrašnijem mučenju, prije nego bi pristali 
izgubiti tu ljepotu. 

Kad sam se uspio nekako sabrati od ovog nebeskog prizora, okrenuo sam se 
Voditelju i upitao: 

- Kako je moguće da među mojim dječacima ima tako malo nevinosti? Zar je tako 
skroman broj onih koji nisu nikad izgubili milost Božju? Pastir mi odgovori 
protupitanjem: - Kako to? Zar ti se ne čini dostatno velik broj? Uostalom, oni koji su 
imali nesreću te izgubili ljiljan čistoće, a time i nevinost, još mogu svoje kolege slijediti 
u pokori. Vidiš li ovu livadu? Na njoj se još mogu naći mnogi cvjetovi od kojih se 
može splesti vijenac, skrojiti krasnu odjeću i još slijediti nedužne prema slavi.« 

Tada sam mu dodao: 

- Reci mi još nešto što bih mogao kazati svojim dječacima. 

- Ponavljaj svojim dječacima: - Kad biste znali kako je u Božjim očima dragocjena 
i lijepa nevinost, bili biste spremni na svaku žrtvu kako biste ju sačuvali. Reci im neka 
budu odvažni u čuvanju ove lijepe krjeposti koja nadvisuje sve druge u ljepoti i sjaju. 
Čisti su oni - QUI CRESCUNT TANQUAM LILIA IN CONSPECTU DO-MINI- koji 
rastu kao ljiljani pred očima Gospodnjim. 

Htio sam tada poći među svoje najmilije, tako dražesno ovjenčane, ali sam se 
spotaknuo o tlo i probudio. . 

Don Bosko je u tom govoru smjelo ustvrdio: »Cistoća je bogatstvo vrijedno kao nebo, 
kao Bog«. Kasnije je dodao tumačenja: 

Velika je ravnica svijet. Mjesto gdje su pasli janjci, Oratorij. Janjci su oratorijanci. 
Tri livade: suha, zelena i cvjetna označavaju stanje grijeha, milosti i nevinosti. Mladići 
u sjaju su u milosti Božjoj, a poglavito oni koji su sačuvali nevinost. (MB., VIII., 1867., 
840.) 


42. PISMO DJEČACIMA ULANZO 


Ravnatelj salezijanskog Zavoda u Lanzo Torinese, don Giovanni Lemovne 4. 
ožujka 1867., pripovijedao je svojim dječacima kako je posjetio don Boska u Turinu. 
Među ostalim je kazao: Don Bosko mi reče da vas je često u svome duhu došao 
posjetiti, šetao se vašim hodnicima, prošao kroz vaše sobe i promatrao vaše 
vladanje i o tome što je vidio moći će vam nešto reći. 

U ovom vlastoručno napismenom pismu Svetac govori o jednom takvom 
»posjetu« Zavoda u Lanzu, dok je on stvarno ostao u Turinu: 

»Predragi i ljubljeni sinci! 

- Želim, o, dragi sinovi u Isusu Kristu, želim doći k vama u vrijeme karnevala. To 
je neobično, jer ovih dana ne običavam biti odsutan iz naše kuće u Turinu. Ali ljubav 


koju ste mi uvijek iskazivali i pisma koja ste mi pisali, potaknula su me na ovu odluku. 
Ipak, važniji poticaj jest moj posjet vama od prije nekoliko dana. Počujte kako je 
bolna ova priča. 

Bez vašega znanja i vaših poglavara ja sam vas posjetio. Kad sam stigao na mali trg 
ispred crkve, vidio sam jednu doista groznu nakazu. Oči su joj bile velike i 
svjetlucave, nos debeo, kratak, široka usta, oštra brada, uši kao u psa, a dva roga na 
glavi poput jarećih. Neman se smijala i šalila s nekim svojim društvom poskakujući na 
sve strane. 

- Što ti tu radiš, nakazo paklena? - kriknem sav uplašen. 

- Zabavljam se - odgovori mi - ne znam što bih radio. 

- Kako? Ne znaš što bi radio? Hoćeš li pustiti u miru ove moje drage dječake? 

- Meni nije potrebno raditi. Unutra imam svoje prijatelje koji me izvrsno i uspješno 
zamjenjuju. To su po izbor dečki koji su mi se predali i vjerno mi služe. 

- Lažeš, oče laži! Tolike pobožne vježbe, duhovna štiva, razmatranja, Ispovijedi... 

On me gledao podrugljivim osmijehom te me povede u sakristiju i pokaže mi 
ravnatelja koji je ispovijedao. 

- Pogledaj - nadoda - nek su moji neprijatelji, a mnogi mi i ovdje služe. To su svi 
oni koji obećavaju, a ne obdržavaju obećanje; ispovijedaju uvijek iste grijehe. Ja se 
silno radujem njihovim Ispovijedima. 

Zatim me povede u spavaonicu i pokaže mi jednoga mladića: 

- Već je bio na smrtnom času. I tada je dao tisuću obećanja Stvoritelju; poslije je 
postao gori nego prije! 

Poveo me zatim na druga mjesta u kući i pokazao mi nevjerojatne stvari koje 
neću napisati. Radije ću vam to pričati živom riječi. Nakon toga odveo me na 
dvorište, zatim sa svojim društvom ispred crkve. Zapitao sam ga: 

- Što ti najviše godi, koju ti najveću uslugu čine ovi dječaci? 

- Razgovori... razgovori... razgovori! Sve dolazi otud: svaka riječ proizvodi divne 
plodove. 

- Koji su tvoji najveći neprijatelji? 


- Oni koji se često pričešćuju. 

- Sto te najviše žalosti? 

- Dvije stvari: pobožnost Mariji... - i tu je zašutio jer nije htio nastaviti. 

- Koja je druga? Onda se sav smutio, uzeo lik mačke, medvjeda te vuka. Sad je 
dobio tri roga, sad pet, sad deset. Tri glave, pet, sedam... | sve u isto vrijeme. A ja 
sam drhtao. Htio je pobjeći. Alija sam ga htio prisiliti da govori, zato sam mu rekao: 

- Kaži mi koje se stvari najviše bojiš? I ovo ti zapovijedam u ime Boga Stvoritelja, 
tvoga i moga Gospodara, koga svi mi moramo slušati. 

U tome trenutku on se sa svim svojim društvom preobrazio: zgrčili su se i pretvorili u 
nešto što nikada ne bih želio vidjeti u svome životu; zatim su podigli galamu užasnim 
krikovima koji su završili ovako: 

- Najveće nam zlo nanosi i najviše se bojimo vjernog obdržavanja odluka koje 
dječaci donose u sakramentu Ispovijedi.« 

Ove su riječi izgovorili uz strašne krikove i sve su nakaze nestale poput munje, a 
ja sam se našao kako sjedim u sobi za stolom. Ostalo ću vam reći osobno i sve ću 
vam objasniti. Nek nas Bog blagoslovi! Vjerujte mi, vaš sam. Najodaniji u Isusu 
Kristu, svećenik Ivan Bosko. 

Turin, 11. veljače 1871. (MB., X., 42.) 


Zla koja don Bosko osuđuje: zli razgovori, kolege koje surađuju sa Sotonom, slabo 
učinjene Ispovijedi, nedostatak odluka... odnose li se na one dječake koje je 
tajanstveno posjetio don Bosko? 

Danas, osim sredstava pokvarenosti koja su bila u onome stoljeću, Sotona ima 
na raspolaganju novo sredstvo, možda još razornije, pornografiju u raznim oblicima. 
Moramo pomoći mladićima obraniti se. 


43. ČISTILIŠTE 


»Pustite me sama, previše trpim!« 

Bilo je to 25. lipnja 1867. godine. Don Bosko je nakon večernjih molitava 
progovorio cijeloj redovničkoj obitelji i dječacima: 

Jučer navečer, dragi moji sinci, legao sam i ne mogavši brzo zaspati, mislio sam o 
naravi i o načinu bivovanja duše. Kako je stvorena, na koji bi se način snašla i 
govorila u drugom životu, odijeljena od tijela, kako bi imala mogućnost prelaziti iz 
jednog u drugi kraj, i kako ćemo se, uopće, moći spoznavati kao duhovi. Sto sam 
više o tom mislio, sve tajanstvenijom mi se prikazivala ova tajna. Dok sam lutao u 
ovim maštanjima, zaspao sam i pričinilo mi se da se nalazim na putu koji vodi u... i 
imenovao je mjesto. Išao sam lagano, prošao poznate krajeve, kadli najednom 
začuh da me netko zove imenom. Bio je to glas mojeg Voditelja. 

- Dođi sa mnom i vidjet ćeš što želiš. Poslušao sam. Išao je brzo poput misli, a ja 

za njim. 

Išli smo, a noga nam se nije doticala zemlje. Došavši u kraj koji mi nije bio poznat, 
moj se Voditelj zaustavi. Na jednoj se uzvisini uzdizala veličanstvena palača. Bila je 
nepristupačna. 

- Uđi u ovu palaču! - reče mi Voditelj. - Kad je vidio da se nisam maknuo, rekao 
je: 

- Učini kao i ja: podigni ruke visoko i skočit ćeš. Dođi, dakle, sa mnom. - Rekavši 
to, podigne raskriljene ruke prema nebu. 

Ja sam, također, raskrilio ruke i osjetio da se u trenutku dižem zrakom poput 
lakog oblaka. I gle, evo me na pragu velike palače. Voditelj me pratio. 

- Što je unutra? - zapitao sam. 

- Uđi i vidjet ćeš. Na kraju jedne dvorane naći ćeš nekoga tko će te poučiti. 

Nestade Voditelja, i ja sam ostao sam kao vođa samomu sebi. Ušao sam u 
hodnik, prešao sam stube i nađoh se upravo u "kraljevskoj ložnici". Prešao sam 
prostrane dvorane, prebogate sobe s raskošnim ukrasima i dugim hodnicima. Išao 
sam nadnaravnom brzinom. Svaka soba sjala je izvanrednim bogatstvom i tolikom 
brzinom sam prošao kroz te sobe da ih nisam mogao izbrojiti. Još čudesnija bijaše 
ova stvar. - Trčeći brzinom vjetra, nisam koračao nogama nego lebdeći u zraku, 
skupljenim nogama letio sam bez umora kao na kristalu, ne dotičući pod. 

Prolazeći iz jedne u drugu sobu, ugledao sam u pozadini jednog hodnika vrata. 
Uđoh i nađoh se u velikoj dvorani. Na kraju dvorane, u naslonjaču, opazih biskupa 
kako dostojanstveno sjedi pripravan primiti goste u audijenciju. Uljudno sam se 
približio i silno se začudih kad sam u ovome prelatu prepoznao svog bliskog 
prijatelja. Bio je to msgr. X (imenova ga), biskup iz N., umro prije dvije godine. 
Izgledalo je da ništa nije trpio. Činio mi se divan, ljubazan i tako lijep da se ne može 
riječima iskazati. 

- Oh, monsinjore! Pa vi tu? - veselo sam rekao 

- Zar još živi, a ne mrtvi? 


- Jasno da sam pokojni. 

- A vi don Bosko, jeste li živ ili mrtav? 

- Ja sam živ! Zar ne vidite da sam tu dušom i tijelom? 

- Ovdje se ne može doći u tijelu. 

- Ipak, ja sam tu. 

- Recite mi, monsignore, jeste li spašeni? 

- Da, nalazim se na mjestu spasenja. 

- Jeste li u raju, uživanju Boga ili u čistilištu? 

- Spašen sam, ali Boga još nisam vidio. Nastavite moliti za me. 

- Koliko vremena imate još biti u čistilištu? 

- Pogledajte ovdje. - I dade mi neku kartu te nadoda: 

-Čitajte! 

Uzeo sam u ruke kartu, pozorno je promotrih, a nisam vidio ništa napisano i 
rekoh: 

- Ništa ovdje ne piše. - Biskup je gledao na kartu u mojoj ruci i zatim rekao: 

- Znam zašto ne razumijete. Okrenite kartu obrnuto. - Pregledavao sam list s 
većom pozornošću, okretao sam ga na sve strane, ali nisam mogao čitati ni na 
obratnoj ni na pravoj stranici. Samo mi se učinilo da vidim među cvjetnim crtama 
brojku »2«. 

Biskup je nastavio: 

- Znate li zašto je potrebno čitati obrnuto? Jer su Božji sudovi različiti od sudova 
ovoga svijeta. - Nisam se usudio tražiti jasnije tumačenje, i rekoh: 

- Monsinjore, htio bih pitati za drage stvari: Hoću li se ja spasiti? 

- Nadajte se. 

- Nemojte me prepuštati žalosti. Recite mi odmah, hoću li se spasiti? 

- Ne znam! 


- Recite mi barem jesam li u milosti Božjoj ili ne? -Ne znam! 

- Hoće li se spasiti moji dječaci? -Ne znam! 

-Ali za Božju volju, molim vas, recite mi. 
- Gledaj. Bog to otkrije kome hoće. A kada želi obj a-viti svoj nauk, pronađe 
najbolji način i dopuštenje. Inače to nitko ne može objaviti onima koji su još na životu. 
Bio sam potresen od žive čežnje da postavim još pitanja i pitao sam u žurbi, u strahu 
hoće li monsignor otići. 

- Sad mi recite nešto osobno za mladiće. 

- Vi znate kao i ja što moraju činiti. Imate Crkvu, Evanđelje i druga pisma koja 
vam sve preporučuju. Recite im: »Spasite duše.« Drugo ništa ne pomaže. 

- To već znamo. Moramo spasiti duše. Ali kako to postići? 


- Recite im da budu čisti i poslušni. 

- Atko ne zna ovo? 

- Recite im neka budu čedni i neka mole. 
- Rastumačite mi praktičnije. 


- Recite im neka se često pričešćuju i dobro pripravljaju za svetu Ispovijed. 
- Još koju stvar posebnije? 


- Kad hoćete, reći ću vam. Recite im da pred očima imaju maglu. Kad koji od njih 
dođe do spoznaje kako vidi ovu maglu, već je na dobrome putu. Neka odbace ovu 
maglu, kako se čita u psalmima: Nubem dissipa - Rastjeraj maglu...! 

- Stoje ta magla? 

- To su zemaljske stvari koje priječe vidjeti nebeske stvari. 

- Sto moraju učiniti kako bi rastjerali tu maglu? -Neka razmišljaju kako je cijeli 

svijet u Nečastivom, 

Mundus totus in maligno positus est - Cijeli svijet je pod sotonskom vlašću. 
Tada će spasiti duše. Neka ne dopuste zavaravanje prividnostima svijeta. Dječaci 
drže da ih naslade, veselja i prijateljstva ovoga svijeta mogu usrećiti i zato ne očekuju 
drugo nego priliku za uživanje i naslade. Ali neka se sjete daje sve je ovo ispraznost i 
tuga i nemir srca. 

- Odakle dolazi uglavnom ta magla? 

- Magla je plod nečednosti i nečistoće. Ona je poput crne guste oblačine koja 
zastire pogled i priječi dječacima vidjeti propast koja im ide ususret. Recite im, dakle, 
neka brižno čuvaju krjepost čistoće. Florebunt sicut lilium in Civitate Dei. -1 oni će 
cvasti kao ljiljan u Božjem kraljevstvu. 

- A što je potrebno da bi se sačuvala čistoća? 

- Potrebna je, povučenost, poslušnost, bijeg od nerada i molitva. 

- 1 još? 

- Molitva, bježanje od dokolice, poslušnost i samoća. 

-1 ništa drugo? -Ništa drugo. 

- Poslušnost, samoća, molitva i bijeg od dokolice. Čim je biskup završio, u čežnji 

da vam ovo ispričam, 

hitro sam napustio dvoranu i otišao u Oratorij. Letio sam kao vjetar i u jednom trenu 
nađoh se u Oratoriju. A kad sam bio tamo, zaustavio sam se i pomislio: »Zašto se 
dulje nisam zadržao s biskupom X? Dobio bih bolja razjašnjenja. Žao mije što sam 
propustio lijepu prigodu. Mogao sam naučiti toliko drugih lijepih stvari.« Brzo sam se 
vratio natrag. Prvotnom brzinom i u strahu kako ne ću više pronaći monsignora. Ušao 
sam ponovno u palaču i u onu sobu. 

Ali, kolika promjena u tako kratko vrijeme! Biskup, blijed kao krpa, bijaše sam na 
krevetu. Izgledao je kao lešina. Iz očiju su mu tekle gorke suze. Bio je u agoniji. 
Samo se polaganim disanjem moglo zaključiti da je još živ. Pristupio sam zabrinut k 
njemu. 

- Monsignore, što se dogodilo? 

- Pustite me, odgovorio mije uzdišući. 

- Monsignore, imao bih još mnogo pitati. 

- Pustite me samo, trpim mnogo. 

- Pa što bih mogao za Vas učiniti? 

- Molite i pustite me putovati. 


- Kamo? 

- Tamo, kuda me vodi svemoćna ruka Božja. 

- Monsignore, recite mi molim vas, kamo? 

- Trpim mnogo, pustite me! 

- Recite mi barem što mogu učiniti za Vas? -ponavljao sam. 
-Molite! 


- Još samo jednu riječ. Imate li možda kakav nalog koji bih mogao izvršiti na 
ovom svijetu? Hoćete li nešto poručiti vašem nasljedniku? 

- Idite sadašnjem biskupu u N. i recite mu s moje strane ovo i ovo.« 

Stvari koje mije povjerio, ne tiču se vas, dragi moji dječaci, i zato ih pustimo na 
stranu. 

Biskup je još nadodao: A zatim recite tim i tim osobama ove tajne stvari... - 1 o 
tome je don Bosko šutio. Stvar se možda ticala samih poslova u biskupiji. 

-1 ništa drugo - nastavio sam. 

- Recite vašim dječacima da sam ih uvijek volio, cijelog života molio sam za njih i 
sada ih se sjećam. Neka i oni mole za me. 

- Budite sigurni, reći ću im i odmah ćemo početi moliti za Vas. A Vi, čim dođete u 
nebo, sjetite se nas! 
Biskup je tada izgledao još lošije. Trpio je. Tužno ga je bilo vidjeti. Silno je patio. Bila 
je to tjeskobna smrtna borba. 
- Pustite me - još je rekao, pustite me, idem kamo me Gospodin zove. 


- Monsinjore, monsinjore - ponavljao sam tjeskob-no od neizrecive sućuti. 

- Pustite me, pustite me! 

Činilo se da je izdahnuo ... i neka nevidljiva sila povuče ga u nutrinu sobe... i tako je 
nestao. 

Prestrašen promatrajući toliko trpljenje i silno uzbuđen, okrenuo sam se natrag, 
ali spotaknuvši se prolazeći kroz sobe o neki predmet, probudio sam se i našao se u 
svojoj sobi na krevetu. Kako vidite, dragi moji dječaci, ovo je san kao i svaki drugi. 
Ipak tu sam iz Cistilišta naučio mnogo. Vidio sam jasne stvari koje neću nikada 
zaboraviti. (MB., VIII., 1867., 853.) 

Piše pisac don Lemovne: Don Bosko nije komentirao stanje dobrog biskupa. 
Uostalom, iz objava dostojnih povjerenja te iz svjedočanstava svetih Otaca 
znamo: osobe odlične svetosti, ljiljani djevičanske čistoće bogati zaslugama, 
čudotvorci na glasu koje sada častimo na oltarima, za malene pogrješke morali 
su dugo vremena ostati u Cistilištu. (M.B. V///.859.) 


44. TRI NAVJEŠTAJA SMRTI 


Navečer 31. prosinca 1867. godine sakupio je don Bosko dječake u crkvi. Nakon 
večernjih molitava popeo se na propovjedaonicu i započeo: 

»Za ove dane običavaju roditelji davati djeci novogodišnji dar, a i prijatelji ga 
međusobno poklanjaju. I ja imam običaj tako činiti svake godine. I ove ću godine dati 
jednu uspomenu svojim dragim dječacima, što će im služiti kao naputak za buduću 
godinu. 

Još prije nekoliko dana počeo sam misliti na to. U takvom stanju bio sam 
savladan od sna. Našao sam se u krasnome vrtu u kojem se moglo vidjeti bezbroj 
ruža najčudesnijih boja. Oko vrta uzdizao se zid, a nad ulazom je stajao veliki natpis: 
1868. 

Ugledah tamo naše dječake kako se igraju i veselo zabavljaju. Mnogi se štrcaše 
oko mene i razgovarahu o raznim stvarima. Uputili smo se svi po vrtu i u jednom kutu 
uza zid ugledao sam skupinu dječaka kako pjevaju i mole s klericima i svećenicima. 
Približio sam im se i čuo kako pjevaju Miserere i druge molitve za pokojnike. Stao 
sam pokraj njih i rekao: 

- Zašto pjevate Miserere? Je li možda tko umro? 

- Ah, zar vi ne znate? - odgovorili su mi. 


- Molimo za dušu mladića koji je umro tog i tog dana, u taj i taj sat. - Zatim su mi 
rekli njegovo ime. 

- Kako to? Taj je umro? 

- Da, umro je, ali zavidnom smrću. Na našu veliku radost i na pobudu svima, 
primio je sve sakramente. Predan volji Božjoj pokazao je najživlje osjećaje 
pobožnosti. Sada molimo za njegovu dušu i pratimo ga na vječni počinak. Nadamo 
se da on već uživa u nebu i moli za nas. 

- Umro je, dakle, sretnom smrću! Neka bude volja Božja. Nasljedujmo njegove 
vrline i molimo Gospodina da i nama udijeli milost sretne smrti! 

Rekavši ovo, udaljio sam se od njih, još uvijek okružen mnoštvom dječaka. 
Ponovno smo krenuli po vrtu i, pošto smo prevalili dobar dio puta, približili smo se 
prekrasnoj zelenoj livadi. Tada sam u sebi rekao: »Pa kako to? Sinoć navečer legoh 
u svoj krevet, a sada se nalazim sa svim dječacima na vrtu? 

Najednom se pojavi drugo mnoštvo dječaka koji su stajali okružujući mrtvački 
sanduk i pjevajući Miserere. Zapitao sam: 

- Za koga molite? Svi su redom, rastuženi, odgovarali: 

- Umro je i drugi dječak. Bio je teško bolestan, posjetili su ga njegovi roditelji i 
preminuo je lijepom smrću. - Zapitao sam za ime pokojnika, i rekli su mi. Kad sam 
čuo, silno me u srcu zaboljele Povikao sam: 

- Žao mi je veoma! Toliko me ljubio, a nisam mu mogao reći ni doviđenja... Pa niti 
drugoga ne vidjeh prije smrti... Hoće li svi sada umrijeti? Jučer je umro jedan, danas 
drugi! 

Čuo sam odgovor: »Sto govorite? Da je jedan umro nedavno, a drugi sada? Čini 
vam se pred malo vremena, a ipak je više od tri mjeseca od smrti prvoga, od onoga 
dana, od onog sata.« Svi smo išli naprijed posred onih šumica. Nakon kratkoga puta 
ponovno čujem kako se pjeva Miserere. Zaustavio sam korak i svi su me pratili. 
Ugledao sam sljedeću brojnu skupinu dječaka koja se približavala. Zapitao sam 
dječake koji su stali uza me: 

- Sto to rade oni dječaci? Kamo idu? 

Dolazili su iz nevelike udaljenosti. Bili su svi žalosni i suznih očiju. Pošto sam 
pohitio njima ususret, rekoh im: 

- Sto vam je? 

- Umro je jedan dječak. 

- Kako to? Koji je to dječak kojeg ste odnijeli na pokop? 

Dječaci silno začuđeni rekoše: 

- Kako to, zar vi ne znate daje (taj i taj) umro? 

- Zarje ion umro? 

- Da, jadnik! Roditelji ga nisu pohodili... ali... 

- Sto ali? Zar nije umro sretno? 

- Umro je takvom smrću kakvu čovjek ne bi smio poželjeti. 

- Jeli primio sakramente? 

- Najprije ih nije htio primiti, zatim ih je primio nevoljko i ne dajući znaka pravog 
pokajanja, Ne može nam biti uzor. Čak sumnjamo i u njegov vječni spas. Veoma 
nam je žao što jedan dječak oratorijanac umire tako neprimjerenom smrću. - Tada 
sam ih pokušao utješiti. 

- Ako je primio skrušeno sakramente, spašen je. Ne smijemo očajavati pred 
Božjim milosrđem koje je neizmjerno! 

Nisam im uspio uliti nadu ni utjehu. Dok sam ražalošćen i zbunjen razmišljao kako 
u kratkom razdoblju preminuše tri dječaka, pokaza se Voditelj i prilazeći reče: 


- Pogledaj, trojica su. Prekinuo sam ga pitanjem: 

- Da, što znače ovi brojevi? 

- Vidio si dakle broj 68 napisan na vratima vrta. To znači: godine 1868. Trojica 
dječaka na koje ti se ukazalo, morat će u ovoj godini umrijeti. Prva dvojica su, kako si 
vidio, dobro pripremljeni, trećega trebaš ti pripraviti. 

- Kako mi možeš ovo posvjedočiti? 

- Dobro pazi pri izlazu i vidjet ćeš! 

Po sigurnim i ljubaznim riječima zaključio sam da mi je ovaj čovjek pravi prijatelj. 
Nastavio sam s njim put promišljajući riječi koje sam čuo. 

Prihvatio sam: 

- Stvarnost? Onda te molim, budi ljubazan! Govorio si mi o budućnosti, a sad mi 
reci o sadašnjosti. Zelja mi je doznati nešto što ću dati svojim dječacima kao 
novogodišnju lozinku. Odgovorio je: 

- Reci svojim dječacima da su prva dvojica bila dobro pripravljena jer su cijeli 
život redovito primali Svetu pričest s potrebnim poštovanjem i nakon dobre Svete 
ispovijedi. Tako su postupili i u svojem posljednjem času, te mogu svima služiti kao 
uzor. Ali posljednji, dok je bio zdrav, nije pristupao k stolu Gospodnjem. Zato je i u 
zadnjem času života na zemlji primio Svetu pričest nepripravno. Kaži dječacima, ako 
žele umrijeti sretnom smrću, neka pristupaju Svetoj pričesti dobro pripravljeni, a 
najbolja priprava je dobra Sveta ispovijed. Misao vodilja za novu godinu neka bude: 
Cesta i pobožna Sveta pričest najbolje je sredstvo za sretnu smrt i ujedno za 
spas duše. (MB., IX., 11.) 

Sve sam to vidio u snu. Kako rekoh, ne govorim vam o tome kako biste vjerovali 
kao u istinite stvari, nego, iz ove poruke naučimo važnu životnu pouku: Budimo 
spremni na smrt, molimo se presvetoj Djevici i čuvajmo se grijeha! Konačno, 
evo vam i misao vodilja: CESTA I POBOZNA SVETA ISPOVIJED I PRIČEST 
ODLIČNO SU SREDSTVO ZA NAŠE SPASENJE!« (MB., IX., god. 1867., str. 11.) 


45. POŠAST I ZVIJERI 


Polovicom mjeseca travnja 1868. bio je don Bosko u Lanzo Torinese. Tu je usnuo 
strašan san. Ravnatelj Zavoda don Lemovne, koji je spavao u susjednoj sobi, čuo je 
don Boskov strašan krik... To gaje probudilo. 

»Činilo mi se - pripovijeda naš Otac - da se nalazim na obali potoka, koji nije bio 
širok, a voda se pjenila i bila je mutna. Okruživahu me svi dječaci u Lanzu i 
pokušavali su prijeći na suprotnu obalu. Mnogi su se zalijetali, skakali i uspijevali 
obadvjema nogama preskočiti na drugu stranu. Odličnih li skakača, zar ne? Ali neki 
su promašili. Jedan je udario nogama u rub obale, kad je padao, odvukla ga je voda. 
Drugi je zaronio usred potoka i nestao. Mnogi su, udarivši tijelom ili glavom o 
kamenje koje je strašilo iz valova, razbili glavu i krv im je izlazila na usta.« 

Don Bosko, promotrivši ovaj žalosni prizor, počeo ih je opominjati i upozoravati 
neka skaču razborito. Ali sve je bilo uzalud. Voda u potoku nosila je mnoge leševe. 
Prevrćući se od slapa do slapa, oni su se razbijali o stijene koje su se dizale na 
riječnom zavoju. Tamo je voda bila najdublja i leševi su nestajali u vrtlogu. Abysus 
abyssum invocat! - Ponor izaziva ponor] Ali zašto, pitao se don Bosko, tako vješti 
mladići ne mogu jednim spretnim skokom preskočiti na drugu stranu? 

Tumačenje je strašno. Dok su se oni zalijetali, mnogi su iza leđa imali po nekoga 
zločestog kolegu koji bi im zlobnom nasladom podmetao nogu ili bi ih 
onemogućavao... držeći ih za kaput, ili, što je još gore jednim udarcem ravno bi ih 
bacao u propast. 


- Zašto? - vikao je don Bosko sljedeći dan, govoreći onim duhovnim kriminalcima. 
- Zašto vašim prljavim razgovorima želite u srcima svojih kolega zapaliti vatru strasti 
kako bi oni morali gorjeti vječno? Zašto navodite na zlo one koji su još nevini? Zašto 
ismijavate pobožnosti? Zašto se udaljujete od sakramenata? Zašto ne slušate rij eči 
onoga koj i vas može uputiti na pravi put? Tim postupcima vi ćete steći prokletstvo 
Božje! 

Tjeskoba mu je u snu ispunila srce, bolno je kriknuo, probudio se i u sebi 
pomislio: Ah, kad bih mogao upozoriti neke koje sam prepoznao! Kako bih to rado 
učinio, ali moram ujutro otputovati. « 

Ravnatelj Zavoda u Lanzu, don Lemovne, svjedoči: 

Sanje lako razumjeti: Obala na kojoj se nalazi don Bosko zemaljski je život. 
Druga je obala život vječni -raj. Voda u potoku je grijeh koji prevrće i valja dječake te 
ih vodi u pakao.« 

»Sve sam ih vidio i prepoznao neke stare lisce«, kaže don Bosko ravnatelju.« Ali 
svoju tajnu držim za sebe i ne ću to reći nikome. Kad se prvom zgodom vratim u 
Lanzo, svakomu ću reći što mu pripada. « 

Kolika je odgovornost roditelja i odgojitelja! U ovome snu to se jasno vidi. I danas 
među mladićima postoje oni koji se stavljaju u sotonsku službu. 

Stoga, prema don Boskovom preventivnom sustavu, treba ustrajno bdjeti i 
spriječiti ovo veliko zlo! 


Dok je tako razmišljao, ponovno je zaspao te mu se učinilo da se nalazi na velikoj 
livadi gdje su bili svi dječaci. Igrali su se i bezbrižno skakali. Ali ponovno se dogodilo 
nešto strašno. Po istoj livadi trčahu svakovrsne divlje životinje: lavovi ognjenih očiju, 
tigrovi koji su izvlačili pandže i rovali zemlju, vukovi koji su skoro puzeći kružili među 
pojedinim skupinama dječaka, a medvjedi su režali i, sjedeći na stražnjim nogama, 
ispružali prednje noge pripravni napasti. U takvom lošem društvu bijahu dječaci! 
Stoviše, ove su zvijeri vladale njima i bijesno su se bacale na njih. Neki od dječaka 
bijahu polegnuti na zemlju a nad njima stajahu ove nakaze. Trgale su ih zubima i 
pandžama, razdirale su ih i ubijale. 

Drugi su, progonjeni od zvijeri, očajno bježali i vraćali se don Bosku moleći za 
pomoć. U njegovoj nazočnosti životinje su se povlačile. Neki su se pokušali sami 
obraniti, ali nisu uspijevali jer je snaga onih životinja bila prevelika i tako su bili 
rastrgani. 

A neki, poslušajte kako su bili ludi! Umjesto bijega, zaustavljali bi se i smiješeći se 
čekali ove nakaze. Govorili su im laskave riječi i izgledalo je da uživaju u tome da ih 
medvjedi podave. 

Jadni don Bosko, trčao je na sve strane i sve pozivao k sebi; vikao je i silno 
galamio. Dok su ga jedni poslušali, drugi nisu htjeli ni čuti njegov glas. (MB., IX, 
1868., 133.) 


46. GROŽĐE 


Veliki Otac nastavio je s pripovijedanjem drugih snova: 

»Već od prvih dana Velikoga tjedna, S. travnja, započeo sam sanjati snove koji su 
me uznemiravali i mučili tjekom nekoliko noći. Snovi su me toliko umarali da sam 
sljedećeg jutra bio umorniji nego ako bih cijelu noć radio, jer mi je duh bio silno 
uznemiren i zbunjen. 

Prvu sam noć sanjao da sam umro. Drugu, da sam na Božjem sudu gdje sam 
morao Bogu položiti račune. Probudio sam se i ustanovio: još sam živ i još imam 
vremena kako bih se mogao bolje pripraviti za svetu smrt. Treću sam noć u snu bio u 
raju. Ondje sam živio dobro. Kad je noć minula, probudio sam se i vidio kako je 
nestala ona draga iluzija, ali sam osjećao odlučnost živjeti tako kako bih sigurno 
stekao Božje vječno kraljevstvo. 

Sanjao sam i četvrti put i taj ću vam san pripovjediti. 

Na Veliki četvrtak, 9. travnja, tek što me svladao laki polusan, imao sam osjećaj 
kako se nalazim vani pod trijemovima okružen našim svećenicima, klericima, 
asistentima i dječacima. Najednom je sadašnji Oratorij promijenio svoj izgled i postao 
poput naše kuće, kakva je bila u svoje prve dane, kad su u njoj bili samo prije 
spomenuti. Dvorište je graničilo s prostranim neobrađenim poljem, koje se pružalo 
sve do livada kod gradske tvrđave. Na tom polju igrali su se prvi dječaci Oratorija. Ja 
sam stajao na mjestu koje je najbliže prozorima moje sobe. 

Dok smo sjedili i razgovarali o kućnim poslovima i 
Odječacima, uz potporanj što podupire crpku pokraj koje su stajala vrata Pinardijeve 
kućice, vidjeli smo kako iz zemlje raste prekrasna loza, ona ista loza koja je nekoć 
bila na tom mjestu. Čudili smo se što se loza pojavila nakon toliko godina i pitali smo 
jedan drugoga: 

- Što bi to moglo biti? 

Loza je očevidno rasla i podigla se od zemlje do visine čovječjeg stasa. Tada je 
počela pružati svoje bezbrojne mladice na sve strane, a iz mladica su potjerali listovi. 
U kratko se vrijeme toliko raširila daje zapremila cijelo naše dvorište i nastavila se 
širiti preko granica. Posebnost je bila ta što se mladice ne dizahu uvis, nego su se 
Širile uzduž zemlje poput goleme odrine (brajde) stojeći u zraku bez vidljiva 
potpornja. 

Lišće joj bijaše zeleno i svježe a mladice duge, bujne 
1neobično snažne. Ubrzo su se pojavili i lijepi grozdovi čije su se bobice brzo 
ispunjale sokom i grožđe je poprimilo svoju boju. Don Bosko i oni koji su bili s njim, 
gledali su začuđeno i govorili: 

- Kako ova loza tako brzo raste i što će to biti? Don Bosko je rekao: 

Promatrajmo što se događa. Pozorno sam promatrao, nisam ni okom trepnuo. 
Najednom sve bobice popadaše na zemlju i sve se pretvoriše u živahne i vesele 
dječake koji za tren napuniše oratorijansko dvorište i cijeli prostor naokolo stoje bio u 
sjeni one loze. Skakali su, igrali se, vikali i trčali ispod ove čudne loze. Milina ih je bila 
gledati. Bijahu to svi dječaci koji su bili, koji su sada i koji će tek biti u Oratoriju i u 
drugim ustanovama. Bili su mnogobrojni i nisam ih poznavao. 

Tada vidjeh sa strane nekog čovjeka kojega u prvi tren nisam prepoznao. Bio je 
to stalni Voditelj iz snova, i u ovom je trenutku promatrao dječake. 

Najednom se pred nama razastrla tajanstvena koprena i prekrila ugodan prizor. 
Ovaj dugi zastor ne bijaše viši od loze i pričinjalo se kako je nataknut na njezine 
grane u cijeloj svojoj duljini i kao pravi zastor spuštao se prema zemlji. Sada se 


moglo vidjeti samo gornji dio loze, koji je izgledao kao golemi zeleni sag. Odjednom 
je nestalo dječačko veselje i u isti je čas nastupila tje-skobna tišina. 
- Pogledaj! - reče mi Voditelj pokazavši prstom na lozu. 
Približio sam se i vidio onu lijepu lozu koja je prije izgledala puna grožđa. Sada 
nije imala ništa drugo, osim lišća na kojemu su bile napisane riječi iz svetoga 
Evanđelja: NIHILINVENITINEA - Ništa nisam našao na njoj. 
Nisam znao što bi to moglo značiti pa rekoh onom čovjeku: 
- Tko si ti? ... Što znači ova loza? 
Neznanac je tada podigao zastor i dolje se pojaviše mnogi dječaci koje većim 
dijelom nisam poznavao. 
- Ovo su - dodao je - oni koji imaju mnogo prilika za dobra djela, ali se ne 
odlučuju ugoditi Gospodinu. Oni čine dobro samo kako ne bi zaostali za svojim prija- 
teljima. Sa svom točnošću izvršavaju kućna pravila, ali 
samo zato da izbjegnu ukor i da ne bi izgubili ugled kod poglavara. Prikazuju se 
uslužni, ali od uputa, pobuda i zadaća koje su dobivali i koje će dobivati u ovoj kući, 
ne donose nikakva ploda. Ideal im je - priskrbiti častan i unosan položaj u svijetu. Ne 
misle na svoj poziv, odbijaju čuti Gospodinov glas i u isto vrijeme prikrivaju svoje 
nakane bojeći se kakva gubitka. Jednom riječju, oni sve rade na silu i sav taj rad 
ništa im ne pomaže za vječnost. 
Tada sam rekao: 
-Ah, koliko me zaboljelo kad sam među ovima vidio neke za koje sam držao da su 
dobri, odani i iskreni! Prijatelj je kazao: 
- Ovdje još nije sve zlo. - Zatim je pustio da padne onaj zastor i ponovno se 
pokaza rasprostrta gornja strana cijele loze. 
- Sada ponovno gledaj! - reče mi. 
Pogledah grane. Među lišćem moglo se vidjeti mnoge grozdove, što mi je na prvi 
pogled obećavalo bogatu berbu. Već sam se bio razveselio. Ali kad sam se približio, 
ustanovio sam da su grozdovi bili odrpani i pokvareni. Jedni su bili pljesnivi, drugi 
puni crva i kukaca koji su ih nagrizali, treće su jele ptice i ose, a neki su bili gnjili i 
osušeni. Promatrajući, uvidio sam kako se iz ovih grozdova ništa ne može iskoristiti. 
Samo su kužili zrak smradom što se iz njih širio. 
Onaj čovjek ponovno podigne zastor i poviče: 
-Gledaj! 
Pokazaše se mnogi od onog beskrajnog broja dječaka koje sam vidio na početku 
sna. Njihova lica bijahu ranije tako lijepa, a sada su postala ružna, tamna i puna 
groznih rana. Prolazili su iskrivljeni, zgrčeni i tužni. Nijedan nije govorio, svi su bili 
snuždeni i nisu se usudili podići oči. Bilo je među njima dječaka koji i sada stanuju u 
našoj kući i u drugim domovima, ali i mnogo drugih koje još nisam poznavao. Neki 
svećenici koji su me okruživali i ja zanijemismo od straha. Konačno sam zapitao 
Voditelja: 
- Kako to? Zašto su ovi dječaci prije bili tako veseli i lijepi, a sada su tako tužni i 
ružni? - Voditelj mi je odgovorio: 
- To su posljedice grijeha. - Kad su dječaci prolazili ispred mene, Voditelj mi reče: 
- Dobro ih pogledaj! - Pozorno sam ih motrio i vidio da svi nose na čelu i ruci 
napisan grijeh. Među njima sam prepoznao neke za koje sam uvijek vjerovao da su 
cvjetovi krjeposti. Sad se otkrilo da imaju na duši teške ljage i to me zaprepastilo. 
»Dok su dječaci stupali, čitao sam na njihovome čelu: nečednost, sablazan, zloba, 
oholost, nerad, proždrljivost, zavist, srdžba, duh osvete, psovke, nevjera, 
neposluh i krađa!« 


Očajan nad tim prizorom, uzeo sam list i olovku da zapišem imena poznatih mi 
dječaka kako bih ih mogao upozoravati, ali me Voditelj spriječi govoreći: 

- Imaju Pravila, neka ih obavljaju! Imaju poglavare, neka ih slušaju! Imaju 
sakramente, neka ih primaju! Imaju Ispovijed, neka ne zlorabe taj sakrament 
prešućivanjem grijeha! Imaju Svetu pričest, neka je ne primaju svetogrdno. Neka 
čuvaju svoje oči, izbjegavaju zle kolege, neka se uzdrže od lošega štiva i lošeg 
razgovora. Oni su u kući gdje ih pravila mogu spasiti. 

Ponovno je dao spustiti zastor i ponovno se pred našim očima ukaza loza. Grane su 
bile bez lišća i nosile su krasno, crveno grožđe. Približio sam se, pomno sam 
promotrio grozdove i uvidio da su onakvi kakve sam ih izdaleka vidio. Bilo ih je milina 
gledati. Svuda naokolo širili su ugodan miris. 

Prijatelj je ponovno podigao zastor. Ispod ove brajde stajali su mnogi naši dječaci: 

koji su već bili, koji su sada i koji će tek biti s nama. Svi su bili neobično lijepi, blistali 
su od veselja. Neznanac mi reče: 

Ovi rađaju i ovi će s tvojim marom uroditi dobrim plodovima. Žive 
krjeposno i bit će ti na veliku utjehu! 

Razveselio sam se, ali istodobno i rastužio jer ih ne bijaše onako velik broj kako 
sam se nadao. (MB., IX., 1868., str. 157.) 


47. SAN O PAKLU Putovanje u grad ognja 


Isus govori: »Bijaše neki bogataš. Odijevao se u grimiz i tanani lan i danomice se 
sjajno gostio. A neki siromah, imenom Lazar, ležao je sav u čirevima pred njegovim 
vratima i priželjkivao nasititi se onim što je padalo s bogataševa stola. Cak su i psi 
dolazili i lizali mu čireve.« 

Kad umrije siromah, odnesoše ga anđeli u krilo Abrahamovo. Umrije i bogataš te 
bude pokopan. Tada u teškim mukama u paklu, podiže svoje oči te izdaleka ugleda 
Abrahama i u krilu mu Lazara pa zavapi: 'Oče Abrahame, smiluj mi se i pošalji 
Lazara da umoči vršak svoga prsta u vodu i rashladi mi jezik jer se strašno mučim u 
ovom plamenu.' Reče nato Abraham: 'Sinko! Sjeti se da si za života primio dobra 
svoja, a tako i Lazar zla. Sada se on ovdje tješi, a ti se mučiš. K tomu između nas i 
vas zjapi provalija golema te koji bi i htjeli prijeći odavde k vama, ne mogu, a ni 
odatle k nama prijelaza nema. 

Nato će bogataš: 'Molim te onda, oče, pošalji Lazara u kuću oca moga. Imam 
petero braće pa neka im posvjedoči da i oni ne dođu u ovo mjesto muka.' Kaže 
Abraham: 'Imaju Mojsija i Proroke! Njih neka poslušaju!' A on će: 'O, ne, oče 
Abrahame! Nego dođe li tko od mrtvih k njima, obratit će se.' Reče mu: “Ako ne 
slušaju Mojsija i Proroka, neće povjerovati sve da i od mrtvih tko ustane.'« (Lk 16,19- 
31) 

Napomena: 


Usred strahota i užasa ovog snoviđenja izbija kao zraka svjetlosti don Boskova 
izjava: »Mladići, koje sam gledao kako se strovaljuju u grad ognja, nisu još čuli 
osudu božanskog Suca: 'Idite, prokleti, u oganj vječni' - ali bi sigurno bili 
osuđeni vječno ako bi umrli u ovom stanju savjesti u kojem danas žive«. 

Vizija je jako dugačka zato je predstavljena u vjernom sažetku. 

U nedjelju navečer, 3. svibnja 1868., don Bosko je nastavio s pripovijedanjem 
snova. Svetac je rekao: 

»Moram vam pripovijedati nešto što se može nazvati posljedicom onih snova koje 
sam vam prije pripovijedao. Ovi sni su me tako skršili i iscrpili te više nisam mogao 
stajati na nogama. Spomenuo sam vam onu strašnu krastaču (žaburinu) koja me 


skoro proždrla, i da je, kad je ona iščezla, jeknuo neki tajanstveni glas: - Zašto ne 
govoriš? - Okrenuo sam se na drugu stranu i uz moj krevet ugledao otmjenu osobu 
(Voditelja). 

- A što bih trebao reći? - zapitao sam ga. 

- Ono što si vidio i što ti je rečeno u ovim posljednjim snovima, kao i ono što će ti 
biti otkriveno naredne noći. 

Zato sam cijeli sutrašnji dan mislio na tešku noć koja me čeka. Kad je došla 
večer, nisam se mogao odlučiti poći na počinak. Na kraju sam ipak otišao u krevet. 
Bojeći se zaspati da me mašta ne zanese u moje uobičajene snove, naslonio sam 
jastuk na zid i gornji dio kreveta, te sam gotovo sjedio na krevetu. Ali kako sam bio 
umoran, neprimjetno me obuze san. Najednom sam u sobi blizu kreveta ugledao 
Neznanca iz prošle noći koji mi reče: 

- Ustani i dođi sa mnom! - Poslušao sam ga. Dok sam išao za njim upitao sam: - 
Što ćeš sada sa mnom? 

- Dođi i vidjet ćeš! 

Odveo me na mjesto gdje se širila prostrana ravnica, prava pustinja, bez ijedne 
žive duše. Nije bilo ni biljke ni potoka ... Žalosno putovanje. Jedino cesta po kojoj 
smo se kretali bijaše lijepa, široka, prostrana i dobro popločana. Na rubovima su je 
krasile zelene živice prepune cvijeća. Cesta je izgledala ravna, ali zapravo se 
spuštala. « 

Don Bosko i njegov Voditelj išli su putem između cvijeća i ruža, brzo kao da lete. 
Najednom su se na istoj stazi pojavili dječaci iz Oratorija s mnogim svojim drugovima 
koji su don Bosku bili nepoznati. Našavši se u njihovoj sredini i promatrajući ih, vidio 
je kako jedan za drugim padaju i neka ih nevidljiva sila u trenutku povlači prema 
užasnom spustu koji se nalazio nedaleko i završavao u peći. Zapitao je svoga druga: 

- Sto obara ove dječake? - Odgovor bijaše: - Približi se malko bolje! 

»Funes extenderunt in laquem; iuxta iter scanda-lum posuerunt - Okolice mi 
potajno postavljaju zamku, uzetima mrežu pletu, kraj puta klopke mi stavljaju. 
(Ps 140,6)« 

Približio sam se i ugledao kako su dječaci prolazili između mnogih zamki od kojih 
su neke bile sasvim na tlu, a druge u visini glave i nije ih se moglo vidjeti. Zato 
su mnogi dječaci, ne opazivši pogibelj, hodajući zapali u njih. Nakon toga ustajali bi i 
bježali glavom bez obzira prema bezdanu (ponoru). Jedni su bili zamkom vezani oko 
vrata, drugi za glavu, treći za ruke ili noge, neki opet oko bokova. Tako ulovljeni, u 
tren su bili povučeni i pali su u dubinu. 

Don Bosko kazuje: »Bio sam začuđen«, a Voditelj mi reče: 

- Znaš li stoje to? 

- To je samo malo prediva. 


- Znaš, nije to ništa, to ti je samo ljudski obzir. Videći zatim kako su mnogi i dalje 
padali, zapitao sam ga: 

- Kako to da toliki ostaju vezani tim koncima? Tko ih tako vuče? 

- Približi se još! Gledaj i vidjet ćeš! - odgovori mi Neznanac. Pogledao sam 
ponovno i zatim sam rekao: -Ja ne vidim ništa. 

- Gledaj još bolje! - ponovio je. 

Uzeo sam jednu zamku, povukao je k sebi i ustanovio da nema kraja. Povukao 
sam je više, ali nisam mogao vidjeti gdje završava. Osjetivši kako me nešto vuče, 
pošao sam za tom niti i stigao do ždrijela strašne provalije. Tu sam se zaustavio, 


nisam hio ući u to ždrijelo. Povukoh nit k sebi i opazih kako popušta. Ali da to po- 
stignem trebao je silan napor. 

Pošto sam dugo potezao, ugledao sam kako vrlo polako, izlazi neka ružna, velika 
i smrdljiva neman. U pandžama je snažno držala kraj jednog užeta na koji su bile 
navezane sve one niti. Svakoga tko bi pao u ove zamke, u isti je čas privukla k sebi. 

Ponovno sam se obratio svomu Voditelju s pitanjem zna li tko to i zašto poteže. 
Odgovorio je: 

- Jasno da znam. To je sotona koji razapinje ove zamke i tako strovaljuje dječake 
u pakao. 

Pogledao sam pozorno zamke i vidio kako je svaka nosila svoj naslov: oholost, 
neposlušnost, zavist, nečistoća, krađa, proždrljiv ost, lijenost, srdžba itd. 
Zamke koje su ulovile najviše žrtava zovu se: nečistoća, neposluh i oholost. Na 
ovu posljednju nadovezuju se dvije prethodne. 

Na sreću, mnogi su dječaci znali izbjeći zamke. Drugi su se oslobađali noževima 
koje je posijala neka providnosna ruka, a koje su dečki našli na tlu i njima rezali ili 
kidali zamku. To su simboli molitve, Ispovijedi i drugih krjeposti ili pobožnosti. 

Osim toga, ta su bile dvije sablje koje su predstavljale pobožnost prema 
Presvetom Oltarskom Sakramentu i Blaženoj Djevici Mariji. 

Krenuo sam naprijed. Sto sam dalje išao, spust je postajao grublji i strmiji. Na 
kraju ove strmine koja je vodila u tamnu dolinu, vidjela se golema, tamna zgrada s 
neobično visokim vratima na kojima je bio strašan natpis: 

UBI NON EST REDEMPTI. (Gdje nema otkupljenja) 

- Gledaj! - poviče Voditelj i zgrabi me za ruku. - Stigli smo, dakle, do paklenih 
vrata. Voditelj me proveo oko zidina ovoga strašnoga grada. S vremena na vrijeme, u 
pravilnim razmacima, ugledao sam brončana vrata. Poput prvih na početku, 
pogubnoga silaza. Na svakim vratima stajaše natpis: »Idite od mene, prokleti, u 
oganj vječni koji je pripravljen za đavla i njegove anđele!« »Svako drvo koje ne 
rađa dobra ploda, posjeći će se i baciti u oganj.« Uzeo sam notes kako bih 
natpise prepisao, a Voditelj mi reče: 

- Stani, što radiš? 

- Bilježim te natpise. 

- Ne treba! Sve ih imaš u Sv. pismu. Neke čak imaš na tvojim hodnicima. 

Najednom se Voditelj okrenuo i uzviknuo: - Pazi! Tresući se, pogledah prema 
gore i vidjeh kako po onoj cesti na velikoj udaljenosti silnom brzinom silazi neki 
čovjek. Dok se približavao, nastojao sam ga pogledati u lice. Prepoznah u njemu 
jednoga svog dječaka. Raščupana kosa stršala mu je na glavi. Ruke je pružao 
naprijed poput utopljenika koji bježi od smrti. Htio se zaustaviti, ali nije mogao. 
Pokušah potrčati da mu pomognem, pružim mu ruku spasiteljicu, ali Voditelj mi to 
nije dopustio: 

- Zar misliš da možeš zaustaviti čovjeka koji bježi pred usplamtjelim Božjim 
gnjevom?! 

Dječak, obazirući se unatrag i gledajući užarenim očima, hitao je prema dnu i 
lupao po brončanim vratima kao da na svom bijegu nije našao boljeg spasa... 
Istodobno su se, kao potaknuta kričanjem dječaka, uz zagušljivu riku, otvorila dvoja, 
desetara, stotine i tisuće drugih vrata. Činilo se da ga je nosio neki nevidljivi, snažan 
vjetar. 

Kako su sva brončana vrata ostala otvorena samo kratko, veoma daleko u 
pozadini vidio sam ždrijelo neke peći. Iz toga ždrijela, dok se dječak tamo 
strmoglavlji-vao, izlazile su ognjene kugle. Zatim su se vrata zatvorila istom brzinom 
kao pri otvaranju. 


Uskoro sam vidio novi prizor. Niz onu strminu hitila su tri nova dječaka iz naših 
zavoda. Kotrljali su se silnom brzinom, poput lopte. Imali su raširene ruke i strašno su 
urlali. Stigli su na dno i zalupali na prva vrata koja se otvoriše, a za njima ostale 
tisuće. 

Mnogi su drugi s vremena na vrijeme padali za njima. Vidio sam kako pada neki 
jadnik kojega je gurao njegov drug. Pun tjeskobe zvao sam ih i nastojao spriječiti u 
padu, ali dječaci me nisu slušali. 

- Evo ti posebnoga uzroka tolikih pogubljenja: Loši prijatelji, zle knjige i zle 
navike - uskliknuo je moj Voditelj. 

Vidjevši kako su mnogi upropašteni, rekoh očajnim glasom: 

- Uzalud je, dakle, što mi radimo u našim zavodima ako toliki dječaci ovako 
završavaju! Zar nema lijeka kojim bi se spriječile tolike duhovne ruševine? Voditelj mi 
odgovori: 

- Ovo je njihovo sadašnje stanje i, nema sumnje, ako bi ovako umrli, sigurno bi 
došli ovamo.« »lIstovremeno je padalo novo mnoštvo dječaka. Vrata se otvoriše i 
Voditelj mi reče: 

- Dođi i ti unutra! Malo sam oklijevao, ali Voditelj je uporno zahtijevao: 

- Dođi sa mnom, mnogo ćeš naučiti. « 

Ušli smo u onaj uski i strašni hodnik... Iznad svakih unutarnjih vrata isticao se u 
blijedom svjetlu neki prijeteći natpis. Evo jednog: IB UNTI MPIIINIGNEM 
AETERNUM - BEZBOŽNICI ĆE POĆI U OGANJ VJEČNI. Na jednom mjestu vidjeh 
natpis: Zapalit ću vatru u njihovim tjelesima da gore na vjekove. Bit će mučeni 
danju i noću na vijeke vjekova. A na drugom mjestu: Ovdje je punina zala za sve 
vijeke. | opet: Nema ovdje reda već stanuje vječna groza. Na vijeke se diže dim 
njihovih muka. Nema mira bezbožnicima ... Plač i škrgut zuba, itd. 

Voditelj me uze za ruku, otvori vrata koja su vodila u hodnik na čijem je kraju bila 
prostorija, zatvorena širokim kristalnim prozorom koji se dizao od zemlje do visine 
glave. Kroz prozor se moglo gledati unutra. Pošao sam nekoliko koraka preko praga i 
brzo se zaustavio kao žrtva neopisiva straha. Puče mi pogled na golemu špilju koja 
se gubila u vijugavim provalijama, kao u utrobi planine. Te su provalije bile pune 
ognja. Zidovi, svodovi, pod, željezo, kamenje, drvlje i ugljen sve je to bilo bijelo i 
blještavo. Vatra je nadilazila tisuće stupnjeva topline, ali ništa nije izgaralo i ništa se 
nije raspadalo. Ne mogu vam opisati ovu špilju u svoj njezinoj groznoj stvarnosti. 

Dok sam prestrašen promatrao, najednom ugledam kako punom brzinom dolazi 
neki dječak. Iz njegovih grudi vinuo se težak krik...Zatim se strmoglavio u sredinu, 
postao bijel kao i cijela kotlina i ostao je nepomičan... Još je koji čas odzvanjala jeka 
njegova umirućeg glasa. 

Pun groze pogledah ovog dječaka i prepoznao sam u njemu oratorijanca, 
jednoga od svojih sinova. 

- Nije li to jedan od mojih dječaka? - zapitao sam Voditelja. - Nije li to (taj i taj)? 

- Nažalost, da! - odgovori mi. 

Poslije ovog stigoše drugi... i rastao je njihov broj sve više i više. Svi su jednako 
ispustili krik i postali nepokretni, izbjeljeli kao i njihovi prethodnici. Moj je strah rastao 
pa sam upitao Voditelja: 

- Zaroni koji padaju tako silnom brzinom ne znaju kamo odlaze? 

- O, sigurno znaju da idu u oganj! Bili su upozoreni tisuću puta i svojevoljno 
padaju ovamo, zbog grijeha kojeg nisu htjeli napustiti. Božje milosrđe ih je nepresta- 
no zvalo na pokajanje, ali oni su ga prezreli i odbili. 

Povikao sam: 

- Oh, kakav mora biti očaj tih nesretnika koji više nemaju nade u povratak! 


Tada mi Voditelj naredi: 

- Sad i ti trebaš poći usred onoga ognjenog mjesta koje si vidio! 

Sav preplašen odgovorio sam: -Ne, ne! Da bih pošao u pakao, treba prije proći sud, 
ali ta ja još nisam bio. Dakle, ne idem u pakao! 

- Reci mi - prihvati prijatelj - čini li ti se boljim poći u pakao i osloboditi tvoje 
dječake ili ostati vani i pustiti ih u tolikim mukama? 

Zbunjen ovim prijedlogom odgovorio sam: 

- Ah, moji dječaci! Ja ih silno ljubim i htio bih da se svi spase. Ali zar ne postoji 
neki drugi način kako ne bi trebali ići unutra ni oni ni ja? - Prijatelj mi odgovori: - Svi 
još imate vremena učiniti sve što možete! - Srce mije odahnulo i rekoh u sebi: »Ne 
marim za trud, samo ako bih mogao ove svoje drage sinove izbaviti od tolikih muka.« 

- Dođi, dakle, unutra! Pogledaj dobrotu i svemogućnost Božju! Ona ljubazno 
pruža tisuću mogućnosti kako bi tvoje dječake privela pokori i spasila ih od vječne 
propasti. 

»Prihvatio me za ruku kako bi me uveo u onu provaliju. No, prije nego sam tamo 
nogom stupio, iznenada se nađoh prenesen u veliku dvoranu s kristalnim vratima. Na 
tim vratima su u podjednakim razmacima visjeli široki zastori i zakrivali brojne 
šupljine koje su bile veza s provalijom. 

Voditelj mije pokazao jedan od zastora na kojem je bilo napisano: Šesta Božja 
zapovijed/ Onda je uskliknuo: 

Prijestup ove zapovijedi uzrok je vječne propasti za tolike mladiće! 

- Zar se nisu ispovijedali? 

- Da, ispovijedali su se. Ali grijehe protiv lijepe krjeposti ispovijedali su površno ili 
su ih potpuno zatajili. 


Na primjer, netko je ovaj grijeh učinio četiri ili pet puta, a priznao je samo dva ili tri. Tu 
su i oni koji su u životu učinili jedan takav grijeh, ali uvijek su se stidjeli ispovjediti ga. 
Također i oni koji su se slabo ispovjedili i nisu sve kazali. Neki se nisu pokajali niti 
stvorili dobru odluku iskrenog obraćenja. I što je najgore, neki su umjesto ispita 
savjesti proučavali način kako bi prevarili ispovjednika. Samo oni koji se skruše iz 
svega srca i umru s nadom u vječni spas, bit će vječno sretni! A sada, hoćeš li vidjeti 
zašto te je milosrđe Božje dovelo ovamo? 

Tada je podigao zastor i vidio sam poznatu skupinu dječaka iz Oratorija, svi 
osuđeni zbog onoga grijeha. Među njima bijahu i dečki dobrog vladanja. 

- Što bih im morao kazati da im pomognem k spasenju? 

- Posvuda propovijedaj protiv nečistoće! 

Tada sam vidio mladiće osuđene za druge grijehe. Poslije toga Voditelj me izveo 
iz one dvorane... U tren smo prešli onaj dugi ulazni hodnik i prije nego što smo 
napustili prag posljednjih brončanih vrata, Voditelj se okrenuo k meni i povikao: 

»Korijen sviju zala! Korijen sviju zala!« Podigao je, naime, drugi zastor na 
kojem bijaše natpis KORIJEN SVIJU ZALA! 

- Koji je grijeh izbacio Adama i Evu iz zemaljskog raja? 

- Neposlušnost! 

- Točno! Neposluh je korijen svih zala. 

Cim je završio izričaj, potresen pogledah ga u lice i zapitah: 

- Hoću li moći sve ovo javiti svojim dječacima? 

- Da, možeš reći svima ono što zapamtiš. Upozori ih neka odbace nekorisne i 
škodljive želje, neka se pokoravaju Božjim zakonima, i neka revnuju za Božju čast. U 
protivnom, zemaljske će ih pohlepe dovesti do težih neurednosti koje će ih baciti u 
boli, smrt i propast. 


- A sada, pošto si vidio tuđe muke i ti trebaš malo probati pakao. - Zavapih sav u 
strahu: - Ne, ne! - On je uporno zahtijevao, a ja sam još upornije odbijao. 

- Ne boj se - govorio mi je. Dođi samo kušati. Dotakni ovaj zid!« 

Nisam imao odvažnosti i htjedoh se udaljiti Ali on me zadrža govoreći: Ipak 
trebaš iskušati! Odlučno je zgrabio moju ruku i dovukao me blizu zida govoreći: 

- Samo jedanput ga dotakni i moći ćeš shvatiti kakav je posljednji zid ako je ovaj 
prvi tako strašan. Moći ćeš reći da si pohodio i dotakao bedeme vječnih muka. Vidiš li 
taj zid? 

Pomnije sam promatrao zid koji bijaše silne veličine, a Voditelj je nastavio: 

- Ovaj je tisućiti po redu prije nego se stigne tamo gdje je pravi pakleni oganj. 
Okružuje ga tisuću zidova. Svaki zid je tisuću mjera debljine i udaljenosti od drugoga. 
Svaka mjera duga je tisuću milja. Ovaj je zid udaljen milijun milja od pravoga ognja 
paklenoga i zato je tek blijedi početak samoga pakla. 

Rekavši to dok sam seja ustručavao dotaknuti zid, pograbi me za ruku, silom mi 
je trgne i udari njom po stijeni ovoga posljednjega tisućitog zida. U isti sam tren 
osjetio ljutu i tešku bol i odskakujući unazad sa strašnim krilom probudio sam se. 

Sjedio sam na krevetu i osjećao kako mi gori ruka. Trljao sam je drugom ne bih li 
tako otjerao onaj osjećaj. Kad je svanulo, opazio sam daje ruka zaista bila natečena. 
Doživljaj ovoga ognja bio je tako silan da se poslije koža na dlanu ogulila i 
promijenila. 

Don Bosko je zaključio: 

»Zapamtite, nisam vam rekao sve o onome pravom užasu onako kako sam vidio i 
doživio, da vas previše ne uplašim.« 

Možemo ustvrditi čitateljima da smo najvećim marom išli samo za tim da 
što vjernije iznesemo don Bosko-vo pripovijedanje. (MB., IX., god. 1868., str. 
167.) 

Suvremeni čovjek, uglavnom, ne može podnijeti da mu se govori o paklenim 
strahotama. Iz Isusova evanđelja napravit će slatkastu zbirku Isusovih govora, 
birajući pritom one dijelove gdje se više ističe beskrajna Božja dobrota i milosrđe, a 
isključuje ili izbjegava govor o beskrajnoj Božjoj pravednosti. 

Gospa u Fatimi nije tako postupila, ni Don Bosko to nije učinio. Duh Sveti kaže u 
Svetom pismu (Sirah, 7,36): »U svim svojim djelima misli na svoj konac (smrt, sud, 
pakao, raj) pa ne ćeš nikada griješiti. « 

»Krist - jučer, danas i u vijeke!« 


48. GROBAROVE SMRTNE NAPOVIJEDI 


Navečer 30. listopada 1868. don Bosko je pripovijedao san: 

Svi su dječaci na dvorištu i veselo se zabavljaju. Pada prvi mrak i polako prestaju 

igre i povici... Već su očekivali da će uskoro zvono dati znak za učenje. Samo je još 
pokoji šetao. 
Najednom kroz glavna vrata u dvorište brzim korakom uđoše dva grobara. Na 
ramenima su nosili mrtvački sanduk. Dječaci im napraviše prolaz i poredaše se 
naokolo praveći veliki krug. Od straha nitko nije progovorio niti riječi. Grobari su išli 
naprijed i postavili su mrtvačku škrinju na tlo usred dvorišta koje se nalazi pred 
prefekturom. Zatim skinuše pokrov sa sanduka. 

U taj čas pojavi se mjesec sa svojim jasnim i živim svjetlom te napravi polako prvi 
okret oko kupole na crkvi Marije Pomoćnice. Učinio je to i drugi put i započeo treći, ali 
ga ne završi, nego se zaustavi iznad crkve; kao da bi morao pasti. 

Tek stoje mjesec počeo osvjetljavati dvorište, jedan je grobar pred redovima 
dječaka načinio okret. Zatim i drugi, na isti način, izbliza upirući oči u lice svakoga od 


njih. Jednoga, kojemu je na čelu stajalo napisano Mo-rieris - umrijet ćeš, primio je 
za ruku kako bi ga stavio u sanduk. Reče mu: 

- Ti si na redu! - Dječak je kričao: 

- Još sam mlad, htio bih se još pripremiti! Htio bih činiti dobra djela koja do sada 
nisam izvršio. 

- Ne moram ti na to odgovoriti. 

-Ali barem bih još morao poći vidjeti roditelje! 

- Ne mogu ti potvrdno odgovoriti. Vidiš li mjesec? Okrenuo se jedanput, okrenuo 
se drugi put i konačno još malo više od polovice. Čim iščezne bit ćeš sa mnom. 

Malo poslije nestade mjeseca s obzorja i grobar je pograbio dječaka te ga položio 
u mrtvačku škrinju. Iznad njega postavio je pokrov i odmah ga odnio uz pomoć svoga 
druga. 

Don Bosko je završio: 

»Čuli ste moju priču. Vije primite k srcu kako hoćete ... Ovakve su se stvari više 
puta dogodile i obistinile su se. Neka svaki u svom srcu reče: - Ja ne ću biti taj. - 
Živite veselo! Ali neka svaki bude spreman. Da nakon dva i pol mjeseca, onaj koga 
se tiče, ne bi bio iznenađen. Sjetite se da smrt dolazi poput noćnog tata i zato 
budimo oprezni i pripravni!" 

Nakon dva i pol okretaja mjeseca (dva i pol mjeseca) proročanstvo se ispunilo. (MB., 
IX., 1868., 398.) 


49. TRI ĐAVOLSKA UŽETA KOD ISPOVIJEDI 


Početkom travnja 1869. don Bosko je pripovijedao svoj san: »Nalazio sam se 
pred vratima svoje sobe i dok sam ulazio, pogledao sam časak naokolo i nađoh se u 
crkvi usred velikoga mnoštva dječaka koji su se pripremali za Ispovijed. Mnoštvo je 
opkoljavalo moju ispovjedaonicu i čekalo na me. Započeo sam ispovijedati. Ali videći 
toliko mnoštvo, ustao sam da potražim kojeg svećenika za ispomoć. Najednom sam 
mjestimično primijetio dječake s uzicom na vratu, koja im je stezala grlo. 

- Čemu ta uzica? - pitao sam ih. - Skinite je! Nisu mi davali odgovora već su me 

nepomično 
gledali. 

- Hajde, pokreni se i skini to uže! - dobacio sam jednom dječaku. Dječak krene i 
reče mi: - Ne mogu je skinuti! Ima netko odostraga koji je drži. Dođi i pogledaj! 

»Okrenuo sam se i pažljivije promotrio ono mnoštvo dječaka. Iza mnogih leđa 
pokazivala su se dva golema roga. Prišao sam malo bliže da bih bolje vidio. 
Obilazeći iza leđa dječaka, ugledao sam gadnu životinju sa strašnom gubicom. 
Neman je bila slična golemoj mački s dugim rogovima. Ona je vukla zamku. Htio sam 
pitati tu nakazu tko je i što radi, ali ona je samo oborila gubicu nastojeći sakriti je 
među pandžama. Tada sam rekao jednom dječaku: 

- Ej, ti, pođi u sakristiju i donesi mi posudu s blagoslovljenom vodom!« 


Dječak se brzo vratio s blagoslovljenom vodom. Budući daje svaki dječak imao 
iza leđa po jednu ne baš dražesnu životinju, uzeo sam škropilo i zapitao jednog 
mačka: 

- Reci mi, tko si? Životinja me pogledala prijetećim pogledom, raširila njušku, 
zaškripala zubima i zatim se skupila kao da bi se htjela baciti na mene. 

- Reci mi brzo što radiš tu, gadna životinjo!? Bjesni koliko hoćeš, ja te se ne 
bojim. Vidiš li? Dobro ću te oprati ovom vodom. 


Životinja me promatrala sva naježena. Zatim se počela savijati te su joj zadnje 
noge doticale vrat. Ponovno se htjela baciti na mene. Pomno sam promatrao i opazio 
u njezinoj šapi tri zamke. 

- Daj, kaži mi, što tu radiš? Što označuju te zamke? 

- Zar ti ne znaš? Ja tu stojim i s ove tri zamke stežem dječake kako bi se slabo 
ispovijedali. S njima vodim u propast devet desetina ljudskih sinova. 


- Pa kako? Na koji način? 
- OhL. To ti ne ću reći! Ti bi to rekao dječacima. 


- Ali, baš sam znatiželjan što znače ove tri zamke. Govori, inače ću ti naravnati 
leđa blagoslovljenom vodom! 

- Za ljubav... Pošalji me u pakao, a ne bacaj na me onu vodu. 

- U ime Isusa Krista, govori, dakle! Neman se počne strašno savijati i odgovori: 

Prvi način kako stežem ove zamke jest što navodim dječake da zataje svoje 
grijehe u Ispovijedi. 

- A drugi? 

- Drugi,... natjeram ih na Ispovijed bez kajanja. 

- Treći? 

-Toga ti ne ću reći! 

- Kako? Ne ćeš mi to reći? Odmah ću te obliti s blagoslovljenom vodom. 

- Ne, ne, ne ću govoriti! - Zatim se stane strašno derati: - Pa kako to, zar ti nije 
dosta? Ta već sam ti previše rekao! ... - Neman je i dalje je bjesnjela. 

Ponavljajući prijetnju: - inzistiram, reci! - digao sam ruku. Tada iz njezinih očiju 
sijevne plamen, a nakon toga procuriše kapljice krvi. Konačno reče: 

- Treće je da ne stvaraju čvrste odluke i ne izvršavaju ispovjednikove savjete. 
Gledaj kakvu korist imaju dječaci od Ispovijedi. Zeliš li znati koji su tvoji dječaci u 
mojim zamkama, pogledaj kako se popravljaju! 

- A zašto skrivaš te čvorove dječacima iza leđa? 

- Da me ne bi vidjeli i da ih lakše privučem u svoje kraljevstvo. 

- Gadna životinjo! - povikao sam drugi put. Dok sam je htio pitati o drugim 
stvarima i zapovjediti joj nek mi otkrije na koji način bi se odstranilo ovo veliko zlo, te 
kako bi se mogle osujetiti ove đavolske spletke, sve ostale strašne mačke počeše 
muklo tuliti. Zatim je provalio njihov bijes i pomamno se baciše na onoga koji je 
govorio...Promatrajući tu tučnjavu i videći da ne mogu više ništa korisnoga izvući iz 
ovih životinja, podigoh škropilo i, koliko je bilo moguće bolje, poškropih blagoslovlje- 
nom vodom sve njih i na sve strane. Uza strašnu buku, sve se one nakaze u naglom 
bijegu razbježaše. Od te se buke probudih.« (MB., IX., 1868., 593) 

Jedna poslovica kaže: »Dobar se savjet prima i od vraga.« Ovdje je vrag don 
Bosku dao savjet koji nam mora koristiti: »Gledaj kakvu korist imaju dječaci od 
Ispovijedi. Hoćeš li saznati da li ih držim u zamkama, pogledaj popravljaju li se.« 


50. NOVE NAPOVIJEDI O SMRTI I. 


Jednoga dana 1871. godine Blažena Djevica povede don Boska po 
spavaonicama da mu pokaže kako će jedan od dječaka morati brzo umrijeti. To je 
učinila zato da bi ga Svetac pripravio za veliki put. 

Često se zbio ovakav pohod u spavaonice. Katkad je nad glavom svakoga 

dječaka stajao papir s opisom stanja savjesti. Katkad je stajao žig koji je označavao 
kakvoću njegova grijeha. 
Jedanput je vidio da nad nekim glavama visi mač obješen o stropu na vrlo tanku 
koncu i prijetio je onomu najbližem da ga posiječe. A dječak bi se u krevetu tjeskobno 
okretao kao da bludi u strašnim sanjama. Katkad je vidio kako u spavaonicama 
vragovi obilaze neke dječake ili bi, opet, vidio samo jednoga demona koji je čekao 
dopuštenje od božanske pravde da može ubijati. (MB., X., god. 1871., str. 44.) 


51. SAN U VARAZZE ZA VRIJEME BOLESTI 


Pred sakupljenim sinovima, jednoga dana 1872. godine, don Bosko je pripovijedao 
ovaj san: 

»Jedne noći, tek što sam zaspao, vidim da sam u vašoj sredini. Učinilo mi se da 
izlazim iz stare crkve. Tek što sam izašao ugledam jednog čovjeka u kutu dvorišta. 
Imao je u ruci bilježnicu u kojoj su bila zapisana imena svih dječaka. Gledao me i 
brzo pisao. Napustivši svoj kut, otišao je u kut kod stare škole. Zatim je krenuo prema 
stubama gdje sam ja. U kraćem vremenu nego li što ja ovo izričem, obišao je cijelo 
dvorište, promatrajući i pišući da ne izgubi nijedan tren. 

Željan znati tko je to pisao, išao sam za njim, ali on se kretao takvom brzinom da 
sam morao trčati za njim ako sam ga htio dostići. Prešao je već na dvorište zanatlija, 
gdje je neobičnom brzinom pisao i pregledavao. Htio sam znati što je pisao. Približih 
mu se i vidjeh da je pisao na crti na kojoj je već bilo zapisano ime jednog dječaka, a 
zatim na drugoj. Dok je on gledao tamo amo, približio sam se još više, okrenuo sam 
listove i vidio da su se na jednoj stranici nalazila imena dječaka, a na drugoj strani 
bilježnice stajahu životinjski likovi. Kod jednoga se nalazila svinja s natpisom: 
Uspoređen je s nerazumnim svinjama i postao im je sličan. 

Kod drugoga je bio naslikan jezik s dva vrha s natpisom: šaptači, kudioci... 
vrijedni su smrti; ine samo oni koji to čine, nego i oni koji se s njima slažu. Kod 
trećega su bile naslikane magareće uši, stoje označavalo 
slabe razgovore, s natpisom: Zli razgovori kvare dobro vladanje. Kod četvrtoga 
naslikana je sova i još neka druga životinja. « 

Ja sam se nadvirivao velikom znatiželjom nad listove i opazio kako su neka 
imena zapisana... Međutim, dok sam dobro promatrao neznanca, ugledao sam da 
ima dva duga uha, dosta crvena. Na čelu su mu sjajila dva oka iz kojih je izbijala krv i 
vatra, a lice mu bje užareno poput ognja. - Ah, poznam te sada, rekoh u sebi.« 

On je zatim prošao nekoliko puta po dvorištu. Međutim, dok je sav zadubljen u 
svoj posao promatrao i pisao, pozvonilo je za odlazak u crkvu. Uputio sam se u 
crkvu. On se istovremeno prikučio ogradi kuda se prolazilo. Odande je promatrao 
dječake koji su išli u crkvu. Pošto su svi ušli i on je ušao i stigao je usred crkve prema 
ogradi, odakle je promatrao dječake koji su slušali Sv. misu. Htio sam sve vidjeti. 
Opazivši da su sakristijska vrata otvorena, otišao sam onamo i stao sam ga 
promatrati. Sv. je misu čitao don Cibrario. Kod podizanja dječaci su zapjevali: »Budi 
svaki čas hvaljen i slavljen, Presveti Oltarski Sakrament.« Međutim, osjetio sam tako 
jak šum u crkvi te je izgledalo kao da će se srušiti. Onoga čeljadeta nestade! Nestao 


je u dimu s nekim komadićima papira koji su bili pretvoreni u pepeo; isto tako i 
bilježnica! 

Zahvalio sam Gospodinu stoje htio tako pobijediti i protjerati iz svoje kuće vraga. 
Uvidio sam kako slušanje Sv. mise rasipa sve ono što stekne vrag, i da su časovi 
Podizanja za njega najstrašniji. « 

Kad je svršila Sv. misa, izašao sam držeći da ne ću više naći onoga gada. Ali 
gle!, čim sam stupio preko praga, ugledao sam ga kako se nekako prilijepio leđima 
uza kut crkve. Na glavi je imao crvenu kapetinu iz koje su virila dva velika roga. 

- Ah, tu si ti, gadna životinj o! - po vikao sam takvom silom da sam probudio 
siromašnog Enriu koji je blizu spavao. Međutim sam se i ja probudio. 

Evo sna koji sam sanjao. Vidimo da se đavao ne zadovoljava samo pisanjem u 
svoju bilježnicu, jer mu Bog na Sudnji dan ne bi vjerovao, nego sprema i riječi 
osude.« 

Kasnije je don Bosko spomenuo neke pojedinosti ovoga sna: 

»Kad je izgorjela ona bilježnica i onaj gad umakao, podigao se u crkvi oblačić na 
kome je bilo pisano: Postignuta milost. Vidio sam da su bile čiste vaše savjesti dok 
sam bio odsutan. Vi ste tim molitvama postigli moje ozdravljenje. Nadalje sam vidio u 
sotonskoj bilježnici i ovo: uz dva ili tri dječaka po stranici, stajahu brojevi: 72, 73, 74, 
75. Uz 76 bilo je napisano: Requiem aeternam. Na drugoj stranici također je bilo 
napisano Requiem aeternam. Nedostajalo je ime jednoga koji je bio na prvoj 
stranici. Mogao sam vidjeti samo do 76. Brojio sam one reauieme i nabrojio sam ih 
22. Šest od tih stajalo je do broja 72. 

Počeo sam to razmatrati i uvidio da ćemo do 1876. morati pjevati 22 requiema(...) Mi 
se nadajmo da će se moći opravdano pjevati i ono Et lux aeterna luceat eis! -1 
svjetlost vječna svijetlila njima! 

A sad, meni ne dolikuje reći kod kojih je od vas napisano Requiem aeternam. 
Prepustimo to Božjim neistraživim tajnama. Mi nastojmo ostati u milosti Božjoj da 
se mognemo u onaj Dan mirno pojaviti pred Božanskim sucem.« (MB., X., 
1871., 45.) 


52: DESETORICA I DUHOVNE VJEŽBE 


Od 3. do 7. srpnja 1872. godine u Oratoriju su održavali duhovne vježbe 
pitomcima. Don Bosko, pošto je molio Boga da mu udijeli spoznaju jesu li svi dobro 
obavili duhovne vježbe, usnuo je san: 

»Cinilo mi se da se nalazim na dvorištu prostranijem nego što je naše. Bilo je 
okruženo kućama, stablima i grmljem. Po granama stabala i među bodljikama grmlja 
nalazila su se mnoga gnijezda s mladim ptićima koji su upravo polijetali na razne 
strane. Dok sam se radovao njihovu cvrkutanju, pade preda me ptičica koju sam 
prepoznao po pjevanju. Bio je to slavuj. Rekoh u sebi: 

Ah, sirotane, pao si, krila ti još nisu dorasla, ulovit ću te i spasiti." 

Požurim za njim i već sam bio ispružio ruku da dohvatim ptičicu, ali... Zapravo, 
već sam ga takoreći imao u ruci, za krila sam ga držao, kad ptičica skupi sve snage, 
izmakne mi se i odleti na sredinu dvorišta. 

'Sirotica mala', pomislih u sebi, 'uzalud ti svako nastojanje i bijeg. Ja ću za tobom 
trčati i uhvatit ću te.' 

Rekavši to, potrčah za slavujem i doskora ga opet gotovo imadoh u ruci. I opet se 
ponovi isto. Ptičica je opet dalje odletjela. 

- Ti se sa mnom šališ! - kliknuh. - Dobro, vidjet ćemo tko će pobijediti. -1 po treći 
put dadoh se za njim u bijeg. Kad sam ga htio pograbiti, poleti moj slavuj kao tane iz 
puške i iščeznu. Pratio sam ga pogledom i čudio se njegovoj smjelosti. 

Najednom, gle, golemi kobac, ni sam ne znam odakle, poleti za slavujem, uhvati 
ga, zgrabi svojim oštrim pandžama i odnese da ga poždere. Zaprepastih se nad tim 
prizorom. Bilo mije veoma žao ptičice. Mislio sam u sebi: 

'Htio sam te spasiti i nisi se dao uhvatiti. Takoreći, za nos si me vukao. A sada 
plaćaš danak svojoj tvrdoglavosti." 

Tada mi slavuj slabašnim glasom uzvrati: 

- Deset nas jel... Deset nas jel...Deset nas jel... 

Sav uzbuđen probudio sam se i počeo razmišljati. Dugo sam mislio što bi mogao 
značiti san, ali nisam ga nikako mogao protumačiti. 

Sljedeće noći usnuh isti san. Bio sam na istom dvorištu, okruženom kućama, 
stablima i grmljem, kao i prošle noći. Vidio sam kako kobac grozna pogleda i krvavih 
očiju leti pored mene. Karajući njegovu okrutnost prema onoj ptičici, podignem ruku u 
znak prijetnje.« 

Tada je prestrašen pobjegao ispustivši pred moje noge papirić na kojem je bilo 
zapisano deset imena. Zabrinut uzmem listić, brzo pogledam i pročitam imena 
desetorice mojih prisutnih dječaka. 

Probudio sam se. Bez dugog promišljanja svega što se dogodilo, shvatio sam 
tajnu. Bili su to dječaci koji nisu htjeli ni čuti za duhovne vježbe i nisu sredili račune 
svoje savjesti. Ne htijući se darovati Bogu preko don Boska, radije su se predali 
Sotoni. 

Kleknuo sam i zahvalio Mariji Pomoćnici što se udostojala na tako jedinstven 
način pokazati sinove koji se ne drže reda. Obećao sam joj: dokle god budem 
mogao, nikad ne ću prestati izgubljene ovce vraćati na pravi put. (MB., X, 1872., 50.) 


53. PRIJETNJA IZNENADNE SMRTI 


Početkom školske godine 1872.-1873. don Bosko je pripovijedao san: 

»Nakon praznika mladež se vraća u Oratorij. Izlazeći iz kuće zbog nekih svojih 
poslova, susretnem jednoga od dječaka. Promotrih ga i, videći da me ne pozdravlja, 
zovnuh ga po imenu. Kad je pristupio, rekoh mu: 

- No, dragi moj, kako si proveo praznike? 

- Dobro, odgovori mi. 

- Reci mi jesi li izvršio sve što si pri odlasku odlučio vršiti? 

- Ah, da sam mogao! Ali bilo je to odviše teško. Evo vaših opomena i mojih 
odluka. Spremio sam ih u ovu kutiju. 

Rekavši to, pokaza mi kutiju koju je imao ispod pazuha. Nato sam prihvatio: 

-Zašto si lagao i prevario don Boska i Gospodina? Bio si nesretan? Barem sada 
uznastoj na dobru svoje duše. 

-Oh, dal... Kakve duše! Pa ima vremena... poslije... kasnije... Govoreći tako, otiđe. 
Ponovno sam ga zovnuo: 

-Zašto to radiš? Zašto si takav? Poslušaj me i bit ćeš zadovoljan! 

-Uh, uh! Uzdahnuo je, slegnuo ramenima i otišao. Gledajući za njim tužnim 
pogledom, rekoh: 

-Jadno dij ete! - Razorio si svoj život i ne vidiš j amu koja ti je iskopana. - 
Govoreći tako osjetio sam snažan tutanj, kao od topa, i prestrašen se probudih.« 

Nakon toga susreta prošlo je dosta vremena. Često sam maštao o onome 
događaju i nisam se mogao smiriti. Kad sam, konačno, opet počeo sanjati, nastavih s 
onim prekinutim snom. Nalazio sam se sam na dvorištu. Pošao sam prema izlazu a 

dvojica grobara dolazila su prema meni. Sav izvan sebe od iznenađenja, približih im 
se i zapitah: 

- Koga tražite? 

- Mrtvaca, odgovoriše mi. 


- Ma, što govorite? Ovdje nitko nije umro. Zamijenili ste vrata. 

- Zar nije ovo don Boskova kuća? - Odgovorih: - Jest! 

- Dobro! Javljeno nam je: »Umro je jedan don Boskov dječak i treba obaviti 
pogreb.« 

- Kako to? Ja ništa ne znam. - Tražio sam okolo ne bih li nekoga našao, ali 
dvorište je bilo prazno. Pomislio sam u sebi: »Kako to da ne vidim nikoga? Već je 
dan, gdje su svi moji sinovi? 

Pošli smo prema trijemovima i tamo našli škrinju na kojoj je s jedne strane bilo 
napisano ime umrloga dječaka s godinom 1872. S druge strane bijahu napisane ove 
strašne riječi: Vitia eius cumpulvere dormient. - U prahu će spavati njegovi 
poroci. 

Kad su ga grobari htjeli odnijeti, suprotstavih se riječima: 

- Nikad neću dopustiti da mi se oduzme sin, a da mu još jedanput ne progovorim! 


Stao sam pored škrinje i pokušao je razbiti. No, usprkos svim mojim naporima - to 
nije bilo moguće. Grobari postadoše nestrpljivi i počeše rogoboriti. Jedan u bijesu 
snažno udari po škrinji te me probudi. Ostatak noći proveo sam žalostan i potišten. 

Kad se razdanilo, prva briga mi je bila provjeriti je li onaj dječak u Oratoriju. 
Saznao sam da se na odmoru igrao. To je malo ublažilo moju bol.« 

Ovaj nesretni pitomac sigurno je onaj o kojem don Piscetta govori: 

»1873. godine don Bosko je jedne večeri sabrao sve dječake i, u mojoj 
nazočnosti, u govoru prorekao kako će umrijeti dječak čija smrt mora služiti kao 
opomena. Nažalost, smrt ne će biti takva da bije mogli poželjeti... Mjesec dana 
kasnije umro je 15-godišnji mladić G.O.(!) A bio je potpuno zdrav u trenutku kad je 
don Bosko prorekao njegovu smrt." 

Kad je obolio, pohađali su ga mnogi svećenici i ljubazno poticali neka uredi stanje 
svoje duše. Pritekao je don Cagliero i najljubaznije ga upozorio da misli na svoju 
dušu. Mladić mu je odgovorio neka ga pusti na miru. Don Cagliero ponovno je 
započeo razgovor i kad gaje zapitao o privatnom životu, jadnik je shvatio na što 
svećenik smjera. Zašutio je i okrenuo se na drugu stranu. Don Cagliero gaje slijedio, 
ali mladić se opet tiho okrene. I tako više puta. Na kraju je umro bez sakramenata, 
onog dana kad se don Bosko vraćao u Oratorij. 

Strah, što gaje prouzročila takva smrt, trajao je vrlo dugo u mislima i srcima 
dječaka. (MB., X. 1872., 51.) 


54. PRVIMISIJSKISAN: PATAGONIJA 


Evo don Boskova sna koji je utjecao na njegov mi-sijski pothvat u Patagoniji. 
Ispripovjedio gaje najprije Piju IX., pa zatim nekim salezijancima. 

»Činilo mi se - priča Don Bosko - da se nalazim u nekom divljem potpuno 
nepoznatome kraju. Bijaše to beskrajna ravnica sasvim bezlična, gdje se nisu 
uzdizali ni brežuljci ni gore, tek u nedoglednoj daljini okruživale su je ulančane, grube 
planine. Na ravnici sam vidio mnoštvo ljudi koji su tuda prolazili. Bili su gotovo goli, 
izvanredne visine i stasa, divljeg izgleda, čekinjastih dugih vlasi brončano-crnkaste 

boje kože. Bili su obučeni u široke ogrtače od životinjske kože. U rukama su imali 
neku vrstu dugih kopalja i lasa. Ovo mnoštvo ljudi razasutih posvuda, promatraču je 
nudilo različite prizore: jedni su trčali tjerajući zvijeri, drugi su išli i nosili na vrhu 
kopalja nataknute komade krvavoga mesa. Neki su se borili međusobno, drugi su se 
tukli s vojnicima odjevenim u evropskome stilu. Čak je i tlo bilo posuto leševima. 
Zgrozio sam se na taj prizor. 

»Najednom se na kraju ravnice pojave neke osobe u kojima se po odijevanju i 
načinu vladanja prepoznavalo misionare raznih redova. Dolazili su naviještati ovim 
domorocima vjeru u Krista. Dobro sam ih promotrio, ali ni jednoga nisam prepoznao. 
Išli su prema ovim urođenicima, koji odmah navališe na njih đavolskim hijesom i 
paklenim veseljem te ih počeše ubijati. U divljem bijesu parali su ih, rezali na 
komadiće i komade njihova mesa stavljali na vrhove svojih dugih kopalja. 

Mnogo se puta ponoviše isti prizori: međusobno napadanje i borba sa strancima.« 

Promatrajući ovo strašno klanje, mišljah u sebi: 'Kako bi trebalo postupati da bi se 
ovaj okrutni narod obratio ?' U daljini ugledah zastavicu drugih misionara koji su se s 
osmijehom približavali urođenicima. Pred njima je išla četa dječaka. Tresao sam se 
pri pomisli: 'Dolaze i pobit će ih!' 

»Približio sam se. Bili su to klerici i svećenici. Pažljivo sam ih promatrao i u njima 
prepoznao svoje salezijance. Osobno sam prepoznao samo prve, ali se pokazalo da 
su i mnogi drugi salezijanski misionari. Povikah: 

- Kako to? - Nisam ih htio pustiti naprijed, bojeći se sudbine onih prethodnih 
misionara. Odlučih vratiti ih natrag, ali spoznadoh daje njihova pojava izazvala veliko 
veselje među urođenicima, koji su sada spustili oružje. Njihov je bijes prošao i naše 
salezijance primiše sa svim znakovima uljudnosti. Mislio sam: 'Pogledajmo kako će 
to završiti. ' 

Vidio sam kako su naši misionari išli prema onim divljačkim hordama: poučavali 
ih, a oni su radosno slušali njihov glas. Brižno su ih učili i opominjali, a oni su primali i 
izvršavali njihove naputke. Misionari su molili sv. Krunicu, domoroci su trčali sa svih 
strana i napravili špalir te skladno odgovarali na molitvu. « 

Malo zatim, salezijanci su stali u sredinu ovog mnoštva i kleknuli. Domoroci su 
položili oružje na zemlju pred noge misionara i također pokleknuli. Najed= nom je 
jedan salezijanac zapjevao: Hvalite Mariju svi jezici, a svi iz onoga mnoštva 
nastaviše u jedan glas s pjesmom zahvalnicom, i to tako skladno i snažno da sam se 
uzbuđen probudio. 

Ovo sam sanjao pred četiri ili pet godina. Pojedinosti iz sna nisam mogao 
odgonetnuti. Ipak sam uočio da se radi o vanjskim misijama koje su i prije u meni 
rađale žive čežnje.« 


55. BOŽJA POMOĆ - ZAZIVAJMO NJEGOVO MILOSRĐE 


Dana 29. studenog 1878., vrativši se s puta iz Sanpierdarena Varazze i Alasia, 
poslije večernjih molitava, don Bosko je pripovjedao drugi san. 

»Prošlih dana, dragi moji dječaci, kad sam se nalazio izvan kuće, usnuo sam 
strašan san. Jedne večeri pođoh u krevet misleći na onog Neznanca koji me je pratio 
u snu, vama već ispripovjedenom prije nekoliko dana. Promišljao sam je li taj pratitelj 
bio čovjek kao i mi, ili duh u čovječjem liku. Zaokupljen tom mišlju zaspah.« 

»Najednom mi se pričini da sam prenesen u Oratorij, koji je bio smješten na ulazu 
u neku veliku, dugu dolinu. Sa strane su se dizala dva brdašca, dva dražesna 
brežuljka. Bio sam među dječacima koji su se ondje sakupili. Nitko nije govorio, svi 
su utonuli u svoje misli. Iznenada se na nebu pojavilo sjajno sunce koje je svojim 

intenzivnim svjetlom zaslijepilo vid svakomu od nas, te smo u strahu od sljepoće bili 
prisiljeni držati oborene oči i glavu. Neko smo vrijeme tako ostali, sve dok se nije 
svjetlo toga sunca počelo postupno umanjivati i konačno se posve ugasilo, ostavivši 
nas obavijene dubokom tamom. I najbliži dječaci jedva su se mogli vidjeti ijedan 
drugoga prepoznati. 

»Ovaj iznenadni prijelaz najživljega svjetla u gustu lamu sve nas je napunio 
velikim strahom. Međutim, dok sam promišljao kako bih nas mogao izbaviti iz ove 
ružne tame, ugledam zelenkasto svjetlo koje se pojavilo na jednom kraju doline i 
širilo poput duginoga traka 
opisujući krasan luk. Lagano je doticalo krajeve dvaju vrhunaca. Njegov intenzitet 
postupno se povećavao pa je duga, koja je inače bila slična dugi poslije kiše i oluje ili 
onoj što obično nastupi poslije polarnog svjetla, sipala na dolinu snopove svjetla 
najljepših boja. 

Dok smo se svi divili i uživali u ovom dražesnom prizoru, opazio sam dolje na 
kraju doline novo čudo. Između neba i zemlje stajala je obješena golema električna 
kugla, koja je na sve strane sipala tako snažne snopove svjetla daje nitko nije mogao 
gledati. Kugla se spuštala k nama i rasvjetljavala dolinu bolje nego kad biju osvijetlilo 
deset naših sunaca u pola bijeloga dana. Zbog njezina približavanja, dječaci su 
padali potrbuške po zemlji omamljeni sjajem ove kugle, kao da su strijelom udareni. 

U prvi mah i ja sam se prestrašio i zbunio, ali nakon toga sam sabrao duh, napeo 
Sile i počeo neustrašivo gledati ovu kuglu, prateći svaku njenu kretnju sve dok se 
nije, doletjevši nad nas, zaustavila u visini od 300 metara. Tada rekoh u sebi: 

'Pogledat ću što bi mogla biti ova nečuvena i veličanstvena pojava." 

Makar je bila silno visoka, promatrao sam je pažljivo u svakome njezinom dijelu i 
opazio kako je na vrhu završavala oblikom velike lopte na kojoj su krupnim slovima 
bile napisane riječi: ONAJ KOJI SVE MOŽE. 

Kugla bijaše svuda naokolo okružena balkonima punim ogromnoga mnoštva ljudi 
razne dobi i spola. Svi su bili veseli, odjeveni u sjajne haljine s bezbroj boja i 
neopisivo lijepi. Svojim smiješkom i prijateljskim držanjem pozivali su nas na 
sudjelovanje u njihovu veselju i slavlju. 

Iz sredine ove nebeske kugle izlazila je gusta kiša svjetlosnih snopova. Oni su 
upadali dječacima izravno u oči, te su ih najprije omamili, a zatim, ne mogavši se 
održati na nogama, dječaci su bili prisiljeni baciti se I icem na zemlju. Budući da 
nisam više mogao podnositi toliki sjaj, počeo sam vikati: 

-Ah, Gospode, molim te, neka prestane ovaj božanstveni prizor ili neka umrem, 
jer ne mogu odoljeti ovoj izvanrednoj ljepoti. Rekavši to i osjećajući kako mi sile 
slabe, i ja se bacih na zemlju kličući: 

- Zazivajmo Božje milosrđe! 

Nakon nekoliko trenutaka ustadoh sa zemlje i jedanput obiđoh naokolo po dolini 
kako bih mogao pogledati što je s mojim dječacima. Na moje veliko iznenađenje i 
čuđenje, svi su ležali na zemlji nepomični i u molitvenom stavu. Zato, da se uvjerim 
jesu li živi ili mrtvi, započeo sam ih doticati govoreći: 

-Ej, što radiš ovdje? Jesi li živ ili mrtav? - Od svih koji su ležali na zemlji, čuo sam 
isti odgovor: 

- Zazivamo milosrđe Božje! 

Stigavši u dolinu, s boli u duši uočio sam neke koji su stajali uspravno i drskom, 
prkosnom glavom okrenuli se prema kugli. Činilo se kao da su htjeli izazivati 
Veličanstvo Božje. Lice im je bilo posve crno, kao ugljen. Približio sam se, zovnuo 
sam svakoga po imenu, ali nisu davali nikakvih znakova života. Zbog svoje 

tvrdoglavosti ubijeni su od zraka i munja s kugle. Nisu se htjeli pokloniti i zazivati 
milosrđe Božje poput svojih drugova. Najviše me zaboljelo, kako sam već rekao, što 
broj ovih nesretnika nije bio malen. 

U isto vrijeme sam ugledao kako se iz dna doline izvlači grdosija, silno velika i 
neizrecivo nakazna. Bijaše ružnija i nakaznija od svih zemaljskih nakaza koje sam 
ikada vidio. Dolazila je velikim koracima prema nama. 

Tada sam dječacima zapovjedio neka ustanu. Bili su uplašeni. Zabrinut i zadihan 
pošao sam naokolo vidjeti nije li negdje kakva uzvisina koja bi mi pomogla da 
dječake brzo sklonim i na taj način obranim od pandža ove divlje zvijeri. 

Koliko god sam pokušavao, ništa nisam našao. A neman je sve više nadirala i 
već je bila blizu nas. Odjednom se ona sjajna kugla, koja je sve do sada stajala 
nepomično nad našim glavama, brzo pokrenula i krećući prema nemani stala između 
nas i nje. Zatim se spustila skoro do tla i stala joj na put da nam ne naškodi. U taj čas 
sam čuo kako dolinom, kao tutanj groma odjekuje ovaj glas: 

- NEMA POGODBE MEDU KRISTOM IBELIA-LOM, među sinovima svjetla i 
sinovima tame, tj. među dobrima i zlima, koji su u Sv. pismu točno prozvani sinovima 
Belialovim. 

Na te riječi probudih se sav dršćući od proživljenoga straha i ukočen od studeni. 


lako je tek bila ponoć, više nisam mogao stisnuti oka. Dok sam se tješio dobrima, 
izjedala me bol zbog onih tvrdih srdaca koje je uništila silna Božja moć. 

Neke sam pozvao već sinoć, a druge danas, neka se odmah pomire s Bogom i 
prestanu zlorabiti Božje milosrđe. Nek više ne budu kamen smutnje među drugo- 
vima, jer nema saveza između Božje i sotonine djece. 

Zahvalimo konačno Gospodinu što nam na ovaj način očituje stanje naših duša. 
Zapamtite zauvijek: Bog se oholicama protivi, a poniznima daje svoju milost. 
(MB.,X., 873., 73.) 


56. SMOKVE - BRESKVE - KRUŠKE 


Jedne večeri u prvoj polovici 1875. godine don Bosko je ispripovjedio sljedeći san: 

Prošle noći imao sam malo odmora. Sanjao sam san koji me jako uznemirio. Evo 
ga. 

Učinilo mi se da se nalazim u susjednom vrtu kod stabla s izrazito divnim, 
bogatim voćem. Voća nije bilo previše, ali je bilo trovrsno: smokve, breskve i kruške. 

Najednom se podigao silan vjetar i stade mi po leđima padati velika tuča 
pomiješana s kamenjem. Nastojao sam se izvući. Tada se pojavi neki čovjek i reče 
mi: 

- Brzo pokupi! 
Potražio sam košaricu, ali očito je bila premalena jer mije Neznanac dobacio: -Uzmi 
veću! 

Košaru sam promijenio, ali čim sam skupio dva ili Iri komada voća, napunila se. 
Neznanac mi je ponovno doviknuo neka uzmem još veću košaru. Našao sam je, a on 
će na to: 

- Brzo, inače će tuča sve pokvariti. 

Tada sam opet skupljao. Začudo, kad sam skupio nekoliko velikih smokava, vidio 
sam da su gnjile. Neznanac je tada započeo kričati: 

-Brzo kupi! 

Nastavio sam skupljati dobro voće i učinio sam tri odjeljka u košarici: sjedne 

strane stavio sam smokve, s druge strane breskve, a u sredini kruške. Ali ovo 

voće, ove smokve, ove breskve i kruške bijahu silno velike, veće nego obje 

čovječje šake. Nisam mogao skinuti pogleda s njih. Neznanac mi je tada rekao: 

- Smokve su za biskupe, kruške za tebe, a breskve za Ameriku. 

Kada je izrekao ove riječi, stade pljeskati rukama govoreći: - Odvažnost! Bravo! 
Bravo! Dobro! (...) 1 iščeznu. 

Probudio sam se. Silno me se dojmio ovaj san i više ga ne mogu zaboraviti. 


Don Bosko je često mislio na ovaj san. Velika košara koja je mogla mnogo 
sadržavati, označavala je prostra-nost mjesta određenoga svojoj svrsi; smokve za 
biskupe simbolizirale su mladiće za biskupska sjemeništa; breskve za Ameriku 
predstavljale su salezijanske misionare. Kruške u sredini, označavale su subraću za 
središnje sjedište Družbe. Tuča i kamenje označavali su ljuto neprijateljstvo dvojice 
biskupa protiv don Boska. Ovi su čak slali dopise u Rim da bi spriječili odobrenje 
Družbe. (MB.,XI., 1875., 34.) 


57. DON BOSKO NA KONJU I MARIJINA POMOĆ 


Jednoga dana 1876. godine don Bosko je rekao Josipu Vespignaniju da mu je 
Marija po snovima udijelila mnogo pomoći za Oratorij. Nedugo nakon toga don Bosko 
je ispripovjedio dječacima novi san, koji su oni željno očekivali. 

Budući da su se približavale duhovne vježbe, pripovijeda Svetac«, »pomišljao 
sam na to, kako će ih obaviti moji dječaci, što bih im morao savjetovati, da postignu 
plodove. S tom sam mišlju išao u krevet u nedjelju navečer 25. travnja. 

Netom sam legao, zaspao sam i učinilo mi se da se nalazim sam u jednoj širokoj 
dolini: tamo-amo se pokazivao koji brežuljak. Na kraju doline sjedne se strane 
uzdizalo tlo puno svjetla. S druge strane bilo je napola tamno obzorje. 

»Dok sam promatrao ovu ravnicu, vidio sam kako k meni dolazi Buzzetti s 
Gastinijem. Oni mi rekoše: 

- Don Bosko, popni se na konja: brzo, brzo! 

- Vi se šalite sa mnom. Znajte da već dugo vremena nisam jahao na konju. « 

Dječaci su uporno navaljivali, ali ja sam se opirao govoreći: 

- Ne ću jahati na konju. Jedanput sam jahao i pao. Buzzeti i Gastini još su me 
stalno s većom upornošću pritiskali govoreći: 

- Popni se na konja, i to brzo, jer nemamo vremena da bismo ga tratili. 


- Ali ukratko, kad budem na konju, kamo ćete me odvesti? 

- Vidjet ćeš! Daj, brzo, popni se! 

- Pa gdje se nalazi taj konj? Ovdje ne vidim nikakva konja. 

- Eno ga tamo - poviče Gastini pokazujući prstom na jednu stranu ove doline. 
Okrenuo sam se na onu stranu i zaista ugledah krasna, ognjevita konja. Imao je 
visoke i snažne noge, gustu grivu i svijetlu dlaku. 

- Dobro - odgovorio sam - jer hoćete da se pop-nem na konja, popet ću se, ali 
gledajte dobro da me ne dotjerate do toga da padnem. 

- Budite sigurni! - odgovoriše. - Spremni smo ovdje za svaki slučaj. 

- Ako slomim vrat? - rekoh Buzzettiju - morat ćete mi ga postaviti na pravo 
mjesto. - Buzzetti se stao smijati. 

- Nije sad vrijeme za smijeh - dobaci Gastini. Približavali smo se konju. Skočio 
sam na konja teškom mukom. Oni su mi pomagali i konačno, evo me ipak u sedlu. 
Kako mi se pričinio visok onaj konj! Činilo mi se da se nalazim na visokom brežuljku 

odakle sam gospo-dovao nad cijelom dolinom, sve do njezinih posljednjih rubova. 
Moj je konj krenuo. Opet novo čudo: Učinilo mi se da sam u svojoj sobi i sam sebe 
zapitah: » Gdje smo?« I vidio sam kako ulaze svećenici, klerici i druge osobe, sasvim 
prestrašeni i zabrinuti. 

Nakon duljeg hodanja, konj se zaustavio. Tada sam spazio kako prema meni idu 
svi svećenici iz Oratorija s mnogim klericima koji opkoliše moga konja. Među njima 
sam vidio don Ruu, Cagliera i don Bolognu. Čim su stigli, stali su pažljivo promatrati 
konja na kojem sam jahao. Nitko nije govorio. Izgledali su mi nekako tužni, veoma 
zbunjeni. Pozvao sam k sebi don Bolognu i rekao mu: 

- Don Bologna, ti koji si vratar, znaš li mi reći stoje nova kod kuće? Zašto vidim na 
svima toliku tugu? Odgovorio mije: - Ne znam gdje sam, što radim. Zbunjen sam. 
Dođoše ljudi, govorili su... iziđoše. U vratariji je smetenost... a od svega toga ništa ne 
razumijem. 

Tada mije netko donio i dao mi u ruke trubu govoreći neka je držim jer će mi 
služiti. Zapitao sam? 

- Gdje smo sada? 

- Puhni u trubu! 

Puhnuo sam i odjeknuo je ovaj glas: - Nalazimo se u kraju kušnje. 

Zatim sam vidio kako dolje niz brdo silazi mnoštvo dječaka kojih je, mislim, bilo 
više od sto tisuća. Nijedan nije govorio. Svi su bili naoružani vilama i približavali su se 
dolini velikim koracima. Među ovima sam vidio sve dječake iz Oratorija i drugih naših 
zavoda, s mnogim drugim dječacima koje nisam poznavao. U taj čas 1 jedne strane 
doline počelo se nebo smrkavati tako da je zanoćalo. I pokazao se golem broj 
životinja od kojih su neke bili kao lavovi, a druge kao tigrovi. Te divlje grdosije golema 
tijela i snažnih nogu s dugim vratom imale su veoma malenu glavu. Njihova gubica je 
zadavala strah. Započela je bitka. Bacale su se na dječake koji su se postavili za 
obranu. U rukama su imali vile s dva roga i svaki put, kad su ih životinje htjele 
napasti, pokazali bi ove vile grdosijama. 

Budući da nemani nisu mogle prvim napadajem svladati dječake, grizle su rogove 
od vila, polomile su zube i izašle. Bilo je tu takvih koji su imali vile samo s jednim 
rogom; ti su ostali ranjeni. Drugi su imali vile sa slomljenim dršcima. Nekima su se 
dršci izobali. Drugi opet, u svojoj preuzetnosti, baciše se na ove životinje bez oružja. 
Postali su žrtve preuzetnosti, bili su pobijeni. Bilo je mnogo takvih. Mnogi su imali vile 
s novim drškom i dva roglja. 

Međutim, mojeg je konja opkolilo bezbrojno mnoštva zmija. No, on ih je 
skakanjem i trzanjem na desno i lijevo gazio i odbacivao. Konj se digao visoko i sve 
više rastao. Jednoga sam dječaka upitao: 

- Što bi značile one vile s dva roglja. - Donesene su preda me vile i vidio sam 
napisano na jednome roglju: Ispovijed, a na drugome Sv. pričest. 

- Što znače ta dva roglja? 

- Puhni u trubu! 

Puhnuo sam u trubu i odjeknuo je glas: - Ispovijed i Sv. pričest dobro obavljene. - 
Puhnuo sam ponovno i odjeknuo je glas: - Prelomljen držak znači slabo obavljenu 
Ispovijed i Pričest. Izobano držalo označava nepotpunu Ispovijed. 

Pošto je svršio prvi napadaj, krenuo sam na konju po bojišnici i vidjeh mnoge 
ranjene i mrtve. Opazio sam neke koji su mrtvi ležali na zemlji. Bili su zadavljeni, 
otekla i iznakažena vrata. Drugi su ležali užasno iskrivljenoga lica, treći su u mladim 
danima imali nesreću te su griješili i nisu se nikada ispovijedili. Oni iznakaženi u licu 

bijahu proždrljivci. Umrli od gladi jesu oni koji idu k Ispovijedi ali ne sprovode u djelo 
poticaje i savjete ispovjednikove. 

Pokraj svakoga koji je imao crvljivi držak, stajalo je napisao ili oholost ili lijenost ili 
nečednost itd. Moramo još zabilježiti da su dječaci prelazili po hrpi ruža i uživali u 
tome. Ali iza nekoliko koraka, padali su mrtvi ili ranjeni uz bolan krik, jer se pod 
ružama nalazilo trnje. Drugi su, opet, odvažno i veselo gazili po ovim ružama 

i ostadoh pobjednici. 

Iznova se smrknulo nebo, i u hipu se pokaza mnoštvo onih životinja, više nego 
prvog puta. Sve se ovo zbilo časomice. Moj je konj brzo opkoljen. Nemani su se 
množile do u bezbroj tako da me obuzeo strah te mi se činilo da mi pucaju kosti u 
njihovim pandžama. Ali u dobar trenutak i meni su donijeli vile. Bacio sam se i ja 

iiborbu i ove nemani udariše u bijeg. Svi su iščezli jer 
su poraženi iz prvog napadaja pobjegli. U taj sam čas 
zatrubio u trubu i odjeknuo je dolinom ovaj glas: 

- Pobjeda, pobjeda! 

- Ali kako izvojštismo pobjedu? Toliko mrtvih i ranjenih ovdje leži! - Ikada sam 
opet puhnuo u trubu, čuo se ovaj glas: 

- Vrijeme pobijeđenima. - Tada se razvedrilo smrknuto nebo, pojavila se duga u 
tolikim bojama da se ne da opisati. Bila je tako široka, kao da bi se naslonila na 
Supergo i u luku išla do Moncenisia. Moram još spomenuti da su pobjednici imali na 
glavi vijence u mnogovrsnim bojama... Potom je njihovo lice zasjalo neobičnom 
ljepotom. Prema pozadini na jednoj strani doline, i od sredine duge, vidio se nekakav 
orkestar u kojem se nalazilo mnoštvo veselih, nezamislivo lijepih ljudi. 

Neka plemenita Gospođa, kraljevski obučena, stala je na rubu ovoga balkona 
kličući: 

- Djeco moja, dodite i zaštitite se mojim plaštem. - Tada se golemi plašt raširio i 
svi su dječaci počeli bježati poda nj. Samo su neki letjeli i imali su na čelu napisano 
Nevinost, drugi su hodali pješice, a neki su se opet vukli. Ja sam pojurio tamo i u toj 
brzoj kretnji rekoh u sebi: 

»Ah, ovo mora svršiti. Ako se nastavi još dalje, svi ćemo umrijeti. « 

Kako to rekoh, probudih se. 

Nekoliko večeri kasnije don Bosko je pred dječacima opet govorio o ovom snu: 
»Druge večeri nisam mogao reći sve zbog nekoga stranca koji je bio nazočan. 
Ovo neka ostane među nama i neka se ne piše ni roditeljima ni prijateljima. Inače, ja 

vama sve kažem, i svoje pogreške. « 

»Ona dolina, onaj kraj kušnje je ovaj svijet; sumrak je mjesto propasti. Dva 
brežuljka su zapovijedi Božje i crkvene. Zmije su demoni, one nemani su zle napasti, 
a onaj konj, čini mi se da označava pouzdanje u Boga. Dječaci, koji su prelazili preko 
ruža i padali mrtvi, predstavljaju one koji se podaju nasladama ovoga svijeta, 
užitcima koji prouzročuju duševnu smrt. Koji su pogazili ruže, predstavljaju one koji 
preziru naslade ovoga svijeta i ostaju pobjednici. A koji su letjeli pod plašt jesu nevini. 

Onima koji bi željeli saznati za svoje oružje, te jesu li su bili pobjednici ili 
pobijeđeni, živi ili mrtvi, jedanput ću reći ukratko. lako nisam prepoznao sve one 
dječake, ipak jesam one iz Oratorija. Prepoznao bih po licu i druge koji će jednom 
doći k nama. 


Dana 4. lipnja navečer, u nazočnosti svih dječaka, razvio se između don Boska i 
don Barberisa ovaj razgovor: 

Don Barberis: Dopustite, don Bosko, da vam postavim neka pitanja, koja će se 
ticati onoga sna. 

Don Bosko: Reci samo. Prošlo je doduše mnogo vremena od onoga sna, a ipak 
to ne znači mnogo. 

Don Barberis: Vi ste spomenuli da su nevini letjeli pod Marijin plašt. Lako bi se 
dalo razumjeti koji su ovi što su trčali, ali tko su oni koji su zaglibili. Koga su 
predstavljali? 

Don Bosko: Ovi su navezani na dobra ovoga svijeta. Sebičnjaci su i misle samo 
na sebe. Sami padaju u blato i ne mogu se vinuti k nebeskim stvarima. Vide da ili 
Marija zove, htjeli bi ići. Pođu koji korak, ali blato ih pritegne i ne mogu se vinuti 
nebeskim stvarima. Često se ponavlja ta igra. Gospodin kaže: 

- Gdje je blago tvoje, ondje je i srce tvoje. Oni koji se ne dižu k blagu milosti, 
stavljaju svoje srce u zemaljske stvari i ne misle na drugo već na to kako bi u tom 
uživali, da bi se obogatili, uspijevali u podvizima i poduzećima i izišli na glas. A za raj 
ništa... Don Barbieris: - Ima još nešto, što ste rekli samo pojedincima; ja bih želio da 
se to objasni. Netko vas je pitao o svome položaju, da li je išao polako ili brzo, da li je 
išao pod Marijin plašt, je li imao prelomljen ili izoban držak na vilama. I vi ste 
odgovorili da niste mogli dobro vidjeti jer je stajala maglica između vas i dječaka. 

Don Bosko: Vjerojatno je bilo tu raznih dječaka, ipak ne mnogo koje nisam mogao 
vidjeti. Ovi su vam zatvoreni pred poglavarima i neiskreni su. Neki su i od ovih 
dolazili k meni. Rekao sam im: - Ti nemaš pouzdanje u poglavare, ti im zatvaraš 
svoje srce. 

Don Barberis: Ovo pitanje sam već dugo nosio u srcu: Da li ste u onom slavnom 
snu vidjeli samo prošlost naših dječaka ili nešto iz budućnosti? 

Don Bosko: Vidio sam i budućnost koja leži na licu dječaka. Svaki je dječak imao 
pred sobom različite putove. Neki su bili uski i trnoviti. Neki su čak bili posuti šiljcima 
od čavala. Ali ove su staze bile ujedno posute Božjim milostima. 

Don Barberis: To bi značilo kakva je staza koju mora svaki od nas proći, tj. koje je 
zvanje vlastito svakome od nas. 

Don Bosko: Glede toga kojim će putem tko udariti i kako će tko završiti, nije sad 
zgodno govoriti. Sto bih mogao reći jest to, ako se čovjek naime dade na taj put, on 
je siguran daje pošao putem prema nebu, kamo je i pozvan. Tko ne hoda po tom 
putu, taj nije na pravoj stazi. Neki putovi su uski, kameniti, trnoviti... Ali odvažno, sinci 
moji! Uz trnje je milost Božja. A zatim nas čeka toliko dobra na koncu staze, da ćete 
brzo zaboraviti na ubode. 


Tako je don Bosko završio svoj govor. (MB., I., 1876., 256.) 
58. SJETVA - NITKO NE PLAŠI KOKOŠI 


Dana 23. siječnja 1876. godine, don Bosko je ispričao: 

U snu sam se nalazio daleko odavde, i to u Castel-nuovo d'Asti, svome rodnom 
kraju. Vidio sam prostranu njivu koja je bila na velikoj ravnici. 

Na tom polju mnogo je ljudi radilo motikama, lopatama, grabljama i drugim 
oruđem. Neki su orali, drugi sijali, treći su branali itd. Tu i tamo bijaše poneki 
predradnik. Oni su vodili posao, a činilo mi se da sam i ja među njima. Na drugoj 
strani su stajale grupe težaka koji su pjevali. Začuđen sam sve ovo promatrao i 
nisam mogao sam sebi razjasniti tajne toga mjesta. U sebi sam govorio: »Zašto oni 
toliko rade?« Odmah sam i odgovarao: »Zato da bi zaslužili kruh mojim dječacima.« 

Zaista, bilo je divno promatrati kako ovi dobri ratari nc prestaju ni jednoga časa s 
poslom te neprestano obavljaju svoju dužnost svim marom i skrbi. Neki od njih smijali 
su se i šalili.« 

Dok sam gledao ovu lijepu sliku, bacio sam pogled naokolo i vidio kako me okružuju 
neki svećenici i mnogi klerici. Pojavio se i Voditelj, onaj tajanstveni iz ranijih snova. 
Zapitao sam ga: 

- Recite, dobri čovječe, stoje to preda mnom? Gdje smo sada? Tko su ti radnici? 
Recite mi, čije je ovo polje? Voditelj mi odgovori: 

-Vi ste svećenik, a ne znate. Učili ste latinski. Koje je prvo ime druge deklinacije u 
Donatovoj gramatici? Znate li još? 

- Toje Dominus. 

- Kako glasi genitiv? 

- Domini. 

- Vrlo dobro, lijepo! Ovo je polje Domini, to jest Gospodnje! 

- Ah, sad tek započinjem razumijevati. 

Bio sam začuđen dosljednošću toga starčića. Zatim sam vidio razne osobe koje 
su dolazile s vrećama za sjetvu, a jedna je skupina seljaka pjevala: 

Iziđe koji sije, da posije sjeme svoje. Usto sam vidio kako sa svih strana dolaze 
mnoge kokoši i idu po usjevu te zoblju žito koje je bilo posijano. A ona je skupina 
pjevača nastavljala svojim pjevanjem: 

VENERUNTAVESCOELI, SUSTULERUNTFRU-MENTUM ET RELIQUER UNT 
ZIZANIAM - Dođoše ptice nebeske, uzeše žito, a kukolj ostaviše. 

Onda gledam naokolo i promatram klerike koji su bili sa mnom. Jedan je skrštenih 
ruku i mirnom ravnodušnošću gledao, drugi je brbljao s drugovima, neki su slijegali 
ramenima, neki gledali nebo, a drugi su se smijali na taj prizor. Nitko nije htio tjerati 
kokoši. Srdit sam se okrenuo prema njima i zovući svakoga po imenu, rekao: 

- Što radite, zar ne vidite ove kokoši koje vam pojedoše sve sjemenje i uništiše 
nadu onih dobrih seljaka? Zašto ste tako gluhi, zašto ne vičete i ne protjerate ih? 
Klerici su slijegali ramenima, gledali su me i ništa nisu govorili. 

- Kako ste ludi! - nastavljao sam - kokoši imaju pune guše. Zar niste mogli 
zapljeskati rukama i potjerati ih? 

Tada su neki počeli tjerati kokoši, a ja sam u sebi ponavljao: 

'E, da, sada kad je sjeme pozobano, sada tjerate kokoši!" 

Uto mi do ušiju dopre zvuk one skupine seljaka koji su pjevali: CANES 
MUTINESCIENTESLATRARE Nijemi psi, koji ne znaju lajati. Tada sam se 
začuđen okrenuo Voditelju i ozlojeđeno rekao: 

- Razjasnite mi to što vidim, ništa ne razumijem, šilo je zapravo to sjeme koje su 
bacili po zemlji? 

- O, lijepo! Semen est Verbum Dei - Sjeme je riječ Božja! 

- A što znači to da ga kokoši pojedoše? Voditelj, promijenivši glas, nastavi: 

- Čujte! Polje je vinograd Gospodnji o kojem se govori u Evanđelju, a može se 
misliti i na srce čovječje. ()ni koji ga obrađuju jesu anđeoski radnici koji posebno 
propovijedanjem siju riječ Božju. Ova riječ bi u dobro raspoloženome srcu mogla 
uroditi mnogim plodovima, ali dođu ptice nebeske i pozoblju sjeme. 

- Sto znače one ptice? 

- Hoćete znati što znače? Znače mrmljanje.« 

Kad slušatelji čuju propovijed koja bi mogla donijeti plod, pođu među drugove i 
jedan pravi opasku radi geste ili glasa samoga propovjednika. Drugi to čini zbog 

kakve tjelesne ili duševne mane, treći se smije njegovom slabom poznavanju 
jezika,... i tako odnose sav plod. Isto vrijedi i za dobro štivo. 

Sjeme, makar posijano na slaboj njivi, ipak iznikne, raste, naraste i donese plod. 
Ali kad na svježi usjev dođe oluja, polje ostane na neki način okuženo i više ne 
donese toliko ploda, ili ga uopće ne donese. Ako sjeme ne bude naročito lijepo, ipak 
će rasti, donijet će slabiji plod. A kad kokoši i ptice pozoblju sjeme, više ga nema. 
Polje ne donosi nikakva ploda. 

Isto tako, kad nakon propovijedi, pobudnih govora i dobrih prijedloga, naiđe 
rastresenost, napast i si., plod će biti slabiji. Gdje se pojavi mrmljanje ili zlogovorenje, 
ondje nema što ostati. Tu sve izgine. Tko mora pljeskati rukama i grmeći bdjeti protiv 
ovakvih mrmljanja i zlih razgovora, vi to znate! 

Ti koji si svećenik, pazi na to! Propovijedaj, pobuđuj, govori! Ne boj se, nikad ne 
ćeš reći previše! I neka svi znaju, da praviti opaske propovjedniku, onomu koji daje 
pobude, onomu koji nudi dobre savjete, znači činiti mnogo zla. Isto tako, ostati nijem 
na bilo kakav nered, odnosi se naročito na one koji bi morali spriječiti zlo, znači biti 
sukrivac tuđih zala. 

Sav potresen ovim riječima, htio sam još gledati i promatrati naokolo. Htio sam 
klericima naglasiti neka marljivo vrše svoju dužnost, ali pošavši par koraka, zapeo 
sam za grablje ostavljene na polju i probudio sam se. (MB., XII., 40) 


Govoreći o ovome snu Don Bosko je ustvrdio: U snu sam vidio sve vas i 
upoznao stanje vaših duša: jesi li kokoš ili mutastipas ili si u broju onih koji, 
opomenuti, krenuše na djelo ili se nisu ni maknuli. 

Ovim spoznajama se služim ispovijedajući, potičući i hrabrećijavno ili 
privatno sve dok ne vidim kako rađaju dobrim plodovima. 

Zatim se vrlo uozbiljio i skoro tužan nastavio: Kada mislim na svoju odgovornost 
zbog svoga položaj a, sav se Iresem... Kakav ću strašan račun morati dati Bogu 
poradi svih milosti koje nam udjeljuje u sretnom napretku naše Družbe! (MB., XII., 
50) 


Iste večeri don Bosko je pripovijedao drugi san koji je sanjao prošle noći: 

Činilo mi se, pripovijeda svetac, da se nalazim u nekom kraju kojeg ne mogu 
prepoznati. Nisam više bio u Castelnuovo, ali mislim da nisam bio ni u Oratoriju. 
Netko je došao i žurno me pozvao: 

- Don Bosko, dođi, don Bosko, dođi! 

- Sto znači takva hitnja? Upitao sam. 

- Znate li što pobliže o novim događajima? 

- Ne razumijem što hoćeš reći, jasno mi razloži odgovorio sam mu ljubopitno. 

- Pa ne znate li da je onaj dječak tako dobar i živahan, teško bolestan, čak je u 
smrtnim trzajima. 

- Sumnjam! Možda se hoćeš šaliti sa mnom, rekao sam. Baš jutros sam govorio i 
šetao s tim dječakom za kojega mi sad javljaš daje na umoru. 

- Ah, don Bosko, ne ide se za prevaru! Smatram svojom dužnošću ispripovjediti 
vam pravu istinu. Ovaj dječak vas zaista žurno treba. Želi vas vidjeti i s vama po 
zadnji put govoriti. Brzo dodite, jer inače neće biti vremena. 

Ne znajući kamo idem, pošao sam za Neznancem i stigao na neko mjesto gdje 
sam vidio tužne i zaplakane ljude koji mi počeše govoriti: 

- Dajte brzo, jer je u zadnjim trenucima! 

- Što se dogodilo? 

Uveli su me u neku sobu gdje sam vidio mladića na ležaju. Bio je sav blijed u licu, 
skoro mrtvačke boje. Hropac i kašalj su ga davili i jedva je progovarao. Rekao sam 
mu: 

- Nisi li ti (taj i taj)? 

- Da, ja sam. 

- Kako to da te vidim u takvom stanju? Zar nisi još jučer, pa i danas, mirno šetao 
po hodnicima? 

- Da, odgovori dječak, jučer i jutros šetao sam po hodnicima, ali sada želim da 
me brzo ispovjedite. Vidim, kucnuo mije čas. 

- Ne uznemiruj se, ti si se prije nekoliko dana ispovjedio. 

- Istina je, i čini mi se kako na duši nemam velikog grijeha, ali ipak želim primiti 
sveto odrješenje prije nego stignem pred Božanskog suca.« 

Ispovjedio sam ga i opazio da mu se stanje vidno pogoršalo. Katar gaje gušio. 
Rekoh u sebi: 'Ovdje treba brzo djelovati kako bi primio još i Svetu popudbinu.' Onda 
shvatih: 'Svete popudbine više neće moći primiti bilo radi duge priprave, bilo zbog 
kašlja koji bi ga sprječavao.' - Brzo, - dakle, - Svetu pomast! Rekavši to, iziđem iz 
sobe i odmah pošaljem nekog čovjeka da uzme torbicu sa svetim uljem. Dječaci koji 
bijahu u sobi, pitali su me: 

- Zarje zbilja u opasnosti, zar je na umoru? 

- Na žalost, odgovorio sam. Ne vidite li kako sve leže diše i kašalj ga guši? 

- Pa bilo bi bolje donijeti mu i Popudbinu i tako okrjepljena poslati Mariji u zagrljaj. 

Međutim, dok sam nastojao pripraviti potrebno, nio sam glas: 

- Izdahnuo je! 

Ušao sam u sobu i našao bolesnika otvorenih očiju. Nije više disao, bio je mrtav. 

- Je li mrtav? - pitam onu dvojicu koji su ga čuvali. 

- Da, mrtav je - odgovorili su. 

- Kako brzo! Recite mi, nije li to onaj isti...? -Da, upravo onaj. 

- Ne mogu vjerovati vlastitim očima. Još jučer je letao sa mnom pod trijemovima. 

- Jučer je šetao, a sad je mrtav - prihvatiše oni. 

- Na sreću bio je dobar dječak - rekao sam i počeo favoriti dječacima oko sebe: 

- Vidite li? On više nikako nije mogao primiti Svetu poputbinu i Posljednju 
pomast. Ipak zahvalimo Gospodinu što mu je dao vremena za Ispovijed. Ovaj dječak 
bijaše dobar, pristupao je često svetim sakramentima i nadajmo se daje ušao u 
sretan život ili barem u čistilište. Ako bi se slično dogodilo ostalima, što bi od koga 
bilo? 

Nakon tih riječi, svi smo kleknuli i izmolili ,Iz dubine" za dušu siromašnoga 
pokojnika. Zatim sam pošao u sobu. Tada pred sobom opazih Ferrarisa koji je stigao 
iz knjižare. Sav zabrinut reče mi: 

- Znate li don Bosko, što se zbilo? 

- Da, na žalost, znam. Umro je (taj i taj)! 

- Nije to što sam Vam htio reći, još su dva mrtva. 

- Kako? Koji? 


- (Taj) i (onaj). 
- Kada? Ne razumijem! 
- Da, dvojica drugih koji su umrli prije nego biste i vi stigli. 

- Zašto me niste pozvali? 


- Nije bilo vremena... 
-A znate li mi reći kada je ovaj ovdje umro? 
- Umro je sada - odgovorio sam. 
- Znate li koji je datum danas? - nastavio je Fer-raris. 
- Sigurno da znam. Danas je 22. siječnja, drugi smo dan u devetnici sv. Franje 
Saleškoga. 
- Ne, - rekao je Ferraris - varate se, don Bosko. Pogledajte dobro.« 


Pogledao sam kalendar i vidio sam 26. svibnja. -A to je previše! - povikao sam. - Ta u 
siječnju sam i dobro znam kako sam obučen. Nismo tako obučeni u svibnju. U 
svibnju nema grijanja. 

- Ne znam što bih vam rekao ili razložio. Ali sada je 26. svibnja. 

- Pa tek je jučer umro onaj naš dječak, a bili smo u siječnju. 

- Varate se - ustrajao je Ferraris - bili smo u uskišnom vremenu. 

-I po drugi put tako čudno govoriš. 

- Uskrsno vrijeme, sigurno, bili smo u uskrsnom vremenu i bio je sretniji što je 
umro o Uskrsu, nego dva druga koji su umrli u Marijinu mjesecu. 

- Ti me držiš ludim - rekoh mu. - Objasni mi bolje, jer ne razumijem. 

- Zaista, ne držim vas luđakom. Tako jest. Ako hoćete znati više, i da vam bolje 
objasnim, pazite dobro. Zatim je otvorio ruke i snažno zapljeskao. Tada se probudih 
i povikah: 

-Ah, na sreću nije to bila java, bio je san. Koliko straha sam pretrpio! 

Dječacima sam rekao: 

Bio je to san od prošle noći. Vi mu dajte važnost koliko hoćete, ali ja ću ipak paziti 
na onu dvojicu. Ako budu trebali kakav savjet za dobar život i pripravu, sve ću im 
dati, da ih, ako im bude došao zadnji čas, ne bi zateklo nepripravne. Neka nitko ne 
govori: - Bit će taj ili onaj! Svatko neka misli na sebe. 

Vi se ipak ne bojte! Ovaj san mora postići u vama onaj učinak koji nam predočuje 
Spasitelj u Evanđelju: Budite spremni, jer će Sin čovječji doći onda kada vi ne 
mislite. (MB., XII., 1876., 40.) 


59. SVETI OTAC I DON BOSKO 


Drugu noć don Bosko je ponovno sanjao: 

Činilo mi se da se nalazim u svom rodnom kraju. 

K nama je stigao Papa. Nisam bio siguran je li to zaista 
on, zato sam ga pitao: 

- Kako to? Zar nemate kočije, sv. Oče? 

-Da, da... moja je kočija vjernost, hrabrost i blagost (milina)! - Bio je iscrpljen i 
govorio je: 

- Ja sam gotov. 

- Ne, ne, sv. Oče! - rekao sam. - Dok ne budu sređene stvari naše Družbe, ne 
ćete umrijeti. « 

Zatim se pojavila kočija bez konja i s neobičnom zapregom. Papinsku kočiju vukli 
su: pas, koza i ovca. Kad su stigli na stanovito mjesto, nisu više mogli naprijed, ii 
Papa je izgledao sve više iscrpljen. Bilo mi je žao što ga nisam pozvao u kuću i što 
se nisam sjetio ponuditi ga okrjepom. Ipak, govorio sam u sebi: Čim stignem u kuću 

kapelana iz Murialda, sve ćemo popraviti. Vožnja je postajala spora. Tada sam 
podigao nekakvu dasku koja se odostraga doticala zemlje. Videći to, Papa mi reče: 

- Da ste u Rimu i kad bi vas vidjeli za ovakvim poslom, sigurno bi se smijali... 
Onda sam se probudio. (MB.,XII., 1876., 188.) 


60. —— VJERA: NAŠ ŠTIT I NAŠA POBJEDA 


Sanjao sam: 

Nalazio sam se u Oratoriju s mojim dječacima, onima koji su moja slava i moj 
vijenac. Već je padao suton i još se ponešto moglo vidjeti, ali nejasno. Izlazeći iz 
trijemova uputio sam se prema ulaznim vratima. Oko mene bijaše veliki broj dječaka, 
kao stoje običaj među prijateljima. Polako sam pristizao na sredinu dvorišta, kadli 
začuh strašne poklike i divlje urlanje koje je dolazilo od ulaznih vrata. Dječaci su 
počeli bježati vičući i trčeći prema nama. Okrenuh se na tu stranu i ugledah neman 
koja mi se na prvi mah učinila kao golemi lav, kakav sigurno ne postoji na zemlji. 
Glava mu je bila izvanredno velika, a usta tako razjapljena i velika te se činilo da će 
progutati sve naokolo. Iz njuške su se cerila ilva golema, oštra i vrlo duga zuba koji 
su bili slični oštrim mačevima. Dječaci su se stisnuli oko mene u smrtnome strahu 
tražeći zaklon i zaštitu. Uskliknuo sam: 

Krenimo prema kraju hodnika, prema slici Gospinoj! Kleknimo i toplo je 
zamolimo, srdačnije nego obično. Ona će nam reći što moramo činiti. Neka 
nam dade da upoznamo kakva je to neman, neka nam Marija dođe u pomoć te 
nas oslobodi. 

Ako je to kakva proždrljiva životinja, svi ćemo nastojati da je ubijemo. Ako je 
sotona, ne bojte se, Marija će nam pohitjeti u pomoć. 

- Ne bojte se! Marija će nas spasiti!« 

Međutim, nakaza se polako približavala i gotovo se vukla po zemlji, a zatim, kao 
da se sprema na skok na 

nas... Kleknuli smo i počeli moliti. Proteklo je nekoliko minuta u silnom uzbuđenju. Zvijer 
je stigla tako blizu da bi se samo jednim skokom mogla baciti na nas... 

Odjednom, ne znam ni kako ni kada, bili smo preneseni odande u kleričku 
blagovaonicu. U sredini blagovaonice stajala je Gospa blistajući najživljom svjetlošću, 
poput podnevnog sunca, te obasjavala cijelu blagovaonicu koja se proširila i uzvisila. 
Okruživali su je sveti i anđeli pa je dvorana izgledala kao raj. 

Umjesto straha, u naša srca ušlo je divljenje i zanos. Sve su oči počivale na Mariji 
koja nas je mirila slatkim glasom: 

Ne bojte se, imajte vjeru! Ovo je samo kušnja na koju vas stavlja moj Božanski 
Sin. 

Pažljivo sam promatrao one koji su obasjani slavom pravili vijenac Presvetoj Djevici. 
Prepoznao sam don Alassonatija, don Rutina, brata Mihaela iz Kršćanskih škola, zatim 
svoga brata Josipa i druge koji su davno bili u našem Oratoriju a sada su u raju. 

Najednom, jedan od onih što su pratili blaženu Djevicu glasno poviče: Surgamus - 
Ustajmol Kako smo već bili na nogama, nismo znali što bi za nas značila ova 
zapovijed. Zato smo upitali: 

- Kako ćemo ustati? Ta svi smo na nogama. 

- Ustajmo! - ponovio je još jače isti glas. 

Ja nisam shvatio smisao ove zapovijedi. Dok sam stajao kod jednoga stola odakle 
sam vladao cijelim onim mnoštvom, krepkim glasom mi se obratio jedan iz Marijina 
društva: 

-Ti koji si svećenik morao bi razumjeti: Surgamus! Zar ne znaš da svaki dan kad 
slaviš Svetu misu moraš kazati: Sursum cordal Misliš li možda da se radi o tjelesnim 
pokretima ili o podizanju osjećaja svoga srca prema Bogu! Odmah sam povikao 
dječacima: 

Hrabro, hrabro, sinci! Oživimo, utvrdimo svoju vjeru! Podignimo k Bogu svoja 
srca! 

Svi smo pali na koljena. Dok smo ponizno, s poletom i puni pouzdanja molili, osjetili 
smo kako nas neka nadnaravna sila diže sa zemlje. Išli smo, ne znam koliko dugo, ali 
dobro znam da smo svi bili u velikoj visini. Svi smo visjeli u zraku i čudio sam se što ne 
padamo na zemlju. 

Tada, najednom, u dvoranu uđe ona neman koju smo vidjeli na dvorištu. Pratilo ju je 
silno mnoštvo raznovrsnih životinja koje su se kretale po blagovaonici i užasno urlale. 
Činilo se kako bjesne borbenim žarom i svaki čas će jednim skokom nasrnuti na nas. 

'Kad bih pao dolje" - govorio sam u sebi 'one bi me rastrgale!'« 

Dok smo bili u tako čudnom položaju, čuo se Marijin glas. Pjevala je riječi sv. Pavla: 

SUMITE ERGO SCUTUM FIDEIINEXPUGNABILE- Uzmite dakle neosvojivi štit 
vjere! 
Pjev je bio toliko skladan, jedinstven, a melodija lako uzvišena da smo slušali u 
presretnom zanosu. Slušajući taj nebeski pjev, ugledasmo kako od Marije dolaze mnogi 
ljupki krilati dječaci. Približavali su nam se noseći u rukama štitove. Stavljali su ih na 
srce svakomu našem dječaku. Svi ovi štitovi bijahu veliki, lijepi i sjajni. Na njima se 
sijevalo svjetlo koje je dolazilo od Marije. Svaki je štit po sredini bio od željeza, obrubljen 
velikim dijamantnim obručem, a po rubu se blistao zlatan okvir. Ovaj štit predstavljao je 
vjeru. 

Kad smo svi bili tako naoružani, pratnja Blažene Djevice je zapjevala dvoglasno. 
Pjevali su neopisivo skladno i lijepo. 


100 


Dok sam promatrao taj prizor i uživao u divnoj glazbi, potresao me strašan glas koji 
je zaviknuo: 

Adpugnam! - U boj! 

Sve one divlje životinje su pobjesnile. U jednom hipu svi padosmo. Našli smo se na 
nogama i svaki od nas u borbi sa zvijerima, ali zaštićen božanskim štitom. 

One nemani bacahu na nas paru koja im je sukljala iz ždrijela te olovne kugle, 
koplja, strijele i bojne metke svake vrste. Ali svo to oružje udaralo je o naše štitove i 
odbijalo se. Neprijatelji su ustrajali u ranjavanju i ubijanju. 

Vodio se dugi boj. Konačno se čuo Marijin glas: 

Pobjeda koja pobjeđuje svijet je vaša vjera! 

Na taj glas ono mnoštvo prestrašenih zvijeri dade se u bijeg i nestade. Mi smo ostali 
slobodni, spašeni i pobjednici u golemoj dvorani koju je neprestano rasvjetljavalo svjetlo 
što se odražavalo od Marije. 

Naše veselje iznenada je pokvarila vika i isprekidani uzdisaji pomiješani s divljim 
urlanjem. Izgledalo je da su naše dječake rastrgale zvijeri koje su prije nekoliko časaka 
pobjegle s ove bojišnice. 

Htjedoh odmah izići vani da pogledam što se dogodilo i pomoći svojim dragim 
sinovima. Ali nisam mogao, jer su na vratima stajali moji dječaci i nisu me htjeli pustiti. 
Svom silom nastojao sam se osloboditi. Govorio sam im: 

Pustite me da pohitim u pomoć onima koji viču. Želim vidjeti svoje dječake i 
ako treba za njih i umrijeti, umrijet ću. 

Istrgavši se konačno iz njihovih ruku bio sam na hodnicima. Ali jao! Žalosna li 
prizora! Dvorište je bilo pokriveno mrtvima i ranjenima. Dječaci su prestrašeni pokušali 
pobjeći sjedne strane na drugu. Sve one nemani išle su za njima, pograbile ih zubima i 
rastrgale. Svaki bi čas pao koji dječak i izdahnuo uz bolan krik. 

Najužasnije klanje izvršavao je medvjed koji se prvi pojavio na dvorištu zanatlija. S dva 
zuba slična mačevima, parao je prsa dječacima od lijeve na desnu siranu i obratno, a 
oni su rastrganih grudi i srca bolno padali. Počeo sam odlučno vikati: Hrabro! 
Odvažno, moji dragi dečki! 

Mnogi od njih bježali su u moju blizinu. I medvjed potrči prema meni. Ohrabrujući sam 
sebe, koraknuo sam prema njemu. Neki dječaci iz blagovaonice, koji su pobijedili zvijeri, 
dođoše nam u pomoć. Onaj sotonski knez baci se protiv mene i protiv dječaka. No, nije 
nas mogao raniti jer su nas obranili štitovi. Nije nas se čak niti dotakao, jer je, vidjevši 
štitove, preplašen i skoro s poštovanjem uzmaknuo. Tada sam gledajući njegova dva 
duga zuba, na njima pročitao: na jednom OTIUM - BESPOSLICA, a na drugom - 
GULA -PROZDRLJIVOST. 

Ostao sam zapanjen i govorio sam u sebi: 'Zar je moguće da bi u našoj kući bio 
netko tko bi griješio ljenčarenjem? Ta u njoj ima toliko posla, ni ne zna se gdje započeti! 
A grlo?! Cini mi se, sve kad bismo i htijeli, među nama se ne mogu počiniti grijesi 
prožarljivosti.' 

Tada sam se obratio bratu Michelu za objašnjenje. 

- E, moj dragi! - odgovori sveti čovjek. - U tome si još novak! Kad već pitaš, objasnit 
ću ti. Glede grla, trebaš znati kako se neumjerenošću može griješiti kad se za stolom 
jede ili pije više nego je potrebno. Neumje-renost može biti također i u spavanju i kad se 
previše tetoši tijelo. Glede OTIUM - nerada, griješiti se može kad se pusti sloboda 
maštanju o pogibeljnim (grešnim) stvarima. Ako budeš kod svojih dječaka postigao 

umjerenost u ovim malim stvarima koje sam ti spomenuo, oni će uvijek pobijediti 
sotonu. Po umjerenosti će doći poniznost, čistoća i druge krjeposti. Ako vrijeme iskoriste 
kako treba, nikada ne će pasti u zle napasti paklenoga neprijatelja, živjet će i umrijeti 
kao sveti kršćani. 

Tada sam htio pohitjeti Mariji jer mi se učinilo da nam je imala još nešto kazati. Već 
sam skoro bio kod nje, kad začuh novi šum i nove krikove izvana. Odmah pokušah po 
drugi put izići iz blagovaonice, ali na izlazu sam se probudio. (MB., XII., 1876., 349.) 


61. BIJESNI BIK 


I. dio 

27. rujna u Lanzo Torinese, obnavljajući uspomene na duhovne vježbe 
pripovjedio je don Bosko san kojim nam daje mnoge dragocjene savjete. 

Sanjao sam kako svi skupa putujemo iz Lanza u Turin. Nalazimo se u nekom 
vozilu, ali ne znam je li bio vlak ili autobus. Najednom se vozilo zaustavilo. Siđem 
vidjeti što se dogodilo. Tada mi pristupi neka nepoznata osoba, visoka i niska 
rasta u isto vrijeme. Bila je debela i tanka, istovremeno bijela i crvena, hodala je 
po zemlji i po zraku. Bio sam začuđen. Nisam to mogao shvatiti. 

- Dođi, dođi brzo - reče mi. - Vozit ćemo se po ovom polju. 

Polje se prostiralo unedogled. Kad su se vozila zaustavila na ravnici, povikali 
smo putnicima neka siđu. Tek što su sišli, vozila su nestala. Nismo znali ni kako 
ni kamo su otišli. 

Ne znajući kako postupiti prema toj stranoj osobi, svome sam Voditelju 
šapnuo: - Reći ćeš mi... reći ćete mi... zašto ste nas zaustavili na ovom mjestu? 
Odgovorio je: 

- Razlog je važan: da vam pomognem kako biste izbjegli silnu pogibao. 

- Koju pogibao? 

- Pogibao pred bijesnim bikom koji ne pušta živa čovjeka na njegovom putu. 
Pozovi svu mladež k sebi. Javi im svečano i pomno neka budu oprezni i pažljivi 
pa čim začuju bikovo snažno rikanje, neka se bace na zemlju i tako ostanu 
potrbuške licem okrenuti prema zemlji sve dok bik ne prođe. Jao onomu koji ne 
posluša tvoj glas, koji se ne baci potrbuške. Kako sam ti rekao, bit će izgubljen. U 
Sv. pismu piše: 

»Tko se ponizuje bit će uzvišen, a tko se uzvisuje bit će ponižen.« 

Zatim ponovno doda: 

- Brzo, brzo! Bik je na domaku, viči neka se bace na zemlju. - Ja sam jako 
vikao, a on me i dalje poticao: -Viči jače, viči jače! 

Vikao sam toliko snažno da sam čak preplašio don Lemovena koji je spavao u 
susjednoj sobi. Najednom se začulo strašno mukanje bika: 

- Pažnja, pažnja! Sve ih stavi u red, jednoga do drugoga, s jedne i druge 
strane, s prolazom u sredini kuda će moći proći bik. - Povikao sam i dao naredbe. 
U tren oka svi su se bacili na zemlju i ugledali izdaleka bika koji je bijesan dolazio 
iz daljine... Još se nisam bio dobro ni prostro po zemlji kad se čuo grozan krik. 
Bik je bio blizu nas. Svi su drhtali. 

- Ne bojte se! Tu ste na zemlji - povikao sam. 

A onaj je Neznanac nastavljao: Tko se ponizi, uzvisit će se... Tko se uzvisi, ponizit će 
se-i tako je ponavljao više puta. 

Zbila se čudna stvar kojoj sam se divio: Premda sam imao glavu na podu i bio 
potpuno prostrt po tlu te s očima, vidio sam sve što se oko nas zbivalo. Bik je 
imao sedam rogova postavljenih u obliku kruga. Dva su mu stajala pod nosom, 
dva na mjestu očiju, dva na uobičajenom mjestu ijedan malo iznad. Rogovi bijahu 
veoma snažni, lako pokretni. Bik ih je okretao kamo je god htio i obarao bi na 
zemlju svakoga bez okretanja tijela. Kad nam je bik već bio u neposrednoj blizini, 
Neznanac je kliknuo: 

Vidjet će se učinak poniznosti! 

U trenutku se dogodilo čudo. Bili smo podignuti u zrak toliko da biku više nije 
bilo moguće da nas dosegne. Međutim, oni koji se nisu ponizili, nisu bili 
podignuti. Stigao je bik i u jedan čas ih oborio. Nijedan se nije spasio. 

Mi, tako podignuti u zrak, zgranuti smo gledali kako divlji bik nastoji doseći i 
nas. Bijesno je skakao kako bi nas rasparao. Ali nije nam mogao nauditi. Tada je 
bijesan otišao. Voditelj nam tada reče: 

Okrenimo se na jug. 

Okrenuti prema jugu, vidjeli smo izloženo sv. Otajstvo. Mnogo svijeća gorjelo 
je s obje strane. Nije nam se više pokazivala ona livada, nego se činilo da se 
nalazimo u golemoj ukrašenoj crkvi. 

Dok smo obavljali Klanjanje pred Presvetim, pokazaše se mnogi bijesni bikovi, 
svi s onim strašnim rogovima. Došli su nas potražiti. Ali, budući da smo mi svi 
bili pred Presvetim, nisu nam mogli naškoditi. 

Malo kasnije pogledasmo i više ne vidjesmo bikova. Kad smo se ponovno 
okrenuli oltaru, svijeće su iščezle i Presveto više nije bilo izloženo. Nestalo je i 
crkve. Ponovno smo se našli na polju, gdje smo i prije bili. (MB.,XIL, 1876., 463.) 

Vi dobro znate da je bik neprijatelj duša, Sotona, koji se mnogo srdi na nas i 
uvijek nastoji nanijeti nam kakvo zlo. Sedam rogova je sedam smrtnih grijeha. 
Ono što nas može osloboditi od rogova toga bika, tj. od napadaja sotonskih da ne 
upadnemo u grijeh, u prvom redu je poniznost, temelj i podloga drugih krjeposti. 


62. TRIUMFDRUŽBE 


ll. dio 

Nakon stoje don Bosko opisao prvi dio sna govori kako mu je Voditelj rekao: 

- Dođi, pokazat ću ti pobjedonosno slavlje Družbe sv. Franje Saleškoga. Popni 
se na ovo kamenje i vidjet ćeš. - Usred ove beskrajne ravni stajao je golem kamen 
i popeh se na nj. Veliki pogled puče mi pred očima. Vidjeh polje, za koje ne bih 
rekao da je jako prostrano, ali pokazalo se kako zaprema cijelu Zemlju. Na njemu 
su bili sakupljeni ljudi svih boja, odjeće i naroda. Vidio sam silno mnoštvo. Ne 
znam da li ih toliko uopće ima na svijetu.« 

Počeo sam promatrati one koji su nam bili prvi na vidiku. Bili su odjeveni 
poput nas Talijana. Poznavao sam one iz prvih redova. Bili su to sami salezijanci 
koji su vodili za ruku čete dječaka i djevojčica. Zatim su dolazili drugi s drugim 


103 


skupinama, nakon toga treći itd. Njih nisam mogao prepoznati, a bilo ih je 
neopisivo mnogo. 

S juga ugledah druge bezbrojne narode, koje također nisam poznavao. Uvijek 
su ih vodili salezijanci od kojih bi prepoznao samo prve u redovima. 

Neznanac mi reče: - Okreni se! - | gle, pokaza mi se pred očima bezbrojno 
mnoštvo naroda. Bili su raznih boja i odjeveni različito od nas. Imali su bunde, tj. 
neku vrstu ogrtača kao od kadife. Zatim mije zapovjedio neka se okrenem na sve 
četiri strane svijeta. Među inima, na istoku sam vidio žene s tako malim nogama 
da su s mukom stajale i jedva hodale. Jedinstveno je bilo to što sam posvuda 
vidio salezijance koji su vodili skupine dječaka i djevojčica te bezbrojno mnoštvo. 
Svugdje sam prepoznavao one u prvim redovima, a idući naprijed nisam više 
poznavao ni misionare. Tada Voditelj opet uze riječ: 

- Sve ovo što si vidio predstavlja žetvu pripravljenu za salezijance. Vidiš li 
kako je velika ova žetva? Salezijanci će ne samo u ovom vijeku već i u drugome i 
budućim vjekovima raditi na svojoj njivi. Ali znaš li pod kojim će se uvjetima 
postići i izvršiti ovo što vidiš? Ja ću ti reći: 

- Gledaj! Treba dati natiskati ove riječi koje će biti kao vaš grb, vaše geslo, vaš 
znak, koji će vas razlikovati od drugih. Dobro ih zabilježi: 

RAD I UMJERENOST UČINIT ĆE DA PROCVJETA DRUŽBA. 

Te ćeš riječi tumačiti, ponavljati i uporno tražiti. Dat ćeš natiskati priručnik koji 
će im razjasniti smisao te će salezijanci moći dobro shvatiti kako je rad i 
umjerenost nasljedstvo koje treba ostavljati Družbi. Ujedno, to će biti njezina 
slava. 

Tada sam odgovorio: 

- Rado ću ovo izvršiti. Ovo je u skladu s našim ciljem. To stalno i svaki dan 
preporučam. Oko toga nastojim kad god mi se pruži prilika. 

- Jesi li se dobro uvjerio? Jesi li me razumio? Ovo ćeš im ostaviti u baštinu. 
Jasno ćeš im reći, da dok budu tvoji sinovi ovo izvršavali, imat će nasljednike na 
jugu i sjeveru, istoku i zapadu. Sada ostavi ove vježbe i usmjeri njihove korake k 
njihovu pozivu. 

Ponovno su se pokazali omnibusi koji će nas odvesti u Turin. Svi su bili 
posebni i čudni: ni sa jedne strane nisu imali nikakve ograde. Bojao sam se da 
dječaci ne padnu pa ih nisam pustio da uđu. Ali mi Neznanac reče: 

-Neka idu! Ne treba im ograda, samo nek se dobro drže ove opomene: 

- SOBRIIESTOTE ET VIGILATE! - Budite trijezni i bdijte! 

- Držite se dobro ovih riječi i nitko neće pasti, premda ovdje nema naslona 
(ograda) i makar kola jure. 


II. dio 

Otišli su i ja sam ostao s Neznancem koji mi brzo reče: 

- Dođi, dođi, hoću da vidiš najvažniji dio. Oh, imat ćeš priliku koješta naučiti. 
Vidiš li onamo ona kola? 

- Vidim. 

- Znaš li što je to? 

- Ne znam baš dobro. 

-Ako hoćeš dobro vidjeti, približi se. Vidiš li onaj oglas? Približi se, pazi na nj! 
Na tom oglasu je simbol preko kojega ćeš sve upoznati. 

Približio sam se i na oglasu vidio nacrtana četiri velika čavla. Okrenuo sam se 
Neznancu rekavši: 

- Ništa ne razumijem ukoliko mi ne razjasnite. 

-Ne vidiš li ona četiri čavla? Dobro ih promotri! To su čavli koji na strašan 
način muče osobu Božanskoga Spasitelja. 

- Što je s njima? 

- To su četiri čavla koji muče i pobožne družbe. Ako ih izbjegneš, ako ne budu 
mučili tvoju Družbu, ako ih uklonite, sve će teći dobro i vi ćete biti sigurni. 
Odgovorio sam: - Sada znam koliko i prije. Što zapravo znače ovi čavli? 

- Želiš li više znati, pogledaj bolje onaj počasni vlak koji ima čavle za simbole. 
Vidiš, onaj vlak ima četiri odjeljka od kojih svaki odgovara jednom čavlu. 

-A što znače ti odjeljci? 

- Promotri prvi odjeljak! - Pogledao sam i pročitao na oglasu: 

- Quorum Deus venter est. - Kojima je Bog trbuh. 

- Oh, sada počinjem bar nešto razumijevati. Neznanac mi zatim 
objasni: 

'Ovo je prvi čavao koji muči i šalje u propast redovničke družbe. On će 
razderati i vas ako ne budete budni. Bori se protiv njega i vidjet ćeš kako će ti 
djelo napredovati. Sada priđimo drugom odjeljku. Gledaj natpis na drugom čavlu: 

Ouaerunt quae sua sunt, non quae Jesu Christi. Traže ono što je njihovo, a ne što je 
Isusa Krista. Ovdje su oni koji traže vlastitu ugodnost, brinu se za vlastito dobro i 
možda za roditelje, a ne traže dobro Družbe koja je udio u djelu Isusa Krista. 
Dobro pazi! Odstrani taj bič i vidjet ćeš kako će Družba napredovati. 

Promotrio sam natpis na trećem čavlu gdje bi napisano: Aspidis lingua eorum. - 
Jezik im je zmijski. »Sudbonosni čavao za Družbu su mrmljači, šaptači, oni koji 
nastoje kritizirati uzduž i poprijeko. - Četvrti odjeljak: Cubiculum otiositatis - Ložnica 
lijenosti. Ovdje su dangube u velikom broju. Kad se počne ljenčariti, zajednica se 
ruši. Naprotiv, dokle god se bude mnogo radilo, nema pogibelji za vas. 

* Sada pazi na još jednu stvar koja je u tim kolima, na koju se skoro ne gleda, a 
treba je dobro pogledati. Vidiš li ovo skrovište koje ne pripada ni jednom odjeljku, 
ali se proteže na sve? To je kao poluodjeljak ili odsjek. 

- Vidim, ali tu su samo ostaci listova i visoka travurina. 

- Dobro, dobro. Baš to trebaš gledati. 

- Pa što mogu izvući iz toga? 

- Pripazi dobro i na natpis koji je gotovo sakriven! 

Pogledao sam i vidio natpis: Latet anguis in herba - U travi se skriva guja. 

- Što je s tim? 

"Gledaj, tu su sakriveni stanoviti pojedinci. Ne govore, nikad ne otvaraju srca 

poglavarima. U srcima čuvaju svoje tajne. Pazi: guja se u travi krije. Oni su pravi 

bičevi, prava kuga za Družbu. 

"Makar bili zli, ako bi se otkrili, mogli bi se popraviti. Ali skriveni su, teško ih je 

uočiti i tako zlo postaje veliko. U njihovom srcu množi se otrov, pa kad ih se je- 

dnom upozna, više ne će biti moguće popraviti štetu koju su nanijeli. Dakle, 
dobro upoznaj ono što moraš držati 
daleko od Družbe! Dobro zapamti što si čuo i neka se ove stvari temeljito 
razjasne! Kad to učiniš, budi miran nad svojom Družbom koja će sigurno 
napredovati i cvasti.' 
Tada sam zamolio Neznanca neka mi dopusti zapisati ono što mije rekao jer 
bih inače mogao zaboraviti. Odgovorio mi je: 
-Ako hoćeš, pokušaj, napiši. Ali bojim se da ne ćeš imati puno vremena. 
Malo zatim čulo se rikanje i pojavio se bik koji je išao za njima. U tom trenutku 
sam se od straha probudio. (MB.,XIL, 1867., 467.) 


'Želio sam upoznati učinke umjerenosti i neumje-renosti. S tom mišlju pošao 
sam u krevet. Tek sam bio zaspao, pojavi se naš Neznanac i pozove me neka 
idem za njim pa ću vidjeti učinke umjerenosti.' Poveo me u krasan vrt pun cvijeća 
svake vrste. Tu sam vidio nekoliko prekrasnih ruža - simbole ljubavi, karanfile, 
ljiljane, ljubičice i bezbroj drugih cvjetova. Svaki je simbolizirao po jednu krepost. 
- Sada pazi - reče mi Voditelj. U tom trenutku vrta nestade i ja osjetih šum. 

- Što je to, odakle taj šum? 

- Okreni se i gledaj! - Okrenuo sam se i vidio nevjerojatan prizor. Ugledao sam 
kola četverokutnoga oblika koja su vukla svinja i krastača čudne debljine. 

- Približi se i gledaj unutra! 

Don Bosko je zaključio: 'Bio bi lijep plod duhovnih vježbi kad bismo odlučili 
ostvarivati našu lozinku RAD | UMJERENOST i svim silama izbjegavati ona četiri 
čavla koja muče i truju Družbu." 

Ovim riječima dodajmo: Neka svatko bude otvoren, iskren i povjerljiv sa 
svojim starješinama (poglavarima). To će koristiti našim dušama i ujedno ćemo 
moći spasiti one koje će nam Božja Providnost povjeriti. (MB XII 1876., 469.) 


106 


63. DOMINIK SAVIO 


'Dana 6. XII. u Lanzu dok sam bio u sobi, ne znam dobro jesam li čitao ili 
hodao tamo...' 

U jednom mi se trenutku učinilo kako se nalazim na nekoj uzvisini, na rubu 
goleme ravni, koju nije bilo moguće okom sagledati jer se gubila u beskraj. 

Dok sam se divio mnogim pojedinostima koje su krasile divne perivoje, čujem 
kako se razlijeva čudesna glazba. Kao izvan sebe slušao sam ovaj nebeski sklad. 
Kadli se pojavi mnoštvo dječaka, od kojih sam neke poznavao. Bili su u Oratoriju 
i u drugim našim domovima. Ipak, većina mi bijaše nepoznata. Na čelu ovog 
beskrajnoga mnoštva koje mije prilazilo, bijaše Dominik Savio. 

Dominik Savio pošao je još nekoliko koraka naprijed i zaustavio se pored 
mene. Bio mi je nadomak ruke. Šutio je i gledao divnim osmijehom na licu. Kako 
je bio lijep! Odjeća mu bijaše posebna: plašt bijel kao snijeg, sav posut 
draguljima i protkan zlatom padajući mu do nogu; a široki crveni pojas opasivao 
je njegove bokove. Pojas je bio protkan dragocjenim biserima. Jedan je doticao 
drugoga tvoreći čudno šarenilo. Predstavljali su nevjerojatnu ljepotu boja. 
Gledajući ih bio sam neobično zadivljen. Niz vrat mu je visjela ogrlica od 
posebnih i nadnaravnih cvjetova. Činilo se da su listovi bili dragulji združeni 
skupa na zlatnim peteljkama. Cvjetovi su sjali nekim nadnaravnim sjajem, življim 
od sunčanoga, koji se razlijevao u sjaju proljetnoga jutra. 

Zrake su se odbijale na tom čistom i rumenkastom obrazu i divno ga 
rasvjetljavale. Glava mu je bila ovjenčana krunom od ruža. Kosa mu je padala 
valovito niz ramena i davala mu tako lijep, tako srdačan i privlačan anđeoski izraz. 

I povorke mladića... svi su bili opasani jednakim crvenim pojasima. Sav izvan 
sebe i tresući se iz poštovanja, nisam se usudio ići naprijed. Drugi su također 
stajali šutke. Konačno je Dominik Savio ustao i rekao mi: 

- Zašto stojiš nijem kao da te nije? Nisi li ti onaj čovjek koji se nikada nije 
uznemirivao, već neustrašivo stupao protiv neprilika, progona, neprijatelja, 
tjeskoba i pogibli svake vrste? Gdje je tvoja odvažnost? Zašto ne govoriš? S 
mukom, skoro mrmljajući, odgovorio sam: 

- Ne znam što bih rekao. Jesi li ti Dominik Savio? 

- Jesam li Savio? Zar me više ne poznaješ? 


- Pa kako to da si tu? - prihvatio sam još uvijek zbunjen. 

- Došao sam s tobom govoriti - prihvati Savio. Toliko smo puta razgovarali na 
zemlji. Ne sjećaš li se kako si me nekoć volio? Možda nisam odgovarao na tvoju 
ljubav? Toliko pouzdanja imao sam u tebe, zašto si tako zbunjen? Zašto se bojiš? 
Postavi mi kakvo pitanje! 

Oporavljen od svoje prvotne smetenosti, promatrao sam ljepotu Dominika 
Savia i prostodušno sam ga upitao: 

- Zašto ti je odijelo tako bijelo i blistavo? Savio i nije dao odgovora. Zbor je 
opet počeo pjevati uz pratnju svih instrumenata riječi Sv. pisma: Ipsi habue- 

runt lumbos praecinctos et dealbaverunt stolas suas in sanguine Agni. - Imali su bokove 
opasane i ubijelili su svoje haljine u krvi Jaganjčevoj. Kad je glazba prestala, upitao 
sam: 

- Zašto imaš na svojim bokovima crveni pojas? - Savio ni ovaj put ne odgovori, 
čak je dao znak da ne će govoriti. Tada je don Alassonati zapjevao: Virgines enim 
sunt et sequntur Agnum quocumque ierit. - Oni su, naime, djevice i prate Jaganjca kuda 
god ide. Tada sam shvatio kako onaj crveni pojas krvave boje mora biti simbol 
prinesenih velikih žrtava, teških napora i skoro pretrpljena mučeništva za 
očuvanje krjeposti čistoće. On, kako bi ostao čist pred Gospodinom, bio je 
pripravan dati i život ako bi to zahtijevale okolnosti. Bio je to simbol pokore koja 
čisti dušu od grijeha. Bjelina i sjaj na odjeći označavaju sačuvanu krsnu nevinost. 

Privučen pjevanjem i promatrajući sve ono mnoštvo nebeskih dječaka, 
postavljenih u čete za Dominikom Saviom, upitao sam Savia: 

- Tko su ovi oko tebe? I zašto ste svi tako sjajni? Savio je šutio, a dječaci 

počeše pjevati: Ovi su poput 
anđela Božjih na nebu. U to sam vrijeme uočio kako Savio ima neku prednost u 
odnosu na ovo mnoštvo, koje bijaše kao na nekoj počasnoj udaljenosti, desetak 
koraka iza njega. Rekao sam: 

- Savio, ti si najmlađi među mnoštvom koje ide za tobom i među onima koji 
pomriješe u našim domovima. Reci mi, zašto ideš tako pred njima i zašto te drže 
za svog predvodnika? Zašto ti govoriš, a drugi šute? 

- Ja sam najstariji među svima ovima - odgovorio 


- Ja sam najstariji iz Oratorija - ponovi Dominik. Ja sam prvi napustio svijet i 
otišao u drugi život. Osim toga, vršim kod Boga dužnost poslanika. 
Ovaj odgovor mije ukazao na motiv prikazanja: bio je Božji poslanik. Rekao 
sam mu: 
- Govorimo sada o onome što nam je ovaj čas najvažnije! 
- Govori mi o prošlosti, sadašnjosti i budućnosti našeg Oratorija. Reci mi 
nešto o mojim dragim sinovima, govori mi o mojoj dragoj Družbi. 
- Što se tiče prošlosti, tvoja je Družba učinila mnogo dobra. Vidiš li dolje onaj 
silni broj dječaka? 
- Vidim ih - odgovorio sam. Divno je vidjeti koliko ih ima i kako su sretni. 
- Gledaj, što je napisano na ulazu u perivoj? -Vidim, pisano je: Salezijanski 
perivoj. 
- Dobro - nastavio je Savio; svi su bili salezijanci, bilo da si ih odgojio, bilo da 
si imao kakav drugi odnos s njima (npr. da su bili spašeni po tebi, po tvojim 
svećenicima, klericima ili drugima koje si usmjerio na put njihova zvanja). Izbroji 
ih, ako možeš! Da si imao više vjere i pouzdanja u Gospodina, bili bi mnogo 
brojniji. 
Bolno sam uzdahnuo. Nisam mogao naći odgovora na ovaj ukor. U sebi sam 
pomislio: 'Nastojat ću ubuduće imati tu vjeru i pouzdanje.' Zatim sam rekao: 
-A sadašnjost? 
Savio mi pokaza veličanstvenu kitu cvijeća koju je držao u rukama. Bilo je tu 
ruža, ljubica, ljiljana i drugih cvjetova, a u sredini bijaše žitno klasje. Pružio mi je 
kitu i rekao: 

- Ovu kiticu pokaži svojim sinovima kako bi je mogli ponuditi Gospodinu kada 
dođe vrijeme. Neka je svi imaju! S ovom kiticom bit će potpuno sretni. 

- Pašto znači ova kita cvijeća? 

- Vidiš li ove cvjetove? Oni predstavljaju krjeposti koje se Gospodinu najviše 
dopadaju. 

- Koje su to krjeposti? 

- Ruža je simbol ljubavi, ljubica poniznosti, suncokret poslušnosti, prostrel 
(gorki) pokore, klasje znači čestu Pričest, ljiljan čistoću, a zimzelen ustrajnost. 

- Dobro, dragi moj Savio. Reci mi, ti koji si se vježbao u ovim krjepostima za 
života, što te najviše tješilo na času smrti? - Savio mi je na to odgovorio: 

- Na času smrti najviše me tješila pratnja ljubljene Majke Spasiteljeve. Reci 
svojim sinovima, neka ne zaborave moliti Mariju dok su u životu! 

- Aštomi veliš za budućnost? 

- U budućnosti, već sljedeće 1877. godine iskusit ćeš veliku bol. Šest plus 
dvojica od onih koji su ti najdraži bit će pozvani u vječnost. Ali tješi se; Gospodin 
će ih presaditi s ovoga polja u rajske gajeve. Tamo će ih okruniti. Unatoč svemu 
tome, ne boj se, Gospodin će ti pomoći i dati druge vrijedne sinove. 

- Strpljivost! A što se tiče Družbe? 

Što se tiče Družbe, znaj, Gospodin ti sprema velike stvari. Za nju će u narednim 
godinama svanuti zora slave, tako sjajna da će poput munje rasvijetliti sve četiri strane 
svijeta: od istoka do zapada, od sjevera do juga. Velika je slava za nju pripravljena. Ali ti 
se pobrini da vlak na kojem stoji Gospodin tvoji sinovi ne bi povukli izvan tračnica i 
putova. Ako ga tvoji svećenici budu znali tako voziti i budu vrijedni tvojega visokog 
poslanja, bit će vam sjajna budućnost i donijet će spas mnogima. Sve to pod jednim 
uvjetom: Da tvoji sinovi budu srdačno pobožni prema Blaženoj Djevici i znaju sačuvati 
krjepost čistoće koja se Bogu tako dopada. 

Brzo sam ispružio ruke ne bih li uhvatio ovoga svetog sina, ali mi se učinio 
kao od zraka i ništa nisam stisnuo. Shvatio sam daje Dominik čisti duh. 

Tada rekoh: - Poslušaj me, još samo jedno pitanje! - Jesu li svi moji dječaci na 
dobrom putu k spasenju? 

- Sto se tiče sinova koje ti je povjerila Božja providnost, mogli bi se podijeliti u 
tri razreda. Vidiš li ove tri bilješke (i dade mi jednu). Pogledaj ih! Pogledao sam 
prvu bilješku. Na njoj je bilo napisano: Neranjeni. To su oni koje zloduh nije 
mogao raniti, koji nisu okaljali svoje nevinosti nikakvim teškim grijehom. Bili su 
mnogobrojni i sve sam ih vidio. Mnoge sam poznavao, mnoge sam tek prvi put 
vidio i možda će doći u Oratorij u budućim godinama. Išli su po uskoj stazi 
usprkos tomu što su neprestano bili na meti strijelama, udarcima mačeva i 
kopalja što su dolazili sa svih strana.« 

Savio mi dade drugu bilješku na kojoj je pisalo Ranjeni. Ovi su jednom bili u 
nemilosti Božjoj, ali sad su ustali na noge. Rane su im bile iscijeljene pošto su se 
pokajali i ispovjedili. Bili su brojniji od prvih. Pročitao sam njihova imena i sve 
sam ih vidio. 

Savio je imao u ruci i treću bilješku. Na njoj je bilo napisano LASSATIIN VIA 
INIQUITATIS - Napušteni na putu bezakonja. Tu su stajala imena onih koji se nalaze 

u neprijateljstvu s Bogom. Postao sam nestrpljiv i želio sam upoznati tajnu. 
Pružio sam ruku, ali Savio mi odvažno reče: 

- Ne, ne! Čekaj jedan čas i slušaj! Ako otvoriš ovaj list, izići će takav smrad 
kojega ni ja ni tine ćemo moći podnijeti. - Zatim mi dade bilježnicu te iščeznu. 

Otvorio sam papirić. Odmah se naokolo raširio ne-podnosiv smrad... i mislio 
sam da ću umrijeti... Nisam mogao vidjeti nijedno ime, ali u tren oka vidio sam 
sve pojedince. Napisane na listu prepoznao sam te me ispunila gorčina. Vidio 
sam i one koji su se prikazivali među drugovima dobri, neki čak kao najbolji, a 
nisu bili takvi. 

Kad se smračilo, vizija je iščezla. Ne vidjeh više ništa od onoga čudesnog 
prizora. Postoje bljesnula munja i snažno zagrmjelo, preplašio sam se i probudio. 
Već tamo u Lanzu započeo sam ispitivati nekoliko dječaka i otkrio kako me 
viđenje nije prevarilo. Ipak o lome neću ništa reći javno. Ovdje bi se mogla dodati 
mnoga objašnjenja, ali to ostavljam za drugu večer. Sad mi preostaje samo 

zaželjeti vamLakunoć! (MB. XII., 876., 586.) 


64. SLATKIŠI ZA SALEZIJANCE 


Polovinom kolovoza 1877. donBoskoje salezijanci-ma koji su obavili duhovne 
vježbe u Lanzu osvježio uspomene i na kraju im pripovjedio ovaj san: 

»Činilo mi se da prolazim alejama di Porta Susa. Pred vojničkom kasarnom 
vidio sam neku Ženu koja kao da prodaje pržene kestene. Na vatri je naime 
okretala neku vrstu cilindra (valjka) u kojem kao da kuha kestene. Približio sam se 
i zapitao je što peče u toj čudnoj posudi. Odgovorila je: 

- Pravim slatkiše za salezijance. 

- Kako? - rekoh. - Slatkiše za salezijance? 

- Da - odgovorila je. Otvorivši cilindar pokaza mi 
ih.« 

Unutar cilindra mogao sam vidjeti poslastice razne boje: bijele, crvene i crne. 
Na njima je bio nekakav šećer koji je izgledao kao kapljice kiše ili svježe rose. 
Zapitao sam Ženu: 

- Mogu li se ovi slatkiši jesti? 

- Da - odgovorila je i ponudila mi. 

-Ali što to znači: neki slatkiši su crveni, drugi crni, treći bijeli? 

- Bijeli stoje malo truda i lako se uprljaju i zamažu; crveni stoje krvi, a crni 
života. Tko ih okusi, ne pozna napora, ne pozna smrt. 
Što znači ovaj posuti šećer? 

- To je simbol ljubaznosti, slatkoće Sveca kojega nasljedujete. Rosa znači da 
ćete se morati znojiti, mnogo znojiti kako biste očuvali ovu slatkoću! Katkada će 
trebati proliti i krv da se ova slatkoća ne izgubi. 

Sav začuđen htio sam nastaviti s pitanjima, ali mi više nije odgovarala. 
Nastavio sam svoj put stalno misleći na ono što sam čuo. 

Nakon nekoliko koraka susreo sam don Picca. S njim su bili i drugi naši 
svećenici, svi zbunjeni i utučeni. 

- Sto se dogodilo? -upitah. 

- Kad biste znali?... - odgovori don Picco. 

- Jeste li vidjeli onu Ženu koja je pravila slatkiše? 
- Da, što želiš time reći? 
- Rekla mi je da preporučite svojim sinovima neka rade i rade. Pri tom će naići 
na mnogo trnja, ali naći će i mnoge ruže. 
- Pa... zar se ne radi? - rekao sam. 
- Radi se i neka se radi - odgovorio mi je. Nakon toga više nisam vidio 
ni njega ni druge. 
Začuđen još više nego prije, nastavio sam u snu svoj put prema oOratoriju. 
Stigavši tamo, probudio sam se... 
Ovaj san ili fabula, kako hoćete, neka nas pobuđuje da slijedimo primjer 
našega sveca Franje Saleškoga: radimo mnogo i uvijek! (MB., XIII., 1877., 302.) 
Don Bosko je zaključio: »Htio bih da dobro zapamtite sve stoje rekla ona Žena, 
to jest: 'prakticirajmo' blagost našega svetog Franje i radimo mnogo i uvijek! 
Hrabrimo se, o dječice, naići ćemo na mnogo trnja, ali sjetite se, bit će i mnogo 
ruža. Ne dajmo se obeshrabriti u pogibeljima i teškoćama, molimo s pouzdanjem 
Boga, radimo za njegovu stvar i udijelit će nam obećanu pomoć! Sjedinimo se svi 
skupa i ostvarimo što kaže Sveto pismo o prvim kršćanima: Cor unum et anima 
una - Jedno srce ijedna duša.« 


65. DONBOSKO PREDVIĐA SMRTPIAIX. 


Prvi papa s kojim se don Bosko družio bio je blaženi Pio IX. Vrhovni svećenik 
Bezgrješne uvijek je bio za don Boska više nego Papa - tata: 

Imao je prema njemu visoko poštovanje, želio je njegov razgovor, često je 
tražio njegov savjet, želio gaje imati uza se u Rimu. Nudio mu je visoke crkvene 
časti. Don Bosko mu se odužio živom sinovskom ljubavlju. Cijeloga života, 
govoreći o anđeoskom Piju IX., kao što gaje običavao nazivati, ganuo bi se sve do 
suza. A da ovjekovječi svoju zahvalnost velikom Pontifeksu, podigao mu je dva 
veličanstvena spomenika, jedan u bazilici Presvetog Srca Isusova u Rimu, a drugi 
u crkvi svetoga Ivana Evanđeliste u Turinu. 

Noću 7. veljače 1877., točno godinu dana prije svete smrti Pija IX., don Bosko 
je sanjao da se nalazi u Rimu i da je odmah išao u Vatikan a da nije zatražio 
audijenciju kod Pape. 

Dok se nalazio u jednoj dvorani, došao je Pio IX. i sjeo prijateljski blizu don 
Boska. 

Posve začuđen, pripovijeda svetac, - htio sam se podići na noge da mu 
iskažem dužne počasti, ali on mi to nije dopustio. Dapače, naglo me prisili da 
sjednem uz njega i ovako je započeo dijalog: (tu su razgovarali o načinima i 
prijedlozima u svezi sa Salezijanskim ustanovama u Rimu.« 

Malo kasnije don Bosko nastavlja. 

Sveti Otac, uspravan, uzdignuta lica i skoro ozaren svjetlošću, promatrao me. 

- O, Sveti Oče! Kad bi naši dječaci mogli vidjeti vaše lice! Držim da bi bili izvan 
sebe od radosti. Toliko vas ljube. 

Pa to nije nemoguće. Tko zna, mogli bi još doživjeti ostvarenje svojih želja! 

Izgledalo je kao da mu je pozlilo. Opirući se amo-tamo, pođe kao da će sjesti 
na divan i sjeo je. Zatim se potpuno ispružio. Držao sam daje umoran i da se hoće 

ugodno smjestiti da malo otpočine. Gledao sam da mu dam kakav jastuk pod 
glavu, ali on nije htio, nego je pružio noge i rekao: 
- Htio bih bijelu plahtu, da me pokrijete od glave do pete. 

Bio sam začuđen i gotovo preneražen. Nisam znao što bih mu morao reći i 
učiniti. Nisam ništa razumio od onoga što se događalo. Tada sveti se Otac ustane 
i reče: 

- Idemo! - Stigavši u neku dvoranu gdje su bili mnogi crkveni 
dostojanstvenici, sveti Otac, a da za nj drugi nisu marili, uputio se prema nekom 
zatvorenom izlazu. Brzo sam otvorio izlaz da bi Pio IX., koji je već bio blizu, 
mogao proći. Gledajući ovo, jedan je prelat počeo mahati glavom i mrmljati: 

- Ovo nisam očekivao od don Boska. Ovdje su osobe za tu službu. 

Ispričavao sam se koliko sam mogao, primjećujući da nisam sebi prisvojio 
nikakvo pravo, nego sam otvorio vrata jer ovdje nije bilo nikoga drugoga koji bi to 
učinio i zato da se Papa ne bi uznemirio i možda spotaknuo. 

Čuvši to, sveti Otac se okrenuo natrag i smiješeći rekao: - Pustite, neka 
otvara, ja to hoću. - Nakon što je Papa prošao kroz ta vrata, više se nije pojavio. 
Ja sam ostao potpuno sam i nisam znao gdje sam. Kad, eto, pojavi se Buzzetti. 
(Jedan od prvih dječaka kojeg je don Bosko primio i kojeg je posebno volio). 
Njegova me pojava jako obradovala. 

- Reci mi - zapitao sam ga. - Znaš li gdje smo? -Sanjam Ili ili je to stvarnost? 

- Budite mirni! Ovo nije san; sve je to istinito što vidite. Ovdje smo u Rimu u 
Vatikanu. Papa je umro! Istina je! Kad izađete odavde, imat ćete poteškoća. Ne 
ćete naći stepenice. 

Pogledao sam na i vrata, prozore te ugledao porušene kuće. I stepenice su 
bile razorene. Posvuda su ležale ruševine. 

Sada zaista vidim da sanjam. Malo prije bio sam u Vatikanu s Papom, ali ništa 
od svega toga nije bilo. 

Ove ruševine - odgovara Buzzetti - prouzročio je neočekivani potres koji će se 
dogoditi prigodom Papine smrti. Cijela Crkva bit će strašno potresena njegovom 
smrću. 

Nisam znao što bih rekao i što bih uopće učinio. Svakako sam htio otići 
odande gdje sam bio. Htio sam otići s ovoga mjesta, ali su me mnogi zadržavali: 
jedni za ruke, drugi za odjeću, a jedan me čvrsto držao za kosu. Nisu me htjeli 
pustiti ni pod koju cijenu. Stao sam vikati: - Aj, ranjavaš me? - Osjetio sam toliku 
bol da sam se probudio i našao se u svom krevetu. 

Don Bosko je pripovjedio ovaj san salezijanskim direktorima na jednome 
susretu, ali im je zabranio o tome govoriti iznoseći svoje mišljenje kako se sada 
ne bi trebalo osvrtati na njega. Ali kad je prošla točno jedna godina, jasno su 
uvidjeli kako se tu ne radi o običnome snu. Doista, na početku noći s 6. na 7. 
veljače veliki Pontifeks Pio IX. nakon jedne galopirajuće bolesti predao je svoju 
plemenitu dušu Gospodinu. (MB., XIII., 1877., 42.) 


66. — JADNI MAČAK 


O Uskrsu 1877. don Bosko je usnuo san: »Činilo mi se«, pripovijeda svetac, »da 
se nalazim kod neke obitelji. Clanovi te obitelji odlučiše ubiti jednog mačka.« 

»U toj je kući vladala silna pomutnja. Bio sam naslonjen na štap i promatrao. 
Najednom se pojavi crnkast mačak. Sav nakostrušen, trčao je prema meni. Ovoga 
potpuno uplašenoga siromaha progonile su dvije velike psine i činilo se da će ga 
brzo stići. Gledajući mačka kako prolazi nedaleko od mene, pozvao sam ga k 
sebi. Izgledalo je da malo oklijeva. Ali kad sam ponovio zov podižući malko 
rubove svoje haljine, mačak je dotrčao sakriti se kod mojih nogu. Ona dva psa 
zaustaviše se preda mnom podmuklo režeći. Rekao sam: 

- Gubite se! Dajte mir ovom jadnom mačku! 

Na moje veliko čuđenje, psi otvoriše žvale i progovoriše ljudskim glasom: 

- Nikada, nikada! Moramo se pokoravati svome gospodaru. Imamo nalog da 
ubijemo ovoga mačka. 

- S kojim pravom? 

- On se podao dobrovoljno u službu gospodaru. Gospodar može potpuno 
slobodno raspolagati životom svoga roba. Zato imamo nalog da ga rastrgamo i to 
ćemo učiniti. 

- Gospodar ima vlast nad djelima svoga sluge, a ne nad životom. Nikad ne ću 
dopustiti da se ubije ovaj mačak. 

- Ti ne ćeš dopustiti? Ti?!« 

»Rekavši to, dva psa bijesno navališe na mačka. Zgrabio sam batinu i 
nemilosrdno udarao po psima. 

-Aha! - vikao sam - aha. Stoj! Nazad!« 

»Ali oni su se naizmjenično zalijetali i odskakivali. Borba se produžila još 
dugo vremena pa sam iznemogao. Kad su mi napokon dali jedan časak mira, 
htjedoh promotriti siromašnoga mačka, koji je stalno bio šćućuren kod mojih 
nogu. Ali, začudo, promijenio se u janje.« 

Razmišljajući o toj pojavi, okrenuo sam se psima i ostao još više začuđen. Oni 
su se mijenjali najprije u dva divlja medvjeda, zatim su postali tigrovi, onda 
lavovi, i strašni majmuni. Dobivajući sve strasniji izgled, na kraju su dobili lik 
groznih vragova. « 

Urlali su: 

Lucifer je naš gospodar! Onaj koga ti štitiš predao se njemu, zato ga moramo 
odvući k njemu i oduzeti mu život. Okrenuo sam se k janjetu, ali nisam ga više 
vidio. Na njegovu mjestu stajao je jadni dječak koji je u strahu, moleći ponavljao: 

- Don Bosko, don Bosko, spasi me! 

- Ne boj se, rekoh mu. - Hoćeš li zaista da ti učinim dobro? 

- Da, da, don Bosko. Sto moram učiniti da se spasim? 

-Ne boj se, klekni! Uzmi u ruku Gospinu medaljicu. Odvažno! - moli sa mnom! 

»Dječak je kleknuo. Vragovi su se htjeli približiti, a ja sam stajao na straži s 
podignutom štapinom. 

Enria (njegov bolničar) me čuo kako sam jako uznemiren u snu i probudio me. 
Tako mi je onemogućio vidjeti kraj ove drame. Dječak mi je jako dobro poznat. 
(MB,XIII., 1877., 548.) 


67. JAGANJCI I ČUDESNI STUDENAC 


Dana 24. X. 1878. don Bosko je pripovijedao: 
Bio sam u Lanzu za prve duhovne vježbe. Navečer sam pošao spavati i usnuo 
sam san. 

Nalazio sam se u kraju koji mi nije bio poznat. Bio je blizu nekoga mjesta s 
perivojem, a uza nj se prostirala velika livada. Sa mnom su bili prijatelji koji su me 
pozvali da uđem u vrt. Ušao sam i vidio veliko mnoštvo janjadi. Janjci su skakali, 
trčkarali i koprcali se po svom običaju. Najednom se otvore vrata koja vode na 
livadu i janjci otrčaše na pašu. 

Ali neki nisu htjeli izaći, zaustaviše se u vrtu. Išli su amo-tamo grizući kakav 
stručak trave. Tako su pasli makar tu nije bilo trave u izobilju kao vani kamo je 
izišao veći broj janjaca. Rekao sam: 

- Htio bih vidjeti što rade oni vani. 

Izašli smo na livadu i vidjeli kako mirno pasu. Najednom se nebo smrknulo, 
počelo je sijevati i grmjeti, prava oluja. Bojao sam se što će biti s ovim janjcima 
ako ih zatekne oluja: 

- Utjerajmo ih na sigurno! 

S mojim drugovima natjerivao sam janjce prema ulazu u vrt. Ali oni nisu htjeli 
stupiti unutra, već su brzonogi stalno bježali. Počele su padati prve kapljice, 
zatim je došla jaka kiša i ja nisam uspio sakupiti ovo stado. U vrt su ipak ušle 
dvije ovčice. Sve druge, a bilo ih je mnogo, ostale su na livadi. 

Rekao sam: - Dobro, ako baš ne će doći, to gore za njih. Mi se svejedno 
vratimo i pođimo u vrt. 

Tamo je bio zdenac nad kojim je bilo napisano velikim slovima: 

FONS SIGNATUS - Zapečaćeni izvor. Bio je pokriven. Ali najednom se otvori. 
Voda je šiknula uvis i razdijelila se u obliku duge, poput lukova u trijemovi-ma. 

Kako je sve više sijevalo i jače grmjelo, počela je padati tuča. Mi smo sa svim 
janjcima koji su bili u vrtu krenuli pod onaj čudesni svod, pod koji nisu prodirale 
ni tuča ni kiša. Pitao sam prijatelje: 

- Stoje ovo? Sto će biti od siromaha koji su vani? 

- Vidjet ćeš, odgovoriše mi. Pogledaj na čelo ovih janjaca. Sto se tu nalazi? 

Pogledao sam i na čelu svake životinje vidio napisano ime jednog dječaka iz 
Oratorija. 

- Stoje to? - zapitao sam. 

- Vidjet ćeš. 

Nisam se više mogao suzdržati. Htjedoh izići da vidim što rade oni bijedni 
janjci koji su ostali vani. Pomislio sam u sebi: - Sakupit ću ubijene i poslati ih u 
Oratorij." 

Izišavši ispod ovog svodovlja i ja sam postao žrtva kiše. Vidio sam siromašne 
životinje povaljene na zemlju kako se, pokrećući noge, nastoje podići i doći u vrt. 
Ali nisu mogle hoditi. Otvorio sam izlaz, ali njihovo naprezanje i dalje bijaše 
uzaludno. Kiša i tuča su ih toliko uništile da su izazivale samilost. Jednoj je bila 
razbijena glava, drugoj čeljust, trećoj oko, a nekoj noga ili drugi dio tijela. Nakon 
nekoliko minuta oluja je prestala. 

- Pogledaj s ove strane, - reče mi čovjek. - Gledaj čela onih janjaca! Pogledao 
sam i na svakom čelu pročitao ime dječaka iz Oratorija. Rekoh: 

- Poznam dječaka s ovim imenom, ne čini mi se daje janje! 

- Vidjet ćeš, vidjet ćeš još - odgovoreno mi je. Zatim mi je donesena zlatna 

posuda sa srebrnim 

poklopcem i čuo sam glas: 

- Zamoči ruku u ovu pomast, njome takni rane ovih životinja i odmah će se 
izliječiti. 

- Brrrh...! - Ali oni se ne makoše. Ponovio sam zov. Opet ništa. Nastojao sam 
se približiti jednom, ali janje se izvuče i pobježe. Kliknuo sam: 

-Ako ne će, gore za nj! Idem drugom janjetu! 

I ono mi pobjegne. Kojemu god sam se približio da mu namažem rane i 
ozdravim ga, svako mi je pobjeglo. Trčao sam za njima, ali uzalud sam ponavljao 
tu 'igru'. 

Konačno sam stigao do jednoga izvađenih očiju, što je izazivalo samilost. 
Rukom se dotakoh ispalih očiju i janje je ozdravilo te poskakujući otišlo u vrt. 

Vidjevši ovo, mnogi janjci nisu više odbijali lijek i dopuštali su da ih dotaknem 
i izllječim. Zatim su išli u vrt. Neki s najtežim ranama ipak su ostajali vani. Nije mi 
bilo moguće približiti im se. Rekoh: 

-Ako ne će da se izliječe, gore za njih! Ali ne znam kako ću ih moći opet 
utjerati u vrt. 

- Pusti to - reče mi jedan prijatelj - doći će. 

- Vidjet ćemo - rekao sam, i ostavio zlatnu posudu tamo gdje je prije bila. 
Vratih se u vrt. On se potpuno promijenio i na ulazu sam čitao ORATORIJ. 

Jedva sam ušao. Vidjeh tada kako se približavaju oni janjci koji prije nisu htjeli 
doći, ulaze kradom i sakrivaju se. Tako se nisam uspio približiti nijednomu. Još je 
bilo nekoliko janjaca koji su nerado uzimali lijek. Njima se lijek pretvarao u otrov. 
Umjesto da bi ih izliječio, pogoršavao im je rane. Prijatelj mi reče: 

- Gledaj! Vidi ovu zastavu! 

Okrenuo sam se i vidio kako leprša velika zastava. Na njoj je velikim slovima 
pisalo: Praznici. 

- Vidim - odgovorio sam. Nad tim prizorom bijah izvan sebe od boli. 

- Evo, to su učinili praznici - objasni mi jedan iz pratnje. - Tvoji dječaci odlaze 
iz Oratorija na praznike s dobrom voljom da pasu Božju besjedu i ostanu dobri. 
Ali nakon toga dođe oluja, a to su napasti; zatim kiša, to su sotonske navale; 
nakon toga krene tuča, to je kad bijednici padnu u grijeh. Neki se još izliječe 
pomoću Ispovijedi, a drugi se ne okoriste ovim sakramentom. Imaj to na pameti i 
neumorno ponavljaj svojim dječacima praznici su velika oluja za njihove duše. 

Promatrao sam ove jaganjce i na nekima vidio smrtonosne rane. Nastojao sam 
ih iscijeliti. Tu, me probudio don Scapini iz susjedne sobe lupanjem pri ustajanju. 
Zabilježio sam neka imena među mnogim janjcima iz sna. Uspoređujući ih s 
dječacima vidio sam kako su se vladali točno kao u snu. (MB., XIII., 1878., 761.) 


68. —— SVETI FRANJO SALEŠKI - POUČAVA 


Dana 9. V. 1879. don Bosko je pripovjedao san u kojem je pratio ogorčene bitke 
pozvanih u Salezijan-sku družbu. U snu je primio mnogo korisnih savjeta za sve 
svoje sinove i neke spasonosne opomene za budućnost. 

Vodila se velika i dugotrajna bitka između mladića i ratnika različite vanjštine, 
obličja i oružja. Na koncu ih je malo ostalo na životu. Još ogorčenija i groznija 

bitka odigrala se između gigantskih nemani i ljudi visoka stasa, dobro naoružanih 
i uvježbanih. Ovi su podigli zastavu na kojoj su zlatnim slovima bile napisane 
riječi: 

MARIA AUXILIUM CHRISTIANORUM - Marija Pomoćnica kršćana. 

Borba je bila duga i krvava. Oni koji su išli za barjakom, izgledali su neranjivi i 
postali su gospodarima jedne goleme ravnice. Njima su se pridružili mladići koji 
su preživjeli prvu bitku i formirali posebnu vojsku. Kao oružje imali su u desnici 
presveto Raspelo, a u lijevoj ruci malenu zastavu Marije Pomoćnice. 

Novi vojnici su na toj prostranoj ravnici odradili velike vojničke vježbe. Zatim 
su se razišli: neki prema istoku, malo njih prema sjeveru, a mnogi prema jugu. 
Nakon toga se ponoviše iste bitke, vježbe i razlaz na iste strane. Poznao sam 
neke iz prvih borbi, a one koji su kasnije dolazili nisam poznavao. Međutim, oni 
su meni dali do znanja da me poznaju i postavljali su mi mnoga pitanja. 

Malo kasnije počne padati kiša sjajnih plamenčića koji su izgledali kao 
raznobojan oganj. Istovremeno sam se našao u veoma prijatnom vrtu. Tu se 
pojavi čovjek koji je u licu bio nalik sv. Franji Saleškom. On mi šutke pruži neku 
knjižicu. Zapitao sam: - Tko je? Odgovorio mi je: - Čitaj u knjizi! - Otvorio sam 
knjigu i čitao: 

Novacima: Posluh u svim stvarima. Poslušnošću će zaslužiti Božji blagoslov i 
naklonost ljudi. Marom će svladati i uništiti zasjede duhovnih neprijatelja. 
Salezijancima: Ljubomorno čuvati krjepost sv. Čistoće. Ljubiti dobar glas subraće 
i promicati čast Družbe. 

Ravnateljima: Posvetiti svu brigu i napor vršenju Pravila, te skrbno paziti da ih 
i drugi vrše, jer po njima se svaki posvetio Bogu. 

Predstojniku: Potpunu žrtvu predanja sebe i podložnika Bogu. 

Koješta je još bilo napisano u ovoj knjizi, ali nisam mogao čitati jer je papir 
postao sinj poput mora. Ponovno sam zapitao onoga čovjeka koji me je gledao 
vedrim pogledom: 

- Tko ste vi? 

- Ime moje poznato je svima dobrima i poslan sam da ti navijestim neke 
buduće stvari. 

- Kakve? 

- One koje su ti već razložene i one za koje ćeš pitati. 

- Sto moram učiniti za promicanje zvanja? 

- Salezijanci će svojim primjerenim, uzornim vladanjem, postupajući s 
najvećom ljubavlju prema pitomcima i naglašavajući čestu Sv. pričest, imati 
mnoga zvanja. 

- Na što treba paziti kad primamo novake? Odstraniti lijenčine i proždrljivce. 

- Kod primanja za polaganje zavjeta? Paziti imaju li jamstvo za čistoću. 

- Kako bi se najbolje mogao sačuvati dobar duh u našim kućama? 

Pisati, pohađati, primati i postupati s dobrohotnošću - čestim pohađanjem 
poglavara. 

- Kako se moramo ravnati u misijama? 

Slati pojedince sigurne u ćudoređu. Opozvati one koji su dali naslutiti tešku 
sumnju. Proučavati, njegovati i skrbiti za domaća urođenička zvanja. 

- Korača li dobro naša Družba? 

QUIIUSTUS EST JUSTIFICETUR ADHUC. Non progredi regredi est. Qui 
perseveraverit salvus erit. -Tko je svet, neka bude još svetiji. Ne napredovati 
znači nazadovati. Tko ustraje, spasit će se. 

- Dali će se mnogo širiti? 

- Dok budu poglavari vršili svoju dužnost, Družba će rasti i nitko joj ne će 
zaustaviti širenje. 

- Dali će trajati mnogo vremena? 

- Vaša će Družba trajati sve dok članovi budu ljubili rad i umjerenost. 
Pomanjka li jedan od ovih stupova, vaša će se zgrada srušiti i zgnječiti poglavare, 
podložnike i sljedbenike. 

U tom času pojaviše se četiri čovjeka koji su nosili mrtvačka nosila. Išli su 
prema meni. 

- Spreman? 

- Ne pitaj to; pomisli samo da si smrtnik. 

- Što mi hoćete reći ovim mrtvačkim nosilima? 

- To znači kako u životu moraš vršiti ono što želiš da i tvoji sinovi izvršavaju 
poslije tebe. Ovo je baština, oporuka koju moraš ostaviti svojim sinovima. 

Moraš je dobro pripraviti i ostaviti dobro provedenu u životu. 

- Da li nam predstoji cvijeće ili trnje? 

- Predstoje vam mnoge ruže, mnoge utjehe; ali ima i oštrog trnja koje će za 
sve prouzročiti duboku gorčinu i bol. Treba mnogo moliti. 

- Moramo li ići u Rim? 

- Da, da, ali polako i s najvećom razboritošću i opreznošću. 

Htio sam pitati još neke stvari, ali odjeknuo je tutanj groma sa sijevanjem i 
munjama pa se probudih. 

Ako ima ovdje nešto korisna, uzmimo to k srcu. Uostalom, neka u svemu bude 
čast i slava Bogu na sve vijeke vjekova. (MB., XIV., 1879., 123.) 


69. — KIŠATRNJA I RUŽA 


Godine 1880. don Bosko je usnuo san u kojem su mu pod koprenom 
simboličkih prikazivanja bili predskazani budući događaji. 

Don Boskova leđa nekoliko godina pritiskao je težak križ. Unatoč dobroj volji, 
zbog predrasuda i nerazumijevanja, nije mogao ukloniti neprijateljstva crkvenih 
vlasti. Evo jednoga sna koji će razbistriti obzorje, nagovješćujući u simboličkom 
obliku vedriju budućnost. 

U noći 8. na 9. srpnja 1880. sanjao sam: 

Učinilo mi se da se sa svojim kapitulom nalazim u susjednoj sobi i držim 
konferancu. Dok sam govorio o našim stvarima, nebo se počelo oblačiti. Zatim je 
bjesnje-la oluja s munjama, sijevanjem i strašnom grmljavinom. Jedan snažan 

udar groma potresao je kuću. Don Bonetti je ustao, pošao na obližnji balkon i 
započeo vikati: 
- Kiša trnja! 

I zaista, padalo je trnje gusto kao pljusak. Poslije se začuo snažniji udar groma 

i ubrzo se malko rasvijetlilo. Istodobno je don Bonetti kliknuo s balkona: 
- O ljepote! Kiša dugmadi! 

Kroz zrak je prema zemlji dolazilo obilje cvjetne dugmadi i u malo vremena na 
zemlji je nastala debela naslaga. 

Na treći, najsnažniji udar groma, pojaviše se vedri komadići neba i nekoliko 
sunčanih zraka. Don Bonetti je kliknuo: 

- Gle, cvjetna kiša! 

Sav je zrak bio ispunjen cvjetovima svakovrsnih boja, oblika i kakvoće. Učas 
su, uz čudno prelijevanje boja pokrili zemlju i krovove na kućama. 

Četvrti je udar najjače zaorio zrakom. Nebo je postalo čisto i zasjalo je sunce. 
Don Bonetti je vikao: 

- Dođite, dođite i vidite! Kiša ruža! 

I zaista, iz visine su padali oblaci najmirisnijih ruža. 

-Ah, konačno! odahnuo je Bonetti. 

Sutradan je don Bosko sazvao članove Vrhovne uprave i ispričao im što je 
vidio u snu, i kako ga je to veoma utješilo. 

Tako mu je doista bilo priopćeno da će uživati miran period koji će trajati sve 
do svršetka njegova zemaljskog putovanja. (MB., XIV., 1880., 537.) 


70. TAJANSTVENA GOZBA 


Za vrijeme duhovnih vježbi 10. VIII. 1880. godine don Bosko je pripovjedio san 
prethodne noći, koji bi mogao imati naslov Tajanstvena gozba. 

»Sanjao sam«, pripovijeda svetac, kako se nalazim ovdje u San Benigno u 
dvorani, velikoj poput naše blagovaonice ili još većoj. 

Dvorana bijaše raskošno osvijetljena nekim svjetlom za koje se nije moglo 
vidjeti odakle dolazi. U njoj su bili mnogi dječaci oko stola, ali nisu jeli. Stolni 
pribor, stolnjaci, ubrusi... bijahu neopisivo bijeli i blistavi. Pomislio sam: - 'Možda 
sanjam?" Nikad takvo bogatstvo nije viđeno u San Benignu. Ipak ovdje sam i ne 
sanjam. Promotrio sam mladiće koji su bili tamo, a nisu jeli. Upitao sam: 

- Sto oni rade, zašto ne jedu? 

Dok sam to govorio, svi su počeli jesti. Prepoznao sam mnoge mladiće iz 
naših zavoda i neke od ovih što su ovdje na duhovnim vježbama. Nisam znao 
kako to protumačiti i zamolio sam svoga pratitelja za objašnjenje. 

Rekao mi je: 


- Pazi malo i razumjet ćeš svu tajnu. 

Dok je izgovarao ove riječi, prvotno svjetlo se promijenilo u drugo, još 
blistavije. Nastojao sam se približiti kako bih bolje vidio, i pojavila se četa dječaka 
neobičnih poput anđela koji su u ruci držali ljiljan. Počeli su letjeti iznad stolova i 
ne dotičući ih nogama. Gosti ustadoše i sa smiješkom na usnama promatraše 

prizor. Anđeli su diljem dvorane dijelili ljiljane. Svi koji bi ih primili, također bi 
poletjeli sa zemlje poput duhova. 

Prepoznao sam mnoge dječake koji su primili ljiljane. Izgledali su toliko lijepi i 
sjajni, nešto ljepše ne može se zamisliti ni u raju. Na pitanje što bi značili ovi 
dječaci koji su nosili ljiljane, dobio sam odgovor: 

- Zar nisi toliko puta propovijedao o krjeposti čistoće? 

- Da, propovijedao sam i duboko sam je ucijepio u srca mojih dječaka. 

- Dobro - prihvatio je moj pratitelj. - Upravo oni kojima vidiš ljiljan u rukama, 
znali su je sačuvati. 

Začuđen, nisam znao što bih na to rekao. Opet se pojavila druga četa dječaka, 
koji su letjeli iznad stolova kao i prvi. Nosili su u rukama obilje ruža i dijelili su ih, 
a tko bi ih primio, u isti čas bi dobio i sačuvao prelijepi sjaj ... Zapitao sam svoga 
pratitelja što znači ova druga četa mladića koji su imali ruže, a on je odgovorio: 

- Ovi su ražareni ognjem Božje ljubavi! 

Tada sam još vidio kako su svi na čelu imali zlatnim slovima zapisano ime. 
Približio sam se ne bi li ih bolje vidio i zabilježio njihova imena, ali svi u jedan tren 
iščeznuše. S njima je nestalo i svjetla te sam ostao u tami u kojoj se vrlo slabo 
moglo vidjeti. Ipak, vidio sam lica crvena poput ognja u onih koji nisu dobili niti 
ljiljana niti ruža. Neki su se vrzmali oko jednog blatnog konopca, obješenog 
odozgo i nastojali su se uzverati i podići u visinu. Ali uže je uvijek izmicalo i 
uvijek nedovoljno sezalo dolje te su ovi siromasi stalno bili na zemlji, zablaćenih 
ruku i tijela. 

Neobično začuđen tim prizorom zapitao sam: 

- Sto znači to što vidim? Dobio sam odgovor: 

- Uže je Ispovijed; onaj koji se zna za uže dobro privezati, pomoću njega će 
sigurno stići u nebo. Dječaci koji često idu na Ispovijed, privezuju se na ovo uže 
da bi se mogli podići, a zapravo se uzalud privezuju, jer idu na Ispovijed bez 
potrebnog raspoloženja, s malo pokajanja i slabim odlukama. Zato se ne 
uspijevaju podići, već skliznu dolje i uvijek se nalaze na istoj razini. 

Htio sam zabilježiti imena i ovih, ali jedva sam imao vremena za dvojicu ili 
trojicu. Ostali iščezoše ispred mojih očiju. S njima je nestalo i ono malo svjetla i 
ostao sam u potpunoj tami. 

Usred ove tame, doživjeh još žalosniji prizor. Neki dječaci ružna izgleda 
omotali su oko vrata golemu zmiju koja im je repom sezala u srce. Glavu je 
pružala prema naprijed i postavljala je blizu nesretnikovih usta kao da će ga ujesti 
za jezik. Lice ovih dječaka bijaše toliko ružno da mije ulijevalo strah... 

Oči su im bile izbuljene, usta iskrivljena,... nalazili su se u takvom stanju da su 
sve ispunjali stravom. Sav drhteći, ponovno zapitah što bi to moglo značiti. 
Rečeno mije: 

- Zar ne vidiš? Stara zmija ovim nesretnicima steže vrat dvostruko, i ne 
dopušta im govoriti na Ispovijedi. Otvorenim ždrijelom pazi kako bi ih ujela ako bi 
samo otvorili usta. Jadnici! Ako bi govorili, obavili bi dobru Ispovijed i sotona im 
ne bi mogao više ništa. Oni ne govore zbog ljudskoga obzira i drže grijeh na 
svojoj savjesti. Više puta dolaze na Ispovijed, ali nikad se ne usude izbaciti otrov 
iz srca. Tada sam rekao Voditelju: 

- Reci mi imena svih ovih da ih se mogu sjetiti. 

- Daj, daj, piši! - odgovorio mije. 

očiju. Voditelj mi reče: 

- Idi, reci svojim dječacima neka budu oprezni. Kaži im sve što si ovdje vidio. 
Tada se ponovno pojavi svjetlo i oni dječaci s ljiljanima i ružama. Svjetlo je 
stalno raslo te sam mogao promatrati kako su svi ovi dječaci zadovoljni. Na njiho- 

vim licima sjalo je neko anđeosko veselje. 
Promatrao sam ih s neizrecivim divljenjem. Svjetlost je i dalje rasla, sve do 
jednog jakog praska koji me probudio. (MB., XIV, 1880., 552.) 


71. POD MARIJINIM PLAŠTEM 


21. rujna 1880, dok je u Francuskoj bjesnjelo progonstvo protiv redova i 
redovničkih družbi, a članovi pojedinih redova bijahu već izagnani, onima koji su 
don Boska pitali hoće li i salezijanci biti izagnani, on je odgovorio: -Ne, ne, ne! 

A don Bologni, ravnatelju u Marsellu je napisao: - Ne bojte! Imat ćete neprilika, 
gnjavaža i smetnja, ali ne će vas izagnati. 

Odakle mu tolika sigurnost? Za blagdan Male Gospe 1880. usnuo je san kojeg je 
ispripovjedio svojim kapitularima u San Beniglo 1. prosinca ovako: 

Živjeli smo u vrijeme kad se u Francuskoj počelo silno bojati za pobožne 
družbe. Pošto su isusovci već bili izgnani, izgledalo je kako će izagnati i sve 
druge redovnike. Strepio sam za naše domove u Francuskoj. Molio sam za njih. 

Jedne noći nađoh se u snu pred Presvetom Djevicom koja je bila postavljena 
na visoko mjesto, upravo kao što se nalazi Marija Pomoćnica na kupoli naše 
bazilike. Imala je veliki plašt koji se širio svuda naokolo poput goleme dvorane. 
Podplaštem sam vidio sve naše domove u Francuskoj. Marija je vesela i 
nasmijana pogleda promatrala ove zavode. Najednom je započela strašna oluja, ili 
bolje reći, potres uz munje, uz tuču, i strašne nemani najrazličitijih oblika. Pucanj 
i grmljavina topova napunjahu sve najgroznijim strahom. 

Sve ove nemani, munje i metci bijahu upereni protiv naših koji su stajali pod 
Marijinim plastom. Međutim, nisu mogli naškoditi onima koji su se nalazili pod 
zaštitom tako silne hraniteljice. Sve strijele bi se zatupile na Marijinu plastu i 
zatim skliznule niza nj. Blažena Djevica, u moru svjetla, zažarena u licu i s rajskim 
smiješkom, ponovila je više puta: 

Ego diligentes me diligo - Ja ljubim one koji mene ljube. 

Malo zatim prestala je svaka oluja i nijedan od naših nije postao žrtvom. 

Nisam htio davati veliku važnost ovomu snu, ali sam već tada pisao svim 
zavodima u Francuskoj neka budu bez brige. Pitali su me: 

- Kako to, dok su svi smušeni i kao izgubljeni u ovoj situaciji, samo ste Vi, 
unatoč tolikom metežu i pogibelji, potpuno mirni? 

- Ja mogu samo odgovoriti: treba se s pouzdanjem predati Djevici Mariji, našoj 
predobroj Majci. - Ali drugi to ne shvaćaju ozbiljno. 

Budući po ovom što se dogodilo s kongregacijama i redovima u Francuskoj, 
očito je da se događaju nadnaravne stvari. Dovoljno je vidjeti kako su francuske 
kongregacije, koje su Francuskoj učinile tolika i neizmjerna dobra, raspršene, a 
nama, našoj stranoj Družbi koja živi od isprošenoga kruha od Francuza - ništa. 

Bezočne, bijesne novine zovu vladu neka i nas protjera, a mi posve mirno živimo i 
dalje djelujemo! Ovo nam treba biti ohrabrenje da stavimo sve svoje pouzdanje u 

I ljevicu Mariju. Ali nemojmo se uzoholiti! Dovoljan je mali čin samohvale da 
nas Gospa, nezadovoljna našim hvaljenjem, napusti te nas zlobnici pobijede. 
Tada don Rua prigovori: 

-1 druge družbe su ranije bile jako pobožne prema Presvetoj Djevici. Stoje sada? 
Don Bosko objasni: 

- Gospa čini što hoće. Naše su stvari krenule na neobičan način, otkako sam 
imao devet godina. Činilo mi se tada da sam na gumnu naše kuće vidio mnoštvo 
dječaka. Jedna Zena mi je rekla: 

- Zašto ne ideš k njima da ih poučavaš? 

- Zato što ne znam. 

- Idi, idi! Ja ti naređujem! - Nakon toga susreta bijah veoma sretan i zadovoljan 
da su to svi primijetili. Danas vidim: Blažena Djevica je posebna i najmoćnija naša 
zaštita. (MB., XIV, 1880., 608.) 


12, DESET DIJAMANATA 


U rujnu 1881. don Bosko je sanjao jedan od najvažnijih snova u kojem se 
otkrivala budućnost Družbe. U njemu bijaše objavljeno dragocjeno blago 
mudrosti Božje za dobro naše Družbe. Otkriveno mu je sve što će Družbi veoma 
koristiti te dovesti do golemog procvata, ali i pogibelji koje su prijetile daje unište, 
ako se na vrijeme ne isprave loši stavovi i postupci. 

Viđene i čuvene stvari silno su ga potresle, stoga ih je htio izreći i usmeno i 
ostaviti svima napisane. Zato ih želimo predstaviti vjerno i točno, ne dirajući u ob- 
like, i bez sažetaka, kao što učinismo u nekim drugim snoviđenjima. Dopustili 
smo sebi slobodu iz originalnog latinskoga prevesti na hrvatski kako bi svi lakše 
razumjeli. 

Milost Duha Svetoga neka prosvijetli osjećaje i srca naša! Amen. 

Za pouku pobožnoj Salezijanskoj družbi. 

Dana 12. IX. 1881., na dan koji Sveta crkva posvećuje slavnom imenu Marijinu, 
salezijanci, sabrani u San Benigno Canavese obavljahu duhovne vježbe. Don 
Bosko priča: 

Noću, između 10. i 11. rujna dok sam spavao nađoh se u duhu u velikoj i sjajno 
ukrašenoj dvorani. Činilo mi se kako s ravnateljima naših kuća šećem, a pred 
nama se pokaza čovjek toliko veličanstvenog izgleda da ga nismo mogli gledati. 
Sutke nas je pogledao i počeo je hoditi nekoliko koraka dalje od nas. Njegova je 
odjeća bila: bogati plašt koji je pokrivao njegova ramena. Dio najbliži vratu bio je 
poput traka koji se sprijeda spajao. I na prsima mu je visjela traka. Na traci je 
svijetlim slovima bilo napisano: 

Pobožna Salezijanska družba godine 1881. Na dijelu one trake oko vrata bijahu 
napisane ove riječi: 

Kakva bi trebala biti. 

Deset izvanredno velikih i sjajnih dijamanata priječilo je te smo teškom 
mukom zaustavili pogled na ovoj uzvišenoj osobi. Tri dijamanta stajala su na 
prsima. 

Na jednome je bilo pisalo: Vjera, na drugome Nada, a na onome koji je stajao 
na srcu: Ljubav. Četvrti dijamant bijaše na desnom ramenu s natpisom: Radinost 
(napor). Na petom, koji je stajao na lijevom ramenu moglo se čitati: Umjerenost. 
Ostalih pet dijamanata krasilo je zadnji dio plašta i bili su ovako raspoređeni: 
Jedan veći i blistaviji stajaše u sredini, kao sredina četverokutu i nosio je natpis 
Poslušnost. Na prvom s desna čitalo se Zavjet siromaštva; na drugome nešto niže 
Nagrada. Na lijevoj strani gore bijaše napisano Zavjet čistoće. Sjaj ovoga dijamanta 
sijao je i blistao na poseban način i privlačio pogled kao magnet željezo. Na 
drugom dijamantu s lijeva dolje bilo je napisano Post. 

Sva ova četiri dijamanta usmjeravaju svoje svijetle zrake prema srednjem. Iz 
dijamanta su izvirivale zrake i dizale se poput plamičaka, noseći na sebi napisane 
mudre izreke. 

Nad Vjerom su se čitale riječi: Uzmite štit vjere da pobijedite sotonske zasjede. 
Druga je zraka imala: Vjera bez djela je mrtva. Ne onaj koji sluša nego koji ispunja 
zakon, taj će baštiniti kraljestvo Božje. 

Na zrakama Nade: Uzdajte se u Gospodina, a ne u ljude. Uvijek neka budu vaša 
srca usmjerena onamo gdje su vječne radosti. 

Na zrakama ljubavi: Nosite bremena jedni drugima ako hoćete ispuniti zakon 
Kristov. Ljubite i bit ćete ljubljeni. Ali ljubite vaše duše i duše vaših... Pobožno molite 
Božanski oficij. Sabrano slavite Svetu Misu. Trajno posjećujte Presveti Sakrament. 

Na riječi Radinost (Napor): Lijek požudama, snažno oružje protiv svih sotonskih 
zasjeda. 

Na riječi Umjerenost: Ako ukloniš drva, vatra će se ugasiti. Sklopi savez sa svojim 
očima, s proždrljivošću, sa snom da ne bi neprijatelji na neki način opljačkali vaše 
duše... Neumjerenost i čistoća ne mogu stanovati zajedno. 

Na zrakama Poslušnosti: Temelj cijele zgrade i punina svetosti. 

Na zrakama Siromaštva: Njihovo je Kraljevstvo nebesko. Bogatstvo je trnje. 
Siromaštvo se ne sastoji u riječima, već u srcu i u djelima. Ono otvara vrata nebeska i 
tamo te uvodi. 

Na zrakama Čistoće: Sve vrline dolaze s njome. Koji su čista srca, gledat će tajne 
Božje i samog Boga će vidjeti. 

Na zrakama Nagrade: Ako nas veseli i oduševljava veličina nagrade, neka nas ne 
plaši mnoštvo napora. Tko sa mnom pati, sa mnom će se i radovati. Casovito je ono što 
trpimo na zemlji, vječno ono što će obradovati na nebu moje prijatelje. 

Na zrakama Posta: Najjače oružje protiv sotonskih zasjeda. Čuvar svih krjeposti. 
Izgoni sve vražje rodove. 

Jedna široka traka ružičaste boje služila je za obrub na donjem dijelu plašta i 
na tom rubu bilo je napisano: 

Predmet propovijedanja, ujutro i uvečer: Sakupljajte mrvice vrlina i tako ćete 
sagraditi veliku zgradu svetosti. Jao vama koji prezirete malene stvari, jer ćete pomalo 
propasti. 

Dotada su neki ravnatelji bili na nogama, neki na koljenima, ali svi su bili 
osupnuti te nijedan nije govorio. U taj čas don Rua reče: 

- Treba zabilježiti da ne zaboravim. 

Tražio je pero i nije ga našao. Izvukao je notes, pretražio je sve, ali olovke nije 
bilo. 

- Ja ću zapamtiti - reče don Durando. 

- Ja ću zabilježiti - nadoda don Fagnano i započeo je pisati ružinom peteljkom. 

Svi su se čudili i shvaćali su što piše. Kad je don Fagnano prestao pisati, don 
Costamagna je nastavio ovako: 

Ljubav sve razumije, sve podnosi, sve pobjeđuje; propovijedajmo je riječima i 
djelom. 

Dok je don Fagnano pisao, nestalo je svjetla i svi smo ostali u gustoj tami. 

- Tiho! - reče don Ghivarelo - kleknimo, molimo i doći će svjetlo. 

Don Lasagnaje započeo: - O, dođi Stvorče... Zatim: 

- Izdubine... i - Marijo, Pomoćnice kršćana! 

Na sve smo ovo odgovarali. Na riječi: Moli za nas! ponovno se pojavilo svjetlo 
koje je obasjalo papirić s natpisom: Pobožna Salezijanska družba kakva bi 

- ne daj Bože - mogla postati u godini spasenja 1900. Časak kasnije svjetlo je 
postalo življe, tako da smo se mogli međusobno vidjeti i raspoznati. 

Usred toga svjetla ponovno se prikaže prva osoba tugaljiva izgleda, slična 
onomu koji počinje plakati. Njezin je plašt izblijedio, izjeden od crva i rasparan. 
Na mjestu gdje su bili pričvršćeni dijamanti, nalazila se sada duboka poderotina 
nastala od moljaca i drugih malenih kukaca. Pogledajte i razumijte! - reče nam. 

Vidio sam da su onih deset dijamanata postali bijesni moljci koji su izgrizali 
plašt. Zato su umjesto dijamanta Vjera, stajale riječi: San i lijenost. 


Umjesto Nade: Smijeh i prostaštvo. 

Mjesto Ljubavi: Nemar u obavljanju službe Božje. Ljube i traže vlastite udobnosti, a 
ne interese Isusa Krista. 

Mjesto Umjerenosti: Proždrljivost onih čiji je bog trbuh. 

Mjesto Radinosti (Napora): Spavanje, krađe i besposličarenje.« 


»Na mjestu Posluha nalazila se samo široka poderotina bez natpisa. 

Na mjestu Čistoće: Požude i posvjetovnjačeni život. 

Na mjestu Siromaštva: Spavati, ljepo se odijevati, jesti i piti, raspolaganje novcem. 

Na mjestu Nagrada: Nama je dosta uživati ovozemaljska dobra. (,Ich bin so 
zufrieden"! - ,,Dolce vita"!) 

Na mjestu Posta: Neko oštećenje bez natpisa. 

Kad smo to vidjeli, bili smo svi prestrašeni. Don Lasagna padne od slabosti, a 
don Cagliero je problijedio kao krpa i naslanjajući se na stolicu kliknuo: 

- Jeli moguće daje dovde došlo?! 

Don Lazzero i don Guidacio bijahu kao izvan sebe i ispružili su ruke kako ne bi 
pali. Don Francesia, conte Cays, don Barberis i Leveretto klečali su i molili sa 
svetom krunicom u ruci. 

U taj čas čuo se duboki glas: 

KAKO SE PROMIJENILA ONA SJAJNA BOJA! 

U tami je nastupila jedinstvena pojava. Učas se pokazalo neobično živahno 
svjetlo koje je imalo oblik čovječjega tijela. Nismo mogli održati pogled na njemu. 
Ali smo opazili da je došljak mladić, obučen u bijelu odjeću izvezenu zlatnim i 
srebrnim koncem. Na odjeći bijaše obrub od najsjajnijih dragulja. Veličanstvena, 
ali blaga i ljubazna lica, pošao je nekoliko koraka prema nama i uputio nam 
doslovno ove riječi: 

»Sluge i oruđa svemogućega Boga, razumijte i shvatite: Ohrabrite se i budite jaki! 
Sto ste vidjeli i čuli to vam je nebeska opomena upućena vama i braći vašoj. 
Pripazite i razumijte govor! Predviđene strjelice manje ranjavaju i mogu se 
predusresti. 

Ono što vam je rečeno, neka budu teme u propovijedima. Propovijedajte bez 
prestanka, u zgodno i nezgodno vrijeme. Ali ono što propovijedate, uvijek to i 
činite tako da vaša djela budu kao svjetlo koje u obliku predaje zrači na vašu 

braću i sinove od koljena do koljena. Počujte dobro i shvatite! Budite oprezni u 

primanju novaka, čvrsti u odgajanju, razboriti u pripuštanju zavjetima. Sve ih 
prokušajte, ali zadržite samo dobre. Otpustite kući lakoumne i prevrtljive. Slušajte 

dobro i shvatite! Jutarnje i večernje razmatranje neka bude 

0 obdrlavanju Pravila. Ako to budete uradili, nikada vam ne će 
uzmanjkatipomoć Svemogućega. Postat ćete veličanstveni primjer svijetu i 
anđelima, i tada će vaša slava biti i Božja slava. Onaj koji bude vidio kraj ovoga 
stoljeća i početak sljedećega, reći će o vama: ,,Bog je to učinio i divno je pred 
našim očima". Tada će sva vaša braća i sinovi vaši pjevati: Ne nama, Gospodine, 
ne nama,, nego imenu tvojemu daj slavu!« 

Ove su posljednje riječi bile otpjevane. Glasu govornika pridružilo se mnoštvo 
drugih glasova, tako skladnih 

1 _zvonkih da smo bili izvan sebe od zanosa, i da se ne bismo onesvijestili, 
ujedinili smo se s drugima pjevajući. U času kada je završio pjev, svjetlost je 
ugasla. Tada sam se probudio i primijetio daje već svanuo dan. 

Pro memoria: 

Ovaj je san trajao skoro čitavu noć i ujutro sam se osjetio jako iscrpljen. Ipak 
sam iz straha da ne bih zaboravio, ustao u majici i nešto sam zabilježio što će mi 
služiti kao pripomoć za sjećanje na ono što sam vam ovdje na blagdan Marijin 
izložio. Bilo mije nemoguće da bih se svega sjetio. U mnoštvu ... sa sigurnošću 
sam mogao otkriti da nam Gospodin iskazuje obilno milosrđe. Nebo je 
blagoslovilo našu Družbu. Bog hoće da i mi izvršimo svoju dužnost. 

Ako budemo propovijedali o krjepostima i manama koje su ovdje spomenute, i 
ako vršimo ono što propovijedamo, predusrest ćemo i spriječiti zla koja nam 
prijete. 

To ćemo namijeniti našoj subraći praktičnom predajom onoga stoje učinjeno i 
što će se još učiniti.« 

»Mogao sam još uočiti da nas čeka mnogo trnja, mnogo napora, a zatim će 
stići velike utjehe. Oko godine 1890. strah, a 1895. veliki trijumf. 

Maria, Auxilium Christianorum, ora pro nobis! - Marijo, Pomoćnice kršćana, 
moli za nas! (MB., XV., 1881., 183.) 


73. ŽENA S KESTENIMA 


Godina 1888. se završila jednim lijepim nebeskim darom za Kćeri Marije 
Pomoćnice. Posljednji dan u prosincu usnuo je don Bosko san koji se odnosio na 
njihovu ustanovu. Pripovijedio ga je don Lemovenu koji gaje zabilježio. 

Don Bosku se učinilo da sabire kestene u šumi pokraj Castelnuova. Bilo je 
mnogo velikih i lijepih kestena razasutih po zemlji. Dok je bio zaljubljen u posao, 
prikaže mu se neka Zena koja mu se približavala sabirući kestene u košaru. Don 

Bosko je postao zlovoljan kad je vidio kako ona slobodno sakuplja na tuđem, i 
zapita je: 

- Kojim ste pravom vi došli ovamo? Ne razumijem kako se usuđujete doći brati 
kestenje na mojem? Odgovorila je: 

- Pa što onda! Zar ja nemam toga prava? 

- Čini mi se da je ovdje gospodar! Ova je roba moja. 

- Pa neka, ali ja sabirem kestene za te. 

Žena je govorila odlučnim glasom i nastavila sa skupljanjem tako te je don 
Bosko uvidio da nije dobro suprotstavljati se. Nastavio je i on sabirati. Kad su 
oboje imali napunjene košare, Žena je pozvala don Boska i zapitala ga: 

- Znaš li koliko kestena ima tu unutra? 

- Jako čudno pitanje mi postavljate. 

- Pravo mi odgovori. Znaš li koliko ih je unutra? 

- Jane znam sigurno, nisam ja nikakav prorok. 

- Ondaćuti ja reći. 

- Dobro, koliko ih je? -504. 

- Petsto četiri? 

- Točno! I znaš li što simboliziraju ovi kesteni? -Što? 

- Kuće Kćeri Marije Pomoćnice. Toliko će kuća osnovati tvoje kćeri. 

Dok su tako razgovarali, podigla se silna galama, glasovi su sličili glasovima 
pijanaca. Činilo se da su se vikači približavali sredini šume. Don Bosko preplašen 
pobjegne, a Žena za njim, dok se nisu napokon zaustavili na nekoj obali. Dalje 
nije bilo moguće, a vratiti se nitko nije mislio. Don Bosko je bio na muci. Međutim, 
ona se skupina približavala kričeći i prkosno gazeći po kestenju koje je ostalo na 
zemlji. 

Don Lemovne je dao malo tumačenje: 

Možda se to odnosi na spriječena zvanja - u glavnom u borbi protiv domova 
naših sestara, ili bolje reći, ovo je slika sudbine onih koji ostaju usred svijeta. 

Don Bosko se na to kričanje probudio. Malo zatim svladao gaje san te nastavi 
sanjati. Učinilo mu se kako sjedi na rubu potoka. Na maloj udaljenosti sjedaše 
također Žena sa svojom košarom punom kestena. U daljini su se još uvijek 
razlijegali glasovi onih opsjednutih. Činilo se da su otišli i da hodaju iza brežuljka, 
ali to je kratko trajalo. Don Bosko je gledao kestene koji su zaista bili lijepi i 
krupni. Promatrajući bolje, primijetio je da su neki crvljivi. Zena reče: 

- Oh, gledajte! Što ćemo učiniti s ovima koji su izbušeni? 

- Treba ih izlučiti da ne bi pokvarili zdrave. Treba otpustiti one kćeri koje nisu 
dobre i nemaju obiteljskog duha jer ih izgriza crv oholosti ili drugih mana. Ovo 
vrijedi posebno ako se radi o postulantkinjama. 

Don Lemovne kaže: 

»Kesteni iz drugog sna označuju Kćeri Marije Pomoćnice.« 

Don Bosko, koji je i dalje gledao one kestene, izbacio je neke vani. Uočivši 
kako nema mnogo pokvarenih, vratio je košaru Ženi. Ona mu je nato rekla: 

- Misliš li da su svi preostali dobri? Zar ih nema s rupicama iznutra, a da se ne 
vidi izvana? 

- Pa onda, na koji ih način otkriti? 

- Eh, stvar je teška. Neke se znaju tako dobro pretvarati da se čini nemoguće 
upoznati ih. 

- Pa onda? 

- Gledaj! Ovdje ti je jedino sredstvo: Postavi ih na kušnju Pravila i imaj ih na 
oku. Tako ćeš vidjeti tko ima, a tko nema Božjega duha. Ovo je kušnja pomoću 
koje teško pogriješi pažljivi promatrač. 

Don Bosko je razmišljao i gledao kestene dok se najednom nije probudio. 
Pucala je zora. Rekao je don Lemovenu da se isti san ponavljao svaki dan u 
cijelom tjednu. Tek što bi zaspao, prikazao bi mu se pred očima prizor: Zena i 
kesteni. 

Jedanput mu je Žena ovako progovorila: - Pazi na gnjile i na prazne kestene. 
Pokušaj ih staviti u lonac pun vode. Kušnja je poslušnost. Daj ih kuhati. Ako 
uzmeš gnjile među prste, štrca van ružan sok koji je unutra. Te izbaci! Izbušeni ili 
prazni iskaču na površinu. Ne zadržavaju se pod vodom s drugima, nego na svaki 
način hoće isplivati. Ti ih pograbi cjedilom i izbaci ih. Pazi još da dobre ne čistiš 
odmah kada su već kuhani. Najprije treba skinuti koru, a zatim kožicu. Tada će ti 
se učiniti bijeli. Ipak dobro pazi. Neki su sumnjivi. Otvori ih i vidjet ćeš u sredini 
drugu kožicu. Ondje je sakrivena gorčina. 

Ne bi se mogla zamisliti prikladnija usporedba da se označe razne kakvoće 
osoba koje žive u jednoj redovničkoj kući i kako je teško zaviriti u dubinu srdaca. 
(MB., XV., 1881.) 


74. DRUGI MISIJSKISAN 


Ovaj drugi misijski san imao je don Bosko u San Benigno Canavese godine 
1883. To je zapravo jedno alegorijsko prikazivanje, bogato proročkim elementima 

O budućnosti salezijanskih misija u Južnoj Americi. Don Bosko gaje 
pripovjedio 4. rujna 1883. na sjednici Općega zbora, a don Lemovne odmah 
zapisao. 

Budući da je jako dugačak, mi ćemo ga malo sažeti, sačuvavši bitne elemente. 
Pripovijeda don Bosko: 

Bilo je to noću pred blagdan sv. Ruže Limske, 30. VIII. Tada sam sanjao: 
Učinilo mi se da ulazim u dvoranu gdje su bile mnoge osobe koje su čavrljale o 
mnoštvu urođenika koji žive u Australiji, Indiji, Kini, Africi, i posebno u Americi. 
Još uvijek u smrtnoj sjeni.« 

»Europa - rekao je jedan razboriti muž - kršćanska Europa, velika učiteljica 
uljudbe i katolicizma postala je nezainteresirana za vanjske misije. Malo je onih 
koji su tako smioni da bi se upustili u duge plovidbe i pošli u nepoznate krajeve 
spašavati duše milijuna ljudi koje je također otkupio Božji Sin. - Jedan je drugi 
rekao: - Koliko mnoštvo bijednih pogana živi izvan Crkve! 

1 u Americi su udaljeni od spoznanja istine Evanđelja. Ljudi si zamišljaju i 
zemljopisci se varaju da su američki Kordiljeri poput zida koji dijeli ovaj veliki dio 
svijeta. To nije istina! Ovi dugački lanci visokih gora prave mnoge sporedne lance 
duge tisuću i više kilometara. U njima su mnoge šume u koje nije stupila ljudska 
noga. Tu su različite biljke i životinje te kamenje koje je inače rijetkost. Fosilni 
ugljen, nafta, olovo, bakar, željezo, srebro i zlato skriti su u tim planinama na 

mjestu kamo ih je postavila svemoguća ruka Stvoriteljeva za dobro čovječanstva. 
O Kordiljeri, kako je bogat vaš istok! 

U taj čas osjetih živu želju pitati za mnoge činjenice, tko su bile one osobe tu 
sabrane i na kakvom se mjestu nalazim. Tada sam zapitao: 

- Recite mi, molim vas, da li smo u Turinu, Londonu, Madridu ili Parizu? Gdje 
smo? Tko ste vi? S kim imam čast govoriti? 

Ovi su ljudi odgovarali neodređeno i stalno su svraćali govor na misije. Tada 
mi se približio mladić od kojih 16 godina, ljubak u svojoj nadnaravnoj ljepoti i sav 
zažaren od živoga svjetla sjajnijega od sunca. Odjeća mu je bila ukrašena 
bogatim uresom, a glava okrunjena kapom poput krune, posute sjajnim dragim 
kamenjem. Upirući u me blagi pogled, pokazivao je posebno zanimanje za mene. 
Njegov osmijeh izražavao je naklonost neodoljive privlačnosti. Zovnuo me po 
imenu, uzeo me za ruku i počeo govoriti o Salezijanskoj družbi. Bio sam očaran 
zvukom toga glasa. Najednom sam ga prekinuo: 

- S kim govorim? Recite mi svoje ime! 

Mladić reče: - Nemojte sumnjati! Slobodno govorite s punim pouzdanjem, ja 
sam vaš prijatelj. 

- Ali vaše ime? 

- Reći ću vam svoje ime ako bude potrebno. Ali ne trebate me poznavati! 

Dok je to govorio, smješkao se. Pogledao sam bolje u lice okruženo svjetlom. 
Oh, kako je bilo lijepo! Tada sam u njemu prepoznao sina grofa Fiorita Colea iz 
Tulo-na, slavnog dobrotvora naše kuće i posebno naših misija u Americi. Ovaj je 
mladić umro prije malo vremena. 

- Alojzije! - kliknuo sam zovući ga po imenu. - Tko su svi oni? 

- To su prijatelji vas salezijanaca. I ja kao vaš prijatelj i prijatelj salezijanaca 
htio bih vam dati 'u ime Božje' malo posla. 

- Pogledajmo o čemu se radi? 

- Sjednite ovdje za stol i zatim povucite dolje ovu vrpcu. 

Na sredini goleme dvorane nalazio se stol na kojemu je bila smotana vrpca, 
označena kao metar s brojevima i crtama. Dvorana je bila postavljena u Južnoj 
Americi na ekvatorskoj liniji, a tiskani brojevi na vrpci odgovarali su zemljopisnim 
stupnjevima. 

Uzeo sam kraj vrpce, pogledao sam je i vidio daje na početku bila zabilježena 
ništica. Nasmijao sam se, a anđeoski mladić mi reče: 

- Nije vrijeme za smijeh. Gledajte! Stoje napisano na vrpci? 

- Ništica. 

- Povucite malo! 

- Povukao sam i vidim broj 2, 3, 4, sve do 20. Je li dosta? 

- Ne, ne, još gore, još! Vucite dok ne dođete do čvora odgovorio mi je. 

- Povukao sam do broja 47. Tu je veliki čvor. Od ove točke ide vrpca još 
naprijed, ali razdijeljena u tolike malene vrpce koje se gube na istok, zapad i jug. 
Je li dosta? 

- Koji je broj - zapita. 

- Broj je 47. -Koliko je 47 plus 3? -50. 


127 


-1 k tomu 5? -55. 
- Zabilježite: 55. 
Zatim mi je rekao: - Vucite još. 
- Traka je došla do kraja, - odgovorio sam. 
- Onda se okrenite nazad i povucite vrpcu s druge strane.« 
Povukao sam vrpcu na drugoj strani do broja 10, a mladić je nastavio: 
- Povucite još! 
- Tu više nema! 
- Kako to? Tu više nema! Gledajte još, što je to? 


- Ovoj je voda, - odgovorio sam. 

Zaista, toga časa u meni je zavladao izvanredan osjećaj zbog pojave koju nije 
moguće vjerno opisati. Nalazio sam se u onoj sobi, vukao sam vrpcu i tada se 
pred mojim očima otvarao pogled na golemi kraj nad kojim sam gospodario iz 
ptičje perspektive i koji se odmatanjem vrpce širio. 

Od prve ništice do broja 55 prostirala se beskrajna zemlja koja se na kraju iza 
nekog morskog tjesnaca gubila u stotine otoka. Među tim otocima jedan bijaše 
mnogo veći od drugih. Izgledalo je kako malene vrpce, koje su tekle iz velikoga 
čvora, smjeraju na ove otoke. 

Svaka od tih malenih vrpci završavala je najednom otoku. Neke od njih 
nastanili su urođenici u znatnom broju; drugi su bili neplodni, goli, kameniti, bez 
stanovnika; treći su bili pokriveni snijegom i ledom. | na zapadu su bili brojni 
otoci nastanjeni domorodcima. 

(Izgleda kako je onaj čvor na 47. stupnju predstavljao mjesto odlaska - 
salezijansko središte, glavnu misijsku postaju, odakle su naši misionari odlazili 
na Malvinske otoke, u Ognjenu zemlju i na druge otoke Latinske Amerike). 

S druge strane, tj. od ništice do 10 stupnja nastavljala se ista zemlja i 
završavala vodom koju sam na koncu vidio. Meni se učinilo daje ta voda Antilsko 
more. 

Kad sam rekao: - Ovdje je voda! - mladić odgovori: 

- Sada stavite 55 i 10 skupa. Koliko je to? 

- Zbroj iznosi 65. 

- Postavite sve skupa i učinit ćete samo jednu vrpcu. 

- A zatim? 

- Stoje s one strane? - Pokazivao mi je jednu točku na horizontu. 

Na zapadu vidim visoke gore, na istoku je more. (Napominjem, tada sam gledao 
kao u minijaturi, sve što sam poslije vidio u stvarnoj veličini i opsegu. Stupnjevi 
označeni vrpcom, koji su sa svom točnošću odgovarali stupnjevima zemljopisne 
širine, pomogli su mi zapamtiti one naseljene točke koje sam pohodio putujući u 
drugom dijelu ovog sna). 

- Dobro, nastavio je moj mladi prijatelj. - Ove gore su poput granica. Sve je to 
žetva ponuđena salezijanci-ma. Tu su tisuće i milijuni stanovnika koji čekaju vašu 
pomoć, čekaju vašu vjeru. 

Ove gore bijahu južnoamerički Kordiljeri, a more - Atlantski ocean. 

- Pa kako raditi? Kako ćemo uspjeti privesti tolike narode u ovčinjak Isusa 
Krista? 

- Znojem i krvlju urođenici će se povratiti i bit će na-vrnuti na stablo te postati 
prijatni Gospodaru života!« 

Razmišljao sam: - Da bi se to postiglo, treba vremena. Zatim sam kazao 
visokim glasom: 

- Ne znam što bih odgovorio. 

Onaj dragi mladić, čitajući moje misli, nastavi: 

- Ovo će se dogoditi prije nego se podigne drugi naraštaj. 

- Kakav će biti drugi naraštaj? 

- Ovaj sadašnji se ne računa. Doći će drugi i za njim treći. 

Dok sam slušao o veličanstvenom putu koji je pripravljen za našu Družbu, 
govorio sam zbunjeno, skoro mrmljajući. .. Upitao sam: 

- Koliko godina obuhvaća svaki ovaj naraštaj? 

- 60 godina. 

- A zatim? 

-Ako želite vidjeti ono što će biti, dođite! 

Ni sam ne znam kako, našao sam se na željezničkoj postaji. Tu je bilo 
sakupljeno mnogo naroda. Skočivši u vlak zapitao sam mladića: 

- Gdje smo? Odgovorio mije: 

- Zabilježite dobro! Gledajte! Idemo na putovanje duž Kordiljera. Put vam je 
otvoren i prema istoku, sve do mora. Ovo je drugi dar Gospodnji. 


-A kad ćemo u Boston, ondje nas čekaju? 


- Sve u svoje vrijeme. 

Govoreći to, mladić izvuče kartu gdje je bila u velikom mjerilu prikazana 
Karagenska biskupija (ova točka je bila mjesto odlaska). 

Dok sam gledao zemljovid, lokomotiva je zazviždala i vlak je krenuo. 

Za vrijeme putovanja moj je prijatelj mnogo govorio. Ali nisam ga mogao 
posve razumjeti zbog jakog šuma vlaka. Ipak, naučio sam lijepe i nove stvari iz 
astronomije, brodarstva, meteorologije, mineralogije, o fauni, flori i topografiji 
onih krajeva. Sve to objašnjavao je nevjerojatnom točnošću. 

Svoje riječi je znao popratiti plemenitom i nježnom ljubaznošću, koja je 
pokazivala koliko me voli. Već na početku uzeo me za ruku i stalno me držao, sve 
do konca sna. Ja sam tada položio svoju slobodnu ruku na njegovu, ali ona je, 
činilo se, izmakla i kao da se rasplinula. Mladić se smješkao mojemu neuspjelu 
pokušaju. 

Gledao sam s prozorčića na vagonu i vidio kako su se preda mnom nizali 
Šaroliki i čudni krajevi: šume, gore, ravnice, duge rijeke i nisam mogao shvatiti da 
su toliko udaljene od izvora. Više od tisuću milja vozili smo se uz rub prašume 
koja još uvijek nije istražena. Moj pogled dobivao je čudnovatu moć. Bez zapreke 
vinuo se nad te krajeve. Bio sam poput čovjeka koji s brežuljka pod svojim 
nogama gleda veliku pokrajinu, i ako neposredno pred svoje oči stavi papirnati 
zastorčić, vidi samo malo ili ništa. Kad ga podigne ili samo malo spusti, njegov 
pogled se pruži sve do krajnjeg obzorja. 

Slično tomu, po nekoj čudnovato dobivenoj intuiciji, zbilo se i meni. Kad bih 
pogledao stanovita točku i dok je ona prolazila ispred mene, susljedno se dizao 
zastor za zastorom i sve sam gledao u beskrajnoj udaljenosti. Osim Kordiljera, 
promatrah i gorske vrhove razasute po ovim beskrajnim lancima i okolnim 
visoravnima, sa svim njihovim i najmanjim pojedinostima (one u Venezueli, u 
trima Gvajanama, u Brazilu, Boliviji... i sve do krajnjih granica). 

Tada sam se mogao uvjeriti u istinitost riječi koje sam čuo na početku sna u 
velikoj dvorani postavljenoj na 0. stupnju - ekvatoru. Gledao sam utrobu gora i 
duboka skrovišta ispod ravnica. Imao sam pred očima neusporediva bogatstva 
ovih krajeva, koja će jednog dana zasjati na suncu.Vidio sam brojne rudnike 
dragocjenih kovina, neiscrpive ugljenokope, obilna ležišta nafte - kakva se do 
sada nisu našla na drugim mjestima. Ali to još ne bijaše sve. Između 15. i 20. 
stupnja vidio sam veoma dug i širok zaljev koji je pripadao nekom jezeru. Tada se 
ponovno čuo glas: 

- Kad budu otkrili ta rudna ležišta sakrivena usred planina, pojavit će se ovdje 
obećana zemlja kojom će teći mlijeko i med. Ovdje će biti nepojmljiva bogatstva! 
Još više me iznenadilo kad sam vidio kako su Kor-diljeri na nekim mjestima 
čudnovatih oblika. Planinski lanci zatvaraju pravilne goleme doline o kojima ni 
sami zemljopisci nemaju previše spoznaja. U tim prodolima, kojs su se katkad 
pružals i do tisuću kilometara u dužinu, stanovahu mnogi još potpuno nepoznati 
narodi koji još nisu stupili u dodir s Europljanima. 

Vlak je nastavljao naprijed, gore-dolje, tamo amo i napokon se zaustavio. 
Ovdje je sišao velik broj putnika koji su, prolazeći kroz Kordiljere, išli na zapad.« 
(Don Bosko tu misli na Boliviju. Postaja je vjerojatno bila La Paz, gdje jedan tunel 
otvara prolaz k Pacifičkom primorju i Braziliju, drugom željezničkom prugom, 
povezuje s Peruom (Lima). 

Vlak je ponovno krenuo i nastavismo dalje. Kao i u prvom dijelu putovanja, 
prolazili smo kroz šume, probijasmo se kroz tunele, prelazili smo po gigantskim 
vijaduktima, zalazili smo duboko među gorska ždrijela, prolazili smo duž jezera i 
močvara, mostovima koračali preko širokih rijeka, trčali posred livada i ravnica. 

Prošli smo po obalama Urugvaja. Vidio sam rijeku silno duga toka, i nakon 
toga Parana, koja se približavala Urugvaju kao da mu nosi danak: svoju vodu. Ali, 
postoje neko vrijeme tekla paralelno s njim, počela se udaljavati praveći široki 
zavoj. Obadvije rijeke bijahu neobično široke. 

Dalje je vlak jurio nizbrdo i nakon dugo vremena zaustavio se po drugi put. 
Ovdje je s vlaka sišlo drugo mnoštvo naroda, koje je, također prolazeći ispod Kor- 
diljera išlo prema zapadu. 

(Don Bosko je označio u Argentini provinciju Men-dozu. Zato je, vjerojatno, 
postaja bila Mendoza, a tunel je vodio u Santiago, glavni grad Čilea). 

Vlak je nastavio preko Pampasa i Patagonije. Mjestimično obrađena polja i 
kuće pokazivali su kako civilizacija prodire i u ove pustoši. Na početku Patagonije 
naišli smo na odvojak Rio Kolorada ili Rio Chubuta. Nisam mogao razabrati s koje 
je strane tekao i kamo je išao: da li prema Kordiljerima ili prema Atlantiku. Na- 
stojao sam razriješiti ovaj problem, ali se nisam mogao snaći. 

Konačno smo stigli do Mageljanskog tjesnaca. Sišli smo. 

Promatrao sam. Pred nama je stajao Punta Arenas. Svuda naokolo tlo je bilo 
posuto skladištima fosilnog ugljena, daskama, gredama, drvljem, golemim hrpa- 
ma metala (dijelom sirovim, dijelom obrađenima). Na tračnicama su stajali dugi 
redovi teretnih vagona. Prijatelj mi je skrenuo pozornost na sve to, a ja sam 
zapitao: 

- Što hoćeš sada s tim reći? 

Odgovorio mije: 

- Sve što je sada tek u planu, jednoga će dana biti stvarnost. Ovi će urođenici 
u budućnosti biti krotki i sami će dolaziti primiti pouku, vjeru, uljudbu i način 
trgovanja. Ovdje će se dogoditi pravo čudo i ovaj kraj će nadvisiti mnoge 
narode.« 

- Dosta sam vidio - rekao sam mu. - Sada me povedite da vidim svoje 
salezijance u Patagoniji. 

Pošao sam među njih ... Bilo ih je mnogo, ali ih nisam poznavao. Među njima 
ne bijaše ni jedan od mojih starih sinova. Svi su me čudno gledali, a ja sam im 
govorio: 

- Zar me ne poznate? Zar vi ne poznate don Bo-ska? 

-Ah, don Bosko! Poznamo vas po pripovijedanju i vidjeli smo vas samo na 
slikama. Osobno vas ne poznamo. 

- A gdje su don Fagnano, don Costamagna, don Lasagna i don Milanesio? 

- Nismo ih poznavali. Bili su to prvi salezijanci koji su iz Europe stigli u ove 
krajeve. Ali već su protekle mnoge godine otkako su umrli. 

Na ovaj odgovor začuđeno sam razmišljao: Je li ovo san ili java? 

Udarao sam rukom o ruku, tresao sam se slušajući udaranje svojih ruku i 
osjećajući sam sebe, uvjeravao sam se kako ne spavam. 

Ovaj pohod trajao je samo časak. Pošto sam vidio čudesni napredak Katoličke 
crkve, naše Družbe i uljudbe u onim krajevima, zahvaljivao sam Božjoj 
Providnosti što se udostojala poslužiti se sa mnom kao sredstvom za svoju slavu 
i spas tolikih duša. 

Mladić Colle dade mi znak kako je već vrijeme za povratak. Pozdravio sam 
svoje salezijance i vratili smo se na postaju gdje je stajao vlak spreman za 
odlazak. Skočili smo u vlak, lokomotiva je zazviždala i... pokret prema sjeveru! 

Začudila me jedna novost koju sam uočio. Područje Patagonije, u neposrednoj 
blizini Mageljanskog tjesnaca, među Kordiljerima i Atlantikom, bijaše uže nego 
što drže zemljopisci. 

Vlak se kretao velikom brzinom i učinilo mi se daje prošao kroz pokrajine koje 
su sada civilizirane u Republici Argentini. Duge i duge ure vozio je uz obalu neke 
veoma široke rijeke, malo lijevoj, malo desnoj obali. Nisam polagao važnosti na 
broj mostova koje smo prošli. Međutim, katkad su se na tim obalama pojavljivali 
brojni rodovi domorođaca.Ugledavši mnoštvo, mladić Colle bi svaki put 
ponavljao: 

- Evo žetve za salezijance! Evo žetve za salezijance! 

Zatim smo ušli u kraj pun divljih životinja i otrovnih gmazova, čudna i strašna 

oblika. Vrvjeli su po planinskim naborima i kosama i obrisima brežuljaka; nizali su 

se po vrhovima planina i sjenovitih humaka, strmina i bregova, na obalama jezera 
i rijeka i u ravnicama. Neki su izgledali kao psi koji su imali krila i bijahu neobično 
trbušasti. (Proždrljivost, razbludnost, oholost!) 

Ovdje mi je moj Voditelj uputio riječ i pokazujući na te zvijeri uskliknuo: 

Salezijanci će ih pripitomiti. 

Vlak se približavao mjestu prvoga polaska i više nismo bili daleko.Mladi Colle 
izvuče topografsku kartu čudnovate ljepote i reče mi: 

- Želite li vidjeti put koji ste prevalili? 

- Rado! - odgovorio sam. 

Tada mije pokazao i protumačio zemljovid na kojem je čudnom točnošću bila 
nacrtana cijela Južna Amerika. Štoviše, ovdje je bilo prikazano sve stoje bilo 
ranije, što je sada i sve što će tek biti u ovim krajevima; takvom točnošću daje 
sve postalo jasno već na prvi pogled. 

Sve sam shvatio, ali zbog mnogostrukih okolnosti ta jasnoća mi je trajala kratko 
vrijeme. | sada mi je u pameti čitava pomutnja. 

Dok sam promatrao ovaj zemljovid očekujući kako će mi mladić dati još neko 
objašnjenje, i dok sam od čuđenja nad onim što mi je stajalo pred očima bio vrlo 
uzbuđen, učinilo mi se daje Kvirin pozvonio za Anđeoski pozdrav. Probudivši se, 
shvatio sam da su to bila zvona župe San Benigno. Sanje trajao cijelu noć.« 

Don Bosko je završio svoje pripovijedanje ovako: 

Ljuhaznošću svetoga Franje Saleškoga, salezijanci će donijeti Isusa Krista 
američkim narodima. 

Bit će veoma teško moralno odgojiti domorodce. Ali njihovi će sinovi slušat sa 
svom lakoćom i pokoravati će se misionarima i s njima će stvoriti kolonije. 
Civilizacija ljubavi nadomjestit će barbarstvo i tako će mnogi urođenici doći u 
ovčinjak Isusa Krista. (MB., 

XVI., 1888., 384.) 

Govoreći o snu Don Bosko je ustvrdio: 

Kad upoznaju neizmjerna bogatstva koja posjeduje 

Patagonija, ovaj teritorij će doživjeti veličanstven razvoj. 

U planinskim klancima skriveni su dragocjeni rudnici. 

U spletovima Anda između 10. i 20. stupnja nalaze se 

rudnici olova, zlata i drugih minerala dragocjenijih od 

zlata. 

Vrijednost ovoga sna leži u činjenici što nam Don Bosko daje mnogo 
pozitivnih podataka koje je primio, ne od putnika ni od zemljopisaca jer do tada 
nije bilo istražitelja u onim krajevima: (ni turističkih, ni ekonomskih, ni 
znanstvenih), već kao viziju. K tomu se pridružuje proročanstvo s obzirom na 
budućnost sale-zijanskog djela u onim zemljama. 

Zanimljiva je slika koju nam daje govoreći o Kor-diljerima. Istraživanja i studiji 
koji su kasnije uslijedili, pokazuju da su Ande doista baš onakve kako ih je opisao 
don Bosko: ispresijecane brojnim i dubokim usjeklinama, dolinama, prodolima i 
kotlinama s jezerima, koje su raspoređene po gorskim lancima i međusobno 
različite po geološkom karakteru i izgledu. 

O tome piše E. Ceria: 

»Ni najugledniji stručnjaci u zemljovidu nisu mogli u onim godinama donijeti 
tako jasne i detaljne podatke kao što je to učinio don Bosko. On je ostavio jasnu i 
preciznu viziju svih onih mjesta ... što jasno pokazuje daje to mogla učiniti samo 
moć koja nadvisuje ljudsku ograničenost.« 

S obzirom na tvrdnju da su prebogati rudnici kamenog ugljena, nafte, olova i 
dragocjenih metala skriveni u utrobi onih gora, vidimo i znamo kako se iz godine 
u godinu otkrivaju rezerve minerala u čitavoj kordiljerskoj zoni i uzduž obale 
Atlantskog oceana. 

21. travnja 1960. bio je svečano proglašen novi glavni grad Brazila - Brasilia. 
Ovaj je grad nastao pod okriljem i zaštitom don Boska. 

Kad su nakon dugog studija, odredili mjesto u državi gdje će ga graditi, 
inženjeri su čuli o proročanstvu našega Sveca. Ozbiljno su to proučili i uvjerili se 
kako je on u svojoj proročkoj viziji spomenuo da će ondje gdje označuje 
stupnjeve širine 19 i 20 blizu jednog velikog jezera, teći mlijeko i med. 

Brasilia se doista nalazi točno između 15" i 20“ južne zemljopisne širine. 
Sagrađeno je umjetno jezero, a plodni tereni pokrajine obećavaju da će se doista 
pretvoriti u pravi vrt. 

Dok posvuda pomalo otkrivaju naftu, očito je kako će ova prijestolnica biti 
središte najbogatije zone u Brazilu. 

Don Bosku je posvećena jedna gradska četvrt i jedna od glavnih gradskih 
ulica. U travnju 1963. bio je proglašen glavnim zaštitnikom Brazila uz naslov Naše 
Gospe Aparecide. 


75. DON BOSKO S APOSTOLSKIM PRVACIMA 


Početkom, godine 1884., to jest u veljači don Bosko je imao ovaj san: 

Činilo mu se da se našao u nekoj kući gdje je susreo sv. Petra i Pavla. Nosili 
su na sebi gornju odjeću dužine do ispod koljena, a na glavi su imali istočnjačke 
kape. Smiješili su se don Bosku. 

Zapitani, imaju li za nj kakvu poruku ili obavijest, ne odgovoriše na pitanje 
nego su započeli govoriti o Oratoriju i dječacima. U taj čas stigao je neki don Bos- 
kov prijatelj. 

- Pogledaj malo ove dvije osobe - reče don Bosko došljaku. 

Prijatelj je pogledao i uskliknuo: 

- Koga to vidim? Je li moguće? Zar su ovdje sv. Petar i Pavao? 

Don Bosko je ponovio pitanje što ga je malo prije postavio dvojici apostola 
koji su, pokazujući veliku ljubaznost, nastavili govoriti o drugim stvarima. 
Najednom zapita sv. Petar don Boska: 

-A što je sa životopisom sv. Petra? 

Isto tako i sv. Pavao: - Što je sa životopisom sv. Pavla? 

- Istina je - priznao je don Bosko, ponizno se ispričavajući kako je zaboravio 
na svoju odluku da ponovno tiska ova dva životopisa. 

-Ako to ne izvršiš brzo, ne ćeš imati više vremena 
- upozorio gaje sv. Pavao. 

Sv. Petar je otkrio glavu i pokaza se ćelava glava s dva čuperka kose nad 
sljepoočnicama. Imao je izgled čvrstoga i lijepog starca. Povukao se nastranu i 
započeo svoju molitvu. Don Bosko ga je htio slijediti, ali sv. Pavao pripomenu: 

- Pusti ga, neka moli! 

- Htio bih vidjeti pred kakvom svetinjom je pokleknuo odgovori don Bosko. 

Rekavši to, pošao je k njemu i vidio kako stoji pri nekom oltaru koji ipak nije 
bio potpuni oltar. Zapitao je svetog Pavla: 

- Zar tu nema svijećnjaka? 

- Ne trebaju tu svijećnjaci, ovdje je vječno sunce 
- odgovorio je apostol. 

- Ne vidim ni oltarnog stola. 

- Žrtva se ne žrtvuje, nego živi na vijeke. 

- Ali jednom riječju, to nije oltar! 

- Gora Kalvarija je oltar za sve. 

Tada sv. Petar skladnim i visokim glasom ovako progovori: 

- Slava Bogu Ocu Stvoritelju, Bogu Sinu Otkupitelju, slava Bogu Duhu Svetom 
Posvetitelju. Samomu Bogu budi čast na sve vijeke vjekova. 

Tebi hvala, o Marijo! Nebo i zemlja proglašuju te svojom Kraljicom. Marijo... 
Marijo... Marijo!... 

Ovo je ime izgovarao sa stankom između jednoga i drugog zaziva, i to takvim 
čuvstvenim izražajem i tako ganutljivim pojačavanjem koje nije moguće opisati. 
Plakali smo od nježnosti. 

Sv. Petar je ustao i pošao kleknuti do sv. Pavla, koji je jasnim glasom molio: 

- O dubino Božjih tajni! Veliki Bože, tvoje su tajne nedostupne smrtnicima. Tek 
u nebu oni će moći prodrijeti u dubinu i veličanstvo, koje je pristupačno jedino 
blaženima. O Trojedini Bože, Tebi neka bude čast, slava i zahvala na svakom 
mjestu svemira! 

- Tvoje ime, o Marijo, neka svi blagoslivljaju i hvale. U nebu pjevaju tvoju 
slavu, a na zemlji Ti nam uvijek budi pomoć, utjeha i spasenje. Kraljice svih svetih, 
alelaja, aleluja. 

Don Bosko je još rekao: 


»Ova je molitva u meni izazvala takvo ganuće da sam udario u plač i probudio 
se. Od toga mi je u duši ostala neizreciva utjeha. (MB., XVII., 1874., 27.) 


76. PISMO IZ RIMA 1884. 


Ovo pismo iz Rima u salezijanskom je svijetu jako poznato. Don Bosko u 
njemu pripovijeda o jednome snu u dva nastavka, jer gaje sanjao tijekom dvije 
uzastopne noći. 

Radi se o Oratoriju u Valdoku, prepunom dječaka, i o njegovoj odgojnoj 
atmosferi: najprije o sretnoj klimi prvih vremena Oratorija, a zatim o onoj jako 
promijenjenoj, u godini 1884. 

Budući da je odgojna važnost ovoga sna veoma velika, iznijet ćemo ga vjerno 
izvorniku. 

Bilo je proljeće, 10. svibnja 1884. Ovako piše don Bosko: 

»Moji predragi sinci u Isusu Kristu!« 
Bio blizu ili daleko, ja uvijek mislim na vas. Jedina mi je želja vidjeti vas sretne 
u vremenu i u vječnosti. Ova misao, ova želja potakla me je te sam odlučio pisati 
vam pismo. Bolno osjećam ovu udaljenost od vas i što vas ne mogu vidjeti i čuti. 
Toliko žalim da si ne možete zamisliti. Stoga sam htio napisati ove retke prije 
tjedan dana, ali stalni poslovi i brige spriječile su me. 
lako nedostaje tek nekoliko dana do mojeg povratka, želim preduhitriti svoj 
dolazak među vas barem preko pisma, kad ne mogu osobno. Ovo su riječi onoga 
koji vas nježno upravo očinski, ljubi u Isusu Kristu. Slobodan sam govoriti vam 
kao otac. A vi ćete mi to dopustiti, zar ne? Vi ćete posvetiti svu pozornost mojim 
riječima i djelom izvršiti ono što vam kažem. 


Oratorij prije 1870. 

Naglašavao sam da ste vi jedina i neprestana misao moje duše. Kada sam 
jedne prošle večeri ušao u sobu, raspremajući se za počinak, počeo sam molitve 
koje me je naučila moja dobra majka. 

U taj mi se čas učinilo, ne znam da li zbog svladano-sti snom ili rastresenošću, 
kako se preda mnom pokazaše dva divna dječaka iz Oratorija. 

Jedan od ove dvojice približio mi se i nakon što me srdačno pozdravio, reče 
mi: 

- O don Bosko! Poznate li me? 

- Da, poznam te - odgovorio sam. 

-A sjećate li se i mene? - doda onaj drugi dječak. 

- Tebe i svih drugih. Ti si Valfre i bio si u Oratoriju prije 1870.« 

Dječak nastavi: - Recite mi, želite li vidjeti dječake koji su bili sa mnom u 
Oratoriju. 

- Da, daj da ih vidim. To će me veoma razveseliti. 

Tada mije Valfre pokazao sve dječake s istim izgledom i stasom koje su imali 
u ona vremena. Činilo mi se da sam u starom Oratoriju za vrijeme odmora. Bio je 
to prizor pun života, razigranosti i veselja. Neki su trčali, drugi skakali, igrali su se 
žabe, varalice ili na loptu. Na jednom mjestu stajala je skupina dječaka koji su 
pozorno slušali svećenika kako im pripovijeda bajku. Na drugome se mjestu 
među dječacima igrao jedan klerik. Na svim se stranama pjevalo i sviralo: 
posvuda su bili svećenici i klerici, a oko njih dječaci koji su veselo vriskali. Vidio 
sam daje među dječacima i poglavarima vladala najveća srdačnost i povjerenje. 
Bio sam očaran tim prizorom. 

Valfre mi je rekao: 

- Vidite, prijaznost rađa ljubav, a ljubav rađa povjerenje. To otvara srca i dječaci 
sve otkrivaju poglavarima, asistentima i učiteljima bez straha. Postaju iskreni na 
Ispovijedi i izvan Ispovijedi i daju se poučiti svemu što im podaje onaj za koga su 
sigurni da ih ljubi.« 


Oratorij 1884. 

U taj se čas približio k meni drugi moj bivši pitomac koji je sada imao potpuno 

bijelu bradu. Rekao mi je: - Don Bosko, hoćete li upoznati i vidjeti dječake koji su 
sada u Oratoriju? - Bio je to Josip Buzzeti. 

- Da - odgovorio sam - jer je već mjesec dana što ih ne vidim.« 

Pokazao mi ih je prstom. Vidio sam Oratorij i sve vas na odmoru. Ali nisam 
više čuo poklike radosti i pjevanje, nisam više vidio one razigranosti ni živahnosti 
kao u prvom prizoru. U djelovanju i na licu mnogih dječaka čitao se neki nemir, 
neka slabost, uzbuđenost i nepovjerenje, što je mučilo moje srce... Vidio sam, 
doduše, neke kako trče u blaženoj bezbrižnosti, ali sam vidio znatno više onih 
koji su stajali osamljeni, naslonjeni na stupove kao plijen pogubnih misli. Druge 
sam vidio po stubama, hodnicima i na balkonima s vrtne strane, kako izbjegavaju 
zajednički odmor. Vidio sam treće kako u grupama polako hodaju i tiho 
međusobno razgovaraju bacajući naokolo sumnjive i zlobne poglede. Katkad bi 
se nasmiješili, ali taj bi smiješak bio popraćen pogledima koji bi u meni pobudili 
ne samo sumnju, nego i pomisao kako bi se sveti Alojzije zacrvenio ako bi se 
našao u njihovu društvu. | među onima koji su se igrali, neki bijahu tako neveseli 
da su jasno pokazivali kako nisu našli zadovoljstva u igrama. 

- Jesi li vidio svoje dječake? reče mi onaj bivši pitomac. 

- Vidim ih - odgovorio sam uzdišući. 

- Kolika razlika od onih među kojima smo mi jednom bili! 

“Nažalost! Kolika bezvoljnost i turobnost na ovom odmoru! (...) 

Nedostaje ono bolje 

- Shvaćam, razumijem! - odgovorio sam. Ali kako bi se moglo postići da ovi 
moji dragi dječaci dobiju onu staru živahnost, veselje i srdačnost? 

- Ljubavlju. 

- Ljubavlju? Zar moji dječaci nisu dovoljno ljubljeni? Ti znaš da ih ljubim! Ti 
znaš koliko sam za njih trpio i podnosio tijekom ovih 40 godina. Koliko još i sada 
trpim i podnosim. Koliki napori, koliko poniženja, koliko protivština i progona 
kako bih im priskrbio kruha, dom, učitelje i posebno u brizi za njihove duše. Za 
njih, koji predstavljaju ljubav cijeloga moga života, učinio sam koliko sam znao i 
mogao. 

- Ne govorim o vama! 

- O kome, dakle? Zar o onima koji me zastupaju? Zar ne vidiš kako su 
mučenici truda i napornoga rada? Kako troše svoje mladenačke godine za one 
koje im je povjerila Božja providnost. 


- Vidim, znam! Ali to nije dosta. Ovdje nema onoga stoje bolje. 

- Sto, dakle, nedostaje? 

- Nije dosta ljubiti dječake, oni trebaju spoznati da su ljubljeni! 

- Pa zar nemaju oči u glavi? Zar nemaju svjetlo razuma. Zar ne vide kako je sve 
što se za njih čini, učinjeno iz ljubavi prema njima? 

- Ne! Ponavljam, to nije dosta! 

- Sto bi, dakle, trebalo? 

- Poglavari, ljubeći ono što se dječacima sviđa i sudjelujući u njihovim 
dječačkim sklonostima, trebaju ih naučti ljubiti i ono što im po prirodi ne godi, što 
im se po naravi malo sviđa kao, npr: stega, učenje i mrtvenje samih sebe. I neka 
dječaci nauče ovo vršiti s ljubavlju i poletom. 

Salezijanac je "duša odmora" 

- Rastumači mi bolje! 

- Promatraj dječake na odmoru. 

- Pogledao sam i rekao: - Ima li tu što posebno za vidjeti? 

-Već toliko godina odgajaš dječake i ne razumiješ? Pogledaj bolje! Gdje su 
naši salezijanci? 

Pogledao sam i vidio kako se vrlo malo klerika i svećenika nalazilo s 
dječacima, a još manje ih je sudjelovalo u njihovim igrama. Poglavari više nisu 
bili duša odmora. Većina poglavara hodala je i razgovarala ne osvrćući se na to 
što su radili pitomci. Neki su promatrali odmor, ali nisu ni pomislili na dječake. 
Treći su pazili toliko izdaleka da uopće nisu ni opomenuli onoga koji bi učinio 
kakvu pogrešku. Samo neki su opominjali, i to prijetećim tonom. Bio je tu tek 
poneki salezijanac koji bi želio zaci u skupinu dječaka, ali i dječaci su brižno 
gledali kako se udaljiti od učitelja i poglavara. Moj je prijatelj nastavio: 

- Zar niste u ,,starim" vremenima Oratorija uvijek bili među dječacima, a 
posebno za vrijeme odmora? Sjećate li se onih lijepih godina? Bilo je to rajsko 
oduševljenje, epoha koje se uvijek sjećam s ljubavlju, jer nam je ljubav bila 
pravilo, i mi prema vama nismo imali tajne. 

- Sigurno! Tada je sve to za me bilo veselje, u dječacima je stvaralo čežnju da 
mi se približe, da govore sa mnom i čuju moje savjete te ih izvrše. A sada, mene u 
tome sprječavaju stalne audijencije, mnogi poslovi i moje zdravlje. 

- Dobro, ako vi ne možete, zašto vaši salezijanci ne idu vašim stopama? Zašto 
ne zahtijevate da postupaju s dječacima kako ste vi postupali? 

- Govorim, vičem na sav glas, a ipak mnogi više nisu voljni s radošću primiti 
posao koji su ranije tako vršili. 

- Zato, zanemarujući najmanje, gube ono najveće. I to čini njihove poslove 
napornima. Neka uzljube ono što se dopada dječacima i dječaci će uzljubiti ono 
što se sviđa poglavarima. Na taj će način njihov posao biti lak. Uzrok sadašnjega 
stanja u Oratoriju je što stanoviti broj dječaka nema povjerenja u poglavare. 
Nekoć su sva srca bila otvorena pred poglavarima koje su dječaci ljubili i 
spremno im se pokoravali. Sada se poglavari smatraju samo poglavarima, ne više 
kao očevi, braća i prijatelji. Zato ih se dječaci boje i malo ih ljube. Ako se, dakle, 
hoće stvoriti jedno srce i jedna duša za ljubav Isusa Krista, treba prekinuti ovu 
sudbonosnu pregradu nepovjerenja i umjesto nje nek nastupi srdačno 
povjerenje. Poslušnost nek vodi pitomca kao majka svoje dijete. Tada će u 
Oratoriju vladati mir i staro veselje. 

- Na koji način ukloniti tu pregradu? 

- Trajna prisutnost s dječacima, poglavito na odmoru. Bez nje se ne može 
pokazati ljubav niti povjerenje. Tko hoće biti ljubljen, treba tako ljubiti da ga vide 
kako ljubi. Isus Krist je postao malen s malenima i preuzeo je naše slaboće. Evo 
učitelja domaćeg života. Učitelj, koga vide samo na katedri, jest samo učitelj, i 
ništa više. Ali, ako ide s dječacima na odmor, postane kao brat. 

Ako, dakle, vide jednoga samo dok propovijeda s propovjedaonice, reći će se 
da ne čini ni više ni manje nego samo svoju dužnost. Ali, ako učitelj rekne jednu 
riječ na odmoru, to je riječ onoga koji ljubi. Kolika su obraćenja omogućile vaše 
riječi koje su iznenada odjeknule u uhu nekom dječaku dok se zabavljao! 

Ljubaznost i nadzor 

Tko zna da je ljubljen, ljubi; a onaj koji je voljen postigne sve, posebno kod 
dječaka. Ovo povjerenje postavlja električnu struju između dječaka i poglavara. 
Srca se otvaraju te se upoznaju njihove potrebe, otkrivaju se njihove pogreške. 
Ova ljubav pomaže da poglavari podnose svoje napore, nevolje, nezahvalnosti, 
neugodnosti, manjkavosti i nemar dječaka. Isus Krist nije prelomio trstiku koja je 
bila već napukla niti je ugasio stijenj koji tinja. Evo vam uzora! 

Tada se više ne će događati da netko radi za ispraznu slavu, kažnjava samo 
kako bi osvetio svoj uvrijeđeni ponos, povlači se s polja rada zbog zavisti nad 
premoći drugih. Ne će više biti onih koji bi ogovarali druge iz težnje da ih dječaci 
ljube i poštuju, isključujući sve ostale poglavare, stječući na taj način samo prezir 
i licemjerno laskanje; koji će dopustiti da im jedno stvorenje ukrade srce 
(posebna prijateljstva!) i koji će zanemariti sve ostale dječake dok tomu stvoru 
budu udvarali; koji će iz ljubavi prema vlastitim ugodnostima zanemariti svoju 
najstrožu dužnost u nadziranju. Ne će više biti onih koji će iz ljudskog obzira 
odustati i ne opomenuti onoga koga bi morali. Ako tu bude vladala istinska 
ljubav, tražit će se Božja slava i spas duša. Kad oslabi ova ljubav, tada će se 
dogoditi da stvari ne napreduju dobro. 

Čemu zamjenjivati ljubav s hladnoćom pravilnika? Zašto se poglavari udaljuju 
od vršenja ovih pravila i odgoja koje im je don Bosko izručio? 

Zašto se preventivni sustav malo-pomalo zamjenjuje lakšim sustavom, i 
oštrijim i bržim za onoga koji zapovijeda?...Zašto objavljuju zakone koji se 
podržavaju kaznama, raspaljuju mržnju, rađaju neugodnostima te ako se 
zanemari njihovo vršenje, zbog velikih nereda plode prezirom prema 
poglavarima? 

Ako, dakle, hoćete da Oratorij opet oživi u staroj sreći, neka stupi na snagu 
stari sustav: poglavar neka bude sve i svima, spreman uvijek poslušati svaku 
sumnju ili tužbu dječaka; neka očinski pazi na njihovo vladanje, neka se sa svom 
ljubavlju brine za duhovno i vremenito dobro onih koje mu je povjerila Božja 
providnost. Tada više ne će biti zatvorenih srdaca i ne će vladati stanovite tajne 
koje ubijaju. Samo u slučaju nećudoređa neka budu poglavari neumoljivi. Bolje je 
biti na oprezu i otpustiti iz zavoda jednoga nedužnoga, nego zadržati u njemu 
sablažnjivca. Asistentima neka bude u savjesti stroga dužnost javiti poglavarima 
sve ono u čemu bi mogli uočiti bilo kakvu uvredu protiv Boga. 

Tada sam zapitao: 

- Koje je najizvrsnije sredstvo kako bi zavladalo obiteljsko ozračje, ljubav i 
povjerenje? 

- Vršenje kućnih pravila. -1 ništa više? 

- Bolji tanjur pri ručku je uvijek za dobro zdravlje! 

Dok je moj bivši pitomac tako završavao govor a ja sam još uvijek živim 
negodovanjem promatrao onaj odmor, osjetio sam kako me malo-pomalo 
svladavao veliki umor koji je sve više rastao. Ne mogavši više podnositi taj sve 
snažniji pritisak, trgnuo sam se i osvijestio. Našao sam se na nogama uz krevet. 
Noge su mi bile toliko natečene i bolne da nisam mogao uspravno stajati. 
Odlučivši napisati ove retke svojim dragim sinovima premda je bila kasna ura, 
nisam otišao u krevet. 

Ne želim sanjati ovakve snove jer me silno umaraju.' Sutrašnji sam se dan 
osjećao slomljen i s čežnjom sam čekao da otpočinem sljedeću noć. 

Ali netom sam se našao u krevetu, usnuh. Preda mnom se nalazilo dvorište, 
dječaci koji su sada u Oratoriju i onaj isti bivši pitomac. Zapitao sam ga: 

- Ono što si mi govorio, javit ću salezijancima. Ali što moram reći dječacima u 
Oratoriju? 

Odgovorio je: 

- Neka znaju koliko se poglavari, učitelji i asistenti trude i staraju iz ljubavi 
prema njima. Kad to ne bi bilo za njihovo dobro, ne bi se podvrgli tolikim žrtvama. 
Neka zapamte daje poniznost izvor svega mira, neka znaju podnositi tuđe 
pogreške, jer na svijetu nema savršenosti. Ona je samo u raju. Neka prestanu s 
mrmljanjem, jer ono rashladi srce. Nadasve neka nastoje živjeti u milosti Božjoj. 
Tko nije u miru s Bogom, nije u miru ni sa sobom ni s drugima. 

- Ti mi, dakle, kažeš da ima među mojim dječacima takvih koji nisu u miru s 
Bogom? 

- Ovo je glavni uzrok zlovolje, uz druge vama već poznate uzroke kojima 
morate naći lijek. O tim uzrocima sada vam ne bih htio govoriti. Zaista, nema 
nepouzdanja ako nema tajni, ako se tko ne boji kako će tajne izići na vidjelo, jer 
zna da bi se morao stidjeti. Isto tako, ako srce nije u miru s Bogom, postaje 
tjeskobno, nemirno, nepokorno, razdražljivo, čini mu se kako sve propada, i jer 
ono nema ljubavi, drži da ga ne ljube poglavari. 


- Ipak, zar ne vidite, koliko je mnoštvo Ispovijedi ovdje u Oratoriju? 

- Istina je, ima mnogo Ispovijedi. Ali ono što uglavnom nedostaje tolikim 
dječacima koji se ispovijedaju, jest čvrstoća u odlukama. Ispovijedaju se, ali 
uvijek isti nedostaci, iste prilike, iste zle navike, isti neposluh i isto zanemarivanje 
dužnosti. Tako prolaze mjeseci i godine, a neki čak tako nastave sve do petoga 
razreda gimnazije. Ima Ispovijedi koje vrijede malo ili nimalo. Zato ne donose 
mira, i ako bi koji dječak u tom stanju bio pozvan pred Božje prijestolje, bila bi to 
svakako ozbiljna stvar. 

- Ima li mnogo takvih u Oratoriju? 

- Mali ih je broj u usporedbi s mnogobrojnim dječacima koji nisu u Oratoriju. 
Pazi! Počeo mi ih je pokazivati prstom. 

Gledao sam jednoga po jednoga i u ovima koji su malobrojni, vidjeh stvari 
koje su duboko ogorčile moje srce. Ne ću ih spomenuti u listu, ali kad se vratim, 
reći ću svakomu ono što mu pripada. Ovdje ću samo reći: vrijeme je moliti i 
donijeti čvrste odluke, predlagati ne riječju već djelom i dokazati da Comollo, 
Savio Dominik, Bezucco Franjo i Sacordi još žive među nama. 

Konačno sam zapitao svog prijatelja: 

- Zar nemaš ništa više što bi mi rekao? 

- Propovijedaj svima, velikima i malenima, neka se uvijek sjećaju da su sinovi 
Marije, presvete Pomoćnice. Ona ih je ovdje sabrala da bi ih izbavila iz pogibelji 
ovoga svijeta. Reci im neka se ljube kao braća i neka proslave Boga i vas svojim 
dobrim vladanjem. Marija se brine za njihov kruh i za nauk, uz bezbrojne milosti i 

čudesa. Neka se sjete da su u predvečerju blagdana svoje presvete Majke, a 
njenom pomoći mora pasti ona pregrada nepouzdanja koju je Sotona znao povući 
između dječaka i poglavara, i kojom se zna poslužiti na propast nekih duša. 


- Hoćemo li uspjeti odstraniti ovu pregradu? 
- Da, sigurno, samo ako i veliki i mali budu pripravni pretrpjeti pokoje 
pregaranje iz ljubavi prema Mariji i ako budu vršili ono što sam vam rekao. 

Nastavio sam gledati svoje dječake. Pri pogledu na one koje sam vidio kako 
srljaju u vječnu propast, osjetih takvu nelagodu u srcu da sam se probudio. 

Želio bih vam još pripovjediti mnoge vrlo važne stvari koje sam vidio, ali mi ne 
dopuštaju vrijeme i prilike. 

Neka se vrate dani srdačne ljubavi i povjerenja! 


Zaključujem: »Znate li što od vas želi ovaj siromašni starac koji je za svoje 
drage dječake iscrpio sav svoj život? Ništa drugo nego da uspostavite potrebne 
odnose; te da se povrate sretni dani staroga Oratorija: dani ljubavi i kršćanskog 
povjerenja između dječaka i poglavara, dani duha susretljivosti, popustljivosti i 
podnošenja za ljubav Kristovu! 

U svoj jednostavnosti i nevinosti među dječacima i poglavarima... neka budu 
dani ljubavi i pravoga veselja za sve.« (MB., XVII., 1884., str. 107.) 

Potrebna mi je vaša utjeha... Ulijte mi nadu obećanjem da ćete ispuniti sve što 
želim za dobro vaših duša. Vi niste dovoljno svjesni kolika je to sreća što ste 
sklonjeni u Oratoriju. Pred Bogom vam jamčim: Dostatno je da jedan mladić uđe 
u jednu salezijansku kuću da ga Presveta Djevica odmah uzme pod posebnu 
svoju zaštitu. Složimo se dakle svi u jednome: uz ljubav onih koji vladaju i ljubav 
onih koji trebaju slušati... kraljevat će duh svetoga Franje Saleškoga!« 

O moji dragi sinci! Dolazi vrijeme kad ćemo se morati rastati i poći u vječnost. 
(Napomena tajnika: U ovom trenutku don Bosko je prekinuo govor. Oči mu se 
napuniše suzama ne zbog tuge, nego poradi neizrecive nježnosti koja je izbijala iz 
njegovih očiju te iz zvuka njegova glasa. Poslije nekoliko trenutaka je nastavio.). 
Ja čeznem ostaviti vas, o svećenici, o klerici, o mladići dragi, da koračate onim 
putem Gospodnjim na kojem vas On sam želi vidjeti. 

U tu svrhu Sveti vam Otac, kojeg sam vidio 9. svibnja, šalje od svega srca svoj 
blagoslov. Na blagdan Marije Pomoćnice bit ću s vama pred slikom naše prelju- 
bazne Majke. Neka ovaj blagdan bude proslavljen sa svom svečanošću. Don 
Lazzero i don Marchisio neka se potrude obradovati vas i u blagovaonici. Blagdan 
Marije Pomćnice mora biti preludij vječnog blagdana koji trebamno slaviti svi 
skupa sjedinjeni jednoga dana u Raju. Vaš preodani u Isusu Kristu 


svećenik Ivan Bosko (MB., XVII., 107-114) 


Ovaj spis je dragocjeno blago koje skupa sa Preventivnim sustavom i 
Pravilnicima kuća tvori pedagošku trilogiju koju je don Bosko ostavio svojim 
sinovima. Pedagogija skromna, ponizna i visoka, koju treba dobro shvatiti i dobro 
ostvariti, i ona će od odgojnih zavoda stvoriti domove radosti, utočišta nevinosti, 
žarišta kreposti, studijske vježbaonice, rasadnike odličnih kršćana, dobrih 
građana i dičnih crkvenih ljudi. Ali potrebna je dobra volja i žrtva. 

(Eugenio Ceria, MB., XVII., 115) 

77. = HVALOSPJEV ČISTOĆI 


(ČISTOĆA I SREDSTVA DA JE SAČUVAMO) 
(M..B..XVII. 722-730) 


Don Bosku se pričinilo da se nalazi ispred nepregledne zelene obale s blagom 
padinom, na obroncima livade pune cvijeća i čudesno oblikovanih stabala. Sve je bilo 
tako isprepleteno kao da su oblikovani divni vijenci obasjani svjetlošu ljepšom od 
sunčeva sjaja. Don Bosko je mislio da se nalazi u zemaljskom raju. 

U sredini rajskog vrta bijaše prostrt sag blistave bjeline, pun svjetlosti i sjaja koji je 
zasljepljivao oči, širok više milja. On je predstavljao veličanstvenost kraljevske države. 
Ukras su mu bile trake na rubovima s raznim natpisima zlatnih slova. Na jednom je 
pisalo: 

Blaženi neokaljani na putu koji hode po zakonu Gospodnjem. 

Na drugom: Ne će uskratiti dobrima one koji hode u nedužnosti. 

Na trećem: Ne će se smesti u zlom vremenu: u danima gladi bit će nasićeni. 

Na četvrtom: Pozna Gospodin dan nevinih i baština njihova bit će vječna. 

Na četiri kuta prostrtog saga oko ukrasa u obliku ruže stajala su četiri druga natpisa: 
S jednostavnima podržava svoje govore i razgovore. Koji hodaju u jednostavnosti, 
koračaju pouzdano. 

U sredini bijaše posljednji natpis: Koji hodaju u jednostavnosti, bit će spašeni. 

Sredinom obale, na višem rubu sjajnoga saga isticao se trak napisan zlatnim 
slovima: Sinko moj, ti si uvijek sa mnom i sve moje tvoje je. 

lako je don Bosko bio silno zadivljen ljepotom onoga vrta, mnogo više su mu pažnju 
privukle dvije divne, ljupke djevojčice od oko dvanaest godina, koje su sjedile na rubu 
Čilima gdje je obala tvorila neku stubu. Iz čitavoga njihovog milog ponašanja odisala je 
nebeska skromnost. Iz njihovih očiju, uprtih stalno uvis, prosijavala je golubinja 
izgledalo je kao sjedište nevinosti, iskrenosti i čistoće, a na usnama je cvjetao čarobni, 
slatki osmijeh. Njihovi obrisi očitovali su nježno i žarko srce. Mili njihovi pokreti odavali 
su veličajnost i plemenitost koja je bila skoro nespojiva s njihovom ranom mladošću. 

Sjajna haljina na kojoj nije bilo ni jedne mrlje, ni bore, ni zrnca prašine, spuštala im 
se do stopala. Bokovi su im bili ovasani crvenim pojasevima sa zlatnim obrubima. Na 
njima se isticao ures spleten od ljiljana, ljubičica i ruža. Slična krasna vrpca od cvijeća 
ovijala im je i vratove. Narukvice su im bile spletene od bijelih margareta... Nemoguće je 
opisati sve ove ljepote. Sve dragocjeno kamenje svijeta, optočeno i umetnuto s 
najvećim umijećem, izgledalo bi u ovoj usporedbi poput blata. Njihove sjajne cipele 
bijahu ukrašene bijelom vrpcom satkanom od zlatnih žica, kao i vezice s tankim zlatnim 
koncima. 

Njihova duga kosa pritisnuta krunom, obavijala im je čelo i sva u uvojcima spuštala 
se na njihova ramena. 

One su započele dijalog: Čas su govorile naizmjenično, čas se ispitivale, čas klicale. 
Malo su obadvije sjedile, a onda je jedna sjedila a druga stajala. Zatim bi šetale... ali 
nikada nisu napuštale onaj sag. Nisu doticale ni travu ni cvijeće. 

Don Bosko je tu bio samo promatrač, ni pisnuo nije a one nisu primjećivale njegovu 
nazočnost. Jedna je govorila blagim naglaskom: 

Sto je nevinost? Sretno stanje posvećujuće milosti, sačuvano postojanim i 
točnim izvršavanjem zakona Božjega. 

Druga djevojčica je isto tako milim glasom kazala: Sačuvani sjaj nedužnosti, vrelo je 
i izvor svakog znanja i svake krjeposti. 

Prva: Koliki sjaj i slava, kolika čar i divota vrline kad netko tako živi medu 
opakima! Sačuvati među zlima sjajnu nevinost, blagost i milinu običaja! 

Druga se ustala i zaustavila kod drugarice te započela: Blažen je onaj mladić 
koji ne slijedi savjete opakih i ne korača grešničkim stazama, već je njegova 
radost u Zakonu Gospodnjem o kojem razmatra danju i noću. On će biti poput 
stabla zasađenog uz tokove milosti Božje, koji će u svoje vrijeme donijeti obilne 
plodove dobrih djela. Kad zapušu opaki vjetrovi strasti, ne će mu opasti lišće 
svetih nakana ni zasluga, i sve što uradi urodit će dobrim plodom, i svaka životna 
prilika pomoći će mu da uveća svoju nagradu. 

Govoreći tako pokazivala je na stabla u vrtu koja su bila krcata prekrasnih plodova i 
širila su zrakom predivni miomiris. Čisti potočići, tekući između dviju rascvjetanih obala, 
čas padajući u malim slapovima, čas tvoreći krasna jezerca, natapali su njihove stabljike 
žuboreći zvukom tajanstvene daleke glazbe. 

Prva je djevojčica opet progovorila: On je poput ljiljana među trnjem kojega 
Gospodin bere da ga postavi za ukras na svoje srce; i može reći svome Gospodinu: Moj 
Ljubljeni pripada meni a ja njemu: on naime pase među ljiljanima. 

Pritom se osvrnula na velik broj divnih ljiljana koji su dizali svoje sjajne glave u travi i 
cvijeću, te pokazala zelenu, visoku živicu, koja je okruživala cijeli vrt. Zivica bijaše 
satkana i trnjem.Iza plota primjećivale su se poput sjena gadne nakaze koje su 
pokušavale prodrijeti u vrt, ali su ih spriječili ubodi trnja. 

Istina je! Koliko li ima istine u tvojem govoru, doda druga. Blažen onaj dječak 
koji će se naći bez krivnje! A tko je on da ga hvalimo? Jer on je učinio divne stvari 
u svojem životu. Nađen je savršen i imat će vječnu slavu. Mogao je sagriješiti i 
nije, učiniti zlo i nije ga učinio. Zato će njegova dobra biti učvršćena kod 
Gospodina i njegova dobra djela bit će slavljena od svih svetačkih skupština. 

A na zemlji koliku im je slavu Bog sačuvao! On će ih pozvati i dat će im mjesto u 
svojem svetištu, učinit će ih službenicima svojih otajstava i dat će im vječno ime 
koje nikada neće izgubiti, zaključi prva. 

Druga ponovno ustane i klikne: Tko može opisati ljepotu nevinog bića? Njegova 
je duša odjevena sjajno kao jedna od nas, urešena bijelom stolom svetoga 
Krštenja. Njegov vrat i njegove ruke blistaju sjajem božanskih dragulja, ima na 
ruci prsten saveza s Bogom. On mirno putuje prema vječnosti. Pripravljen mu je 
put urešen zvijezdama... On je svetohranište Duha Svetoga. Krvlju Isusovom, koja 
teče i struji njegovim žilama i rumeni njegovo lice i usne, sa Presvetom Trojicom 
u svom neokaljanom srcu, okružen potocima svjetlosti koja ga odijeva sunčanim 
sjajem. S visina padaj mu kao kiša mnoštvo nebeskih ruža koje ispunjaju zrak. 
Sve unaokolo razlijevaju se blagi zvuči anđeoskih harmonija koje su jeka 
njegovih molitava. Uz njega kao obrana stoji Blažena Djevica Marija. Nebo mu je 
otvoreno. On je na udivljenje neizmjernim četama svetaca i blaženih duhova koji 
ga stalno pozivaju mašući svojim palmama. Bog mu u nepristupačnome sjaju 
svoga prijestolja pokazuje sjedište koje mu je pripravio, dok u ljevici drži krunu 
kojom će ga okruniti za vječnost. Nevinije čežnja, radost, aplauz nebesa. Na 

njegovu licu mu utisnuta je neizreciva radost. On je sin Božji. Bog je njegov Otac. 
Raj je njegova baština. On je uvijek s Bogom. On ga gleda, ljubi, služi mu, 
posjeduje ga, uživa u njemu, on je zraka nebeskih slast:. Posjeduje sva blaga, sve 
milosti, sve tajne, sve darove, sva savršenstva i čitavoga Boga. 

Zato se i prikazuje tako slavna nedužnost u svecima Božjim Staroga zavjeta, u 
svecima Novoga zavjeta, a osobito kod mučenika. 

O nevinosti, kako si lijepa! Iskušana rasteš u savršenstvu, ponižena uzdižeš se 
veoma visoko, napadnuta u okršajima izlaziš pobjednicom, ubijena letiš po krunu... Ti si 
slobodna u ropstvu, mirna i sigurna u pogiblima, vesela u okovima. Mogućnici ti se 
klanjaju, knezovi te primaju, veliki te potražuju. Dobri te slušaju, opaki ti zavide, takmaci 
se s tobom natječu, a protivnici pobijeđeni padaju. Ti ćeš uvijek izaći pobjednicom, i kad 
te ljudi budu nepravedno osudili! 

Dvije djevojčice napraviše malu stanku, kao da trebaju malo predahnuti nakon tako 
vatrenog oduška. Zatim su se uhvatile za ruke i pogledale jedna drugoj u lice govoreći: 
O kad bi mladići mogli upoznati kako je nevinost dragocjeno blago, kako bi od 
početka svoga življenja skrbno čuvali odjeću svetog Krštenja. Ali, na žalost, ne 
razmišljaju i ne misle dobro što znači okaljati je! 

Nevinost je dragocjeni liker zatvoren u krhku posudu od gline, i ako se ne nosi s 
velikim oprezom, vrlo se lako razbije. 

Nevinost je dragocjeni biser. Ali ako ne poznajemo njezinu vrijednost, gubi se, i lako 
se pretvori u jadan predmet. 

Nevinost je zlatno ogledalo koje nosi Božju sliku, ali dovoljno je malo vlažnosti zraka 
pa da zahrđa. Treba ga omatati koprenom. 

Nevinost je ljiljan, ali će ga samo jedan dodir grube ruke oštetiti. 

Nedužnost je blistavo odijelo, ali samo jedna ljaga dostatna je da ga nagrdi. Zato 
treba hodati s velikim oprezom. 

Omni tempore sint vestimenta tua candida. - U svako doba neka bude tvoje 
odijelo bijelo bjelcato. 

Nevinost i čestitost može se oskvrnuti samo jednom ljagom. Tako izgubi bogatstvo 
svoje milosti. Dovoljan je samo jedan smrtni grijeh. 

Jednom izgubljena, zauvijek je izgubljena! 

Kolike li se nevinosti izgube svakoga dana! Kad mladić sagriješi, nebo se zatvara: 
Presveta Djevica i Anđeo čuvar nestanu, prestaje glazba, ugasi se svjetlost. Boga više 
nema u njegovom srcu. Iščezne zvjezdana staza po kojoj je koračao, pada i ostaje na 
jednome mjestu sam kao otok usred mora, mora ognjenog, koje se prostire sve do 
posljednjeg horizonta vječnosti, koje pada u ponor sve do dubina kaosa. Nad njegovom 
glavom bljeskaju u tami munje božanske srdžbe. Sotona se bacio k njemu, okovao ga 
lancima, stavio mu je nogu na vrat, i strašnom gubicom uzdignutom u vis povikao: 
Pobijedio sam! Tvoj je sin moj rob. On nije više tvoj... 

Nestala je njegova slava. Ako mu u tom trenu Bog izmakne jedino mjesto na kojem 
stoji, izgubljen je zauvijek! 

On može uskrsnuti, može se podići! Božje milosrđe je beskrajno. Jedna dobra 
Ispovijed može mu vratiti milost i naslov sina Božjega. 

Ali ne i nevinost! 

Koje će mu posljedice ostati poslije prvog grijeha? 

Upoznao je zlo koje prije nije poznavao. Osjećat će strahotu zlih nagnuća, osjetit će 
kako sada ima golemi dug prema Božjoj pravdi, osjećat će se slabijim u duhovnim 
bojevima. Iskusit će ono što prije nije poznavao: sram, stid, tugu i grižnju. 

A kako su govorili za njega? Pustite neka dođu k meni dječica. Oni će biti poput 
anđela Božjih na nebu. Sinko, daruj mi svoje srce! 

Kako strašan zločin čine oni nesretnici čijom krivnjom je samo jedan dječak izgubio 
nevinost! Isus je rekao: Tko sablazni jednoga od ovih malenih koji vjeruju u mene, 
bolje bi mu bilo da mu se objesi mlinski kamen o vrat i da ga bace u dubinu mora. 
Jao svijetu zbog sablazni! Ne mogu se spriječiti sablazni, ali jao onomu čijom 
krivnjom dolazi sablazan! Čuvajte se da neprezrete kojega od ovih malenih, jer ja 
vam kažem da njihovi anđeli na nebu vječno gledaju lice Oca mojega koji je na 
nebesima, i traže osvetu. 

Kako su ovi nesretni! Ali ništa manje nisu nesretni ni oni koji dopuštaju da im se 
oduzme nevinost. 

Ovdje su obje djevojčice počele šetati. Tema je njihova razgovora bila: kako i 
pomoću kojeg sredstva se može sačuvati nevinost? 

Jedna je govorila: Velika je zabluda u mladenačkim glavama kada misle da pokoru 
moraju činiti samo grješnici. Pokora je potrebna također za očuvanje nevinosti. Da nije 
sveti Alojzije činio pokoru, sigurno bi bio pao u smrtni grijeh. To se mora propovijedati, 
poticati stalno učiti mladiće. Koliko bi ih više tako sačuvalo nevinost! Međutim sada ih 
ima malo 

Apostol kaže: Posvuda nosimo mrtvenje Isusa Krista u svojem tijelu, da bi se 
život Isusov očitovao u našim tjelesima. 

I Presveti Isus, nevin, neokaljan proživio je svoj život u odricanjima i bolima. 

Tako i Presveta Djevica Marija i svi sveci, da pruže dobar primjer svim mladićima. 
Sv. Pavao kaže: Ako budete živjeli po tijelu, umrijet ćete; ali ako duhom usmrtite 
tjelesna djela, živjet ćete. 

Dakle, bez pokore se ne može sačuvati nedužnost! 

Ipak bi mnogi htjeli sačuvati nevinost i živjeti raspušteno, slobodno. 

Luđaci! Zar nije napisano: Bio je ugrabljen da mu zloba ne bi pokvarila duh i 
zavodljivost njegovu dušu uvela u zabludu! Jer sjaj taštine potamnjuje dobro i 
vrtinci požuda razaraju nedužni duh. 

Dakle, nevini imaju dva neprijatelja: kriva načela i grješne razgovore zlih osoba, i 
požudu. Zar ne kaže Gospodin daje smrt u mladim danima nagrada nevinome jer ga 
oslobađa od bojevanja? Jer se svidio Bogu, on ga je uzljubio, i jer je živio među 
grješnicima, prenesen je drugamo. U la-atko je vrijeme završio veliku trku 
(ispunio zadaću). Jer je bila Bogu draga njegova duša, zato je On požurio da ga 
uzme i spasi između bezakonja. 

Sretni su mladići koji zagrle križ pokore i reknu s čvrstom odlukom s Jobom (27,5): 
Nedužnost svoju do zadnjeg daha branim! 

Dakle, mrtveći se pobjeđuju dosadu u molitvi. 

Pisano je: (Ps 100,2) Pjevat ću i shvaćati put nedužnosti. Kad ćeš mi doći? Tražite i 
naći ćete. Oče naš! 

Mrtvenje razuma (intelekta) ponizujući se i slušajući starješine i Pravila. 

I to je pisano: (Ps 18,13) Od oholosti čuvaj slugu svoga da mnome ne zavlada. 
Tad ću biti neokaljan, čist od grijeha velikoga. Bog se naime protivi oholicama, a 

poniznima daje svoje milosti. Tko se ponizuje bit će uzvišen, tko se uzvisuje bit 
će ponižen. Pokoravajte se svojim starješinama. 

Mrtvenje: govoreći uvijek istinu, otkrivajući vlastite pogrješke i pogibli u koje može 
upasti. Tada će uvijek naći dobar savjet, osobito kod ispovjednika. 

Duši za ljubav ,ne protivi se istini, radije se crveni zbog svojeg neznanja"... jer ima 
stid koji vodi grijehu, kao i stid koji je čast i milost. (Sirah, 4, 24-25) 

Mrtvenje srca vrši se kroteći spontane, nepromišljene pokrete, ljubeći sve za ljubav 
Božju i udaljujući se odlučno od onih za koje primjećujemo da bi mogli ugroziti našu 
nevinost. 

Isus je rekao: Ako te sablažnjava tvoja ruka ili noga, odsijecije i baci od sebe: 
jer je bolje za tebe doći u život samo s jednom rukom i bez jedne noge, nego s 
obje ruke i obje noge biti bačeni u vječni oganj. | ako te oko tvoje sablažnjava, 
iščupaj ga i baci, jer je bolje ući u život s jednim okom nego sa oba oka biti bačen 
u oganj pakleni. Mrtvenje: 

- podnoseći hrabro poruge ljudskog obzira. 

Bruse jezike ko mačeve, 

otrovne riječi izbacuju kao strijele, 

da iz potaje rane nedužna, 

da ga rane iznenada ne bojeć se ničega. (Ps 63, 

4,5) 

Pobijedit će ovog zlobnika koji se ruga, bojeći se da bude otkriven od poglavara 
misleći na strašne Isusove riječi: Onoga koji se mene srami i mojih riječi, njega će 
se stidjeti Sin čovječji kada dođe u slavi svojega Oca i svetih anđela. 

Mrtvenje očiju: u gledanju, u čitanju, izbjegavajući opako i nekorisno štivo. Bitna 
točka: Sklopio sam savez s mojim očima da ne ću ni pomisliti na djevicu. (Biblija) 

I u psalmima: Odvrati svoje oči da ne gledaju ispraznost. 

Mrtvenje u slušanju: da ne slušamo loše, sladunjave ili bezbožne razgovore. Može 
se pročitati u knjizi Sirahovoj (28): 

Trnjem ogradi svoj posjed - uši svoje - da ne slušaju opakog jezika... 

Mrtvenje u govoru: Ne daj se pobijediti od radoznalosti. 

Napisano je: Riječima svojim učini mjerila i ustima svojim vrata s prijevornicom. Pazi 
da ne posrneš zbog jezika svojeg i ne postaneš plijenom onomu koji te vreba. 

Mrtvenje u proždrljivosti: Ne jesti, ne piti previše. 

Pretjeranost u jelu i pretjeranost u piću izazvalo je opći potop na svijet i oganj na 
Sodomu i Gomoru, kao i tisuće kazna na izraelski narod. 

Mrtviti se podnoseći sve što nam dopadne u danu: hladnoća, vrućina i da ne tražimo 
svoja zadovoljstva. 

Umrtvite svoje udove zemaljske. (Kol 3,5) 

Sjećati se stoje Isus naložio: 

Hoće li tko za mnom, neka se odrekne samoga sebe, neka danomice uzima 
križ svoj i neka ide za mnom! (Lk 9,23) 

Bog sam svojom providnosnom rukom prti kri-ževima i trnjem svoje nevine prijatelje 
kao stoje učinio s Jobom, Josipom, Tobijom i drugim svecima. Jer si bio mio 
Gospodinu, bilo je potrebno da te ,, dariva " iskušenjima. 

Put nedužnih ima svoje kušnje, svoje žrtve, ali snagu nalazi u Pričesti. Tko se često 
pričešćuje ima vječni život, boravi u Isusu i Isus u njemu. On živi istim Isusovim životom 
i On će ga uskrisiti u Posljednji dan. 

Ovo je žito izabranih, vino koje rađa djevice. »Pripravio si mi trpezu pred očima 
neprijatelja koji me muče. Padaju tisuće pokraj tebe i deseci tisuća s desne tvoje, ali tebi 
se ne će približiti. « 

I slatka Djevica Marija koju on ljubi, njegova je majka. Ja sam majka lijepe ljubavi i 
straha i spoznanja i svetog ufanja. U meni je sva milost da upoznam putove 
istine. Koji mene slave, posjedovat će vječni život. Strašna, kao u bojni red 
svrstana vojska. 

Tada su se djevojčice okrenule i polako se uspinjahu uz obalu. Jedna je uskliknula: 

Spas pravednika dolazi od Gospodina: On je njihov zaštitnik u vrijeme nevolje. 
Gospodin će mu pomoći i oslobodit će ga; on će ga izvući iz ruku grješnika i 
spasit će ga jer se u njega ufao... (Ps 56) 

A druga je nastavila: Bog me opasao jakošću i moj put kojim sam krenula nevin 
je. 

Kad su stigle na sredinu onog veličanstvenog saga, okrenule su se. 

- Da, povika jedna, nevinost okrunjena pokorom kraljica je svih vrlina! 

Druga također klikne: 

- Okako je slavna i lijepa čista generacija. Njezina je uspomena besmrtna i 
znana je pred Bogom i pred ljudima. Ljudi je nasljeduju kad je nazočna, i žude za 
njom kad ode u raj da bude okrunjena te trijumfira u vječnosti jer je postigla 
nagradu u čistim bojevima. 1 kakav trijumf! | kolika radost! | kakva slava, 
kadprikaže Gospodinu neokaljanu haljinu svetoga Krštenja poslije tolikih bojeva - 
usred aplauza, pjesama i sjaja nebeskih vojski! 

Dok su ovako govorile o nagradi koja je pripremljena za nevinost sačuvanu 
pokorom, don Bosko je vidio kako se pojavljuju čete anđela, te silaze i spuštaju se na 
onaj divni sag. Anđeli se sjedinjuju s djevojčicama i okružuju ih. Bilo ih je veliko mnoštvo 
i pjevali su: 

Blagoslovljen Bog i Otac Gospodina našega Isusa Krista, on koji nas 
blagoslovi sag blagoslovom duhovnim u nebesima, u Kristu. Tako: u njemu nas 
sebi izabra prije postanka svijeta da budemo sveti i bez mane pred njim; u ljubavi 
nas predodredi za posinstvo, po Isusu Kristu. (Ef 1,3-5) 

Djevojčice tada započeše pjevati divni hvalospjev, ali takvim riječima i notama da su 
ih samo najbliži anđeli u sredini mogli prihvatiti. I ostali su pjevali, ali don Bosko nije 
mogao čuti njihove glasove, iako su pravili kretnje i micali usnama skladno pjevajući. 

Djevojčice su pjevale: 

- Primio si me radi moje nevinosti i učvrstio me pred licem svojim u vijeke. 

Blagoslovljen Gospodin Bog od vijeka do vijeka; neka bude! Amen! 
Prvim četama anđela stizale su stalno nove i nove. Njihova odjeća bijaše u raznim 
bojama, s ukrasima, ali međusobno različita, posebno različita od odjeće onih dviju 
djevojčica. Bogatstvo i veličanstvenost bijahu božanske. Ljepota čitavog prizora ne 
može se opisati ljudskim jezikom. 

Kad su djevojčice završile svoje pjevanje, čulo se kako svi pjevaju jedan 
neusporedivan, skladan spjev kakav se nije moglo nikada čuti na Zemlji. One su 
pjevale: 

Njemu, koji vas može sačuvati bez grijeha i postaviti pred lice svoje slave 
neokaljane u slavi, o dolasku Gospodina našega Isusa Krista: Samome Bogu, 
našemu Spasitelju, po Isusu Kristu, Gospodinu našemu, slava i veličanstvo, vlast 
i moć prije svih vjekova, i sada i u sve vijeke vjekova. Amen. 

Dok su pjevale, dolažahu nove i nove čete anđela. Kad su završili spjev, malo 
pomalo svi su se dizali uvis i nestadoše s čitavim viđenjem. 

I don Bosko se probudio. (MB., XVII., 722-730) 


78. = TREĆI MISIJSKI SAN 


Noću, 31. siječnja 1884. imao je don Bosko san sličan onom misijskom snu iz prošle 
godine. Ovako ga je pripovijedao don Lemovenu: 

Učinilo mi se da pratim misionare na njihovome putu. Prije nego smo otišli iz 
Oratorija, kratko smo vrijeme razgovarali. Oni su stajali oko mene i pitali za savjete. 
Rekoh im: 

- Ne ćete ni znanošću ni zdravljem ni bogatstvom, nego revnošću i pobožnošću učiniti 
mnogo dobra promičući slavu Božju i spas duša. 

Tako: maloprije smo bili u Oratoriju, ali odjednom, ne znam ni kakvim sredstvom ni 
kojim putom smo išli, nađosmo se u Americi. Stigavši na kraj puta, nađoh se usred 
neobično prostrane ravni koja je ležala između Čilea i Argentine. Ja ostadoh sam. 

Pogled mi se pružao na ravnicu s mnogim i neobično dugim ulicama uz koje su bile 
brojne kuće. Po cestama su jurila vozila koja su u trku postupno poprimala tisuće 
fantastičnih oblika, međusobno sasvim različitih. S čuđenjem sam promatrao kako su se 
ta vozila, stigavši blizu kuća, k selima ili gradovima, podigla iznenada uvis tako te bi 
onaj koji bi u njima putovao imao pogled na krovove kuća. 

Prema jugu nalazila se Patagonija. Na suprotnoj strani, u tren oka opazio sam sve 
naše domove u Republici Argentini, zatim u Urugvaju, Pavsandu, Los Piedrosu, 
Villacolonu. U taj čas pojavi se blizu mene čovjek, plemenita i ljubazna izgleda. 
Prepoznao sam u njemu svoga Voditelja. Pokazujući mu prstom na onaj posljednji kraj, 
zapitao sam ga: 

- Zastoje tako malo salezijanaca ovdje? 

- Ono što još nije, bit će - odgovorio mi je tumač. Ja sam stojeći nepomičan na toj 

ravni, pogledom 
prelijetao sve one beskrajne putove i promatrao na vrlo jasan, ali neprotumačiv način 
sva ona mjesta koja već jesu i koja će tek zaposjesti salezijanci. Koliko veličanstvenih 
stvari vidjeh! Vidio sam sve zajedno I, opet, zavode pojedinačno. U samo jednom 
trenutku vidjeh prošlost, sadašnjost i budućnost naših misija. Budući da sam jednim 
pogledom sve vidio kao cjelinu, vrlo je teško, gotovo nemoguće, opisati preciznu sliku 
ovog prizora. Ako bih htio iznijeti opširnije poglede, samo ono što sam vidio na prostoru 
Čilea, Paragvaja, Brazila i Argentine, zahtijevalo bi veliki svezak. 

Na tom prostranom teritoriju vidio sam i veliko mnoštvo urođenika koji su razasuti po 
obali Tihog oceana sve do Ankutskog zaljeva, u Mageljanskom tjesnacu, na rtu Horu, 
na otocima Diego i na Malvinima. Sva ova žetva određena je za salezijance. Vidio sam: 
sada salezijanci samo siju, a nasljednici će sakupljati. Muškarci i žene potpomoći će 
nas i postat će propovjednici. Sinovi, koje izgleda nije moguće privesti k vjeri, i sami će 
postati glasnici Evanđelja svojim roditeljima i prijateljima. 

Salezijanci če u svemu uspjeti svojim radom, poniznošću i umjerenošću. Sve što 
sam vidio u tom času i inače, odnosilo se na sve salezijance; na njihovo redovito 
učvršćivanje u tim krajevima, njihov čudesni porast i na obraćenje tolikih urođenika i 
Europljana koji su tamo nastanjeni. Europa će se preliti u Južnu Ameriku! 

Pošto sam vidio polje koje nam Gospodin nudi i slavnu budućnost naše Salezijanske 
družbe, učinilo mi se da sam krenuo na put prema Italiji. Bio sam nošen vrlo silno brzo, 
po čudnome putu koji se protezao u vrtoglavoj visini i u jednom hipu stigao sam nad 
Oratorij. Ispod mene je bio sav Turin. Kuće, palače i zvonici činjahu mi se kao niski 
kućerci. Pred mojim očima stajali su trgovi, ceste, vrtovi, drvoredi, željezničke pruge, 
gradske zidine, polja, okolni brežuljci, gradovi i sela u pokrajinama i gigantski alpski 
lanac pokriven snijegom. Sve to pružalo je čudnovatu panoramu. 

Vidio sam i dječake u pozadini Oratorija. Cinili su mi se sitni kao miševi, a broj im je 
bio izvanredno velik. Svećenici, klerici, studenti i obrtnički majstori zapre-mili su cijelo 
mjesto. Mnogi su išli u procesiji i stupali u redove onih koji su koračali. Bila je to 
neprekidna procesija. 

Svi su se kretali prema onoj golemoj ravnici Čilea i Argentine, kamo sam se na 
trenutak vratio. Promatrao sam ih. Jedan mladi svećenik ljubaznog izraza, ugodnih 
riječi, čistog pogleda i mladenačkih crta lica, pristupio mi je i rekao: 

- Evo duša i krajeva koji su određeni za sinove sv. Franje Saleškoga! 

Bio sam začuđen opazivši kako je ono sakupljeno mnoštvo u jednom času iščezlo i 
tek se u daljini opažao pravac kamo se kretalo. (Napominjem, u pripovijedanju svoga 
sna idem samo u glavnim crtama.) Nije moguće odrediti točan slijed veličanstvenih 
prizora koji su se nizali pred mojim očima uz razne sporedne događaje. Duh ne 
podnosi, pamćenje zataji, riječ nedostaje. 

Osim glavnoga prizora koji je ovijao sporedne, a ovi su se razvrstavali, čak 
povremeno ispreplitali ili ponavljali. Sve je ovisilo o ponašanju onih naroda koji su bili 
pozvani vjeri i obraćenju. Misionari su se s njima sastajali, rastajali i odlazili, povremeno 
su ih okruživali a zatim opet odlazili od njih. Ponavljam! U jednome času vidjeh 
sadašnjost, prošlost i budućnost ovih misija, sa svim vremenskim odsjecima, 
opasnostima, uspjesima, povremenim nedaćama i razočaranjima koja su pratila ovaj 
apostolat. 

Kažem vam, začudio sam se vidjevši kako je ono mnoštvo iščezlo. Msgr. Caliero 
bijaše u taj čas sa mnom. Neki misionari nalazili su se na stanovitoj udaljenosti. Mnogi 
drugi bijahu blizu mene s lijepim brojem sale-zijanskih suradnika. Tada mi Tumač reče 
na vrlo uljudan način: 

- Slušajte i vidjet ćete... 

U taj čas ona prostrana ravan postade velika dvorana. 

Ugledah u isti trenutak veliko mnoštvo stolova neobične dužine. Redovi su bili 
postavljeni u svim pravcima i sučeljavali su se u jednome središtu. Bili su pokriveni finim 
stolnjacima, a na njima bijahu postavljene krasne kristalne posude. U tim posudama 
stajali su mnogi različiti cvjetovi. Msgr. Cagliero je najprije naglasio: 

- Stolovi su ovdje, a gdje su jela? 

Zaista nije bilo postavljeno nikakvo jelo ni piće, čak nije bilo ni tanjura, ni posuda u 
koje se stavlja hrana. Prijatelj Tumač mije objasnio: 

- Koji ovamo dolaze, neque sitient neque esurient amplius - ne će žeđati niti 
gladovati. 

Tek što je to izrekao, počeo je ulaziti narod, sav obučen u bjelinu s ružičastim 
ogrlicama i vezom od zlatnih žica. U ovu veliku dvoranu prvo je ušla manja skupina, i 
odmah sjela za stol pjevajući: Živio! 

Zatim su ulazile druge brojnije skupine kličući: Pobjeda! 

Uto su počele dolaziti vrlo različite osobe: visoke i niske, muževi i žene svakoga 
plemena, različitih boja, oblika i društvenih položaj a. Sa svih strana odjekivale su 
pjesme. Oni koji su stajali na svome mjestu pjevali su: živio, a oni koji su ulazili: 
pobjedal Svaka skupina koja je ulazila, predstavljala je po jedan narod ili dio naroda koji 
su misionari obratili. 

Bacio sam pogled na ove beskrajne stolove i vidio kako ondje sjede i pjevaju mnoge 
naše sestre i brojna subraća. Oni nisu imali nikakva znaka da su svećenici, klerici ili 
sestre, već su poput dragih imali samo bijelu odjeću i ružičastu ogrlicu. 

Moje je čuđenje postalo još veće kad sam vidio ljude gruboga lica, jednako odjevene 
kao i ostali, gdje pjevaju: Živio! i Pobjeda! 

Naš Voditelj tada reče: 

- Stranci i urođenici koji su pili mlijeko Božje riječi od svojih odgojitelja, postadoše 
glasnici te Božje riječi! 

U sredini onoga mnoštva opazio sam i skupine dječaka surovog i čudnoga izgleda. 
Zapitao sam: 

- A tko su ti dječaci, koji imaju tako oporu kožu poput krastače, a ipak je lijepa i 
blještava? 

- Ovo su Kamovi sinovi koji se nisu odrekli Levije-va nasljedstva. Oni će pojačati 
vojsku za zaštitu Božjega kraljevstva koje je konačno došlo i k nama. Njihov je broj bio 
malen, ali ga povećaše sinovi njihovih sinova. Sada čujte i vidite, ali ne možete shvatiti 
tajne koje ćete vidjeti. Ovi su dječaci pripadali Patagoniji i Južnoj Africi. « 

U međuvremenu su se umnožili redovi onih koji su ulazili u dvoranu te se svaki 
stolac činio zauzet. Stolci i klupe nisu bili određenoga oblika, nego su poprimali oblik 
kako je tko želio. Svatko je bio zadovoljan svojim stolcem i stolcem bližnjega. Svi su 
pjevali: Živio! Pobjeda! 

Poče dolaziti nova velika skupina veselo stupajući k ovima koji su već bili ušli, i 
pjevajući: Aleluja, Slava, Pobjeda! 

Kad se dvorana napunila, (tisuće sakupljenih ne mogoše se izbrojiti), na trenutak je 
nastala potpuna tišina, a zatim je mnoštvo, podijeljeno u korove, započelo pjesmu. 

Prvi je zbor pjevao: Približilo nam se kraljevstvo Božje; neka se vesele nebesa i kliče 
zemlja. Gospodin vlada nad nama, Alleluja. 

Drugi zbor: 

Pobijedili su! Sam će im Gospodin dati jesti s drva života i ne će ogladnjeti u vijeke, 
Aleluja. Treći zbor: 

Hvalite Gospodina sva plemena, hvalite ga svi narodi.« 

Dok su ovo pjevali i izmjenjivali se, učas nastade, po drugi put, grobna tišina. Zatim 
su počeli odzvanjati glasovi koji su dolazili iz visine i daljine. Smisao pjesme neizrecivog 
suglasja bijaše ovaj: 

Samom Bogu čast i slava u vijeke vjekova. 

Ostali zborovi, uvijek u visini i u daljini odgovarali su: - Uvijek zahvala Onome koji 
bijaše, koji jest i koji će doći. Njemu zahvala, Njemu slava, Njemu vjekovita čast. 

Ali u taj čas zborovi se spustiše i približiše. Među ovim nebeskim glazbenicima 
bijaše i Alojzije Colle. Svi koji su stajali u dvorani, započeše tada pjevati i sjediniše se, a 
njihovi glasovi nisu imali granica i povezali su se poput nekih osobitih glazbenih 
instrumenata. 

Činilo se, ta glazba ima istodobno tisuću nota i tisuću stupnjeva koji su se spajali u 
jedan jedinstveni suzvuk. Glasovi u visini, postajali su tako reski da se to ne može ni 
zamisliti. Glasovi onih koji su bili u dvorani, odjekivali su zvučno i tako nisko da se to ne 
može izraziti. Svi su činili jedinstven i skladan zbor. Basovi kao i altovi, pjevali su s 
takvim užitkom i ljepotom i tolikim prodiranjem u sva čovjekova osjetila da se zaboravi 
na stvarnost. Pao sam na koljena pred noge msgr. Cagliera i kliknuo: 

- O, Cagliero! Ta mi smo u raju! 

Msgr. Cagliero me uze za ruku i odgovori: 

- Nije to raj, to je tek blijeda slika onoga što će stvarno biti u raju. A jednodušni 
glasovi dvaju velikih zborova nastavljali su pjevati neizrecivo skladno: 

- Samome Bogu čast i slava i pobjeda, Alleluja, na vijeke, na vijeke! 

Ovdje sam zaboravio na samoga sebe i ne znam što je zatim bilo sa mnom. Ujutro 
sam s mukom ustao iz kreveta. Potpuno sam došao k sebi tek kad sam počeo služiti 
SV. misu. 

Glavna misao koja mi se iz ovoga sna duboko utisnula u pamćenje bijaše da msgru. 
Caglieru i svojim dragim misionarima dadnem upozorenje od velike važnosti za 
budućnost naših misija. Sve skrbi salezija-naca i Kćeriju Marije Pomoćnice neka budu 
usmjerene k promicanju crkvenih i redovničkih zvanja. (MB., XVII., 1884., 299.) 


79. = SVEĆENIČKA ZVANJA 


San od 20. na 30. rujna 1884. lekcija je za svećenike, piše Eugenije Ceria. 

Don Bosku se učinilo da ide prema Castelnuovu preko neke ravnice. Uza nj je išao 
častan svećenik čijeg se imena više nije sjećao. Započeo se razgovor o svećenicima. 
Govorili su: - Rad, rad, rad! - To bi moralo biti cilj i slava svećenička. Nikada se ne 
umoriti u radu! Kolike bi se duše na taj način spasile... koliko bi se toga moralo učiniti za 
slavu Božju! O kad bi misionar zaista vršio svoje poslanstvo, a župnik svoju dužnost, 
kakva bi čudesa svetosti zasjala na svim stranama! Ali, na žalost, mnogi se boje rada i 
podaju se svojim ugodnostima. 

Dok su međusobno tako raspravljali, stigoše na neko mjesto koje se zvalo Filippeli. 
Don Bosko se počeo tužiti na današnje pomanjkanje svećenika. - Istina je - potvrdio je 
Pratitelj - svećenika nedostaje, ali ako bi svi postojeći svećenici bili istinski svećenici, 
bilo bi ih dosta. Za razliku od vas, koliko ima svećenika koji uopće ne vrše svoje 
dužnosti! Jedni su samo svećenici svoje obitelji, drugi iz bojazni besposličare. Ako bi se 
dali na svoj posao, ako bi vršili ispovjedničku dužnost, ispunili bi veliku prazninu u 
redovima Crkve. Bog šalje zvanja prema potrebi. Kad dođe do novačenja klerika, svi se 
prestraše kao da nitko više ne bi trebao postati svećenik. Ali kad se mašte smire, vidi se 
kako zvanja rastu, ne smanjuju se. 

Don Boska je zanimalo: 

-A što bi sada trebalo učiniti za promicanje zvanja među dječacima? 

-Ništa drugo, samo brižno njegovati ćudorednost. Čistoća je rasadnik zvanja. 

- Što moraju posebno činiti svećenici kako bi postigli da njihovo zvanje urodi 
plodovima? 

- Svećenik neka nauči upravljati svojom kućom i posvećivati. Svaki neka bude 
primjer svetosti u vlastitoj obitelji i župi. Ne smije biti neurednosti kod jela, neka se ne 
zakopa u vremenite skrbi. Prije svega neka bude uzor u kući, a tako će biti i vani. 

Najednom je onaj svećenik zapitao don Boska kamo ide. Don Bosko mu odgovori da 
ide u Castelnuovo. Tada ga je pustio samoga i zaustavio se sa skupinom ljudi koji su išli 
naprijed. Nakon par koraka don Bosko se probudio. (MB., XVIII., 1384., 383.) 


80. SOTONSKA SJEDNICA 


Ovaj san se tiče Družbe. Noću, 1. XII. 1884. don Boskov krik probudio je klerika 
Vigliettia, njegovoga tajnika. Iz don Boskove sobe čuo je bolne krikove, skočio odmah 
na noge te počeo osluškivati. Don Bosko j e prigušenim uzdisaj ima kričao: 

'Ajme, ajme, Upomoć, u pomoći 

Viglietti je otrčao u don Boskovu sobu i zapitao: 

'O, don Bosko, Vama je zlo?! 

'O, Viglietti' - odgovori on budeći se. 

'Nisam mogao, znaš, više disati... Sad mi je dobro. Vrati se mirno u krevet i spavaj." 

Kad mu je Viglieti ujutro po običaju donio kavu, rekao je don Bosko: 

»Ah, Viglieti, ne mogu više ništa. Želudac mi je sav oštećen od noćnog uzrujavanja. 
Već četiri noći uzastopce sanjam snove koji me prisiljavaju vikati i umaraju me preko 
svake mjere. Prije četiri noći vidio sam dugi red salezijanaca koji su išli jedan za drugim. 
Svaki je nosio koplje. Na svakom koplju nalazio se papirić s brojem. Najednom papiriću 
bio je broj 73, na drugome 30, na trećem 62 itd. Pošto su mnogi prošli, na nebu se 
pokazao mjesec na kojem se, dok bi prolazio koji salezijanac, moglo vidjeti broj, ali 
nikad veći od 12. Iza broja slijedile su crne točke. Svi salezijanci koje sam vidio išli su 
sjesti na mrtvačku škrinju. « 

Evo kratkoga razjašnjenja snu: 

Broj na papiriću bijaše broj godina koji je svakome određen. Pojava mjeseca u 
raznim mijenama, označavala je zadnji mjesec nečijeg života. Crne točke označavahu 
dan u koji će umrijeti. Kadikad sam ih viđao u skupinama. Ovi će umrijeti skupa, istoga 
dana. 

Prije tri noći, nastavio je don Bosko, ponovno sam sanjao. Činilo mi se da sam u 
velikoj dvorani gdje su brojni vragovi imali sastanak i raspravljali o načinu kako bi uništili 
Salezijansku družbu. Izgledali su kao lavovi, tigrovi, zmije i druge životinje. Ipak im oblik 
nije bio jasno određen i najviše je sličio ljudskomu liku. Izgledali su kao sjene koje su se 
povremeno spuštale, povremeno podizale, zatim bi se opet skratile ili izduljile. Slično bi 
činila mnoga tijela koja su iza sebe imala svjetlo što se prenosilo s jedne na drugu 
stranu odozdo prema gore. Ovaj privid ulijevao je silan strah. 

- Najednom pristupi jedan vrag da otvori sjednicu. Za uništenje Salezijanske družbe 
predložio je samo jedno sredstvo: proždrljivost. Prikazao je i posljedice ove mane: 
nemar za dobro, kvarenje običaja, sablazan, nikakav duh požrtvovnosti, nemar za 
dječake... 

Drugi vrag mu nato odgovori: »Tvoje sredstvo ne znači sigurnost i ne će imati 
prevelikog uspjeha. S tim se ne može napasti sve članove Družbe jer će redovnički stol 
biti skroman a vino odmjereno. Pravilo određuje njihovu svakidašnju hranu, a poglavari 
bdiju i sprječavaju da ne dođe do nereda. Ako bi se tko previše najeo i napio, ne bi 
mogao druge sablazniti, već bi im se, naprotiv, zgadio. Nije ovo oružje za boj protiv 
salezijanaca. Pobrinut ću seja za drugo, učinkovitije sredstvo. Pomoću njega lakše 
ćemo ostvariti svoju nakanu, to je ljubav prema bogatstvu! Kad se u redovničku 
družbu uvuče ljubav za bogatstvom, uvuče se ujedno i ljubav za ugodnosti. Na svaki 
način nastoji se steći privatni imetak, krši se veza bratske ljubavi jer svaki misli na 
sebe, zanemaruju siromahe i posvećuju se bogatima. Kradu Družbi...« 

- Ovaj je htio nastaviti, ali ustade treći đavao kličući: 

»Kakva proždrljivost, kakvo bogatstvo! Malo je salezijanaca koje će svladati ljubav 
za bogatstvom. Svi salezijanci su siromasi. Imaju malo prilika brinuti se za privatni 
imetak. Općenito, njihove potrebe za tolike dječake i domove su toliko goleme da se tu 
potroši i najveće svote. Njima nije moguće gomilati imanje. Ja imam pouzdano sredstvo 
kojim ćemo u ruke dobiti Salezijansku družbu. To je sloboda! Treba, dakle, navesti 
salezijance da preziru pravila i izbjegavaju stanovite dužnosti, poglavito one koje su 
teške i manje časne. Treba ih navesti na sukob s poglavarima različitih mnijenja, neka 
idu kući s izgovorom da su pozvani i slično. « 

Dok su đavoli vijećali, don Bosko je mislio: 

Znajte, ja dobro pazim na ono što govorite. Samo vi govorite, lakše ću moći osujetiti 
vaše spletke. 

Tada je ustao četvrti vrag i povikao: 

»Što?! Polomite vi svoje oružje. Poglavari će znati obuzdati ovu slobodu. Otpustit će 
iz zavoda one koji bi se usudili pobuniti protiv Pravila. Možda će kojega obuzeti ljubav 
za slobodom, ali većina će se prihvatiti dužnosti. Ja imam prikladno sredstvo kojim se 
može pokvariti sve do temelja. Ono leži u mojim rukama i pred njim će se salezijanci 
teško odhrvati. Bit će to pokvarenost u korijenu. Pažljivo me poslušajte: 

Treba ih uvjeriti kako učenost mora tvoriti njihovu glavnu slavu. Zatim ih treba 
navesti da mnogo uče za sebe kako bi stekli osobnu slavu. Pritom ne izvršavaju ono što 
uče Pravila i ne uživaju u znanosti zato što bi ona koristila bližnjemu. Odatle bahatost u 
ophođenju s neukima i siromašnima, ljenčarenje u Svetoj službi. Nema više blagdanskih 
oratorija, nema vjeronauka za dječake, nema više privatnih nižih razreda za 
podučavanje siromašnih i zapuštenih dječaka ni dugih satova ispovijedanja. 
Propovijedat će, ali besplodno, jer je takva propovijed spremljena s osjećajem oholosti, 
s nakanom da se postigne ljudska hvala, a ne spas duša. « 

Njegov prijedlog je bio primljen uz opći pljesak. Tada je don Bosko naslutio vrijeme u 
kojem bi salezijanci mogli početi smatrati da bi dobro Družbe i njezina čast morali 
isključivo opstati u znanosti. Uplašio se pri pomisli da bi oni to ne samo osobno vršili 
nego i otvoreno isticali kako baš tako treba raditi. « 

U vrijeme tog razgovora don Bosko je stajao u kutu dvorane kako bi sve čuo i vidio. 
Međutim, jedan gaje vrag otkrio i derući se pokazao ga drugima. Na taj poklik svi su se 
okomili na njega urlajući: 

- Svršimo s njim! 

Bio je to paklenski ples aveti koje su ga gurale, grabile ga za ruku i za tijelo. Don 
Bosko je započeo vikati: 

- Pustite me, u pomoć! 
Konačno se od velikog vikanja probudio, potpuno uznemirenoga želuca. (MB., XVII., 
384) 


81. PROVIDNOSNI SAN - ŽIVOTI SMRT 


Bilo je to u listopadu 1885. U bolničkoj sobi ležao je klerik O' Donnellan Irac, Don 
Bosko ga je pošao posjetiti devetnaestoga uvečer. Našao ga je na umoru, ali posve 
mirna. Upitao je: 

- Dobro, imaš li neku poruku koju želiš ostaviti na ovoj zemlji? Želiš li koju primiti za 
nebo? 

- Miran sam - odgovori. - Za ovaj svijet nemam poruke, a za onaj drugi mi Vi recite! 

- Mi ćemo moliti za tebe da budeš što prije u raju. Gore ćeš reći Blaženoj Gospi da 
je puno, puno volimo. 

- Klerik je preminuo sutrašnji dan uvečer. Sljedeće noći don Bosko je sanjao: 

Išao sam, na počinak pripovijeda Svetac, misleći mnogo na Donnellana, na njegovu 
mirnoću i vedrinu, na njegovu nadu da će poći u raj. 

Kad sam posve zaspao, sanjao sam. Činilo mi se da hodam, bijaše O'Donnellan, 
ljep poput anđela. Smiješio se rajskim smiješkom, sav u sjaju. Nisam ga se mogao 
nagledati. Na mojoj ljevici stupao je mladić oborene glave, te mu nisam mogao 
raspoznati lice. Izgledao je izobličen. Upitao sam ga: - "Tko si ti?' Nije dao odgovora. 
Ustrajao sam u svome pitanju, ali je on tvrdokorno šutio. 

Nakon dugoga puta, stigoh pred sjajnu palaču. Kroz širom otvorena vrata vidio se 
neizmjerno velik hodnik sa stupovima. Nad njim se dizala divna kupola s koje su tekli 
potoci živoga svjetla. S njom se ne bi moglo usporediti ni sunčano ni električno, a ni bilo 
koje drugo zemaljsko svjetlo. 

Mnoštvo osoba u potpunom sjaju, sakupilo se u palači, a u sredini između njih neka 
Gospođa. Bijaše vrlo jednostavno odjevena, ali svaki dio njezine odjeće sjao je od 
nebrojenih živih zraka usred tolikih divota. 

Cijeli je taj zbor valjda, nekoga očekivao. Međutim, opazio sam kako se onaj mladić 
stalno nastojao sakriti iza mene. Tada sam ponovio svoje pitanje: 

- Pareci mi, tko si? Kako ti je ime? Odgovorio mi je: 

- Brzo ćeš to doznati. 

- Reci mi zašto si tako turoban? 

- Zamalo ćeš saznati - ponovilo mi je ljutito. Dok se O'Donnellan približavao vratima 

palače, 
ona lijepa Gospođa došla mu je ususret kličući divnim glasom: 

Ovo je jedan izabrani sin koji će sjati kao sunce na vijeke. 

Ponavljajući te riječi... orila se divna pjesma. Nije to bio ljudski glas, već tako mili 
sklad da je obuzimao ne samo uši već čitavu osobu. 

»O'Donnellan je ušao.« 

Ubrzo su iz nekoga jarka na onoj ravnici izašle dvije strašne nemani. Krenule su 
prema mladiću iza mene. Nestalo je svih svjetala, jedino su oko mene još sjale zrake s 
one Gospođe. Tada rekoh: 

- Stoje to? Tko su ove nemani? 

Opet se iza mene čuo duboki i srditi glas: Brzo ćeš doznati, brzo ćeš doznati! Gospođa 
je povikala: 

- Ishranila sam i odgojila sina, ali je on postao poput nerazumne životinje. 

Nemani su odmah navalile na dječaka. Jedna ga je zgrabila zubima za rame, a 
druga za vrat. Kosti mu zaškripaše kao kada bi ih u mlinu mljeli. 

Gledao sam naokolo, tražeći ljude koji bi mi pomogli. Ne videći nikoga, suprotstavio 
sam se nemanima, ali one se razjapljenih zvala okrenuše prema meni. 

Još vidim kako im se bijele zubi i crveni oganj u ždrijelima. Uhvatio me silan strah, te 
sam se probudio. (MB.,XVIL, 1885., 505.) 


82. ČETVRTI MISIJSKI SAN - TRI ANĐELA I TRI 
KONTINENTA 


Navečer, 2. srpnja 1885. godine ispripovjedio je don Bosko pred cijelim kapitalom 
sljedeći san: 

Učinilo mi se da se nalazim pred vrlo visokom gorom. Na vrhu je stajao anđeo 
obasjan silnim svjetlom i osvjetljavao i najudaljenije krajeve. Oko brda bijaše prostrano 
kraljevstvo nepoznatih naroda. U desnici je anđeo držao uvis podignut mač koji je gorio 
kao živi plamen, a ljevicom je pokazivao okolne krajeve. Govorio mije: 

Angelus Arfaxad vocat vos ad proelianda bella Domini et ad congregandos 
populos in horrea Domini. - Anđeo Arfaksad zove vas da vodite bojeve Božje te 
saberete narode u žitnice Gospodnje. 

Bio je okružen velikim mnoštvom anđela. Među njima bijaše i Alojzije Colle s 
mnoštvom dječaka koje je učio da pjevaju hvalnice Bogu. 

Svuda oko planine, na njezinom podnožju i po samoj planini, stanovahu mnogi ljudi. 
Međusobno su razgovarali meni nepoznatim jezikom. Razumio sam samo što je govorio 
Anđeo. Ne bih mogao opisati sve što sam vidio jer gledajući, to se donekle shvati, ali se 
ne može izraziti. 

Pred ovom gorom, kao i na cijelome putu, činilo mi se da sam uzdignut u beskrajnu 
visinu iznad oblaka i okružen neograničenim prostorima. Tko bi mogao izraziti riječima 
svu tu visinu, širinu i svjetlo; sav sjaj 
i cijeli taj prizor? Čovjek tu može veoma uživati, ali to ne može opisati.« 

U ovom i drugim viđenjima mnogi su me pratili i sokolili, ohrabrujući ujedno i 
salezijance da ne sustanu na svome putu, da nastave naprijed. Među njima bijaše i 
dragi Alojzije Colle kao i anđeoske čete koje su ponavljale pjesme dječaka koji su stajali 
oko njih. 

Zatim mi se učinilo da sam usred Afrike u prostranoj pustinji. Tamo se iza velikih 
prozirnih slova nalazio natpis: Crnci. U sredini je bio Anđeo Hamov koji je govorio: 
Cessabit maledictum - Prestat će prokletstvo i blagoslov će Stvoriteljev sići na 
njegove iskušane sinove i med će s bakarnom izliječiti ujede zmijske; a onda će 
biti skrite sramote Hamovih sinova. 

Konačno mi se učinilo da sam u Australiji. I tu je bio anđeo, ali mu nisam znao ime. 
Zapovijedajući je vodio narod prema jugu. 

Mnoštvo dječaka, koji su tu stanovali, nastojalo je doći k nama, ali im nisu dopustile 
velika udaljenost i voda koje su ih od nas dijelile. Oni su pružali ruke prema don Bosku 
govoreći salezijancima: 

Dođite nam u pomoć! Zašto ne vršite djelo koje su započeli vaši oci? 

Mnogi dječaci su se zaustavili, a neki su uz ogromne napore prošli posred životinja i 
stigli salezijancima, koje ja nisam poznavao. Tada su započeli pjevati: Blagoslovljen 
koji dolazi u ime Gospodnje! 

Na stanovitoj udaljenosti vidjeli su se bezbrojni otoci, no tu nisam mogao razabrati 
nikakve pojedinosti. 

'Čini mi se da bi sve to zajedno moglo značiti da Božja providnost nudi salezijancima dio 
evanđeoskog polja, ali tek u budućnosti. Njihovi će napori uroditi plodovima, jer ruka će 
Gospodnja uvijek biti s njima, ne postanu li nevrijedni njegove naklonosti. Kad bih 
nekako mogao sačuvati na životu oko 50 salezijanaca koji su sada među nama, nakon 
500 godina vidjeli bismo kako čudesnu ulogu Providnost čuva za nas ako budemo 
vjerni. Uvijek ćemo biti dobro viđeni, čak I od zlih, jer naša je zadaća posebna i privlači 
simpatije I dobrih i opakih. Može se naći kakav bezumnik koji bi nas htio uništiti, ali ti 
pokušaji će biti osamljeni i bez potpore. Smisao je i uspjeh u tome da salezijance ne 
obuzme ljubav za udobnostima i da ne bježe od rada. Ako salezijanci zadrže samo 
sadašnje naše ustanove i ne predaju se strasti neumjerenosti, imati će zalog dugoga 
opstanka." 

Kasnije se don Bosko bavio pitanjem Anđela Ar-faksada. Naložio je kleriku Fešti 
neka potraži to ime po raznim leksikonima. Fešta je u I. svesku Povijesti Crkve od 
Rohrbackera našao da od Arfaksada potječu Kinezi. U 22. retku iz 10. poglavlja, 
Genesis piše: "Filii Sem, Aelam et Assur, et Arfaxad et Lud et Gether et Mes.« 

Dakle, posve je vjerojatno da je Anđeo od Arfaksada Anđeo Indije i Kine. (MB., 
XVII., 1885., 643.) 


83. = DJEČAKS KITICOM CVIJEĆA 


Navečer, 31. rujna 1885. sakupili su se dječaci oko don Boska. Zamolili su ga nek 
im pripovjedi kakav san koji se njih tiče. 

- 'Da', rekao je Svetac, 'ispripovjedit ću vam jedan san.' 

Prije nekoliko godina sanjao sam kako nakon zajedničke Sv. mise šetam s 
dječacima. Svi su bili oko mene gledajući me i pažljivo slušajući moje riječi. Samo jedan 
ispred mene mi je okrenuo leđa. U ruci je imao lijepu kiticu raznobojnog cvijeća: 
bijeloga, crvenog, ljubičastog i žutoga. Rekao sam mu neka se okrene i gleda u mene. 
Za časak se okrenuo, a zatim nastavio svoje hodanje. Ukorio sam ga, a on mi reče: 

Dux aliorum hic similis campanae, quae vocat alios ad templum Domini, ipsa 
autem non intrat in ecclesiam Dei. - Voda je njihov poput zvona: druge zove u 
hram Gospodnji, ali on sam ne ulazi u crkvu Božju. 

Na te je riječi sve iščezlo. I ja sam, također, brzo zaboravio na san. 

No, prije nekoliko dana prepoznah među vama dječaka, upravo onoga o kojem sam 
sanjao. Porastao je, ali ostao je isti. 

Dječaci su odmah zapitali: 

Je li među nama? Tko je taj?! 

'Da' odgovorio je don Bosko. 'Među vama je, ali nije prikladno da ga spomenem, tim 
više što ni ja ne bih znao protumačiti onaj san." 

Dok su izlazili, don Bosku se približio pitomac Barasslj, pitajući: 

'Neće li onaj s kitom cvijeća prouzročiti razdor?" 

'Sigurno hoće, i dat će nam misliti...', odgovorio je svetac. 

Prije nego je trebao stupiti u svoju sobu, zaustavio se i za ruku uhvatio Calzinaria, 
pobožnog dječaka. Šapnuo mu je nešto na uho. 

Ovaj je problijedio i odgovorio: 

'Dobro!' 
Ostavši sam s tajnicima, don Bosko je rekao: » Već sam pozvao ovoga dječaka »s kitom 
cvijeća«. Obećao mi je da će doći, ali još nije. Ipak je nužno da mu kažem...« (MB., 
XVIII., god. 1885., str. 20.) 


84. PETI MISIJSKI SAN 


Peking - Beljing 


Noću, 9. travnja 1886. don Bosko je sanjao u Barceloni novi san, koji je jecajući 
pripovjedao don Rui, don Brandi, ravnatelju kuće, i tajniku Don Vigliettiju. 

Nalazio se u blizini Castelnuova na humku. Odozgo je svoj pogled upravljao na sve 
strane, ali nije vidio drugo doli silan horizont, pun kukavnog bilja... Tada prije nego do 
očiju, u uši mu je doprla galama bezbrojnog mnoštva dječaka. Koliko je god nastojao 
vidjeti odakle dolazi taj žamor, nije uspijevao. Konačno je ugledao veliko mnoštvo 
dječaka koji su mu se približavali, trčeći sa svih strana i govoreći: 

- Čekali smo tebe, toliko smo te čekali, i konačno si ovdje! Među nama si i ne ćeš 
otići! 

Don Bosko nije ništa razumio i razmišljao je što bi ovi dječaci mogli od njega trebati. 
Dok je zapanjen stajao među njima i promatrao ih, ugleda veliko stado jaganjaca koje je 
vodila neka pastirica. Nakon što je razlučila jaganjce od dječaka i postavila jedne na 
jednu a druge na drugu stranu, zaustavila se kod don Boska i rekla mu: 

- Vidiš li, koliko ih ima pred tobom? Da, vidim - odgovori don Bosko. 

- Sjećaš li se onog sna koji si imao u devetoj godini? 

- Teško bih se sjetio. Pamćenje mi je umorno. Ne sjećam se više tako dobro. 

- Dobro, dobro misli pa ćeš se sjetiti. 

U međuvremenu su i dječaci bili s don Boskom, a Pastirica mu je ponovno rekla: 

- Gledaj sada s ove strane! I vi svi pogledajte i čitajte stoje napisano... - Dobro... pa 
što vidiš? 

- Vidim planine, more, i brježuljke; a zatim ponovno gore i mora. 

Jedan je dječak rekao: - Čitam Valparaiso. Drugi je rekao: Čitam Santiago. Treći je 

prihvatio: - Ja čitam oboje. 

- Dobro - nastavila je Pastirica - kreni sada odavde i imat ćeš normu, radni plan o 
tome koliko će salezijanci morati učiniti u budućnosti. Okreni se sada odavde i svrni svoj 
pogled na drugu stranu. Povuci jednu vizualnu liniju i promatraj. 

- Vidim planine, bregove i mora! 

Dječaci su napregli oči i jednoglasno kliknuli: 

- Čitamo: Peking. 

Tada Don Bosko ugleda velik grad kroz koji je tekla široka rijeka. Preko rijeke su 
vodili veliki mostovi. 

- Dobro - rekla je pastirica. Sada povuci crtu od jednoga kraja na drugi, od Pekinga 
do Santiaga te označi jedno središte usred Afrike i dobit ćeš jasnu sliku o tome koliko 
moraju učiniti salezijanci. 

- Pa kako sve to uraditi? Udaljenosti su ogromne, mjesta su teška, a salezijanaca je 
malo! - uskliknuo je don Bosko. 

-Nemoj se plašiti! To će učiniti tvoji sinovi, sinovi tvojih sinova, i njihovi sinovi. Ali 
treba ostati čvrst u vršenju Pravila i u duhu Pobožne družbe. 

-Ali gdje uzeti tolike ljude? 

- Dođi ovamo i gledaj! Vidiš li 50 spremnih misionara? Zar ne vidiš onamo dalje još 
mnoge druge? Povuci crtu iz Santiaga u središte Afrike. Što vidiš? 

- Vidim 10 misijskih središta. 

- Dobro, središta koja vidiš sačinjavati, će učilišta i novicijate i dat će mnoštvo 
misionara za ove krajeve. A sada se okreni na drugu stranu! Ovdje vidiš 10 drugih 
središta od sredine Afrike do Pekinga. I ova središta (Hog-Kong, Kalkuta, Madagaskar) 
priskrbit će misionare svim ovim krajevima. Ovi će, kao i drugi imati domove, studente i 
novicijate. 

Don Bosko je slušao promatrajući i ispitujući. Zatim je rekao: 

- Pa gdje bi se moglo naći toliko ljudi i kako uputiti misionare u ove krajeve? 

Pastirica odgovori: - Gledaj i imaj dobru volju! Samo jedno je potrebno: 
Preporučivati da moji sinovi ustrajno gaje Marijinu krjepost. 

- Dobro, čini mi se, shvatio sam. Svima ću propovijedati tvoje riječi. 

- [| čuvaj se zablude sadašnjega naraštaja, a to je miješanje onih koji proučavaju 
ljudska umijeća s onima koji proučavaju božanske znanosti, jer nebeska znanost ne 
dopušta miješanje sa zemaljskim stvarima. 

Don Bosko je htio još govoriti, ali je viđenje iščezlo. Sanje bio gotov... 

Kad je don Bosko govorio s Don Lemovenom o ovom snu, naglasio je: 

- Kada budu salezijanci u Kini, i kad se nađu na dvjema obalama rijeke koja teče 
blizu Pekinga, jedni će doći na lijevu obalu sa strane velikog imperija, a drugi na desnu 
obalu od tatarske strane... 

Ah, kada će poći jedni drugima u susret da si stisnu ruke! Kakve li slave za našu 
Družbu! ... Ali vrijeme je u Božjim rukama! (MB., XVIII, 1886., 71.) 

85. SIROMASI I BOGATAŠI 


Dana 9. kolovoza 1886., don Bosko je pripovijedao ovaj kratki san. Vidio je mnoge 
seljake kako skaču po štaglju i gledaju nema li gdje sijena. Ne nađoše ga. Siđoše u 
štalu, pogledaše u jasle i pronađoše nešto ogrizina. 

- Sto ćemo učiniti, govorili su međusobno, proljeće je pri kraju, a mi smo bez sijena? 

Ne preostaj e nam drugo - progunđao je jedan - nego poklati krave i pojesti njihovo 
meso. 

- A zatim prihvatio je drugi, učinit ćemo kao što su učinile faraonove krave koje su 
se međusobno žderale! 

Poslije je Don Bosko vidio mnoge lijepe zatvorene kovčege koje nitko nije otvarao. 
Približio se i otvorio ih. Bili su puni bakrenoga novca. 

- Sto to znači? - Zapitao je don Bosko svoga - Voditelja i dobio je odgovor: 

- Bogataši će imati ovaj novac, a dragulji, zlato, srebro i biseri doći će u ruke 
siromaha. Bogati će biti razvlašteni i opljačkani... (MB., XVIII., 1886., 169.) 


85. GOSPA OZDRAVLJA KLERIKA OLIVE 


Noću, 3. siječnja 1886. usnuo je don Bosko sljedeći 
san: 

Ne znam jesam li bio budan ili je to bilo u snu. Nisam mogao razabrati u kakvoj sobi 
ni u kakvom sam stanju bio, kad je jedno obično svjetlo započelo rasvjetljavati mjesto. 
Nakon duljeg žamora pokaza se neka osoba okružena mnoštvom koje se približavalo. 
Osobe i njihov nakit bijahu tako sjajni daje svako svjetlo prema njima tama. Na njima se 
nije mogao zadržati pogled nijednog prisutnog bića. 

Tada se osoba, koja je izgledala kao Voditelj, drugima malo približila i započela 
latinskim jezikom ovako govoriti: 

Ego sum humilis ancilla, quam Dominus misit ad sanandum Ludovicum tuum 
infirmum. Ad requiem Me iam erat vocatus; nunc vero ut gloria Dei manifestetur 
in eo, ipse animae suae et suorum curam adhuc habe-bit. Ego sum ancilla cuifecit 
magna qui Potens est et sanctum nomen eius. Hoc diligenter perpende et quod 
futurum est, intelliges. Amen. 

Ja sam ponizna Službenica koju je Gospodin poslao ozdraviti tvoga bolesnog Olivu. 
On je bio pozvan na odmor, ali sada će se očitovati u njemu slava Božja te će imati još 
vremena da misli na svoju dušu i duše svojih. Ja sam Službenica kojoj je Gospodin 
svemogući učinio velike stvari. Sveto je ime Njegovo. Razmotri pozorno sve ovo i 
shvatit ćeš ono što će doći. Amen. 

Nakon ovih riječi u sobu se vratila prijašnja tama. Ja sam se cijelu noć kolebao 
između sna i jave, ali bez naprezanja i kao bez svijesti. Ujutro sam se požurio saznati 
nešto o mladom Ludoviku Olivi i bilo mi je priopćeno kako mu je upravo poslije ove noći 
krenulo nabolje. 

Jednu noć kasnije vidio je ponovno don Bosko istu pojavu koja mu je dala u 
latinskom jeziku neke obavijesti za dobro Družbe i dječaka. Don Bosko ih ovako iznosi: 

Continuatio verborum illius, quae se dixerat ancilla Domini; ego in altissimis 
habito ut ditem filios diligentes me et thesauros eorum repleam. Thesauri 
adolescentiae sunt castimoniae sermonum et actionum. Ideo vos ministri Dei 
clamate, nec numauam cesate clamare: Fugite partes adversas sive malas 
conversationes. Corrumpunt bonus mores colloquia prava. Stulta et lubrica 
dicentes difficilime corriguntur. Si vultis mihi rem pergratam facere, custodite 
bonos sermones inter vos et praebete ad invicem exemplum bonorum operum. 
Multi ex vobis promittunt flores et porrigunt spinas mihi et Filio meo. 

Cur saepissime confitemini peccata vestra et cor vestrum semper longe est a 
me? Dičite et operamini iustitiam et non iniquitatem. Ego sum mater quae dilligo 

filios meos et eorum iniquitates detestor. Iterum veniam ad vos ut nonnulos ad 
veram requiem deducam. Curam eorum geram uti galina custodit pulos suos. 

Vos autem, opifices, estote operarii bonorum operum et non iniquitatis. 
Colloquia prava sunt pestis, quae serpit inter vos. Vos, qui in sortem Domini 
vocati estis, clamate, ne cessetis clamare, donec veniat, qui vocabit vos ad 
redendam rationem villicationis vestrae. Deliciae meae esse cum filiis hominum, 
sed omne tempus breve est: Agite, ergo viriliter dum tempus habetis. 

Slijede riječi One koja se zove Službenica Gospodnja. U nebeskim visinama 
imam svoje boravište da obogatim one koji me ljube te napunim njihove riznice. 

Blago mladića je u čistoći riječi i djela. Stoga vi, sluge Božje, podignite glas i 
nemojte prestati vikati: Bježite od nepovoljnih, protivnih stvari, to jest opakih 
razgovora. Zli razgovori kvare dobre običaje. Oni koji govore besmisleno i 
nepristojno, teško se popravljaju. Ako mi želite veoma ugoditi, nastojte 
podržavati dobre razgovore među vama i uzajamno se darivajte dobrim primjerom 
i dobrim djelima. Mnogi među vama obećavaju cvijeće, a pružaju trnje meni i 
mojem Sinu. 

Zašto se tako često ispovijedate, a vaše je srce uvijek daleko od mene? 
Govorite i činite dobro, a ne zlo! Ja sam Majka koja voli svoje sinove, a mrzi 
njihove krivnje. Vratit ću se k vama da neke povedem na pravi počinak. Brinut ću 
se za njih kao što kvočka čuva svoje piliće. 

Vi obrtnici, budite tvorci dobrih djela, a ne pakosti. 


Zli su razgovori kuga koja uzima maha među vama. A vi, koji ste pozvani 
posluživati Gspodnju baštinu, podignite glas, nemojte se umoriti ni klonuti vičući 
dok ne dođe Onaj koji će vas pozvati da mu položite račun o vašem upravljanju. 
Moja je radost stanovati sa sinovima 

ljudskim. No, vrijeme je kratko. Stoga, dok imate vremena, vladajte se hrabro 
muški! (MB., VIII., 1886., 253.) 

Don Bosko je upitao: - Zašto ćemo imati oskudicu? 

- Jer Bog hoće kazniti ljude zbog zloporabe vina. 

- Treba se, dakle, dobro pobrinuti za naše dječake - ustvrdio je don Bosko. 

Dok je pripovijedao ovaj san, opazili smo da nije na nj polagao važnosti, već je sa 
smiješkom završio: »Pa to je san!« 


86. BLAGO MILOSRDNIMA 


Dana 4. lipnja 1887. godine, Don Bosko je ispripo-vjedao ovaj san: 

Prije nekoliko dana sanjao sam da vidim Gospu koja mije spočitavala moju šutnju 
glede dužnosti milostinje. Rekla mije kako su mnogi svećenici otišli u propast jer nisu 
udovoljavali dužnostima koje nalažu 6.1 7. zapovijed. Ali posebno je ustrajala na 
zlouporabi bogatstva. Marija je ovako rekla: 

»Zašto se svećenik boji s propovjedaonice opomenuti na dužnost da se podijeli 
suvišak siromasima? Bogataš tako gomila zlato u riznici, a kad bi davali od svog 
suviška, bio bi veći broj izabranika!« (MB., XVIII., 1877., 361.) 

87. U CRKVI SVETOGA PETRA 


Jednoga dana, godina nije znana, don Bosko je sanjao da se našao u Bazilici 
svetoga Petra. U toj velikoj niši ispod svoda na desnoj strani glavne lađe; nad 
brončanim kipom prvaka apostola svetoga Petra i medaljonom s mozaikom Pija IX. Nije 
mu bilo jasno kako se tu našao. To mu nije dalo mira. Klicao je i vapio, ali mu nitko nije 
odgovorio. Na kraju se tjeskoban probudio. Oni koji su čuli o tom snu, zasigurno bi 
vjerovali proročkom osjećaju, čak bi rekli daje sanjao otvorenih očiju. A danas nam se iz 
te udubine smije Canonicov don Bosko. 

Taj spomenik, koji je dostojan vatikanske Bazilike, ogromna je mramorana skupina. 
Don Boskov spomenik visok je 4,8 m, ako ne uzmemo u obzir podlogu od jednog metra. 
Don Bosko je prikazan u plemenitu stavu: desnicom pokazuje dvojici dječaka Papin 
oltar, a ljevicom ih grli očinskim zagrljajem. Tu su još sveti Dominik Savio i časni 
Zefferino Namuncura iz Patagonije, sin Gran Caciquea (Velikog indijanskog Poglavice) 
kojega je skupa s njegovim plemenom obratio kardinal Cagliero. Dječaci su prikazani 
kako slušaju riječi ovjekovječene u mramoru, o vjernosti Papi, što je bila nedodirljiva 
don Boskova lozinka. Ta istinita povijesna činjenica potvrđuje da je spomenik ne samo 
divan ures, već je uključen u organsku cjelinu vatikanskog Svetišta. 

U tom spomeniku sjedinjuju se zamisao izraz u vrhunsku umjetnost. Canonico, 
svjetski poznati kipar i talijanski akademik, oslobodio se fotografske točnosti i nadvisio 
tradicionalno prikazivanje don Boska u slici i kipu te odlučno naglasio duhovnu veličinu 
u umjetnosti koja je doista vrijedna toga imena. 

(E. Ceria, MB., XIX., 364.) 

» Tu izbija svečev meditatnivni značaj, njegova intelektualna moć, njegova svetačka i 
apostolska bi-strovidnost. To, sjedinjeno s njegovim osmijehom na čvrstim usnama 
dobro objedinjuju njegov ognjeni značaj s njegovom ljubavi i dobrobotom" (G. De Mori). 

Spomenik je postavljen 31. siječnja 1936. godine. Blagoslovio gaje kardinal Pacelli, 
kasniji Pio XII., pred zanosnim mnoštvom od 20.000 mladih, od kojih je, po službenim 
podatcima, polovica bila iz rimskih škola. (MB., XIX., 363). 


160 


POJMOVNO KAZALO 


Blagost: Slatkiši za salezijance 293. 

Bogataši: San o paklu 201; Siromasi i bogataši 
413. 

Budućnost: Kolo sreće 77 

Crkva: Sjetva ...255; U crkvi Svetoga Petra 421 

Čistilište: 175 

Čistoća: Gavrani i balzam 121, 122; Cvijeće i plodovi Mariji 145; Rupčić čistoće 97; 
Bijesni bik 273; Kola nevinosti 123; Grožđe 193; Tajanstvena gozba 313; Mačak i 
cvjetovi 135; Čistilište 175; San o paklu 201; Kolo sreće 77; Stado i pastir 165; Dominik 
Savio 285; Slon i Marijin plašt 115; Splav 149. 

Dječaci: Grožđe 193; Cvijeće i plodovi Mariji 145; Dječak s kitom cvijeća 407; don 
Boskov san 215; Grožđe 193; Kozlići i dječaci 163, Jadni mačak 301; Nove smrtne 
napovijedi 221, Rastresenost dječaka 144; Rastresenost u Sv. misi (vražići) 101; 
Sabranost 223; Stolovi u tri reda 51. 

Dobrohotnost: Sveti Franjo Saleški 307; Trnoviti put i Čarobni vrt 35; Sa sv. Ocem 
265; Sa sv. Petrom i Pavlom 349; Blagost i poniznost 19; Stado ovaca 20, Vođa 
dječaka 21, 

Duhovne vježbe: Slavuj i kobac (Desetorica) 


Euharistija: Bitka na moru 105. 


Grijeh: Bijesni bik 273; Grožđe 193; Jaganjci 303; Jadni mačak 301; Dominik Savio 
285; Tri navještaja 183. 

Ispovijed: Tri đavolska užeta 217; Jaganjci 303; Ljekoviti balzam 122; Zmija i 
Krunica (Nakovanj i čekić) 110; Svetogrdna Ispovijed jednog dječaka 109; Tajanstvena 
gozba 313-uže 314; San o paklu 201. 

Kćeri Marije Pomoćnice: Žena s kestenima 329. 

Krađa: Cvijeće i plodovi Mariji 145; San o paklu 201; Zmija i Krunica 110. 

Lijenost: Bijesni bik 273; San o paklu 201. 

Ljudski obzir: Cvijeće i plodovi Mariji 145; Dječaci sa zmijom oko vrata. (Tajanstvena 
gozba) 313. 

Majka Margarita: Grabi vodu 44; U slavi 45. 

Marija Pomoćnica: Cvijeće i plodovi Mariji 145; Don Bosko na konju 245; Bitka na 
moru 105; Vjera - naš štit 267; Sveti Franjo Saleški 307; Pod Marijin plaštem 317; 
Dominik Savio 285; Slon i Marijin plašt 115; Spasonosni splav. 149; Božja pomoć 77. 

Milostinja: Blago milosrdnima 419. 

Sveta misa: San u Varazze 223. 

Misije: Prvi misijski san: Patagonija 233; Drugi misijski san, 333; Treći misijski san 
383; Četvrti misijski san: Afrika i Kina, 403; Peti misijski san 409. 

Mrmljanje: Bijesni bik 273; Sjetva 255; Spasonosni splav 149. 

Nebo: Dominik Savio 285; Šetnja u raj 63 

Neiskrenost: poglavaru: Don Bosko na konju 245; Kod Sv. ispovijedi: 217, 109; 

Neposlušnost: San o paklu 201 

Neprijatelj duša: Kozlići 163; Jadni mačak 301; Zmija i krunica 110 

Neumjerenost: Sotonska sjednica 393; Prepelica i jarebica 120; Bijesni bik 273; 
Vjera - naš štit 267 

Novac: Cvijeće i plodovi Mariji 145 

Oholost: Bijesni bik 273; Grožđe 193; Kolo sreće 77; Božja pomoć 237 

Oratorij: Pismo iz Rima 353: Domaćnost, Povjerenje, Ljubav 355; Budućnost 
Oratorija 33; Novi san i sveti dio Valdocca 29; Pastirica i jaganjci 27; Stado i pastir 165; 
Stolovi u tri reda 51; Kolo sreće 77; San o paklu 201 

Pobožnost: San u Varazze 223; Posjet Presvetome Oltarskom Sakramentu: Mačak i 
cvjetovi 135 

Poniznost: Bijesni bik 273; Cvijeće i plodovi Mariji 

145 

Poslušnost: Čistilište 175; Cvijeće i plodovi Mariji 145; Novi san i sveti dio Valdocca 
29 

Posljednje stvari: Prepelica i jarebica 129 

Praznici: Jaganjci i kiša 303 

Sveta Pričest: Don Bosko na konju 245; Zmija i Krunica 110; Mačak i cvjetovi 135 

Prolaznost: Šetnja u raj 63; Prepelica i jarebica 

129 

Rad i umjerenost: Bijesni bik 273; 307; Slatkiši za salezijance 293 

Riječ Božja: Stado i pastir 165; Sablazan: Stado i pastir 165 

Salezijanska družba: Pismo iz Rima 353: Domaćnost, povjerljivost, ljubav, 355; 
Deset dijamanata: Kakva mora biti 321; Žena s kestenima 329; Sveti Franjo Saleški 
307; Bijesni bik: Rad i umjerenost 273; Dominik Savio 285; Slatkiši za salezijance: 
krjeposti 293, Spasonosni splav 149; Bijesni bik: Sudbonosne mane 273; Sveti Franjo 
Saleški: Zvanja 307 

Savjest: Tri glasovita suca 53; Stolovi u tri reda 51; Kolo sreće 77 

Sebičnost: Don Bosko na konju 245, Bijesni bik 
273 

Smrt: Veliki sprovodi na dvoru 39; Još 22 mjeseca 43; Don Bosko najavljuje smrt 
103; Prepelica i jarebica 129; Orao i mladić 141; Napovijed o smrti 161; Tri navještaja 
smrti 183; Grobarove smrtne napovijedi 275; Nove smrtne napovijedi 221; Prijetnja 
iznenadne smrti 229; Sjetva i Sretna i nesretna smrt 255; Utjeha na samrti 287; U Rimu: 
Smrt Pija IX. 297 

Učenost: Sotonska sjednica 393 

Udobnost: Četvrti misijski san 403 

Vječnost: Prepelica i jarebica 129 

Vjera: Vjera - naš štit 267 

Zvanje: jednog klerika 26; Smokve, kruške, breskve 243; Njegovanje svećeničkih 
zvanja 391; Kolo sreće: Buduća zvanja 77, Kola nevinosti 123 

Život: Providnosni san 399. 

